
Atâta să nu uitaţi: 
că el a fost om viu, 
viu, 

pipăibil cu mâna. 


Atâta să nu uitati: 

că el a băut cu gura lui, — 
că avea piele 

îmbrăcată în ştofă. 


Atât să nu uitaţi, — 

că ar fi putut să stea 

la masă cu noi, 

la masa cinei celei de taină. 

în genunchi vă rog, să uitaţi! 

Dumitru IRIMIA 


OSIA STATORNICĂ — IMAGINE EMINESCIANĂ 
A IDENTITAȚII NAȚIONALE 


Este o dominantă a scrisului publicistic eminescian situarea fenome- 
nului social-politic, cultural, ştiinţific într-o perspectivă teoretică prin care 
să-i treacă în prim-plan aspectele în măsură să-i reveleze semnificaţii pro- 
funde, dincolo de eveniment. Cu acest mod de a-şi concepe şi desfăşura 
activitatea publicistică, într-una din cronicile sale asupra vieții parlamenta- 
re, Eminescu află, în discursul încărcat de conţinut, rostit de prințul Sturza 
într-o foarte frumoasă limbă românească, un bun prilej pentru a aprofunda 
problema specificului naţional. 

Oriunde am sta, — interpretează poetul într-un comentariu din Timpul — 
cerul ne pare o boltă deasupra, o jumătate din lăuntrul unui glob, dar bolta 
pare a se învârti împrejurul pământului de la răsărit spre apus; unele stele 
descriu în jurul lui cercuri mari, altele mici; numai două locuri ale cerului 
par a sta în nemişcare, două puncte, cele două poluri ale globului sideral. 
Imprejurul osiei statornice dintre aceste două poluri statornice se-nvârteşte 
în mişcare aparentă universul. [...] Astfel şi în universul intelectual şi moral 
al fiecăruia trebuie să existe poluri, idei dominante, împrejurul cărora să se 
opereze mişcarea celorlalte gândiri. Aceste idei sînt vertebrele caracteru- 
lui individual şi când ele aparţin unui popor întreg, ele constituie caracterul 
naţional. Insă aceste idei dominante nu sînt invenţiuni apriori [...]. Ele cată 
să răsară din elementele statornice, ca şi dânsele, din natura pământului 
de sub picioare, a cerului de deasupra, a statornicelor datini şi gândiri ale 
rasei naţionale de-mprejur (Eminescu, Despre cultură şi artă, p. 24). 

Ințelegând prin osia statornică imaginea specificului național al unui 
popor, creaţia eminesciană, în toate ipostazele ei: poetică, filozofică, ştiin- 
țifică, publicistică, impune identificarea celor doi poli statornici în (1) limbă 
şi (2) creaţia artistică. 

1. La un prim nivel, de suprafață, limba se impune prin identitatea 
ei ca limbă istorică; limba română ca limbă romanică a dat în acest sens 
identitate şi unitate (spirituală) neamului românesc. 

La un al doilea nivel, de adâncime, această identitate stă în reprezen- 
tarea în / prin limbă a unui punct de vedere asupra lumii; în limbă se reflectă 
modul propriu în care un neam percepe Lumea şi prin care se aşază în ra- 
port cu Fiinţa Lumii. Ceea ce voiesc românii să aibă e libertatea spiritului în 
deplinul înțeles al cuvântului... Şi fiindcă spirit şi limbă sînt aproape identice 
iar limba şi naționalitatea asemenea, se vede uşor că românul se vrea pe 
sine, îşi vrea naționalitatea, dar aceasta o vrea pe deplin [...]. Dacă în limbă 
nu s-ar reflecta chiar caracterul unui popor, dacă el n-ar zice oarecum prin 

ea: „Aşa voiesc să fiu eu şi nu altfel”, oare s-ar fi născut atâtea limbi pre 
pământ? Prin urmare, simplul fapt că noi românii, câţi ne aflăm pe pământ, 
vorbim o singură limbă, una singură (subl. Eminescu), ca nealte popoare, 
şi aceasta în oceane de popoare străine care ne-ncungiură, e dovadă des- 
tulă că aşa voim să fim noi, nu altfel (Opere, vol. IX, p. 253). 

Limba este expresie a modului de a fi al unui popor în lume, pe de 
o parte, întrucât acest mod de a fi determină viaţa internă a limbii, pe de 
alta, întrucât ea însăşi determină specificul dimensiunii spirituale a popo- 
rului care o vorbeşte: Ceea ce ne pare un semn caracteristic al vremii este 
că în Senat se vorbeşte româneşte; bine, de-a dreptul, fără-ncunjur şi fără 
frază — scrie Eminescu în articolul invocat mai sus. — Cine ştie, însă, ce în- 
semnătate mare are limba asupra spiritului, cum ea-l acopere şi îl pătrunde, 
cum limba noastră veche trezeşte în suflet patimele vechi şi energia veche, 
acela va înțelege de ce ne pare bine de lucrul acesta. Fie cineva ateu sau 
păgân, când va auzi muzică de Palestrina, sentimentul întunecos, necon- 
ştiut al creştinătăţii-l va pătrunde şi păgânul sau ateul va fi, pe cât ține im- 
presia muzicei, creştin pân-în adâncurile sufletului. Şi limba strămoşească 
e o muzică — şi ea ne atmosferizează cu alte timpuri mai vrednice şi mai 
mari decât ticăloşia de azi, cu timpuri în care unul s-au făcut poporul şi una 
limba (Despre cultură şi artă, p. 25). 

Se poate citi — cum am sugerat, cu un alt prilej: — în perspectiva 
apărării unităţii şi libertăţii naţionale prin afirmarea identităţii specifice, un 
dialog peste timp, o relaţie intertextuală în termeni actuali, între poemul 
lui A. Mureşanu, Un răsunet, şi poemul închinat limbii române de Alexei 
Mateevici, două poeme-manifest, scrise şi puse în circulaţie în momen- 
te fundamentale pentru istoria românilor tocmai în dezvoltarea raportului 
unitate — identitate — libertate: deşteptarea din somnul cel de moarte al 
neamului românesc (1848): Deşteaptă-te, române, din somnul cel de 
moarte / În care te-adânciră barbarii de tirani şi al limbii care îl reprezintă 
şi apără (1917-1918): Limba noastră-i foc ce arde / Intr-un neam ce fără 
veste / S-a trezit din somn de moarte / Ca duşmanul din poveste. Este 
semnificativ, apoi, că Andrei Mureşanu, Preot deşteptării noastre, semnelor 
vremii profet (Epigonii), va trece din lumea istorică în creația eminesciană 
generând diverse ipostaze ale Poetului, în strânsă legătură cu dinamica 
raportului dintre fiinţa umană, ființa naţională şi fiinţa Lumii, raport care va 
fi, in diferite moduri, integrat, prin intertext eminescian, în creaţia poeților 
din Basarabia şi din Nordul Bucovinei tocmai sub semnul osiei statornice, 
reprezentând unitatea şi identitatea naţională a românilor. 

2. Reciprocitatea care defineşte, în gândirea eminesciană, raportul 
limbă — spirit caracterizează şi celălalt pol al osiei statornice, cel al artelor: 
Nici o literatură puternică şi sănătoasă, capabilă să determine spiritul unui 
popor, nu poate exista decât determinată ea însăşi la rândul ei de spiritul 
acelui popor, întemeiată adecă pe baza largă a geniului naţional (Opere, 
vol. XIII, p. 85), Fiecare literatură naţională formează focarul spiritului naţio- 
nal, unde concurg toate razele din toate direcţiunile vieții spirituale (Despre 
cultură şi artă, p. 23), In scurt, în toate astea [drame istorice, comedie, 
dramă burgheză] vedem icoana traiului nostru laolalta, în final acest etern 

laolaltă şi împreună şi icoana lui estetică (subl. n.) ne face să ne ținem 
şi mai mult laolaltă şi-mpreună (Idem, p. 22), Arta naţională [...], pe de o 
parte întăreşte conştiinţa naţională, pe de alta, îi lărgeşte orizontul, căci 
ea o face să cuprindă şi mai mult element caracteristic şi naţional de cum 
cuprinsese până atuncea (Ibidem, p. 20-21). 

Acest etern laolaltă şi împreună şi icoana lui estetică se poate afla, în 
funcţie de diverse condiţii istorice, numai în planul conştiinţei, însemnând 
a avea conştiinţa apartenenței la acelaşi corp, în termenii lui Eminescu. 
Raportul regional — naţional este, în această perspectivă, o ipostază a ra- 
portului parte — întreg, raport de reciprocitate sau de interdependenţă şi 
implică trei coordonate pe care le generează: (a) limba, (b) cultura originar 
orală şi (c) cultura erudită. 

In câmpul artelor, coordonata descrisă de limbă a privit şi priveşte în 
mod esențial şi mai uşor vizibil literatura, ca artă a cuvântului. 

La un nivel de suprafață, recunoaştem ceea este scris în limba ro- 
mână ca literatură română, dar nu putem evita întrebarea: Cărei literaturi 
aparține creaţia realizată de scriitori români într-o altă limbă ? Nu este lo- 
cul aici pentru a dezvolta o discuţie pe această temă. Vom aminti doar că 
proza scrisă în limba franceză, mai întâi, de Panait Istrati, este tot literatură 
română, întrucât în procesul de creație lumea semantică a fost gândită în 
limba română prin stratul ei de adâncime. Majoritatea eroilor mei — spune 
răspicat prozatorul în scrisoarea către editorul lg. Hertz, hotărât să-şi traducă 
singur, să-şi recreeze lumea scrierilor sale în limba română — sînt români 
ori din România (ceea ce pentru mine e acelaşi lucru) [...] aceşti eroi au 
gândit şi au grăit în sufletul meu, timp de ani îndelungați, în româneşte 
(subl. n.), oricât de universală ar părea simţirea lor redată în antă?. 

Vom observa, totodată, că, prin stratul său de adâncime, care „ascun- 
de” modul de a fi în lume al unui popor, limba nu atribuie caracter naţional 
numai literaturii, ci şi altor arte, culturii, în general, pe care, în primul rând 
sub aspectul ei originar oral, o orientează. Discuţia sub acest aspect, foar- 
te complexă:, impune considerarea celor trei coordonate în permanentă 
intercondiţionare, cu recunoaşterea aceluiaşi raport parte — întreg, şi tot 
de intercondiţionare, în raportul național-european / universal. Acesta este 
nucleul central al gândirii eminesciene, reprezentat prin imaginea prismei 
din incipitul paratextual al romanului Geniu pustiu: ...Aş vrea ca omenirea 
să fie ca prisma, una singura, strălucită pătrunsă de lumină, care are însă 
atâtea colori, o prismă cu mii de colori, un curcubeu cu mii de nuante. Na- 
țiunile nu sînt decât nuantele prismatice ale omenirei, şi deosebirea dintre 
ele e atât de naturală, atât de explicabilă, cum putem explica din împreju- 
rări anume diferenţa dintre individ şi individ. Făceţi ca toate aceste colori 
să fie egal de strălucite, egal de poleite, egal de favorizate de lumina ce le 
formează şi fără care ele ar fi pierdute în nimicul neexistenței — căci în în- 
tunericul nedreptății şi a barbariei toate naţiunile îşi sînt egale în abrutizare, 
în îndobitocire, fanatism, în vulgaritate; ci când lumina abia se reflectă în 
ele, ea formează colori prismatice (Proză literară, p. 113). 

Imaginea prismei este întemeiată pe principiul luminii, care semnifică 
dimensiunea sacră a creativităţii, ceea ce înseamnă că identitatea naţională 

este condiţie a participării unui popor la cultura umanităţii numai ca identitate 
de profunzime, care poate fi revelată şi, în continuare, adâncită de creatorii 
prin care creativitatea umană este consubstanţială creativităţii divine. Din 
această perspectivă, ne vom referi la doi dintre creatorii români, care, prin 
limbaje diferite, s-au constituit în poli de referinţă şi de sprijin în Basarabia 
şi Nordul Bucovinei pentru aşezarea în acel etern laolaltă şi împreună şi 
icoana lui estetică al osiei statornice a identităţii naţionale româneşti: Mihai 
Eminescu şi Constantin Brâncuşi. Limbaje diferite, arte diferite, dar impli- 
când acelaşi mod de situare a identităţii naţionale în orizontul universalu- 
lui: în creaţia lor se dezvoltă diferite ipostaze ale răspunsului românesc la 
întrebările grave ale situării fiinţei umane faţă cu fiinţa lumii. 

Raportarea la Eminescu, o constantă în literatura română din Basa- 
rabia şi din nordul Bucovinei, şi la Brâncuşi se face în diferite moduri şi la 
diferite nivele de înţelegere a acestui specific, în corespondenţă cu diferite 
temporalităţi istorice şi mai ales poetice. Evocarea, intertextul şi paratextul 
sunt principalele căi de constituire a acestui raport, categorii în care recu- 
noaştem adesea şi principalele căi de acces la sensul de profunzime al 
creațiilor lui Eminescu şi Brâncuşi şi căi de revelare, integrare şi dezvoltare 
a modului românesc de a fi în lume. Când evocarea lui Eminescu o făceau, 
înainte de 1989, poeţi autentici, aceştia dezvoltau în acest mod imagini ale 
unui raport de adâncime cu creaţia poetului, raport care putea fi citit şi în 
sensul apartenenţei la acelaşi etern laolaltă şi împreună. Pentru Emilian 
Galaicu-Păun, de exemplu, creaţia lui Eminescu este condiţia existenţială 
a fiinţei lui poetice: La orice întoarcere a paginii, / Mâna care ține cartea / 
Face să mi se umile pieptul, / De parcă şi ea, / Şi cartea / Ar fi o continua- 
re a inimii / II citesc pe Eminescu / Ținând Cartea Sa / In mâna stângă — / 
Atunci am impresia / Că țin în mână, / Asemeni lui Danco, / Propria-mi inimă 
(Măna care tine cartea, 1981). Nicolae Dabija dezvoltă imaginea sacrali- 
Zării lumii istorice prin imaginarul poetic eminescian: Aici, unde e-n orice 
dor şi dor de-al lui, / Şi norii curg ca-n versurile Sale, / Şi eminescieni sînt 
codrii şi izvorul, / Şi sara asta cu lumină moale, — // Prin care trece-acest 
copil, zâmbind, / Din somn trezit acum — în verde şes — cu / Privirile atâta 
de curate — / De parcă l-a visat pe Eminescu... (De mult nu l-am visat pe 
Eminescu, 1980). În poemul lui Valeriu Matei Eminesciană (1985), de mare 
densitate lirică, răsună ecouri dintr-o lume poetică eminesciană în care fiin- 
ta umană trăieşte sacralitatea şi îşi asumă tragismul neîmplinirii unei iubiri 
peste fire: ...lar când îşi despleteşte părul / In faţa vechilor oglinzi, / Sub 
pleoape i se-adună cerul / Cu zeci de aştri suferinzi. 

Din imaginarul lui Eminescu şi Brâncuşi poeții din Basarabia şi nordul 
Bucovinei au integrat în propria creaţie, prin strategii intertextuale, imagini 
în care naţionalul şi universalul se intersectează în generarea de sensuri 
poetice profunde, dar şi imagini prin care interpretarea publicistică şi poe- 
tică a condiţiei social-politice a ființei românești îşi află forța de respingere 
a agresivității istoriei. 

In Măria Sa — Poetul, Chişinău, 1992, D. Matcovschi îşi concepe 
suita în versuri din 39 poeme de închinare la Eminescu, din perspectiva 
imaginii păsării şi zborului, semnificând în simbolistica universală esenţa 


10 Limba Română 


Poetului — ipostază exponențială a fiinţei umane care transcende fenome- 
nalul şi se sustrage efemerului, prin integrarea unui fragment din poemul 
eminescian Numai poetul: E dragostea de Patrie belşugul / Cel mai de 
preț pe care fiecare / Din moşi strămoşi cinstit îl moşteneşte / Şi-I creşte 
şi-l păzeşte ca pe-un Soare / De vârcolaci, de hoţi ce stau la pândă, / In- 
totdeauna gata să te fure || Lumea toată-i trecătoare. / Oamenii se nasc 
şi mor.../ Numai poetul, / Ca pasări ce zboară / Deasupra valurilor / 
Trece peste nemărginirea timpului. // Şi să te lase noaptea pe furtună, / 
Sărac şi gol la mijloc de pădure... (p. 10). Cele 39 de poeme — corespunză- 
toare celor 39 de ani de viaţă ai Poetului — sunt „rostite” / publicate într-un 
timp în care se dădea, mai ales în Basarabia şi nordul Bucovinei, dar şi în 
România, bătălia pentru recunoaşterea unităţii naţionale a românilor, des- 
părțiţi în mod agresiv, prin hotare arbitrare, şi a primei dimensiuni a iden- 
tităţii naţionale — limba română. Fără îndoială că din această perspectivă 
D. Matcovschi integrează în structura poemului-imn închinat limbii: Limba 
maternă / Ca floarea eternă / De busuioc şi de dor. / Dor de țărâne, / De 
doine bătrâne, / De freamătul codrului / Ea ne adună / Cu soare şi lună, / 
Cu viitor şi trecut / [... ] Limba maternă, / Ca floarea eternă / De Busuioc şi 
de Dor: / Dor de Țărâne, / De Doine bătrâne, / De freamătul Codrilor. In- 
tertextul eminescian: O, mamă, dulce mamă, din negură de vremi / Pe 
freamătul de frunze la tine tu mă chemi şi un „intertext” (ca sa folosim 
acelaşi termen, chiar dacă nu tocmai potrivit) Brâncuşi: La masa tăcerii 
divine / In faţa cuvântului drept / Se luptă poetul cu sine / Un mare nebun 
înțelept (p. 14, 16). 

Am discutat în altă parte‘ situarea termenului românesc masă, 
printr-un strat profund de semnificare, uitat de limba comună, în spa- 
tiul sacrului, situare pe care o va fi integrat, conştient sau subconștient, 
sculptorul Brâncuşi într-un imaginar cu originea în cultura orală româ- 
nească. Strofa lui Matcovschi aşază creativitatea Poetului sub semnul 
sacrului prin epitetul divină, prin sacralitatea din stratul semantic pro- 
fund al termenului cuvânt şi prin sacralitatea, şi originară, şi revelată 
de Brâncuşi, în Masa tăcerii. Sculptorul începea, cu Masa tăcerii, în 
structura complexului de la Târgu Jiu, un parcurs al iniţierii ființei uma- 
ne spre sacru, trecând prin Poarta sărutului şi ajungând la Coloana 
infinitului / Coloana nesfârşită. 

Cu această „sarcină” (în termenii lui Blaga) a sacralității, cu originea 
în limba şi în cultura românească orală şi în gândirea lui Brâncuşi, lon 
Hadârcă a putut aduce în jurul Mesei, într-un poem, intitulat semnificativ 
Brâncuşi, urcuş întru Isus, într-un alt timp al limbajului poeziei din Basara- 
bia, capodopere ale sculpturii lui Brâncuşi, înțelese ca părţi ale unui întreg 
întemeiat pe această direcție de semnificare — ieşirea din profan, trans- 
cenderea lumii fenomenale, aspirația spre sacru: Intr-o bună zi / la Masa 
Tăcerii s-au aşezat: / Coloana infinitului, Inceputul lumii, / Rugăciunea, 
Somnul, Himera, / Lauda ochilor, Cuminţenia pământului, / Măiastra, Tes- 
toasa zburătoare, / Socrate, Piatra de hotar şi Regele Regilor, / apoi Diva- 
nul fiind adunat / ei au chemat Sărutul / şi l-au tăcut îndelung-îndelung... 
(Echipa de îngeri, p. 24). 

Coloana infinitului sau Coloana nesfârşită a generat direcții de 
semnificare, deopotrivă în spaţiul artei şi în spațiul limbii. 

In câmpul artei, semnificaţia originară: transcenderea condiției fe- 
nomenale a ființei umane a fost dezvoltată mai întâi de Brâncuşi, care îşi 
ia ca punct de plecare semnificația stâlpului cerului din cultura orală ro- 
mânească. Această continuitate, cultură orală — cultură erudită, precum şi 
sensul de adâncime al creaţiei lui Brâncuşi, prin care o ipostază a spiritua- 
lităţii româneşti s-a aşezat definitiv în orizontul spiritual al umanităţii, au fost 
recreate de Mircea Eliade în piesa de teatru Coloana nesfârşită. Coloana 
nesfârşită semnifică aici nu numai ieşirea din fenomenal şi deschiderea 
fiinţei spre sacru, ci şi dezvoltarea conştiinţei existenţei unei lumi a trans- 
cendentului; aceasta este, în esenţă, „sarcina mitică” (Blaga) şi încărcătura 
sacră a imaginii brâncuşiene, revelată de textul lui Mircea Eliade: 

Brâncuşi: 

Şi tocmai aici e secretul! Pentru că, chiar dacă nu va fi atât de înaltă 
pe cât spuneți voi, nu va avea sfârşit. Nu se va opri nici în Cer. II va stră- 
punge, şi se va înălța şi mai sus! 

Invățătorul: 

Dar Cerul nu există, domnul Brâncuşi. Ştiinţa a dovedit că nu exis- 
tă. Este ceva, aşa, un fel de iluzie, care numai ni se pare nouă că e Cer, 
ceva care... 

Brâncuşi: 

Cerul. || fac să fie de-adevărat. Dacă înalt Coloana cum ştiu eu, cum 
am învăţat eu de curând că trebuie înălțată — o să înceapă şi Cerul să fie! 
(După o pauză izbucnind). Dacă vă spun că e nesfârşită!? (p. 85). 

In cel de-al doilea câmp de semnificare, imaginea coloana nesfârşită 
situează, în perspectiva transcenderii fenomenalului, limba. In anul 1990, 
l. Dumeniuk şi N. Mătcaş tipăresc la Chişinău volumul Coloana infinită 
a graiului matern. Volumul oglindeşte, într-adevăr, „file din marea bătă- 
lie pentru limbă”, aşa cum se fixează în subtitlu, iar intertextul brâncuşian 
îndreptățește interpretarea bătăliei pentru apărarea limbii din perspectiva 
funcției fundamentale a acesteia — de asigurare a libertății ființei umane, 
care intră în comunicare cu fiinţa lumii în temeiul raportului profund /im- 
bă — spirit — identitate naţională. Conştiinţa acestei funcţii o dau în cultura 
românească mai întâi traducătorii Bibliei, apoi, în cel mai înalt grad, marii 
poeți. Intre aceştia Eminescu, poetul care descătuşează cel dintâi energii 
ascunse ale limbii române, într-o vreme în care se ducea totodată bătălia 
pentru constituirea unei limbi moderne de cultură. Dar, dacă procesul de 
dezvoltare a limbii române literare se situa la nivelul de suprafață al limbii, 
cu Eminescu, în poezie mai cu seamă, limba română se întoarce asupra 
adâncimilor ei şi-şi descoperă identitatea în spaţiul creativităţii, dezvoltând 
o funcţie specifică, în ipostaza de limbaj poetic: funcția ontologică. 

In poemul lui Arcadie Suceveanu, cu structură şi adâncimi semantice 
proprii culturii orale, Nunta graiului (1981), sacralitatea limbii trece prin mi- 
tologia populară în creaţia lui Eminescu, întărindu-şi atributul veşniciei: Prin 
pădurea cea de soc/ Călare pe Inorog, / Lerului, / Trece graiul prin inel / Cu 
nuntaşii după el, / Lerului. / Şi deodată s-a oprit / Lâng-un pom împodobit, / 

Lerului. / Unde-n prapuri de mătasă / Şade Floarea cea Mireasă, / Lerului. // 
Cu altare Sub picioare / Şi cu stele / Pe inele, / Lerului. // [...] // Logostea 
pe mândru plai / Trece nunta istui Grai / Chiar prin versul lui Mihai. / Prin 
dactili şi hexametri / Plânge Gheorghe, tace Petre! / Lerului. /Joacă nunta 
la soroace / Cam de-o veşnicie-ncoace! / Lerului, / Mărului... 

Limba română şi creaţia poetică eminesciană sunt polii între care aşa- 
ză Vasile Tărâţeanu durerea dezbinării ființei româneşti şi statornicia iden- 
tităţii ei, într-un text publicistic construit intertextual pe modelul poeziei Şi 
dacă..., cu trimiteri, prin titlul Şi dacă /a steaua doinei, şi în interior, la poe- 
ziile La steaua, Doina, precum şi la alte creaţii eminesciene: Şi dacă aerul 
pe care-l respirăm mai tremură şi acum înfiorat de miraculoasa lumină ce 
s-a împrăştiat binefăcătoare peste această palmă de pământ ştefanian, / Şi 
dacă apa vie a dorului de neam şi țară — la al cărui trecut mare vrem şi-un 
mare viitor — izvorăşte din adâncurile ființei noastre bimilenare pe această 
palmă de pământ eminescian, / Şi dacă pâinea noastră cea de toate zile- 
le — Limba Română — se rumeneşte aromitor de dulce şi sățioasă pe jăra- 
tecul aceleiaşi vetre de oameni gospodari şi cu frică de Tine, /[...]/ Şi dacă 
ramurile din care ne tragem bat prea timid, cu teamă parcă, în geamurile 
altor case ce rămân ca şi până acum închise la durerile noastre, / Oare să 
fie păcatele noastre chiar atât de mari şi grele, / Incât pentru ispăşirea lor 
trebuie să ne ducem viaţa cât ne-a fost dată numai la umbra spinului ce 
tot creşte lângă uşa casei noastre ?/[...] / Şi dacă norii deşi nu se mai duc 
şi luna nu mai iese-n luciu, cum datu-i-a fost dat să fie, ce ne mai rămâne 
de făcut decât să ne aducem aminte de El întotdeauna şi de a ni-l apropia 
încet? / Acum şi pururea! (vol. Iluzii şi lanțuri, p. 98-99). 

Recrearea semnificației Coloanei nesfârşite de către Mircea Eliade, 
precum şi aşezarea în poezia lui lon Hadârcă a Coloanei infinitului la 
Masa Tăcerii, împreună cu Măiastra, Inceputul Lumii, Regele Regilor 
îndreptățesc interpretarea dată creativităţii lui Brâncuşi de către filozoful 
C. Noica: Brâncuşi a sculptat infinitive lungi. Cu alte cuvinte, în definirea 
unei creații sculpturale, care poartă în stratul ei adânc de semnificare fondul 
românesc, ne întâlnim cu un element specific limbii române între celelalte 
limbi romanice: infinitivul lung substantivizat (fenomen cvasigeneral) se 
defineşte prin considerarea substanţei (deci, a conținutului de substantiv) 
în permanentă devenire / procesualitate (ceea ce ţine de verb): 

Brâncuşi: 

Ce să fie adevărat? 

Fata: 

Că nu mai ştiţi cum să terminati Coloana? 

Brâncuşi (izbucnind în râs): 

Asta-i bună! Cum s-o termin daca e fără sfârşit? (p. 92). 

Putem interpreta (sau trebuie să interpretăm) în aceeaşi perspectivă 
a definirii creativității lui Brâncuşi şi sculptura Cocoşul, a cărei imagine 
a fost integrată în structura copertei volumului de poezii Atât de mult al 
pământului de poetul bucovinean lon Vatamanu. Cocoşul lui Brâncuşi 
este, şi prin structura expresiei, şi prin instituirea sensului, în aceeaşi con- 
tinuitate cultură orală — cultura erudită, o altă ipostază a transcenderii lumii 

fenomenale, alături de Coloana nesfârşită, fie că înțelegem sub această 
denumire cântecul cocoşului, care, într-o interpretare comună, anunţă di- 
mineața, deci, un fenomen cosmic, în desfăşurare, în deschidere, fie că îl 
interpretăm, într-o perspectivă corelată cu legende şi datini româneşti, care 
se mai întâlnesc încă, în noaptea de Inviere, ca semnificând permanenta 
reînviere. Dar ce altceva este poezia dacă nu o permanentă reîntemeiere 
a ființei umane. Sensul profund este întărit de relaţia într-un anume mod 
oximoronică între această imagine esenţializată a Cocoşului şi titlul vo- 
lumului: Atât de mult al pământului. Acelaşi poet recreează poetic spa- 
tiul bucovinean în tonalitate stilistică „dulce-amară” prin antiteza dintre un 
timp al armoniei, sugerat prin intertext eminescian, şi prezentul alienant: 
La Bucovina, sus, la Dulcea-Eminescu, / La izvor în ţarnă, la izvor, / Sunt 
rădăcini şi parc-ar fi şi soare / Dar cresc lăstari să piară-n umbra lor. // La 
Bucovina, sus, la Dulcea-Eminescu, / Pe bătrâni se ține, pe bătrâni, / In 
pădurea noastră ultimul copac / Şi cea din urmă apă din fântâni (Matern, 
la Bucovina, 1995). 

Observam la începutul demersului nostru, în legătură cu relaţia inter- 
textuală Andrei Mureşanu — Al.Mateevici, că Andrei Mureşanu este punct 
de plecare în creaţia eminesciană pentru întrebări fundamentale cu pri- 
vire la situarea poetului în desfăşurarea raportului dintre om şi societate, 
dintre ființa umană şi ființa lumii. Şi anticipam că aceste întrebări se regă- 
sesc, în ipostaze diferite, în relaţiile intertextuale dintre creaţia poetică sau 
publicistică din Basarabia şi din nordul Bucovinei şi creația eminesciană. 
Aceste întrebări constituie nucleul semantic sau componente semantice 
fundamentale în cele trei variante ale poemului Mureşanu, dar şi în alte 
poeme: Odin şi Poetul, Intunericul şi Poetul, Povestea magului călător în 
stele etc., în care se trece de la imaginea poetului mesianic, poetul-bard, 
revoluționar sau numai revoltat, la imaginea poetului orfic, sau se instituie 
stări tensionale între aceste ipostaze în desfăşurarea unor dialoguri în 
esența lor socratice. 

Eminescu întrupează în creaţia lui ipostaze variate în corespondenţă 
cu însăşi condiţia duală a fiinţei umane, de fiinţă istorică şi ființă cosmică, 
cu trecerea în prim plan a uneia sau alteia dintre condiţii, în desfăşurarea 
creativității poetice. Poetul îşi asumă, în acest proces de semantizare poe- 
tică, în poezia Doina, condiţia istorică a neamului românesc, în Glossă — 
condiția omului în general, în raport cu societatea, în Luceafărul — condiţia 
omului de prizonier al lumii fenomenale, al contingentului, în Dintre sute de 
catarge, Odă (în metru antic) sau în poemele invocate mai sus — condiția 
omului-ființă creatoare, condiţie trăită poetic la diferite nivele de tensiune, 
până la tragism. 

Poeți din Basarabia şi nordul Bucovinei integrează, prin relaţii de in- 
tertextualitate, întrebări şi poziţii ale ființei umane din creaţia eminesciană 
în toate aceste ipostaze, în funcție de emergenţa fiecăreia dintre ele în 
contextul specific de aici şi de creativitatea lor poetică. 

Evocând drama neamului românesc din Basarabia şi nordul Bucovi- 
nei, ameninţat cu pierderea identităţii în condiţiile distrugerii unităţii statale, 
D. Matcovschi actualizează, prin relaţii intertextuale, poemul eminescian 

Doina, din perspectiva unei trăiri dureroase a rupturii între neam şi poe- 
tii lui, exprimată printr-o stilistică a ironiei amare: Astăzi plaiul mioritic cel 
străbun / E un Babilon aici, la mărgioară. // Vin muscalii însă nu vin de-a 
călare. / Vin hamalii din afundul cel de zare. / Vin cu trenul, cu-avionul şi 
corabia.../ Vin cazacii, vin cu sacii, cu desagii, / Cară tot, mănâncă tot ca 
vârcolacii / Şi rămâne pustă neagră Basarabia. // Cine-au îndrăgit străinii, / 
Mânca-i-ar inima câni.i...// Noi, poeții cei de astăzi, nu venim / Din durerea 
unui neam ca altădată; / Scriem ode şi astfel le mulțumim / Veneticilor, că 
nu ne uită niciodată (p. 30). 

In poezie, poetul bucovinean Vasile Leviţchi reîntemeiază poetic lu- 
mea lui Eminescu, prin parafrază şi intertext, instituind o stare de armonie 
între ființa umană şi ființa lumii: Codrii se mai țin şi-acuma / şi te-ndeamnă 
să rămâi, / să te culci lângă izvoare / şi cu brațul căpătâi, / să cutreieri dus 
pe gânduri / prin desişul de făget, / îngânat de glas de ape, / ca pe-atunci 
fiind băiet (Cuvânt pentru Luceafăr). În publicistică, se impun creatii în care 
verbul eminescian este ironic sau încărcat satiric. Reacţia lui la spectacolul 
politic de după un prim timp al speranţelor este departe de înțelepciunea 
stoică din Glossa lui Eminescu; versul cu care îşi intitulează volumul pu- 
blicat în 2001 la Timişoara, Multe trec pe dinainte..., reflectă trăirea dra- 
matică a destrămării iluziilor, a restaurației, cu altă mască, a demagogiei 
politice. Intr-un articol din volum, intitulat eminescian, ...Sărăcia şi nevoile 
şi neamul, publicistul pune în antiteză — în continuitatea lui Eminescu, in- 
vocat în timp aniversar, spectacolul lumii contemporane, dominat de poli- 
ticianismul venal şi corupt, aducându-şi în sprijin Glossa eminesciană: Pri- 
vitor ca la teatru / Tu în lume să te-nchipui — cu timpul istoric, al iubirii de 
țară, invocat de Eminescu în Scrisoarea III: De-aşa vremi se-nvredniciră 
cronicarii şi rapsozii, pentru a-şi încheia articolul cu aceeaşi modalitate 
intertextuală: Ar fi trebuit să-i găsim lui Eminescu un colţişor într-o pagină 
curată. [...] Dar... Unde mai găseşti o pagină curată? Rămâneți în umbră 
sfântă, Basarabi şi voi Muşatini (p. 128-129). 

In limbaj poetic, Arcadie Suceveanu situează acelaşi spectacol al lu- 
mii contemporane într-o perspectivă mai aproape de Glossa lui Eminescu, 
în poezia Hamlet în nouă regie, susținută, de altfel, de un motto emines- 
cian — Alte măşti, aceeaşi piesă, care îi dă o dimensiune metafizică: Noi 
actorii umplem aceleaşi scene / Mulțimea speră, crede şi aclamă / Nici nu 
observă că-i tot vechea dramă / Cu-aceleaşi crime şi-ntâmplări obscene 
(Arhivele Golgotei, p. 101). 

In imediata apropiere a imaginii prismei, expresie a raportului națio- 
nalitate-universalitate, în partea introductivă, deschizând perspectiva filo- 
zofică în care se va situa desfăşurarea evenimențţială din Geniu Pustiu, 
se află imaginea poetului mesianic: Poeţii, filozofii unei naţiuni presupun în 
cântec şi cuget înălțimile cerului şi le comunică naţiunilor respective (Proză 
literară, p. 113). lpostaza este reluată de Eminescu în poemul /ntunericul 
şi Poetul, în care se confruntă forța întemeietoare a poetului, situat între 
divinitate şi umanitate (Tu care treci prin lume străin şi efemer/ Cu sufletu-n 
lumină şi gândurile-n cer) şi forţa distructivă a lumii contingentului. În suita 
Măria Sa — Poetul, D. Matcovschi integrează forța distructivă din poemul 

eminescian în imaginarul înstrăinării, concomitent cu (sau cauzată de) în- 
depărtarea poetului contemporan de rolul său mesianic, de apărător al as- 
piraţiilor naţiunii: Peste gura cea de rai / Flori de tei se scutur iară... / Unde 
eşti, bade Mihai? II Poet gonit de râsuri şi înghețat de vânt, / Ce cânți 
ca o stafie căiții din mormânt, / Sfărâmă-n stânca rece a ta nebună 
liră / Căci lumea este piatră şi ea nu te admiră. /Că te-au dus departe 
anii / lar acum la noi acasă / Beau străinii ca mocanii / La hangiţa cea fru- 
moasă. / Descrescută sub țărâne / Casa noastră părintească / Nu ştiu cât 
va mai rămâne / Fruntea să ne-adăpostească (p. 28-29). 

In poemul eminescian, poetul nu sfărâmă lira, nu poate renunţa la 
creaţie, tocmai pentru că el trebuie să-şi ducă misiunea la capăt, să refacă 
armonia fiinţei umane cu divinitatea, prin dezvoltarea identităţii naţionale şi 
a conştiinţei acestei identități. 

Dezbaterea despre rolul Poetului în lume şi, în mod direct, în raport 
cu destinul propriului neam, este substanța semantică a dialogului dintre 
ipostazele poetului, dezvoltat de Maria Şleahtiţchi şi N. Leahu în Cvartet 
pentru o voce şi toate cuvintele, tipărit la Chişinău, în 2001, într-un alt 
timp poetic al literaturii române din Basarabia. In acest inedit eseu dramatic 
în două acte, aşa cum îl subintitulează autorii, provocator în sens pozitiv, 
şi cu o mare capacitate de tensionare poetică, ipostazele Poetului, aici ale 
poetului Eminescu, sunt întruchipări ale ființei lui umane şi poetice la dife- 
rite „vârste” ale creației. Intertextul eminescian — punct de plecare pentru 
replicile personajelor-ipostaze, reprezintă răspunsul dat forței distructive a 
lumii contingentului — Intunericul: Şi tu crezi, geniu negru, că fără scop şi 
țintă / A lumei und-amară mă-neacă, mă frământă? / Tu crezi că eu degea- 
ba m-am scoborât din stele / Purtând pe frunte-mi raza a naţinuii mele?; 
într-o primă privire retrospectivă, lui E-IV — ipostaza scepticismului Poetului 
care îşi încheiase opera: 

E-IV: ...amară... Gloria nu se bea, nu se mănâncă, nu se îmbracă... 
Gloria-i pară... 

îi răspunde E-l, poetul la vârsta elanurilor şi a încrederii în funcţia lui 
mesianică: 

E-I: ...pară amară-neamară, glorie este... dar eu? Eu degeaba am 
coborât din stele purtând?... completat de E-III, poetul la vârsta maturității 
creatoare, care îşi asumă ipostazele precedente dar are şi înțelepciunea 
de a lăsa loc unui sentiment de detaşare: ...purtând pe fruntea-mi raza 
națiunii mele... Ştiu, cunosc, nu te lamenta aiurea... (p. 8). 

Intrebările privind depăşirea condiţiei de prizonierat în lumea feno- 
menală dezvoltă imaginea poetului orfic în perspectiva de întemeietor de 
lumi. Asumarea acestor întrebări de către poet implică dezvoltarea con- 
ştiinţei tragice a existenţei ființei umane în căutarea permanentă a căilor 
de armonizare cu ființa lumii. Când am invocat această ipostază emines- 
ciană, am făcut trimitere la Luceafărul, Odă (în metru antic), Dintre sute de 
catarge, Povestea magului călător în stele, creaţii dominate de asemenea 
întrebări, semantizate poetic prin modalităţi diferite. In „dialogul” cu crea- 
ţia eminesciană, aceste poeme deschid creatorilor din Basarabia şi nordul 

Bucovinei căi semnificative, şi pentru aşezarea în mod specific a propriei 
creații în continuitatea lui Eminescu, şi pentru o mai profundă interpreta- 
re a personalităţii lui creatoare în interiorul raportului parte — întreg, privit, 
deopotrivă, şi în dimensiunea regional — naţional, şi în dimensiunea natio- 
nal — european / universal. 

Perspectiva în care se desfăşoară dialogul este descrisă de cei doi 
poli ai actului de comunicare: la un pol — creatorul, la celălalt — cititorul. 
La primul pol, poetul respinge, în eseul dramatic Cvartet pentru o voce 
şi toate cuvintele, spectacolul de măşti al lumii contingentului: Lasă-mă 
dumneata cu teatrum mundi... sau nu ştii d-ta că ce e val ca valul trece, 
privitor ca la teatru tu în lume să te-nchipui: joace unul şi pe patru, 
totuşi tu ghici-vei chipul... îmbrăcat la patru ace... (p. 10), dar, în ipostaza 
sceptică a Poetului, trăieşte şi drama neîncrederii în capacitatea de a des- 
cifra semnele din cartea lumii: E-IV: Curată nebunie! Şi credeți-mă, eu ştiu 
ce ştiu despre nebunie: In zadar citim în Carte semne ce nu le-am scris... 
(p. 11). Această replică trebuie citită în temeiul concepției eminesciene des- 
pre creativitatea poetică; Cartea Lumii, spre a putea fi citită, trebuie rescrisă, 
recreată în esenţa ei, iar aceasta se face în condiţia de „nebunie” — adică 
de triumf al facultăţii imaginante a fiinţei umane. 

Componente esenţiale ale gândirii lui Eminescu sunt introduse într-o 
„dezbatere” condusă subtil de autorii Cvartetului prin intertexte din creații 
eminesciene sau din opera altor creatori români (Dimitrie Cantemir), în care 
dezvoltarea sensului implică deopotrivă întemeierea originară a Lumii şi în- 
temeierea de lumi poetice. Povestea magului călător în stele este un poem 
inițiatic: feciorul de împărat, apoi călugărul, reprezintă ipostaze ale Poetului, 
în aspiraţia spre descifrarea sensurilor din Cartea Lumii, Căci altfel viaţa-i 
umbră şi zilele sînt vis: calea e una singură — recrearea de lumi poetice 
prin dialog orfic între ființa poetului şi ființa lumii. In Cvartet pentru o voce 
şi toate cuvintele, „actorii” argumentează în favoarea replicii ipostazei 
poetului la maturitate, în care călătoria Luceafărului este o adâncire în sine 
a poetului, care, pentru a reinstitui Lumea, trebuie să revină la momentul 
originar (Ascultati, nu e nimic şi totuşi e o sete care-l soarbe, e un nimic 
asemenea uitării celei oarbe. E nimicul din care ne întrupăm, e nimicul din 
noi, e nimicul din afara noastră, e acel gol care ia forme vizibile şi invizibile, 
gâlcevind în de ele ca sufletul cu trupul) (p. 27), dintr-o perspectivă, prin 
Scrisoarea l: E punctul, dintr-o altă perspectivă, de pătrundere în adân- 
cimile procesului de creativitate poetică, prin Povestea magului călător în 
stele, este perspectiva ipostazei E-I, de amplă deschidere: 

E-II: deocamdată urmează-ţi magul călător în stele. 

E-I: L-am urmat şi am trăit starea desprinderii nimicului de Sine. 

E-III: Ce tot spui? 

In trecerea de la această replică la următoarea, recunoaştem întâl- 
nindu-se — în complementaritate — dimensiunea metafizică şi dimensiunea 
imaginantă a creativității: 

E-II: La-nceput m-am speriat... când îmi roiau în cap gânduri, iar 
cânturi îmi umpleau inima, în față ca din senin îmi apăru un chip de în- 

ger fără corp... Crezusem că-i curată nebunie, ...dar nebunia începu să-mi 
placă... (p. 27). 

In această replică se integrează o ipostază a creativităţii, din Codru şi 
salon, în care este semantizată poetic starea de încredere în armonizarea 
fiinţei umane cu ființa lumii: A firii dulce limbă de el era-nțeleasă / Şi îl îm- 
plea de cântec cum îl împlea de dor şi o altă stare, din Povestea magului şi 
din Andrei Mureşanu, poeme în care dominantă este încrederea în lumea 
poetică întemeiată prin fantezie: Tot ce-am gândit mai tânăr, tot ce-am cân- 
tat mai dulce, / Tot ce a fost în cântu-mi mai pur şi mai copil / S-a-mpreu- 
nat în marea aerului steri] / Cu razele a lunei ce-n nori stă să se culce / Şi 
a format un înger frumos şi juvenil. [...] // Nebun ori eşti lunatec — bătrânul 
murmurează... // Şi dac-ar fi ce-mi pasă? Chiar pala nebunie / Se pare că 
trezită a-nfipt ochii cumpliți / În fruntea-mi veştezită, în creieri rătăciţi / [...] / 
Fie aşa — eu nu zic. Şi totuşi, nebunia / Cum e, cu chipul dulce, cu care 
m-a cuprins / Îmi place — cum îmi place visul de raze nins, / Îmi place cum 
îmi place o umbră argintie [| Călugărul (în extaz): E albă...-n întuneric văd 
chipul ei lucind / Ca pe o tablă neagră o umbră de argint. / Tu taina nopții 
mele, tu, blond copil din ceriuri, / Cu glasul tău ca glasul duioaselor miste- 
ruri, / Oh, vino, vino iarăşi ca să te strâng la piept, / Copil cu păr de aur, cu 
ochiul înțelept... / [...]// Chipul: Vin! Eu vin / Sufletu-mi în vecia-i atras de-a 
ta chemare, / Din noaptea nefiinţei înfiorat apare... 

La celălalt pol, al receptării, instituirea unui dialog între creator şi ci- 
titor, întemeiat, în Cvartetul..., în momente semnificative de sufleor, ridică 
întrebări privind accesul la Cartea Poetului. Creatorul înțelege şi nu înţelege 
modul în care este percepută personalitatea lui, prin integrarea intertextuală 
a sintagmei a vorbi pe înţeles, semnificând în Luceafărul imposibilitatea 
comunicării între lumea contingentului (reprezentată de Fata de împărat) şi 
lumea transcendentului (reprezentată de Luceafăr): Deşi vorbeşti pe înțe- 
les, / Eu nu te pot pricepe. În „eseul dramatic” realizat de Maria Şleahtițchi 
şi N. Leahu, cititorul — criticul, de fapt, cel respins, am crede, din Povestea 
magului: Tu cugeţi. Cugetarea cu raze reci pătrunde, / Loveşte chipul dulce 
creat de fantazie / Şi-acest chip devine palid ca o stafie pare doar a vorbi 
pe înțeles: E-III: Vă ascult, vă ascultăm, vorbiti parcă pe-nţeles (p. 38). 
Se integrează în continuare întrebări dramatice din Melancolie, dezvoltate 
în direcția exprimării exigenţei receptării personalității creatoare în unitatea 
ei şi a lumii întemeiată poetic de Eminescu: mă întreb, însă: când propria 
mea viață eu n-o ştiu pe de rost, să-şi bată alții capul s-o vadă cum a 
fost?! Cine sînteţi voi să-mi spuneți viața cu o străină gură, ca şi cum n-ar 
fi viata mea, de parcă nici n-aş fi fost...Cine sînteţi voi să-mi spuneți, pe 
voci atâtea, povestea pe de rost? (p. 38). Sintagma pe de rost îşi repri- 
meşte aici conotațiile din limba neutră: fără acoperire, nici în realitate, nici 
în gândirea proprie. După replica unui cititor — expresie a modului în care 
personalitatea creatoare a lui Eminescu este desubstanţializată de esenţa 
ei sau transformată demagogic în stindard pentru evenimente social-poli- 
tice, în desfăşurarea campaniilor omagiante sau „de culturalizare”: Cititorul II: 
Da, unii îl citesc, alţii îl răsfoiesc, iar cei de pe urmă doar îl sărbătoresc, 

este readusă în prim plan imaginea lumii ca teatru: E-I (către sufleor): Mai 
bine în cuşca ta de sufleor aş sta... (către sală) Privitor ca la teatru tu în 
lume să te-nchipui, joace unul şi pe patru, totuşi, tu ghici-vei chipu-i, 
deschizând drum spre strigătul din Odă (în metru antic): E-II: Mai bine m-ati 
lăsa, mai bine v-aţi duce cu toții, mai bine pe mine mie redă-mă, redaţi-mă 
mai bine, mai bine nimic (Cortina) (p. 38-39). 

Trecerea de la sentimentul tragic al scindării eului, din Melancolie: 
Cine-i acel ce-mi spune povestea pe de rost / Ca şi când n-ar fi viaţa-mi, 
ca şi când n-aş fi fost, la aspiraţia spre refacerea unităţii ființei: Ca să pot 
muri liniştit / Pe mine mie redă-mă! semnifică, prin integrarea intertextuală în 
creația poeţilor din Basarabia, exigenţa cunoaşterii, recunoaşterii şi apărării 
identităţii autentice a personalităţii creatoare a lui Eminescu pentru situarea 
lui exactă în dezvoltarea conştiinţei de sine a neamului românesc. 

La acest pol, al receptării, Eminescu exprimă, în poemul Dintre sute 
de catarge..., atât credinţa că numai creaţia asigură salvarea ființei din pri- 
zonieratul efemerului, cât şi drama neîncrederii în capacitatea cititorului de 
a pătrunde sensul profund al creaţiei: Nenţeles rămâne gândul / Ce-ti stră- 
bate cânturile, / Zboară vecinic îngânându-l / Valurile, vânturile. Poemul va 
fi integrat de lon Hadârcă, prin raport intertextual, în poezia sa Dintre sute, 
unul poate..., din volumul Dezinfecţia de frontieră... Şi titlul volumului, şi 
poemul său în dialog cu creaţia eminesciană reflectă prezența ascunsă, 
într-o nouă poetică, a dramei neamului românesc, rătăcit de alţii şi de el 
însuşi, după ce a trăit, în 1990, speranţa / iluzia redeşteptării naţionale. A 
fost atunci momentul în care intelectualul Hadârcă, în ipostază de om po- 
litic, a avut un rol fundamental în instituirea pentru Republica Moldova a 
aceluiaşi imn, imnul României: Deşteaptă-te, române! 

Intr-un alt timp istoric, în poemul Dintre sute, unul poate..., lon Hadârcă 
recreează, în stil de meditaţie gravă, sensuri din poemul eminescian circum- 
scrise necesității şi afirmării existenţei unui punct de sprijin fundamental: 
Dintre sutele de catarguri / este unul / care este şi unicul / ales dintre miile 
sutele, în măsură să salveze ființa umană / românească de agresivitatea 
stihiilor, de condiţia de rătăcitor: poate-i un scârțâit continuu şi perpendicu- 
lar / la orizontul rătăcirii / noastre printre lumi... / [...] / el sie-şi este punctul 
fix: / catarg al catar / gelor / gurilor / vizibile în orice vârtej (Dezinfecţia de 
frontieră, p. 51). 

Theodor CODREANU 


O CARTE POSTUMĂ 
DESPRE EMINESCU 
A LUI EDGAR PAPU 


Pentru tinerele generaţii, ten- 
tate să se lepede de memoria is- 
toriei, amintesc că Edgar Papu 
(1908-1993) a fost una dintre per- 
sonalităţile strălucite ale generaţiei 
lui Mircea Eliade şi Constantin Noi- 
ca. Comparatist de o vastă erudiție, 
din şcoala lui Tudor Vianu, Edgar 
Papu a trecut prin aceleaşi avataruri 
cu cei din generaţia lui (a făcut in- 
clusiv ani de puşcărie, fiind arestat 
şi condamnat în 1961 la opt ani de 
închisoare, eliberat, ca mulţi alţii, 
în 1964). Principalul său merit în 
cultura română va rămâne, proba- 
bil, aceea a creării ontologiei stilu- 
rilor, domeniu în care a dat lucrări 
fundamentale despre Renaşiere, 
baroc, clasicism şi romantism. O 
contribuţie specială este cea din 
domeniul eminescologiei. În 1971, 
i-a apărut Poezia lui Eminescu, lu- 
crare devenită clasică, la care s-au 
adăugat numeroase alte pagini des- 
pre poet, fie risipite prin periodice, 
fie incluse în volume ca Existenţa 
romantică (1980) sau Din clasicii 
noştri (1977). lată însă că Vlad- 
lon Papu, fiul savantului, anunţă o 
moştenire postumă impresionantă, 
constituind ea însăşi o operă. Ar fi 
suficient să amintesc doar masiva 
cercetare Estetica lui Dante (în 


curs de apariţie la Princeps Edit, 
laşi), Leonardo da Vinci, teza de 
doctorat Fragmentul în artă, Tea- 
trul clasic spaniol, Fenomenul 
românesc ş.a. Între acestea, şi o 
nouă carte de eminescologie: Emi- 
nescu într-o nouă viziune (Prin- 
ceps Edit, laşi, 2005), ediţie îngrijită 
de Vlad-lon Papu, cu o prefaţă de 
Zoe Dumitrescu-Buşulenga. 

Aflăm din notele lui Vlad-lon 
Papu că lucrarea a fost începută 
din toamna lui 1990 şi scrisă până 
în preajma morții survenite la 31 
martie 1993. Ştiam, la vremea ace- 
ea, de eforturile lui Edgar Papu, iar 
unele fragmente au şi apărut prin 
reviste. Imboldul de a duce noua 
carte la bun sfârşit a venit şi din 
partea Svetlanei Paleologu-Matta, 
care în 1992 s-a aflat la Bucureşti. 
Trebuie spus că, în acei ani, Edgar 
Papu era lovit de presa teribilistă, 
mai mult: orbise, starea sănătății 
fiind precară, încât autorul şi-a dic- 
tat capitolele (cu structură eseisti- 
că), fără putinţa revenirii asupra lor. 
Evident, n-au putut avea suplețea, 
nici stilistică şi nici ideatică, din Poe- 
zia lui Eminescu. Se pune întreba- 
rea dacă noile eseuri, în bună parte 
bruionare, pot interesa literatura 
eminescologică atât de bogată şi 
de performantă din zilele noastre? 
Răspunsul, dat în deplină cunoş- 
tință de cauză, este pozitiv, fiindcă 
mintea lui Edgar Papu, cu vastele 
lui cunoştinţe, emite fulgurante in- 
tuiţii care aduc noutăţi şi nuanţări 
în materie, încât titlul ales de edi- 
tori are acoperire. Am fost în preaj- 
ma lui aproape un deceniu. Orice 
drum al meu prin Bucureşti trecea 

şi prin casa lui Edgar Papu. Încin- 
geam discuţii cu o rară plăcere să-l 
ascult, Eminescu fiind tema noastră 
predilectă. Recunosc în eseurile 
ultime câte ceva din gândurile lui 
spontane, susținute întotdeauna 
de erudiţia lui vie, niciodată plicti- 
sitoare. Şi mă voi strădui în notele 
care urmează să reliefez tocmai 
fervoarea ideatică a acestei ultime 
scrieri, adresată îndeosebi tinere- 
tului, cum remarcă în cuvântul in- 
troductiv doamna Zoe Dumitrescu- 
Buşulenga. 

În eseul /nterpenetrare, Edgar 
Papu discută rostul oximoronului la 
Eminescu. Îmbinări precum dureros 
de dulce nu sunt nici contradicții în 
termeni, cum îşi imagina Al. Grama, 
spre exemplu, şi nici simple figuri 
oximoronice, căci poetul gândeş- 
te, spre deosebire de ilustrul său 
contemporan T. Maiorescu, într-o 
nouă logică, pe care poetul nu o 
identifică atât în tradiționala coin- 
cidentia oppositorum, căci e la mij- 
loc „o întrepătrundere de contrarii”. 
Nuanţarea aceasta este confirmată, 
bunăoară, şi cu referire la Emines- 
cu, de către scriitorul cibernetician 
din New York, Constantin Virgil 
Negoiţă, care, într-o carte recentă 
(Împotriva lui Mango, Editura Pa- 
ralela 45, Piteşti, 2004), interpre- 
tează contrariile din Glossă în cheia 
logicii fuzzy. 

Vocaţia comparatistică a sa- 
vantului se exercită în puneri în 
paralelă de felul: Eminescu / Crean- 
gă, lon Andreescu, Macedonski, 
Dosoftei ş.a. Ceea ce-i important 
e că asemenea confruntări nu se 
fac spre a reliefa numaidecât su- 


premaţia lui Eminescu sub anumite 
laturi artistice sau de gândire. De 
pildă, lon Creangă îi este superior 
lui Eminescu în mânuirea enumera- 
tiei, ca figură de stil, sau în forța de 
„confecționare” a personajelor sau 
în descrierea unui obiect. Vedem 
uimiţi, la Creangă, cum sub ochii 
noştri o bucată de talpă se transfor- 
mă, „printr-o succesiune de operații, 
într-o finisată pereche de opinci. De 
asemenea, în cazul lui Harap Alb, 
îl vedem pe acesta oprindu-se în 
câmp şi, prin patru operaţii succe- 
sive, cu ajutorul a patru substanţe 
odorifice vegetale ne aduce în faţa 
ochilor un adăpost ideal pentru un 
roi de albine” (Elemente superioare 
la Creangă asupra lui Eminescu). 
Surprinzătoare e afirmaţia că nu 
există în câmpul umanismului poe- 
tic o personalitate mai apropiată 
de Eminescu decât pictorul lon An- 
dreescu. Apropierea e mai veche la 
Edgar Papu, dar acum el încearcă 
s-o adâncească. Nu e vorba doar 
de frapante similitudini biografice, 
ci şi de destin artistic, într-o maturi- 
zare pretimpurie, cu o viaţă scurtă, 
proiectată în artă sub spectrul unui 
tragism ontologic singular. Ambii 
artişti proiectează tragicul sub ca- 
tegoria existenţială a aproapelui, 
sub zodia zădărniciei universale: 
„Tristețea pământului este însă 
compensată, ca şi la Eminescu, de 
suprafața uriaşă a departelui, adică 
a cerului, care ocupă adesea cinci 
şesimi din întregul peisaj. Dar nu 
este vorba numai de o extindere 
în înălțime, ci şi de una de mare 
efect, de mare muncă şi inspiraţie 
artistică pe care ne-a rezervat-o şi 

dimensiunea adâncimii. În cerurile 
lui Andreescu, contrastant de bo- 
gate față de pământul său, întâlnim 
mari suprapuneri de nori, fiecare de 
altă nuanţă, de altă stare dispozițio- 
nală, de altă grosime învolburată în 
bolte imateriale, care ne cuceresc 
prin neaştepiatele lor combinaţii de 
culori, de nuante, de efecte, făcând 
din aceste ceruri nişte excepţiona- 
le viziuni uranice, sparte adesea în 
neaşteptate şi adânci seninuri ale 
atmosferei. Asemenea norilor, şi 
aceste spărturi ale seninului trec, 
de la o suprafaţă de lapislazuli, prin 
diferite zone, până la ultimele dintre 
ele care sugerează adâncimea co- 
baltului” (Unitatea Eminescu — An- 
dreescu). 

În perechea contrastivă Emi- 
nescu — Maiorescu, Edgar Papu 
descoperă un Maiorescu „emines- 
cian”, cel cu fața umană din Însem- 
nări zilnice, un Maiorescu capabil 
de suferință profundă, „în aspec- 
tele sale lăuntrice, mai intime şi 
totuşi ale unuia şi aceluiaşi mare 
om” (Maiorescu şi Eminescu din 
manuscrisele valorificate în veacul 
nostru). 

Dacă tradiția a pus accent în- 
deobşte pe rivalitatea, nu doar în 
plan personal, dintre Eminescu şi 
Macedonski, Edgar Papu e intere- 
sat mai cu seamă de ceea ce-i apro- 
pie. Între altele, bunăoară, şi tema 
ornitologică a luptei dintre cocoşi 
(precursor fiind Jules Renard): la 
Eminescu, poemul Antropomorfism, 
la Macedonski, naraţiunea Între 
coteţe. În plus, Macedonski deţine 
protocronia metamorfozei, înaintea 
experienţei lui Kafka din 1916. Eroul 


său Vergea trăieşte visul transfor- 
mării în pasăre. Mai mult, lui Ma- 
cedonski i-a venit ideea revoltei 
păsărilor, prefigurare a celebrului 
film al lui Hitchcock. Vianu încă ob- 
servase că piesa macedonskiană 
Le Fou? anunţă pe Henric al IV-lea 
de Pirandello, confirmându-se şi-n 
această postură forța imaginarului 
controversatului poet. 

În eseul Glossă şi Odă, Edgar 
Papu sesizează diferenţa dintre vi- 
ziunea shakespeariană a lumii ca 
teatru şi aceeaşi temă la Eminescu. 
La Shakespeare, nu doar actorii 
poartă mască, ci şi spectatorii, pe 
când spectatorul eminescian e cel 
ce-şi dă masca jos. E aici o intuiţie 
absolut remarcabilă, care ar merita 
o dezvoltare specială a temei, dat 
fiind că Eminescu se diferenţiază, 
sub acest aspect, şi de lumea si- 
mulacrelor postmoderniste, apro- 
piindu-se, în schimb, de contem- 
poranul său Nietzsche, luat însă ca 
model de filozofia contemporană 
a simulacrelor. În ce priveşte Oda 
(în metru antic), specia devine sub 
pana poetului o anti-odă, aşa cum 
pastelul, adăugăm noi, va deveni la 
Bacovia un anti-pastel. 

Pline de surprize sunt capito- 
lele în care se discută muzicalita- 
tea eminesciană. Indiscutabil, aşa 
cum scrie şi Edgar Papu, Emines- 
cu este „cel mai muzical dintre toţi 
marii poeţi europeni”. Simbolismul 
francez, care şi-a făcut un titlu de 
glorie din ecuaţia poezie-muzică, 
nu se compară cu forța muzicală a 
poeziei eminesciene. Interesant e 
că Edgar Papu corelează muzica 
eminesciană cu geniul cunoaşterii 


Eminescu - 156 

apofatice, cunoaşterea divinității 
prin negatie, arheală i-am zis noi. 
Negaţia arheală, numită de gândi- 
torul cibernetician Constantin Virgil 
Negoiţă drept filozofie a vagului 
(fuzzy), care impune distanțarea, 
retragerea (pullback), se manifestă 
la Eminescu nu doar prin retragerea 
în ipostaza de spectator sau pe bol- 
tă, ca Hyperion, ci şi prin muzica în 
surdină. Surdinizarea eminesciană 
îi prilejuieşte lui Edgar Papu câte- 
va crâmpeie de splendidă analiză 
relativ la Peste vârfuri, Sonet III, 
Sara pe deal. 

Valide şi pline de prospeţime 
sunt observaţiile despre bizantinis- 
mul insinuat organic în eminescia- 
nism. Din acest punct de vedere, 
Ştefan cel Mare apare ca un precur- 
sor al lui Eminescu, fiindcă acesta 
era deja un european complet şi 
complex, atât în îmbrăcăminte, cât 
şi-n ctitorii de artă arhitecturală şi 
picturală. Ştefan purta haine scur- 
te, ca polonezii, fiind pe deplin un 


european, nu un oriental. Ca şi Emi- 
nescu, Ştefan cel Mare are geniul 
sintezei Occident / Orient bizantin, 
căci în arhitectură el îmbină bolta 
bizantină cu goticul turlelor. Acelaşi 
lucru îl face şi Eminescu în poezie. 
Incursiunea în simbolismul boltei 
eminesciene este remarcabilă. Dar 
poetul sintetizează sofianismul bol- 
tei (în natură şi în templu) cu forța 
ascensională a goticului (zborul 
hyperionic), asigurând uimitoarea 
complexitate a viziunii sale (Ştefan 
cel Mare, precursor al lui Emines- 
cu). În acelaşi sens, Edgar Papu 
poate să scrie despre Eminescu — 
model moral sau despre Viaţa şi 
opera religioasă a lui Eminescu. 

Aşadar, teama lui Vlad-lon 
Papu că noua carte despre poet a 
tatălui său ar putea să nu intereseze 
pe „specialişti”, n-are obiect, chiar 
dacă demonstrațiile analitice nu mai 
au amploarea şi rigoarea scrierilor 
din vremea de maximă potenţă in- 
telectuală. 

Mihai EMINESCU 

Fără-ndoială că există în opera sa romantism, mai ales unul tipo- 
logic, manifestat prin expansiunea fără limite a eului. Dar trebuie să fii 
orb să nu observi, venind dintr-o mult mai adâncă traditie, dantescul şi 
shakespearianismul poeziei eminesciene, fascinația lui pentru peisaje 
grandioase şi onirice ca-n Altdorfer, pentru sonorități miltoniene. Un 
epos sfărâmat, ruinele stranii ale unei mari viziuni, vedutele, carcerele 
şi capriciile unei lumi scufundate („Lume ce gândea în basme şi vorbea 
în poezii...”) — toate acestea nu reprezintă eşecul lui Eminescu, nede- 
săvârşirea lui, ci triumful modernităţii lui. (...) Poetul e deodată renas- 
centist, manierist, baroc, romantic şi, prin viziunea care unifică toate 
aceste căi, modern, modern în toată puterea cuvântului... 


Mircea CĂRTĂRESCU 


ODĂ 


(în metru antic) 


Nu credeam să-nvăţ a muri vrodată; 

Pururi tânăr, înfăşurat în manta-mi, 

Ochii mei nălțam visători la steaua 
Singurătății. 


Când deodată tu răsărişi în cale-mi, 

Suferinţă tu, dureros de dulce... 

Pân-în fund băui voluptatea morţii 
Ne-ndurătoare. 


Jalnic ard de viu chinuit ca Nessus. 

Ori ca Hercul înveninat de haina-i; 

Focul meu a-l stinge nu pot cu toate 
Apele mării. 


De-al meu propriu vis, mistuit mă vaiet, 

Pe-al meu propriu rug, mă topesc în flăcări... 

Pot să mai re-nviu luminos din el ca 
Pasărea Phoenix? 


Pururi tânăr... 

Piară-mi ochii turburători din cale, 

Vino iar în sân, nepăsare tristă; 

Ca să pot muri liniştit, pe mine 
Mie redă-mă! 


KAMADEVA 


Cu durerile iubirii 

Voind sufletu-mi să-l vindec, 
L-am chemat în somn pe Kama — 
Kamadeva, zeul indic. 


El veni, copilul mândru, 
Călărind pe-un papagal, 
Având zâmbetul fățarnic 
Pe-a lui buze de coral. 


Aripi are, iar în tolbă-i 
El păstrează, ca săgeți, 
Numai flori înveninate 
De la Gangele măreț. 


Puse-o floare-atunci-n arcu-i, 
Mă lovi cu ea în piept, 

Şi de-atunci în orice noapte 
Plâng pe patul meu deştept... 


Cu săgeata-i otrăvită 
A sosit ca să mă certe 
Fiul cerului albastru 
Ş-al iluziei deşerte. 


VIS 


Plutesc pe râu — pe pânza-i plană, 
Pe păduri vineți de cristal, 

In urmă-mi noaptea dumbrăvană, 
Nainte-mi domul cel regal. 


Căci pe insulă ferice 
Se-nalţă cupola de bronz, 

A lui coloane nalt-antice 

Sub norii nopţii mari şi blonzi. 

Mă urc pe scări, intru-năuntru: 
Tăcere — de-aud al meu pas, 
Se-nalţ-frumoase, lucesc mândre 
Chipuri de sfinţi p-iconostas. 


Şi-n turla mare doar străluce 
Un singur sâmbure de foc 
Ce luminează sub o cruce 
Şi naşte umbre-n orice loc. 


Şi numai sus, din cor, apasă 
Un cântec trist, prin stâlpii reci, 
Ca o cerşire tânguioasă 
Pentru repausul de veci. 


Şi-n tactul muzicei ce-ntreabă 
leşi încet un chip ca-n somn, 
Cu o făclie-n mâna slabă, 
C-o lungă mantie de domn. 


Şi când mă uit în a lui faţă 

Cu ochii-nchişi, căzuți în fund, 
Cu o slăbire lungăreaţă, 

Cu buze vineţi strâns profund. 


Ah! îl cunosc ast chip ce trece, 
Ast sân de marmură pălit. 

Ce cald-ai fost şi cum eşti rece, 
Tu dulce înger ce-am iubit. 


Când mi-ai murit tu? Cum se poate 
Să nu o ştiu că nu mai eşti? 
Visez? Sau moartă eşti, iubită, 
Sau ambii-n groapă visăm morţi? 


Eşti moartă tu? Sunt mort în groapă 
Te văd ca-n vis, o dulce stea? 
Trăim în lume? Este lumea? 

Sau e o viziune-a mea? 


Ce este lumea? Sclav şi rege... 
Închipuiri a lumei sorți, 

Căci viața-ntreagă-a lumii-ntrege 
Un vis e al eternei morti. 


Pururi tânăr... 27 


EU NU CRED NICI ÎN IEHOVA 


Eu nu cred nici în lehova, 
Nici în Buddha-Sakya-Muni, 
Nici în viaţă, nici în moarte, 
Nici în stingere ca unii. 


Visuri sunt şi unul ş-altul, 
Şi totuna mi-este mie 
De-oi trăi în veci pe lume, 
De-oi muri în vecinicie. 


Toate-aceste taine sfinte 

— Pentru om frânturi de limbă — 
În zadar gândeşti, căci gândul, 
Zău, nimic în lume schimbă. 


Şi fiindcă în nimica 

Eu nu cred — o, daţi-mi pace! 
Fac astfel cum mie-mi pare 
Şi faceți precum vă place. 


Nu mă-ncântaţi nici cu clasici, 
Nici cu stil curat şi antic — 
Toate-mi sunt de o potrivă, 

Eu rămân ce-am fost: romantic. 


CĂRȚILE 


Shakespeare! adesea te gândesc cu jale, 
Prieten blând al sufletului meu; 

Izvorul plin al cânturilor tale 

Îmi sare-n gând şi le repet mereu. 

Atât de crud eşti tu, ş-atât de moale, 
Furtună-i azi şi linu-i glasul tău; 

Ca Dumnezeu te-arăţi în mii de feţe 
Şi-nveţi ce-un ev nu poate să te-nveţe. 


De-aş fi trăit când tu trăiai, pe tine 
Te-aş fi iubit atât — cât te iubesc? 
Căci tot ce simt, de este rău sau bine, 

— Destul că simt — tot ţie-ţi mulțumesc. 
Tu mi-ai deschis a ochilor lumine, 
M-ai învăţat ca lumea s-o citesc, 
Greşind cu tine chiar, iubesc greşala: 
S-aduc cu tine mi-este toată fala. 


Cu tine da... Căci eu am trei izvoară 
Din care toată mintea mi-o culeg: 
Cu-a ta zâmbire, dulce, lină, clară 

A lumii visuri eu ca flori le leg; 

Mai am pe-un înţelept... cu-acela iară 
Problema morţii lumii o dezleg; 
Ş-apoi mai am cu totul pentru mine 
Un alt maestru, care viu mă ţine... 


Dar despre-acela, ah, nici vorbă nu e. 

El e modest şi totuşi foarte mare. 

Să tacă el, să doarmă ori să-mi spuie 

La nebunii — tot înțelept îmi pare. 

Şi vezi, pe-acesta nu-l spun nimănuie. 
Nici el nu vrea să-l ştie orişicare, 

Căci el vrea numai să-mi adoarmă-n brață 
Şi decât tine mult mai mult mă-nvaţă! 


VENEȚIA 


S-a stins viaţa falnicei Veneţii, 

N-auzi cântări, nu vezi lumini de baluri; 
Pe scări de marmură, prin vechi portaluri; 
Pătrunde luna, înălbind pereții. 


Okeanos se plânge pe canaluri... 

EI numa-n veci e-n floarea tinereții, 
Miresei dulci i-ar da suflarea vieții, 
Izbeşte-n ziduri vechi, sunând din valuri. 


Ca-n ţintirim tăcere e-n cetate. 
Preot rămas din a vechimii zile, 
San Marc sinistru miezul noptii bate. 


Cu glas adânc, cu graiul de Sibile, 
Rosteşte lin în clipe cadenţate: 
„Nu-nvie morţii — e-n zadar, copile!” 


Pururi tânăr... 


SE BATE MIEZUL NOPȚII... 


Se bate miezul nopţii în clopotul de-aramă, 

Şi somnul, vameş vieţii, nu vrea să-mi ieie vamă. 
Pe căi bătute-adesea vrea mintea să mă poarte, 
S-asamăn între-olaltă viață şi cu moarte; 

Ci cumpăna gândirii-mi şi azi nu se mai schimbă, 
Căci între amândouă stă neclintita limbă. 


TRECUT-AU ANII... 


Trecut-au anii ca nori lungi pe şesuri 

Şi niciodată n-or să vie iară, 

Căci nu mă-ncântă azi cum mă mişcară 
Poveşti şi doine, ghicitori, eresuri, 


Ce fruntea-mi de copil o-nseninară, 
Abia-nţelese, pline de-nţelesuri — 

Cu-a tale umbre azi în van mă-mpesuri, 
O, ceas al tainei, asfinţit de sară. 


Să smulg un sunet din trecutul vieții, 
Să fac, o, suflet, ca din nou să tremuri 
Cu mâna mea în van pe liră lunec; 


Pierdut e totu-n zarea tinereții 
Şi mută-i gura dulce-a altor vremuri, 
lar timpul creşte-n urma mea... mă-ntunec! 

Festivalul Internaţional de Poezie 
NICHITA STĂNESCU 


Ediţia a Il-a 

NOBLEȚEA SACRIFICIULUI POETIC 


Apariţia în literatura română, la sfârşitul anilor '50, în plin proletcultism, a 
lui Nichita Stănescu ţine de miracol. Ca si Eminescu în cadrul romantismului 
european, poate mai tranşant chiar, Nichita Stănescu nu seamănă cu nimeni. 
Este propriul său reper. Ordinea sa poetică reflectă mitologia unică a unei ex- 
traordinare aventuri interioare. Aparţinând principial structurii liricii moderne, 
ca rețea abstractă a unor constante spirituale contemporane, Nichita Stănes- 
cu impune, prin originalitatea ireductibilă a expresiei viziunii sale, un sistem 
poetic personal, o geneză de mituri desfăşurate in jurul căutării de sine, căci, 
spune poetul, „ideea de sine este principalul act existenţial uman”. 

Dincolo de originalitatea expresiei, poezia stănesciană înfăţişează, în 
viziunea unui poet de la sfârşitul secolului XX, eterna dramă existenţială a 
omului supus prin viaţă pedepsei pierderii de sine şi morii. 

De-a lungul întregii sale vieţi Nichita Stănescu a scris o unică şi singură 
Carte, o „cronică” a destinului său. In lirică a refuzat atât intimismul, cât si sim- 
țămintele minore, sentimentalismul, în favoarea unei expresii ce tinde în mod 
paradoxal spre impersonal şi general tocmai prin ceea ce are mai personal, 
viziunea individuală a sentimentelor. Scriindu-se pe sine, poetul scrie poezia 
sufletelor celorlalți. El caută în destinul său răspunsurile pentru a limpezi în- 
suşi sensul existenţei umane. Atunci când pare a vorbi inspirat, în formulări 
oraculare, despre lucruri de numai el ştiute, poetul vorbeşte despre noi. 

Asumarea eroică a tragicului condiţiei umane este un gest prometeic 
ce transferă realităţile în ideal, conferind existenţei, prin noblețea sacrifi- 
ciului poetic, o demnitate deasupra ordinii fireşti a lucrurilor. Ortega y Gasset 
surprinde în Meditaţiile sale despre Don Quijote esenţa paradoxală a erou- 
lui: „Dat fiind că natura eroismului stă în voinţa de a fi ceea ce încă nu eşti, 
personajul tragic stă cu jumătate din trup în afara realității. Martorul său 
este viitorul. Eroul anticipează viitorul şi apelează la el”. El este cum spune 
Nichita Stănescu însuşi — nenăscut: 

Există numai ceea ce va fi, 

numai întâmplările neîntâmplate, 
atârnând de ramura unui copac 
nenăscut, stafie pe jumătate... 
Există numai trupul meu înlemnit, 
ultimul, de bătrân, de piatră. 
Tristețea mea aude nenăscuții câini 
pe nenăscuţii oameni cum îi latră. 

O, numai ei vor fi într-adevăr! 

Infrânt de real prin condiţia sa muritoare, poetul supravieţuieşte prin 
„dublu!” său turnat în substanţa nepieritoare a poeziei. Reprezentându-şi des- 
tinul tragic, Nichita Stănescu şi-l înfrânge eliberându-se, prin actul poetic, de 
angoasa şi durerea existenţei. El se luptă cu însuşi cuvântul şi în această îm- 
brățişare combatanții nu se mai pot deosebi unul de altul. Este o victorie sau 
o înfrângere desăvârşită, căci la Da sau la Nu cartea are paginile rupte. 


Alexandru CONDEESCU 


Festivalul de poezie Nichita Stănescu 

NICHITA STĂNESCU: |. 
„AM VENIT DE ACASA ACASA”* 


— Cum te simți la noi, în Basarabia, Nichita Stănescu?** 

— Sunt acasă. Am venit de acasă acasă. Dealurile şi văile sunt şi aici 
eminesciene, ca pretutindeni în România. 

— Este oare o condiţie a poetului modern — ştim că te obsedează 
conceptul de sensibilitate modernă — să scrie poezie propriu-zisă şi, 
totodată, să formuleze o poetică? 

— Sensibilitatea modernă țâşneşte dintr-o conştientizare acută a părţii 
în cadrul întregului, şi a discuta despre poezie este cu mult mai greu decât 
a scrie poezie, fiindcă nu eu o scriu de fapt, ci ea mă scrie, ea mă folo- 
seşte, ea singură, nu eu pe ea. Cuvintele sunt ca nişte umbre ale materiei 
care se aştern peste spirit. Poezia nu este expresia existenţei, ci existenţa 
însăşi. Eu am avut întotdeauna o idee mai înaltă despre poezie, conside- 
rând că nu ţine de „cuvinte”, care sunt doar un „vehicul” întâmplător, ea 
este ceva de ordin metalingyvistic, de ordinul materiei care se infiltrează în 
conştiinţă sub formă de umbre. În versul eminescian „Nu credeam să-nvăţ 


a muri vreodată” aceste umbre se adună ca într-un singur cuvânt sublim, 


* Convorbire consemnată de Mihai Cimpoi, la Chişinău, 25 septembrie 1976, 
preluată din Manuscriptum, nr. 1-4, 1992, Bucureşti. 

** La Chişinău, în septembrie 1976, nu se putea discuta prea mult, această 
discuţie având loc în timpul unei deplasări de la hotelul „Codru” până la Uniunea 
Scriitorilor, într-o zi umbrită de moartea poetului Petru Zadnipru. Discuţia, atât de 
necesară, nu avea deci nici o şansă, ea era stingherită, pe de o parte, de dispa- 
riția unui prieten al nostru comun, iar pe de altă parte, de programul oficial care 
era sever supravegheat. Totuşi un dialog a avut loc, întrucât criza de timp impu- 
ne sinceritatea deplină şi concentrarea la ceea ce te obsedează, la situaţia-limită 
a ființei. Nichita Stănescu nu numai că a vorbit, precum se obişnuieşte, la modul 
solemn-retoric, despre „mai-marele sufletului românesc Mihai Eminescu”, despre 
„mai-marele întemeietor al nobleţei scrisului românesc”, despre cel ce „a devenit 
stil naţional, enclavă în care ne ridicăm portretul spiritului nostru individual, țărm 
cucerit în spiritualitate de către efortul de gândire al unei naţiuni”; el este un emi- 
nescian atât prin căutarea absolutului cu ajutorul unui metalingvism, care continuă 
organic starea de poezie teoretizată chiar de Eminescu prin aventura intelectuală 
a sinelui, prin intensitatea văzului şi conştiinţa rupturii pe care el o instaurează în 
cuprinsul existenţei, absolvind-o de plinătate, prin colorarea accentuat-ontologică 
a mesajului poetic în genere. 

Mihai CIMPOI 

care nici nu este cuvânt, ci o intuiţie-limită a conştiinţei lui „a trăi” şi „a muri”. 
Este strigătul abisal al poetului care descoperă cauza fundamentală a ar- 
tei, voinţa de a fi. 

— Metalingvismul este un efect al necuvintelor. Putem să-l legăm 
de ceea ce spunea Eminescu despre „starea de poezie” (aparentele 
complicaţii şi pronunții descoperă eufonii şi ritmuri muzicale care 
prelungesc starea de poezie a cuvintelor)? 

— Poezia modernă, cea românească, în particular, mută accentul de 
pe cuvinte pe tensiune (tensiunea este existentă). Or, singularul este în- 
totdeauna mai tensionat decât multiplul. Mihail Eminescu este, în toate, 
mai-marele poeziei româneşti. 

— De ce îi zici Mihail? Mi-ai scris şi mie un autograf pe Necuvin- 
tele, care sună aşa: „Lui Mihai de la Mihail...”. 

— Îi spun aşa, fiindcă aşa mărturisea Caragiale că i se prezenta şi lui: 
Mihail Eminescu. E un nume mai plin şi această plinătate îl face mai mult 
decât un nume. E un metanume. 

— De unde începe poezia modernă română? 

— De la Odă (în metru antic), bătrâne. Eram odată în casa lui Tzi- 
gara Samurcaş, şi lon Barbu, care se întâmplase acolo, mi-a spus că nu 
Luceafărul e marele poem al lui Eminescu, ci Oda... Mai târziu această 
părere a autorului Jocului secund s-a transformat într-o convingere intimă 
a mea... În Odă este tensiune a sentimentului şi a ideii, este existenţă, în 
„Nu credeam să-nvăţ a muri vreodată” e tragism şi seninătate olimpică, nu 
e „moarte”, nici „viaţă”, ci un raport tainic între ele, care naşte adevărata 
stare a poeziei, pe care o căutăm şi noi, generaţia '60. De altfel, ce crezi, 
bătrâne, despre poezia română de azi? 

— Sunt poeți foarte valoroşi, sunt, aşa cum zici, „monade” pu- 
ternice. Mă îngrijorează însă filologizarea ei, îndepărtarea de natură, 
ca să zic aşa... 

— Da, poeţii basarabeni sunt mai aproape de natură, de primordii. Ei 
transfigurează natura gândirii în natura naturii. Am observat lucrul acesta 
la Vieru, Damian, la mai tinerii poeți. 

Ni sta ( o Ara cu 


ODĂ ÎNNICI UN FEL DE METRU 


Mi s-a făcut somn de această lume 
în care cuvintele țin loc de obiecte 
Mi-e foarte somn de tot ce se vede 


orbind. 


Mi s-a făcut lene de soare şi de lumină 
Mi-este grea raza care mă bate 
Noaptea când treaz stau şi nu dorm 

și flutură steagul întunericului. 


E rea în alcătuirea ei ființa umană 
Păsările împroaşcă cu zbor aerul 
Timpul nu trece în pietrele pe care 


calul se balegă. 
De ce om fi nu ştim. 


De ce suntem condamnaţi la moarte 
nu ştim. 


Mâine se va face ziuă, 
Tot mâine se va face seară. 


Nu m-a întrebat nimeni dacă vreau să mă nasc 
Tatăl meu s-a iubit cu mama mea 

Mă uit lung la dragostea lor 

Si apoi mă prefac în cal, în arbore 

şi încă întru cu totul şi cu totul altceva 

DIALOG CU ODA ÎN METRU ANTIC 


Cea mai mare pedeapsă a noastră, 

cei care suntem, 

e lumina prin care fluieră un răsucit de înger 
tulburător, 

halucinanta natură, 

timpul absorbitor, 

mirosul de viaţă pe care-l are secunda, 
mâncarea cumplită la Cina cea de taină când 
vom reuși, în fine, pe isus 

îl vom şi mâncând 


Ah, ce întâmplare şi viața noastră! 
Ce întâmplare verdele de pe iarbă 
Ce accident de suflet calul alb pe colină! 


Supuşi cuvântului, de verb mă rog, 
du-mă odată din groaza vieții, 
du-mă, du-mă, 

şi nu mă mai pedepsi 

şi mie nu mă mai redă-mă! 

„ODĂ ÎN METRU ANTIC” 


Să fiu lăsat odată-n pace 

de dragostele dintre prinți şi-ntre prințese 

căci boii mei şi turma lor de vace 

m-au luat din câmp iar nu de din castel pe-alese 


De Hamlet cel din Danemarca, eu 
să fiu odată mai fiind lăsat în pace 
porumbul creşte tot mai greu 

şi el mereu mi-l paşte 


De-atâtea dulci neliniști de deasupra de zaharuri 
m-am săturat cu verbul până-n gât 

căci viața mea nu este trasă-n zaruri 

şi nu-i frumosul față cu urât 


Eu sunt sătul şi eu atât vă zic: 
când visul se visează în coşmaruri 
aproape că nu este mai nimic 

decât răsfăţ de har de har de haruri 
şi mă întorc pe ce mai am a mă întoarce 

de mare mi-este greață, de Odiseu nu-mi place 
şi-mi este somn, dar nu cu visul lor 

ci cu pământul stelelor 

eu, eu, eu, eu, eu, eu, ... 

„nu credeam să învăţ a muri vreodată”. 

PLOAIE ÎN LUNA LUI MARTE 


Ploua infernal, 

şi noi ne iubeam prin mansarde. 
Prin cerul ferestrei, oval, 

norii curgeau în luna lui Marte. 


Pereţii odăii erau 

nelinistiti, sub desene în cretă. 
Sufletele noastre dansau 
nevăzute-ntr-o lume concretă. 


O să te plouă pe aripi, spuneai, 

plouă cu globuri pe glob şi prin vreme. 
Nu-i nimic, îti spuneam, Lorelai, 
mie-mi plouă zborul, cu pene. 


Si mă-nălțam. Şi nu mai ştiam unde-mi 

lăsasem în lume odaia. 

Tu mă strigai din urmă: răspunde-mi, răspunde-mui, 
cine-s mai frumoşi: oamenii?... ploaia?... 


Ploua infernal, ploaie de tot nebunească, 
şi noi ne iubeam prin mansarde. 

N-aş mai fi vrut să se sfârșească 
niciodată-acea lună-a lui Marte. 

POVESTE SENIIMENIA LĂ 


Pe urmă ne vedeam din ce în ce mai des. 
Eu stăteam la o margine-a orei, 

tu — la cealaltă, 

ca două toarte de amforă. 

Numai cuvintele zburau între noi, 
înainte şi înapoi. 

Vârtejul lor putea fi aproape zărit, 

şi deodată, 

îmi lăsam un genunchi, 

iar cotul mi-l înfugeam în pământ, 
numai ca să privesc iarba-nclinată 

de căderea vreunui cuvânt, 

ca pe sub laba unui leu alergând. 
Cuvintele se roteau, se roteau între noi, 
înainte şi înapoi, 

şi cu cât te iubeam mai mult, cu atât 
repetau, într-un vârtej aproape văzut, 
structura materiei, de la-nceput. 

EURIDICE 


Aerul se mai emoţiona încă 

în jurul tău, 

tulburând vederea orelor acele, 
când înnoptarea venea alunecând 
pe roata inimii mele. 


Si glasul ți se rupea sub sărutul 

pe care ţi-l da ne-nceput începutul. 

Facle şi torte şi flăcări şi focuri 

ti se-aprindeau în ochi, cerându-se stinse 
de norul feței mele, plumburiu şi greu 
trecând pe chipul tău, ca-n piscurile ninse. 


Îți mai tineam cu braţul încă 
viața ta de viața mea lipită, 
risipa dragostei nerisipită, 
secunda înnodată de clipită. 


Paşi, râsete, poveşti silabice, istorii, 
destăinuiri, speranţe — voi 

erați într-adevăr adevărate 

în jurul celor doi din iarna când 
un aer scânteind, pe lângă tine 

va fi trecut. Va fi trecând... 

Mircea BORCILĂ 


DESPRE CONTEXTUL ACTUAL 
ŞI PERSPECTIVELE INTEGRALISMULUI* 


Contextul actual în ştiinţele umane pare dominat, din nou, de o foarte 
complexă, dar puternică tendinţă de unificare, ce se face resimţită, la acest 
început de mileniu, atât în orientarea de ansamblu convergentă, îndrep- 
tată spre constituirea temeiurilor unitare ale unui „nou umanism”, cât şi în 
dinamica internă, de proiectie transdisciplinară, pe care o putem distinge, 
astăzi, „cu ochiul liber”, în principalele sfere ale „studiilor culturale” şi, poate, 
în primul rând, ale filologiei noastre tradiționale. Orice privire panoramică 
surprinde, fără greş, în acest spaţiu, o amplă şi extrem de complexă miş- 
care de confluență, ce poate fi urmărită atât în ştiinţele limbajului, cât şi în 
studiile literare, în etnologie şi în antropologie, în noua „familie” a ştiinţelor 
cognitive, ca şi în studiul inteligenţei artificiale (inclus, de altfel, de cei mai 
mulți, în „familia cognitivă” ). lar direcția confluenței se dovedeşte a fi, in- 
dubitabil, cea a articulării inferenţiale a unei paradigme „noi” şi mai cuprin- 
zătoare a raționalităţii, pe care cea de-a doua „generaţie” a semanticienilor 
cognitivişti a botezat-o „raționalitate imaginativă”. Sensul primar al acestei 
instaurări poate fi captat însă mult mai bine dacă restrângem privirea de la 
dinamica de anvergură din acest larg spaţiu multidisciplinar şi o focalizăm 
asupra unui singur curent, care sintetizează, cred, în mod chintesențţial, 
pulsul unificator al mişcării ştiinţifice schițate, în ansamblul ei. Mă gândesc 
anume la curentul care, deşi nu este atât de prolific încât să se impună ca 
„mainstream” în acest cuprinzător peisaj, mi se pare a fi, de departe, cel 
mai temeinic şi, în perspectiva de durată a timpului, cel mai fecund: anume 
la curentul care se afirmă tot mai viguros pe plan internaţional sub numele 
integralismului. 

Ce este integralismul? Circumscrierea cea mai simplă şi mai pătrun- 
zătoare ne-a fost sugerată chiar de fondatorul acestei doctrine, marele şi 
regretatul profesor de la Tübingen, Eugeniu Coşeriu, într-un text încă 
inedit (o prelegere susținută la Cluj, în 19 mai, 1999): numim în acest fel un 
traseu investigațional în studiile culturale care se articulează, mai întâi, la 
un prim eşalon unificat, i.e. cel al ştiinţelor limbajului, şi care promovează, 
pe acest temei, o viziune unitară asupra diverselor activități şi discipline 


* Text prezentat ca prelegere inaugurală la deschiderea noului an academic 
2005-2006, în cadrul Facultăţii de Litere a Universităţii „Babeş-Bolyai”, din Cluj- 
Napoca. 

ale culturii, inclusiv la nivelul global al antropologiei (în sensul ei cultural). 
Cu alte cuvinte, este vorba despre, într-o primă aproximaţie, un modul al 
„Noului umanism”, care reia proiectul fundamental humboldatian, vizând, în 
ultimă instanţă, reconstrucţia actuală a domeniului „filologic”, pe bazele de 
principiu ale unei ştiinţe „integrale” a limbajului. 

Câteva foarte sumare precizări se impun, înainte de toate, în privința 
cadrului disciplinar şi a direcţiei principale a studiilor integraliste. Funda- 
mentul conceptual, în aceste studii, este cel furnizat de disciplina de bază, 
cea a lingvisticii integrale. Aceasta trebuie asumată însă în dimensiunea 
ei autentică, de ştiinţă epistemică, total diferită de lingvistica „empirică”, 
pozitivistă, fiind o ştiinţă întemeiată pe, şi întemeind, la rândul ei, o anume 
concepție (,filozofică”) asupra limbajului uman. Rolul cardinal al noii ling- 
vistici pentru studiile culturale în ansamblu derivă tocmai din această con- 
cepție nouă asupra obiectului ei de studiu, care face posibilă o abordare 
mult mai profundă şi mai cuprinzătoare a fenomenelor din întreg spaţiul 
verbal. Concepţia nouă propusă de Cogeriu poate fi înțeleasă, în ultimă 
analiză, ca o elaborare sistematică şi originală, în contextul actual, a ideii 
cruciale, dar atât de obscure, humboldtiene privind natura dinamică şi esen- 
țial-creatoare a limbajului ca energeia. Faimosul termen, inventat şi definit 
de Aristotel, apare situat, în opera capitală a lui Humboldt, la temeliile vor- 
birii şi ale creativității umane; pentru Coşeriu, el conţine, in nuce, întregul 
proiect al integralismului. În gândirea „gigantului de la Tübingen”, limbajul 
trebuie explicat, în esenţa sa şi în toate manifestările lui funcţionale, ca o 
creaţie sau o instituire liberă de conţinuturi semnificative, mai tehnic — ca 
o creaţie de semnificaţi, a cărei finalitate interioară, constitutivă, rezidă în 
structurarea primară a experienței omului în lumea dată şi situarea lui într-o 
lume proprie, a aspirațiilor spirituale. 

Pornind de la această concepţie, a „funcţiei semnificative” fundamen- 
tale a vorbirii, poate fi înțeles, în mod corect, rolul primordial acordat, în 
abordarea integralistă, eşalonului primar al limbajului, în raport cu întregul 
spectru al activităţilor libere sau creativ-culturale. Trebuie subliniat cu vi- 
goare, înainte de toate, că postulatul primordialităţii limbajului nu aduce 
nici un prejudiciu, în acest demers, celorlalte facultăți umane implicate în 
actul creaţiei-culturale: prin acest postulat se recunoaşte doar faptul crucial 
că în fiecare din activităţile cu adevărat creatoare, manifestate în mediul 
verbal, limbajul participă de la început, cu energia sa proprie, mai riguros, 
cu elementele şi operaţiile sale; mai mult — el constituie factorul embrio- 
nar, nediferenţiat, în, din şi prin care se dezvoltă fiecare din manifestările 
„specializate” ale culturii (poetice, mitice, religioase, filozofice, ştiinţifice). 
Într-o formulare devenită celebră, studiile integraliste se bazează pe pre- 
misa cardinală că limbajul „deschide toate posibilitățile specific umane” şi 
constituie, ca atare, „principiul şi baza primară” în toate „operele” noastre 
culturale. Aceste „opere” trebuie investigate, fireşte, la rândul lor, în dimen- 
siunea care le conferă specificul definitoriu, şi care este determinată de fi- 
nalitatea internă proprie fiecăreia dintre activităţile întemeietoare în parte. 

Altfel spus, fiecare domeniu se bucură de autonomia funcţională ireductibilă 
pe care i-o conferă „puterea” umană dominantă în exercitarea ei in actu. 
Spre deosebire de Croce, pe de o parte, şi de Heidegger, pe de altă parte, 
Coşeriu argumentează, astfel, că poezia, în sensul larg de „interpretare a 
lumii” şi de „creaţie de lumi”, nu poate şi nu trebuie să fie redusă la funcția 
semnificativă a limbajului, ca „structurare primară a experienţei în lume”, 
dar că, în acelaşi timp, creaţia poetică nu poate fi înțeleasă decât pornind 
de la creația primară de semnificaţi ai limbajului. 

Între temeiurile de principiu pe care le oferă integralismul pentru miş- 
carea globală a „noului umanism”, cel mai important mi se pare, de departe, 
fundamentul epistemologic antipozitivist, dobândit mai întâi în discipli- 
na de bază, dar valabil pentru ştiinţele culturii în ansamblul lor. Elaborarea 
acestui fundament se înscrie, desigur, într-un proces istoric mai amplu, care 
s-a precipitat în a doua parte a secolului încheiat şi al cărui sens principal 
constă în înlocuirea viziunii implicite „nomice”, „nomologice” sau „nomote- 
tice”, bazate pe conceptul pozitivist al „legilor” cauzalităţii fizice (precum în 
faimoasele „legi fonetice” ale neogramaticilor) sau al determinismului sis- 
temelor de semne (asumat în mişcările „structuraliste”). Împotriva acestei 
concepții privind cunoaştera ştiinţifică în domeniul limbajului a fost, cum am 
accentuat în anii din urmă, şi marele savant Sextil Puşcariu, care a fondat, 
încă din anii '20, cea mai importantă mişcare lingvistică românească, dez- 
voltată în acest spirit „umanist”. Ampla mişcare antipozitivistă s-a putut dez- 
volta sistematic însă numai după cel de-al doilea război mondial — fireşte, 
în sfera culturilor libere, nonaservite prejudecăţilor ideologice reducționis- 
te — prin reluarea unor premise hermeneutice, din aşa-numitul „idealism” 
al stilisticii literare, şi prin inaugurarea unei viziuni fenomenologice, inten- 
ționalist-finaliste, care a fost instaurată la baza cunoaşterii ştiinţifice fidele 
activităţilor umane creatoare (şi a disciplinelor culturii, ca ştiinţe „gonice”). 
Într-o excepțională sinteză a acestui vast proces istoric, intitulată The Sen- 
se of Change, din 1991, Michael Shapiro îl situează, pentru prima oară, 
drept „figura majoră în această mişcare”, pe plan internaţional, pe Eugeniu 
Coşeriu şi ca „reper crucial în dezvoltarea acestei întregi linii de gândire” 
lucrarea sa Sincronie, diacronie şi istorie (publicată în spaniolă încă în 
1958). Trebuie să fim de acord cu eminentul lingvist, poetician si semioti- 
cian al culturii de la Brown University şi atunci când el deploră adevăratul 
„baraj” pe care l-a ridicat în calea acestei „abordări nonreducţioniste, non- 
pozitiviste, hermeneutice asupra limbajului”, impunerea ca „dominant”, în 
primul rând în spaţiul transatlantic, a „modului de analiză lingvistică [...] 
«generativ-transformaţional» [...] cu orientarea lui carteziană şi newtonia- 
nă” (p. 4). Dezvoltările din ultimele două decenii au demonstrat, fără în- 
doială, profundul impas în care a ajuns „întreprinderea generativă”, tocmai 
din unghiul întemeierii ei epistemologice, şi progresul hotărâtor marcat, în 
această perioadă, de abordări alternative, cum ar fi cea „experienţialistă”, 
semantic-cognitivă, foarte aproape, în această privință, de fundamentele 
fenomenologice şi hermeneutice propuse în integralismul coşerian. Acestea 


46 Limba Română 


din urmă alcătuiesc un corpus unitar de „principii ale lingvisticii ca ştiinţă a 
culturii”, expus, în formă sintetică, pentru prima oară, de Eugeniu Coșeriu, 
în cursul său inaugural ca Doctor Honoris Causa al Universităţii clujene, 
din 1992, şi reprodus, apoi, sub acest titlu, de mai multe publicaţii ştiinţifi- 
ce româneşti şi europene: se poate afirma că ele furnizează expresia cea 
mai simplă a temeiului ştiinţifico-filozofic al tuturor disciplinelor din „noul” 
domeniu umanist. 

Într-o extrem de rapidă considerare a perspectivelor de abordare 
constituite pe acest temei conceptual, dincolo de spaţiul cultural propriu al 
Germaniei (pe care ne-ar fi imposibil să-l putem cuprinde sintetic aici), cea 
dintâi direcție majoră a integralismului se profilează, în linii mari, în contextul 
cultural ibero-romanic şi latino-american. În cadrul limbii spaniole, în primul 
rând, opera lui Coşeriu este accesibilă in integrum şi, după o perioadă inițială 
de parţializări, exegeza şi dezvoltările ei se orientează, astăzi, spre centrul 
solar al concepției ei globale, cu adevărat întemeietoare. Noul fundament 
epistemologic, ratat în prima monografie a lui V. Sânchez de Zavala (1982), 
face obiectul unor foarte serioase dezbateri în lucrările monografice ale lui 
Antonio Vilarnovo Caamaño (Logica y lenguaje en Eugenio Coseriu, 
Madrid, 1993) şi, mai ales, José Maria Bernardo (La construccion de la 
linguística. Un debate epistemologico, Valencia, 1995). Din acest unghi 
cuprinzător, apar într-o nouă lumină şi foarte numeroasele lucrări aplicate 
(provenite din mai multe zeci de teze de doctorat), elaborate în câmpul se- 
manticii structurale coşeriene, mai ales sub impulsul unor lucrări de pionie- 
rat ale lui Horst Geckeler, dar şi ale unor importanţi semanticieni spanioli, 
cum sunt: Gregorio Salvador, B. Garcia Hernândez, M. A. Pastor Milân. 
Toate acestea tind să fie valorizate, în ultimii ani, în raport cu ansamblul 
Programului lingvisticii integrale, drept contribuţii parţiale în planul investi- 
gării competenţei idiomatice, mai precis la nivelul structurării paradigmatice 
a semnificatelor lexicale. Evenimentul cel mai important în dezvoltările din 
acest spațiu cultural mi se pare a fi reprezentat însă de progresul substanţial 
înregistrat în domeniul primordial al lingvisticii vorbirii, unde străpungerile 
mai timpurii ale lui Brenda Laca (privind semantica lucrurilor sau „lingvis- 
tica skeuologică”) mi se par a fi revigorate, de curând, prin investigaţiile 
extrem de curajoase ale lui Jesus Martinez del Castillo, încununate prin 
cartea sa, La linguistica del decir (Lingvistica rostirii, 2004). Dacă nu 
mă înşel, se realizează aici, pentru prima oară, o cuprindere de ansamblu 
a operaţiilor primare şi universale ale vorbirii, anterioare (logic) structurării 
lexematice din limbile particulare. Ceea ce rămâne mai puţin explorat în 
contextul limbii spaniole este dimensiunea discursiv-textuală şi, în special, 
extensiunea sistematică, pe această bază, dincolo de granițele lingvisticii 
integrale. Singurele tatonări aprofundate, în această privință, rămân, poa- 
te, cele anticipatoare din domeniul limbii portugheze, invocate de Coşeriu 
însuşi, ale eminentului profesor brazilian Jose G. Herculano de Carvalho 
(v., în special, Estudos linguísticos, //, 1984). 

O a doua direcţie şi / sau perspectivă de dezvoltare, pe noul temei 

epistemologic, se prefigurează, fără îndoială, în ultima perioadă, într-un 
spațiu nuclear european, anume ca un rezultat al colaborării fructuoase 
germano-franceze. Coagularea unei astfel de mişcări interculturale se 
produce, abia acum, din cauza întârzierii considerabile cu care a fost re- 
ceptat integralismul în contextul limbii franceze, unde opera coşeriană a 
început să fie tradusă şi editată sistematic numai în ultimii ani, prin grija lui 
François Rastier şi Jean-Pierre Durafour (vezi volumul | din L'homme et 
son langage, Paris, 2002). Cu toate ezitările şi dificultăţile iniţiale, provo- 
cate de un întreg complex de factori particulari şi de profunde neînţelegeri, 
prezentarea monografică a lui Colette Laplace, din 1994 (cu un capitol 
intitulat: Revoluţia copernicană a lui Coşeriu în lingvistică), împreună cu 
sprijinul temeinic al lui F. Rastier, în polemica împotriva semanticii cogniti- 
ve, şi cu pledoariile lui Jean-Pierre Durafour privind importanţa concepției 
coşeriene pentru epistemologia şi filozofia limbajului (vezi: Sprache und 
Welt, Hrsg. Adolfo Murguia, 2002, p. 33-70), au contribuit, în considerabilă 
măsură, la o pregătire fecundă a terenului pentru receptarea, în adevăra- 
ta ei semnificaţie, a lingvisticii integrale (şi) în Franţa. Aspectul de departe 
cel mai promiţător în acest context mi se pare că îl constituie tocmai des- 
chiderea zărilor investigaţiei spre reconstrucţia, în spirit integralist, a unor 
discipline „supraordonate”. Datorăm, astfel, colaborării unuia dintre cei 
mai importanţi urmaşi ai lui Coşeriu în Germania, Jurgen Trabant, cu unul 
dintre cei mai activi promotori ai poeticii în Franța, Henri Meschonnic, ini- 
țierea unei excepționale dezbateri (în cadrul „şcolilor doctorale” pariziene, 
vizând „disciplinele sensului”) cu privire la şansele reîntemeierii poeticii şi 
a altor discipline adiacente pe temeiul humboldtian actualizat în concepţia 
coşeriană. Trabant însuşi, care avansase, cu mai mulți ani în urmă, o astfel 
de dezbatere (v. Zur Semiologie des literarischen Kunstwerks, 1970, 
tradusă în mai multe limbi), relevă, cu insistenţă, în ultimele decenii, ade- 
vărata miză a promovării unui asemenea demers integrator. Formulând în 
termeni radicali această miză, H. Meschonnic respinge ca total inadecvat 
„enciclopedismu!” lui Paul Ricoeur şi, implicit, „imagologismul!” abordărilor 
contingente, dominante, astăzi, în ceea ce Meschonnic numeşte „'etablis- 
sement philosophique francais”: relevant mi se pare, mai presus de toate, 
recursul marelui poetician şi admirabilului poet francez tocmai la obiecția 
fundamentală integralistă: „carența continuată a unei gândiri a limbajului: 
absența gândirii lui Humboldt. Mizeria acestei filosofii” (H. Meschonnic, 
ed. La pensée dans la langue. Humboldt et après, 1995, p. 13-103; în sp. 
p. 40-41). 

Nu ne putem opri, acum, asupra altor direcţii ale integralismului pe 
plan internaţional, cum ar fi, bunăoară, cele, atât de bogat reprezentate, din 
spaţiul limbii japoneze, sau chiar al celei ruse, care au cunoscut şi cunosc 
o foarte instructivă şi complexă dezvoltare. Aceste spații au fost prezenta- 
te, în ultimii ani, prin cuprinderi sintetice, de către Emma Tămâianu-Morita, 
fondatoarea studiilor de japoneză la Universitatea clujeană, în cartea sa 
Integralismul în lingvistica japoneză (Clusium, 2003), şi Eugenia Bojoga, 

într-o teză de doctorat încă nepublicată. Cred că aria asupra căreia ar tre- 
bui să ne focalizăm însă, în mod special, interesul este cea a unei posibile 
perspective româneşti în această privință. O anchetă preliminară, în multe 
privinţe relevantă, pe această temă a iniţiat revista Contrafort (în numărul 
special 10-11, din 2003, p. 13-43), dar o discuţie aprofundată şi sinceră 
asupra problemelor grave şi importante implicate în această dezbatere mi 
se pare de cea mai mare actualitate. Mă voi opri, extrem de succint, aici, 
asupra unui singur aspect, pe care îl consider cu adevărat esenţial pentru 
întreaga discuţie. 

După un vechi şi cunoscut adagiu, „nimeni nu este profet în ţara 
lui”, iar lucrurile se confirmă, într-un mod dureros, şi de data aceasta. În 
mărturisirile pe care le-a făcut în ultimii ani ai vieţii, marele profesor de 
la Tiibingen sublinia, cu adâncă amărăciune, că „în realitate, eu nu am 
pătruns în cultura română, nici măcar în lingvistica română” şi că „nu s-a 
creat aici nici un fel de curent, nici nu am fost tradus” (Curierul românesc, 
2001). Prin aceste grele mărturisiri, marele savant nu viza, fireşte, simpla 
„pătrundere” a numelui şi a faimei sale în mediul cultural românesc şi nici 
doar recunoaşterea explicită a „contribuţiilor” sale în investigaţiile noastre 
de lingvistică (unde acestea sunt citate, uneori frecvent şi masiv!). Cred că 
regretatul Magistru se referea, de fapt, într-un sens mai adânc, la traduce- 
rea integrală a operei sale şi la asimilarea concepției, pe care aceasta se 
fondează, în ansamblul ei, urmate de asumarea şi dezvoltarea programa- 
tică a unor direcţii şi „curente” de cercetare, care să preia şi să continue 
spiritul proiectului integralist — aşa cum am văzut că se întâmplă pe alte 
meridiane culturale. Privind lucrurile din acest unghi, trebuie să recunoaş- 
tem că mediul ştiinţific românesc ne oferă, într-adevăr, până în momentul 
de față, mult prea puţin. 

Cu toate riscurile implicate, suntem nevoiţi să consemnăm că sin- 
gurul „Centru de studii integraliste” iniţiat în sensul preconizat (şi pe care 
E. Coşeriu l-a amintit, de altfel, de mai multe ori, ca pe „o excepţie”) ră- 
mâne, deocamdată, cel constituit în jurul Catedrei de lingvistică generală 
şi semiotică de la Universitatea din Cluj. Trebuie să trecem însă dincolo 
de orice endocentrism şi falsă modestie, admițând, din capul locului, că 
acest „centru” este încă departe de a se putea compara cu marile grupări 
şi „şcoli” menţionate pe plan internaţional (pentru o prezentare ponderată 
a unei secțiuni din eforturile grupării clujene, vezi şi aprecierile profesoarei 
Angela Bidu Vrânceanu, din Limbă şi literatură, 2003, I-II). O caracteristi- 
că aparte şi definitorie pentru această grupare ar putea fi totuşi semnalată 
în contextul dezbaterii de faţă. Ea pare să rezide în modul în care a fost 
proiectată, prin colaborarea cu Magistrul, activitatea de cercetare curentă 
şi de perspectivă, începând cu cartarea stadiului de dezvoltare a studiilor 
integraliste pe plan internaţional şi cu acoperirea, în investigația proprie, a 
domeniilor problematice cruciale. Din acest unghi, trebuie înțeleasă, mai 
întâi, focalizarea primordială asupra lingvisticii textului, unde se poate afir- 
ma că s-a reuşit, deja, schițarea unui aport notabil şi chiar a unei căi aparte 

de dezvoltare (reperabile în lucrările de anvergură, provenite din teze de 
doctorat, realizate de: Emma Tămâianu-Morita, Lolita Cornelius-Zagaevs- 
chi, Cristina Pop, Simion Doru Cristea, Rodica Frențiu şi, într-o perspectivă 
semiotică convergentă cu cea promovată de Carmen Vlad, Nicoleta Neşu). 
În conexiune strictă cu acest eşalon central al cercetării, nu putem să nu 
amintim faptul că Eugeniu Coşeriu a recunoscut ca „foarte adecvată” so- 
luția conceptuală, avansată în acest context, de a se încerca extensiunea 
demersului integralist, prin asocierea cu un mare „aliat filozofic” din tradiţia 
românească, anume cu teoria blagiană a creaţiei culturale. În sfârşit, să mai 
consemnăm, cu exigenţă şi încredere, faptul că, în interiorul acestui cadru, 
s-au manifestat deja, convergent şi convingător, mai mulţi tineri cercetători 
(pe lângă cei citați), care au furnizat deja contribuții excepţionale, în revis- 
tele de specialitate şi în cele două culegeri realizate, până acum, în acest 
domeniu: Cornel Vâlcu, Lucian Lazăr, Oana Boc, Maria Ştefănescu, Dina 
Deheleanu, Elena Faur. La aceasta trebuie adăugată, ca un semn bun, şi 
forța de iradiere a grupului clujean, „exportator”, deja, al unor tineri impuşi, 
foarte repede, ca străluciți exponenți peste hotare, cum este Cristian Bota, 
la Institutul de Ştiinţe ale Educaţiei de la Geneva, sau Sean Cotter, care, 
în septembrie 2004, şi-a luat doctoratul în traductologie, pe conexiunea 
Blaga — Coşeriu, la Michigan State University din S.U.A. 

Nu dorim, în nici un caz, să exagerăm relevanţa acestei încercări „pro- 
gramatice” şi nici să reducem, în acest fel, semnificaţia globală a unui po- 
sibil aport românesc în contextul mişcării integraliste. Pentru o imagine de 
ansamblu asupra acestui aport, ar trebui considerate, desigur, şi un număr 
tot mai mare de contribuţii disparate, realizate în diferite centre universitare 
din România şi Republica Moldova (laşi, Bucureşti, Chişinău, Bălţi, Sibiu, 
Timişoara). O prezentare şi evaluare amănunțită a acestora s-ar impune 
ca obligatorie într-o dezbatere ca cea pe care o avem aici în vedere. Me- 
ritul acestor contribuţii, în ansamblul lor, mi se pare a fi acela de a schița 
un modest „început de drum”, în contextul eforturilor ce se impun pentru a 
putea răspunde, cu demnitate, „testamentului” coşerian. O dezvoltare mult 
mai amplă şi mai sistematică ar fi însă, fără îndoială, necesară pentru aspi- 
raţia de a înscrie şi lingvistica şi cultura română pe harta dezvoltării actuale 
a integralismului la nivel internaţional. 

Nicoleta NEŞU 


TEXTUL POLITIC 
IN VIZIUNEA 
LINGVISTICII 
INTEGRALE 


Punctul de plecare al pre- 
zentei lucrări îl reprezintă ipoteza 
că textul politic există ca un sub- 
tip textual aparte, cu un specific 
al său bine determinat, care îl in- 
dividualizează în sfera mai largă a 
clasei textelor cu finalitate practică, 
în sensul preconizat de Aristotel". 
Incercăm astfel să aducem o altă 
perspectivă în interiorul abordărilor 
tipologice cu o tradiție îndelunga- 
tă, bazate pe clasificarea în tipuri 
fundamentale, pornind de la criterii 
sintactico-semantice sau de la cri- 
terii pragmatice?. Pe baza acestor 
criterii, se elaborează nişte seturi de 
tipare / grile de construcţie a texte- 
lor, nişte seturi de reguli de produ- 
cere a lor. Aşa după cum afirma şi 
Lotman (1974, 93-95), atunci când 
se vorbeşte despre o insuficiență 
a analizei textelor din perspectivă 
semantică sau sintactică, nu în- 
seamnă că li se opune o abordare 
neapărat pragmatică ci, mai degra- 
bă, una funcţională, în sensul că 
modificarea funcţiei unui text este 
hotărâtoare, conferindu-i acestuia 
o nouă semantică şi o nouă sintac- 
tică. Această opinie conduce la ipo- 
teza funcționalistă asupra tipologiei 
textuale, ipoteză conform căreia o 
clasificare tipologică a textelor este 
determinată de sistemul funcționă- 
rii lor, luând astfel în considerare 


realitatea practicii textuale ca unul 
şi acelaşi text să comporte funcții 
diferite. Se creează în acest mod 
posibilitatea co-existenței a două 
mari criterii de tipologizare, unul 
aparținând creatorului de text, ce 
concepe textul în lumina unei anu- 
mite categorii funcţional-tipologice, 
şi celălalt al receptorului de text, 
care îl poate percepe în altă lumi- 
nă, reinterpretându-l. Inainte însă 
de orice teoretizări legate de crite- 
riile de clasificare, un rol important 
în determinările tipologice de orice 
natură îi revine intuitie, capacității 
oricărui vorbitor de a porni într-un 
demers de investigaţie tipologică de 
la o abilitate primară de a recunoaş- 
te şi a clasa diferite texte-ocurență 
în tipuri de texte. Această intuiție 
este inclusă în cadrul unei „expe- 
riențe tipologice” ce există în inte- 
riorul oricărei societăţi evoluate cul- 
tural. Această experienţă tipologică 
este concretizată fie într-o tipologie 
a textelor, elaborată şi cunoscută 
de membrii acelei comunităţi, fie 
într-o schematizare a elementelor 
unei asemenea tipologii. Indiferent 
de stadiul în care se găseşte ea, 
în practica analitică, orice demers 
aplicativ al ei nu se poate sustrage, 
implicit sau explicit, acestor con- 
strângeri exercitate de distribuţia 
tipologic-funcţională a fenomenelor 
textuale (Vlad, 1982, 84). 
Conştienţi fiind de faptul că, în 
realitatea lingvistică a textelor-ocu- 
rentă, nu există „tipuri pure” de texte 
ci, dimpotrivă, textele propriu-zise 
prezintă o îmbinare de mai multe 
tipuri, în interiorul căreia se poa- 
te observa un tip dominant şi unul 
sau mai multe recesive, considerăm 
mai apropriată, pentru cercetarea 
noastră întreprinsă asupra textului 
politic, înțelegerea întemeierii sale 

ca tip distinct de text nu prin forma 
sau structura lui lingvistică, ci prin 
determinările lui de natură extra- 
lingvistică. Deschiderea lingvisti- 
cului spre extralingvistic ne poate 
fi oferită, considerăm noi, de adop- 
tarea unei perspective semiotice în 
abordarea textului. Ca urmare, vom 
considera determinarea „politic” din 
sintagma „tip textual politic” ca fiind 
externă (deoarece nu ţine de mo- 
dalitatea propriu-zisă de instituire a 
sensului textual) şi secundară (sau 
ulterioară, în sensul că se referă la 
orientarea ulterioară sau utilizarea 
textului şi nicidecum la construcția 
lui)“. În consecinţă, ea determină, 
în considerarea tipologică a tex- 
telor politice, necesitatea depăşi- 
rii granițelor lingvisticii, ancorarea 
problematizărilor în domenii conexe 
acesteia, precum şi luarea în consi- 
derare a factorilor de natură extra- 
lingvistică, care să explice specificul 
acestor texte. 

Punctul de plecare al acestor 
considerații îşi are rădăcinile în vi- 
ziunea integralistă asupra tipologiei 
textuale, viziune ce diferă, în esen- 
tă, de celelalte abordări tocmai prin 
faptul că, dincolo de punctul de ple- 
care — intuiţia — şi dincolo de nece- 
sitatea ca un text să fie „apropriat” 
situaţiei de comunicare, textul este 
o activitate — nu un produs -— şi, ca 
urmare, el nu poate fi „prins” în nişte 
scheme, în nişte tipare abstracte de 
construcţie a sa, cu atât mai puţin 
de construcție a sensului său. De 
aceea, în lingvistica integrală, se 
vorbeşte, mai degrabă, de „traditii 
de texte”, care nu sunt circumscri- 
se unei limbi istorice date şi care 
se lasă doar descrise la nivelul 
normelor lor textuale, specifice. Ni 
se pare relevantă pentru concepția 
lingvisticii integrale asupra tipolo- 


giei textuale discuţia privitoare la 
justificarea întemeierii „tipului” de 
text „politic”. Ne vom referi în acest 
moment la studiul coşerian Limbaj 
şi politică (1987/1996), studiu în 
care se încearcă, prin deconstrucţia 
şi analiza minuțioasă a elementelor 
obținute, o posibilă definire a tex- 
tului politic ca „tip” distinct de text 
şi precizarea perspectivei din care 
putem vorbi despre „tipul” de text 
amintit. In demersul său, Coşeriu 
pleacă de la sublinierea faptului că 
sintagma „limbajul politicii” poate 
avea cel puțin trei înțelesuri sau trei 
accepţii diferite: 

a) ca lexic politic (= termino- 
logia utilizată în desemnarea noțiu- 
nilor şi a instituţiilor politice, specifi- 
că, în parte, fiecărei ţări); 

b) ca mod de utilizare, adică 
uzul lingvistic determinat de atitu- 
dini şi / sau ideologii politice, cu 
precizarea că nu este vorba des- 
pre „limbaje speciale”, nici despre 
„schimbări” în limbă, ci este vorba 
despre chiar uzul lingvistic (Sprach- 
verwendung), adică despre „moduri 
de a folosi limbajul, de modalităţi 
ale vorbirii, nu ale limbilor şi, anu- 
me, de modalități subiective şi, în 
acelaşi timp, orientate spre faptele 
extralingvistice, adică de modalități 
determinate de atitudinile adoptate 
de către vorbitori, prin intermediul 
cuvintelor, față de lucrurile desem- 
nate” (Coşeriu, 1996, p. 13); 

c) ca utilizare a limbajului 
în „discursuri” / „texte” politice, 
urmărindu-se eventualele trăsături 
lingvistice specifice unui astfel de tip 
de text. Din acest punct de vedere, 
textele politice pot fi studiate în trei 
sensuri diferite: 

1. ca orice texte, „adică în ca- 
litate de documente, ca surse de 
informaţie istorică sau istorico-cul- 

turală, inclusiv în ceea ce priveşte 
concepțiile şi ideologiile politice” 
(Coșeriu, 1996, p. 16) — în cadrul 
filologiei. Aici, Coşeriu este de pă- 
rere că, pentru modul de abordare 
filologic, există doar „clasa textelor” 
în general şi, ca urmare, pentru stu- 
diul filologic al textelor, textul politic 
nu prezintă nimic specific şi nici nu 
reclamă metode speciale de anali- 
ză. Filologia, ca disciplină auxiliară 
a istoriei, poate să culeagă informa- 
ție politică din orice text, fie el chiar 
şi literar sau poetic. 

2. ca exemple tipice de dis- 
cursuri „eficiente”, orientate spre 
„valoarea practică a eficacităţii” — în 
cadrul lingvisticii generale a textu- 
lui. Aici Coșeriu este de părere că 
textul politic, la fel ca orice alt tip 
textual, „este determinat, cu privi- 
re la procedeele sale de bază, prin 
finalitatea sa şi prin funcţiile care 
corespund unei asemenea finalități” 
(Coșeriu, 1996, p. 15). Finalitatea 
ultimă a unui asemenea text este 
„eficacitatea practică”, iar funcţia 
care corespunde acestui tip de fina- 
litate este funcţia „de ape!” (din mo- 
delul buhlerian) concentrată asu- 
pra ascultătorului, pe care trebuie 
să-l determine să acţioneze sau să 
adopte o anumită atitudine. Ling- 
vistica generală a textului este cea 
care poate delimita clasa textelor 
determinate de valoarea eficacită- 
tii lor practice, dar, susține Coșeriu, 
asemenea texte există la orice nivel 
al vieţii practice, în orice domeniu al 
relaţiilor interumane, „de la dragos- 
te până la comerț, de la sport până 
la învăţământ, nu numai în viața 
şi activitatea politică propriu-zisă” 
(Coşeriu, 1996, p. 17). Ca urma- 
re, procedeele lingvistice ce susțin 
această finalitate practică nu sunt 
specifice doar textelor politice, ci 


oricărui astfel de text, înzestrat cu 
o asemenea finalitate. 

3. individual, în cadrul stilis- 
ticii vorbirii sau a lingvisticii textului 
ca hermeneutică a sensului. Nici 
aici textele politice nu formează 
o clasă aparte, pentru că, pentru 
hermeneutica sensului, orice text 
reprezintă un individ şi nu un expo- 
nent al unei clase. Analiza textelor 
ca indivizi poate doar să sublinieze 
influența unor asemenea factori ex- 
terni („politic”) asupra construcţiei 
textului respectiv şi nu să traseze 
limitele unei „clase” de asemenea 
texte. Concluzia la care Coșeriu 
ajunge în urma acestei minuţioase 
desegmentări a tipului de text poli- 
tic (şi care, ca metodă de aborda- 
re, credem noi, poate fi verificată şi 
aplicată şi discuţiei despre orice alt 
tip de text) este că „în nici una din 
aceste forme studiul discursurilor 
politice nu prezintă nimic ce i-ar fi 
specific şi care ar reclama metode 
sau tehnici speciale de analiză, in- 
terpretare şi descriere /.../ discursu- 
rile politice nu constituie o clasă prin 
forma sau structura lor lingvistică, 
ci numai prin conținutul lor extra- 
lingvistic” (Coşeriu, 1996, p. 16-17, 
subl. n. — N.N.). De fapt, el afirmă şi 
în Linguistica del testo că „sensul în 
interiorul textelor este exprimat nu 
doar lingvistic, ci şi extralingvistic” 
şi, tocmai de aceea, „lingvistica tex- 
tului pe care noi o considerăm ca 
fiind cea <adevărată şi adecvată> 
trebuie să depăşească granițele 
lingvisticii” (Coșeriu, 1997, p. 185, 
trad. n. — N.N.). 

Această deschidere a lingvisti- 
cului spre extralingvistic se materia- 
lizează, cel puţin în cazul tipului de 
text analizat, în luarea în conside- 
rare a finalităţii lui (practice, în cazul 
de faţă) şi a funcţiilor ce corespund 

acestei finalităţi. Această îmbinare 
va selecţiona procedeele principale 
ce stau la baza construcţiei de sens. 
Ca urmare, determinarea „politic” 
din sintagma „tip textual politic” 
este de natură extralingvistică 
şi orientează tipul de text consi- 
derat ca atare, spre utilizarea sa 
ulterioară, dincolo de construcția 
şi / sau modalităţile de instituire 
a sensului, fiind mai degrabă o 
etichetare a tipului de acțiune 
specifică situaţiei de comunica- 
re proprie tipului respectiv. Or, 
„adevăratul” textual-tipologic ar 
trebui să se situeze, în perspectiva 
lingvisticii integrale, la nivelul noului 
semnificat global, de grad superior, 
care este sensul. Atât determinările 
primului tip de criterii (pragmatic), 
cât şi cele ale celui de-al doilea tip 
(semantico-sintactic) din încercările 
„Cclasice” de tipologizare a textelor 
(în speță pragmatice) nu se ridică 
la nivelul acestui nou semnificat, 
ci se opresc fie la nivelul tipurilor 
de acţiuni şi al principalelor tipuri 
de situaţii de comunicare aferente 
care orientează finalitatea globală a 
textului (primul criteriu), fie la nivelul 
textului material propriu-zis, reflec- 
tând doar constituția semnificantului 
textual (al doilea criteriu). 
Intelegerea tipologiei textuale 
în acest mod şi plasarea ei la nive- 
lul construcției de sens derivă din 
conceperea limbajului, în pură linie 
aristotelică, ca „logos semantikós”, 
concepţie ce postulează primor- 
dialitatea funcției semnificative în 
raport cu eventualele determinări 
ulterioare ale vorbirii (i.e. ale lim- 
bajului în uz). Discutând viziunea 
aristotelică asupra limbajului, (vezi 
şi Coşeriu, 1996, p. 11), Coşeriu ex- 
plică aceste determinări ulterioare, 
aceste finalități discursive pe care 


lingvistica integrală le preia, ca pe 
nişte determinări suplimentare prin 
care „Aristotel a construit bazele 
pentru problematizarea ulterioară 
a limbajului” (Coşeriu, 1999, p. 16). 
Acestea sunt: 

— finalitatea apofantică (ştiin- 
țifică sau rațională) — „logos apop- 
hantikos” — „cei care înțeleg că lim- 
bajul este expresia gândirii raţionale 
înțeleg limbajul ca logos sematic şi 
apofantic” (Cogeriu, 1994, p. 16). 
„De aceea, limbajul ştiinţific este 
limbaj cu încă altceva, cu o deter- 
minare suplimentară /.../ fiindcă nu 
tot limbajul este apophantikâs (afir- 
mativ şi negativ)” (Coşeriu, 1994, 
p. 15). 

— finalitatea pragmatică (prac- 
tică) — logos pragmatikâs — „cei care 
înțeleg limbajul ca instrument de 
comunicare, instrument al interac- 
țiunii între oameni, înțeleg limbajul 
ca logos semantic cu determinare 
suplimentar pragmatică” (Coşeriu, 
1994, p. 16). 

— finalitatea poetică — logos 
poietikos. „Cei care înțeleg că lim- 
bajul este în esenţă identic cu poe- 
zia afirmă că determinările seman- 
tică şi poetică sunt identice, că este 
o identitate între semanticitate şi 
poeticitate” (Coşeriu, 1994, p. 16); 
însă „determinarea poetică este, de 
asemenea, şi ea ulterioară” (Coşe- 
riu, 1994, p. 15). Aceste determinări 
„ulterioare” (ştiinţifică, practică sau 
poetică) ţin de intenţia sau atitudi- 
nea exprimată de vorbitor prin ac- 
tele determinate (texte), indicând 
orientarea construcţiei de sens 
într-una din aceste direcții (Coşeriu, 
1994, p. 16%. In consecinţă, în des- 
cendenţă aristotelică, textul politic 
aparţine tipului de texte practice, 
cu finalitate pragmatică. Specificul 
acestui text constă tocmai în faptul 

că logosului semantic i se adaugă 
o determinare ulterioară, de ordin 
pragmatic, ce constă în eficacitatea 
sa, în puterea persuasiunii. Ea este 
cea care va selecţiona mijloacele şi 
strategiile de construcție textuală, 
astfel încât ele să se subsumeze 
finalității lui practice şi funcţiilor ce 
derivă din aceasta. In cadrul aces- 
tui tip de texte însă textul politic are, 
la rândul său, un specific aparte, 
subsumat, de această dată, deter- 
minării „politic”, care îl distinge de 
alte tipuri de texte cu aceeaşi fina- 
litate practică (de exemplu, textele 
publicitare, conversaţionale, juridi- 
ce). Acest specific este dat, în pri- 
mul rând, de parametrii specifici ai 
situaţiei de comunicare de tip poli- 
tic — roluri comunicative, dublate 
de o instituție sau doctrină politică, 
spaţiu ritualic şi coordonate tempo- 
rale. La rândul ei, respectiva situa- 
ție orientează construcţia întregului 
edificiu textual spre atingerea sco- 
purilor finale caracteristice. 

Un alt aspect relevant în încer- 
carea de caracterizare tipologică a 
textului politic este analiza funcțiilor 
textuale specifice lui. Prin functii 
textuale, ca deosebite de cele ale 
vorbirii sau cele idiomatice, Coşe- 
riu înţelege „funcţii ale vorbirii într-o 
situaţie determinată de funcţionare 
care privesc, de fiecare dată, scopul 
vorbirii” (Coşeriu, 1997, p. 72, trad. 
n. — N.N.; vezi şi p. 206, op. cit.). Ca 
urmare, „un text consistă nu pur şi 
simplu din propoziţii, cum se crede 
de obicei, ci din propoziţii care înde- 
plinesc o anumită funcţie textuală. 
E mai bine să se spună că ceea ce 
e exprimat prin aceste funcții (şi nu 
coincide numaidecât cu propoziția) 
este tocmai o parte componentă a 
textului. Dacă textul constă dintr-o 
singură propoziţie, nu e drept să 


se creadă că ea epuizează textul. 
Acesta e redat printr-o propoziţie 
care exprimă o anume funcţie tex- 
tuală condiţionată situativ. Prin ur- 
mare, una şi aceeaşi propoziţie a 
unei limbi poate să îndeplinească 
funcţii textuale cu totul diferite.” (Co- 
şeriu, 1993, p. 64). Recunoscând că 
„paradigmatica acestor funcţii tex- 
tuale nu este încă fixată, nici pentru 
texte în general, nici pentru texte ca 
planuri structurate idiomatic” (Coşe- 
riu, 1997, p. 206, trad. n. — N.N.), 
Coşeriu separă totuşi functiile tex- 
tuale implicite, prin care el înțele- 
ge funcţiile ce sunt date pe baza 
presupozițiilor textuale („funcții 
textuale implicite care sunt date pe 
baza presupoziţiilor textuale”, Co- 
şeriu, 1997, p. 206, trad. n. — N.N.) 
de functiile textuale explicite, prin 
care înțelege funcțiile ce sunt inde- 
pendente de presupoziţiile textuale 
(„funcții textuale explicite care nu 
sunt date pe baza presupoziţiilor 
textuale”, Coşeriu, 1997, p. 206, 
trad. n. — N.N.). Din prima catego- 
rie fac parte functii textuale precum 
„respingere”, „acceptare”, „aluzie”, 
„răspuns”, „aserțiune”, „afirmaţie”, 
„exemplu”, „replică”, „contestare”, 
„constatare”, „întrebare”, „ironie”, 
„opinie“, „glumă”, „insinuare”, „ne- 
gare” (Coşeriu, 1997, p. 206), iar 
din a doua categorie, funcţii textua- 
le precum instrucțiune”, „îndemn”, 
„informaţie”, „ordin”, „rugăminte”, 
„explicaţie”, „salut”, „precizare”, 
„protest”, „sfat”, „promisiune”, „do- 
rință” etc. (Coşeriu, 1997, p. 206). 
Coşeriu mai precizează că un po- 
sibil principiu fundamental de cla- 
sificare a lor s-ar putea baza pe 
distincţia funcţii textuale dialogice 
(ex.: întrebare / răspuns) şi func- 
tii textuale non-dialogice (Coşeriu, 
1997, p. 206). Aceste funcții textu- 

ale nu pot şi nu coincid cu funcții- 
le frazale (Coșeriu, 1997, p. 207), 
pentru că trebuie neapărat făcută 
distincţia categorii ale vorbirii / ca- 
tegorii idiomatice / categorii (func- 
tii) textuale. La fel cum orice limbă 
poate exprima categoriile vorbirii 
prin categorii glotice, total diferite, 
aşa şi o singură propoziţie dintr-o 
limbă poate îndeplini funcții textua- 
le diferite (Coșeriu, 1993, p. 63-64). 
De remarcat este şi faptul că textul 
poate să posede categorii ce nu au 
forme specifice de expresie în limbi- 
le concrete (ex.: „obiecţia”, „răspun- 
sul”). De asemenea, spre exemplu, 
propozițiile interogative pot, în text, 
să exprime şi altceva decât „între- 
barea” propriu-zisă — de exemplu, 
„îndoiala”. Fenomenul este valabil 
şi viceversa, dacă luăm în consi- 
derare faptul că o întrebare poate 
fi exprimată şi altfel decât printr-o 
astfel de categorii ale limbilor con- 
crete, cum sunt < modul imperativ>, 
<negarea>, <forma interogativă>, 
trebuie să fie net delimitate de ca- 
tegorii ale textului ca <îndemn>, 
<refuz>, <întrebare>, <răspuns>, 
<obiecţie> ş.a.m.d.” (Coşeriu, 1993, 
p. 64, subl. n. — N.N.). 

Aşa cum remarca şi Donatel- 
la di Cesare (vezi nota 30, p. 72, 
din Coșeriu, 1997, trad. n. — N.N.), 
„această noţiune (de funcţie tex- 
tuală, nota n. — N.N.) ne duce cu 
gândul la cea de <forță ilocuţiona- 
ră> prezentă în teoria actelor de 
vorbire”. Într-adevăr, deşi de pe 
baze conceptuale filozofice total 
diferite, opuse chiar, se poate con- 
figura un paralelism între funcţia 
textuală, aşa cum o vede Coșeriu, 
şi forța ilocuționară (iniţial la Austin 
şi preluată apoi de Searle), văzută, 
prin raportare la locuţie şi perlocu- 


ție, ca fiind ceea ce se realizează 
atunci când „performăm” un act de 
vorbire. De asemenea, afirmaţiile 
lui Coșeriu referitoare la diferitele 
moduri de exprimare a imperativu- 
lui, sau a interogativului în text, prin 
„corespundere cu contextul” (vezi 
Coşeriu, 1993, p. 63-64; Coșeriu, 
1997, p. 73-74) ne duce cu gândul 
la teoria actelor indirecte de vorbire 
(vezi din nou Searle) în care locu- 
torul performează un act ilocuționar 
primar prin intermediul unuia secun- 
dar, cu dorinţa ca intenţia sa ilocu- 
ționară ce a stat la baza performării 
actului primar să-i fie recunoscută 
de cel căruia i se adresează. Nune 
propunem aici un studiu în paralel al 
acestor două teorii; am insistat doar 
asupra acestor apropieri fecunde, 
credem noi, cu atât mai mult cu cât 
textul politic, aşa cum am arătat în 
cercetări anterioare, se lasă foarte 
bine descris din perspectiva actelor 
de vorbire, în special a celor indi- 
recte. Din acest unghi al funcţiilor 
textuale, textul politic prezintă nişte 
trăsături care l-ar putea individuali- 
za în cadrul mai larg al textelor cu 
eficacitate practică. Este vorba aici 
despre funcții precum „ascundere a 
gândirii”, „falsificarea intenţionată a 
lucrurilor”, „nerespectarea adevăru- 
lui însă cu aparenţa de a-l spune, 
fie fără posibilitatea de verificare 
a celor spuse, fie folosindu-se de 
posibilitatea ca cele spuse să fie in- 
terpretate şi în alt mod, într-un sens 
<inocent>, ceea ce îi este propriu 
insinuării” (Coşeriu, 1996, p. 15). 
Este limpede că aceste trăsături 
care sunt puse în slujba „eficacită- 
ţii” sale persuasive individualizează 
textul politic, pe de-o parte, faţă de 
alte texte practice şi îl disting, pe 
de altă parte, față de textele poe- 
tice sau ştiinţifice. Ca urmare, lim- 

bajul politicii sau al politicienilor are 
această caracteristică principală a 
„ascunderii gândirii”, a „insinuării”, 
care reprezintă un „fapt de discurs, 
de text, nu un fapt de limbaj pur 
şi simplu sau de limbă” (Coşeriu, 
1996, p. 15). Putem susţine aceas- 
tă opinie şi prin alte exemple: dis- 
cutând modalităţile prin care un 
principe îşi poate păstra puterea, 
Machiavelli îi recomanda o „apa- 
rență de sinceritate”, „o aparență 
de compasiune” şi „o aparență de 
religiozitate” (subl. n. — N.N.), prin- 
cipele neavând voie să se sustragă 
nici uneia dintre aceste trei virtuți 
(Machiavelli, 1946, p. 151); la scurtă 
vreme după sfârşitul celui de-al doi- 
lea război mondial, G. Orwell afirma 
că „limbajul politic /.../ are misiunea 
de a face din minciună adevăr, din 
crimă o faptă respectabilă, de a-i 
da trecerii aparenţa de stabilita- 
te” (Orwell, 1968, p. 139). Merită 
amintită în acest context şi părerea 
lui C. Sălăvăstru care, dintr-o pers- 
pectivă diferită de cea lingvistică, şi 
anume din perspectiva sociologiei 
politice, vorbeşte despre anumite 
„libertăţi” pe care discursul politic 
şi le asumă în specificitatea sa: pe 
lângă „amplitudinea angajamen- 
tului problematic” şi „raționalitatea 
manipulării” prin discursul politic, 
este vorba şi despre „deschiderea 
procedurală” a acestui tip de dis- 
curs, libertate ce s-ar concretiza 
tocmai în „posibilitatea valorificării 
unor proceduri şi mecanisme dintre 
cele mai diferite”, ce nu par a fi în- 
găduite nici unui alt tip de discurs. 
Libertatea în aceste direcţii pare a 
fi maximală în raport cu alte tipuri 
de discurs (ştiinţific, filozofic) (Sălă- 
văstru, 1999, p. 115; pentru detalie- 
re, vezi p. 105-146). De la această 
„libertate” a insinuării, a ascunderii 


şi a falsificării adevărului, ca funcții 
textuale predominante în discursul 
politic, până la strategiile de mani- 
pulare mai este doar un pas. 

In sfârşit, perspectiva semnică 
în descrierea textului de tip politic 
ni se pare extrem de relevantă în 
scopul propus, şi anume acela de 
a ilustra particularităţile textului po- 
litic în viziunea lingvisticii integrale. 
Aceasta distinge clar între „funcții 
ale semnului <în limbă>, deci ale 
semnului virtual”, şi „funcţii ale sem- 
nului <în text>, deci ale semnului 
actualizat” (Coşeriu, 1997, p. 132, 
trad. n. — N.N.). Cu alte cuvinte, 
semnul lingvistic funcţionează ca 
semn actualizat doar în planul tex- 
tual, iar modul său de funcţionare 
discursivă se materializează în şi 
prin reţeaua de relaţii în care el se 
găseşte şi care contribuie, în tota- 
litate, la instituirea sensului în text. 
Pornind de la schema funcţiilor 
buhleriene pe care le preia şi le in- 
terpretează (i.e. funcţia reprezenta- 
tivă / referenţială, expresivă şi ape- 
lativă), Coşeriu mai adaugă un set 
de relaţii semnice complexe, în care 
semnul lingvistic din text este impli- 
cat, relaţii ce se constituie în funcții- 
le semantice de evocare (Coșeriu, 
1997, p. 132). Acestea sunt: 

1. Relaţii cu alte semne (Co- 
şeriu, 1997, p. 97-108): 

a) relaţii cu semne izolate; 

b) relaţii cu grupe sau categorii 
de semne; 

c) relații cu sisteme întregi de 
semne. 

2. Relaţii cu semne din alte 
texte (Coşeriu, 1997, p. 108-110): 

a) discursul repetat; 

b) „zicerile proverbiale”. 

3. Relaţii între semne şi „lu- 
cruri” (Coşeriu, 1997, p. 110-117): 

a) imitarea prin intermediul 

substanţei semnului [onomatope- 
ea (directă), articularea (indirectă), 
sinestezia]; 

b) imitarea prin intermediul 
formei semnului. 

4. Relaţii între semne şi „cu- 
noaşterea lucrurilor” (Coşeriu, 
1997, p. 119-121). 

5. Cadrele („entornos”) (Coşe- 
riu, 1997, p. 121-131). 

Aşa cum am afirmat şi mai 
sus, aceste relaţii ale semnului 
contribuie, toate, ca posibilităţi ale 
sensului, la instituirea lui, dar pre- 
dominanţa unora dintre ele în anu- 
mite categorii de texte sau absenţa 
lor pot duce la un început de dife- 
renţiere tipologică a textelor. Din 
acest punct de vedere, semnalăm 
câteva dintre posibilele specificităţi 
ale textului politic, fără pretenţia de 
a le fi epuizat, cu observaţia că în 
discutarea problemei actualizării di- 
feritelor relaţii semnice în texte, spre 
deosebire de modurile discursive 
ştiinţific şi practic (căruia îi aparține 
textul politic), modul discursiv poetic 
reprezintă, în concepția lingvisticii 
integrale, zona maximală a actua- 
lizării tuturor relaţiilor semnice: 

1. Spre deosebire de textele 
ştiinţifice sau poetice, textul politic 
ca tip de text practic se articulea- 
Ză în jurul funcţiei de apel (centrată 
asupra interlocutorului / auditor). În 
construcţia textului-ocurenţă, aceas- 
ta determină oralitatea stilului politic, 
concretizată mai ales în frecvenţa 
structurilor apelative, a adresării 
directe, a interogațiilor retorice, a 
dublei raportări a producătorului de 
text (EU/ NOI versus VOI, pe de-o 
parte, sau versus CEILALȚI, ca opo- 
zanti, pe de altă parte), a verificării 
permanente a feed-back-ului, du- 
blate de o paletă largă de mijloace 
paralingvistice. 


2. Unele discursuri politice — în 
speţă cele electorale — recurg ade- 
sea la relația 2b, utilizând proverbe, 
zicători, maxime celebre, dictoane, 
chiar mituri şi metafore ca strategii 
specifice de influențare”. 

3. Un anumit text politic, indivi- 
dual, relaţionează cu toate celelalte 
texte ce stau sub „constrângerile” 
unei anumite doctrine ideologice al 
cărei exponent este (vezi şi C. Să- 
lăvăstru, 1999, p. 147-170), dintre 
tipurile de „constrângeri” impuse 
discursului politic, cea ideologică 
figurând printre altele, precum cre- 
dibilitatea sau interesul politic. 

4. Este relevantă în cadrul 
relației semnelor cu „lucrurile” 
şi discuţia asupra terminologiei 
politice din studiul amintit (1996, 
p. 13-15), unde Coşeriu discu- 
tă despre aşa-numitul „limbaj al 
nazismului”, sau despre „limbajul 
comunismului”, arătând că nu este 
vorba de limbaje speciale, nici de 
semnificate diferite, ci doar de va- 
lori subiective exprimate prin inter- 
mediul cuvintelor, față de „lucrurile” 
desemnate. Ele corespund evocării 
şi trimit la o altă funcţie a limbaju- 
lui — efectivitatea sa (Wirkung) într-o 
anumită comunitate lingvistică, în 
relaţiile sociale, în viaţa publică. Ea 
se poate defini ca fiind o „aprecie- 
re a lucrurilor evocată şi reflectată 
în cuvinte, ca expresie (indirectă) 
a atitudinii față de lucruri, institu- 
ţii, idei, persoane şi grupuri, adică, 
tocmai ca manifestare a unor 
convingeri, sentimente, ideologii” 
(Coşeriu, 1996, p. 14). Deşi aceas- 
tă funcţie nu poate fi limitată doar 
la utilizarea sa în limbajul specific 
politicii, totuşi „în domeniul politic 
asociaţiile cuvintelor cu anumite 
imagini ale lucrurilor şi cu anumite 
atitudini față de lucruri ar fi, poate, 

prin intensitatea însăşi a pasiunilor 
politice, mult mai evidente” (Coşe- 
riu, 1996, p. 14-15). 

5. De asemenea, tot în ma- 
nieră diferită în textele politice faţă 
de un text ştiinţific, spre exemplu, 
se prezintă relația dintre semne şi 
„cunoaşterea lucrurilor”, interpre- 
tarea lor din perspectivă proprie, 
specifică fiecărei culturi în parte. 
Aici s-ar înscrie şi încercările de mo- 
tivare a specificului discursului poli- 
tic occidental european faţă de cel 
american şi chiar a specificului unui 
discurs politic aparținând naţiunilor 
diferite, în contextul larg european. 
Diferenţierile provin, desigur, din 
viziunile diferite asupra lumii ofe- 
rite de respectivele limbi şi culturi, 
clădite şi izvorâte din alte realităţi 
istorice şi sociale, din scopuri şi as- 
piraţii specifice, din practici şi tradi- 
tii culturale distincte etc. Tot legat 
de relaţia textului cu „cunoaşterea 
lucrurilor”, textul politic mai prezin- 
tă o caracteristică, derivată în mod 
direct din finalitatea lui practică şi 
asociată trăsăturilor sale constituti- 
ve precum ambiguitatea şi disimu- 
larea. Este vorba despre minciuna 
politică, despre caracterul adevărat 
sau fals, despre funcționarea sa ca 
text cultural”. 

6. Tot faţă de textele ştiinţifice, 
spre exemplu, în textele politice se 
actualizează cadrele (= situativ, re- 
gional, contextual şi al universului 
de discurs), unele dintre acestea 
având un rol important în construc- 
ţia sensului textual (mai ales con- 
textul istoric, cel cultural, precum şi 
universul de discurs). Textul politic, 
prin excelenţă, nu poate fi receptat 
dacă este rupt de fundalul extra- 
textual, iar relaţiile extratextuale, 
aşa cum afirma şi Lotman (1970, 
231-232), nu trebuie înțelese ca 


adăugate sau imaginate, ci trebuie 
considerate ca făcând parte din 
substanţa textului, în calitate de 
elemente structurale de un anumit 
nivel. Textul politic, prin însăşi struc- 
tura sa, este un text puternic saturat 
cultural, sub cel puţin două aspecte: 
pe de-o parte, prin apartenenţa sa 
efectivă la un anumit moment isto- 
ric concret şi, de pe altă parte, prin 
conținutul ideologic şi doctrinar pe 
care îl posedă, el purtând atât în- 
semne ale „epocii” în care a fost 
produs, cât şi ale punctului de ve- 
dere din care a fost produs. 

Am încercat pe parcursul pre- 
zentei investigaţii să punctăm doar 
câteva dintre principalele proble- 
me pe care le ridică fundamenta- 
rea tipologică a textului politic, din 
perspectiva lingvisticii integrale. Am 
efectuat acest demers conştienţi 
fiind de originalitatea şi singula- 
ritatea acestei direcţii lingvistice 
în panorama actuală a câmpului 
de investigaţie. Soluţiile la care 
se poate ajunge însă, pe această 
cale, reprezintă, credem noi, o al- 
ternativă solidă, viabilă şi demnă 
de luat în considerare, la celelalte 
încercări (în speță pragmatice) de 
legitimare a unei tipologii textuale. 
Incadrarea conceptuală propusă 
aici porneşte de la recuperarea şi 
valorificarea trihotomiei logosului 
semantic al lui Aristotel în spațiul 
lingvisticii integrale aşa cum este 
ea fundamentată de E. Coșeriu. 
Conform acesteia, textul politic se 
lasă definit ca atare, în perspectivă 
lingvistico-semiotică, în mod esen- 
tial şi necesar din unghiul conţinu- 
tului său extralingvistic, definitorie 
fiind, astfel, apartenenţa sa la clasa 
textelor cu finalitate practică / prag- 
matică. Rezultatul acestei propuneri 
de încadrare tipologică se materia- 

lizează într-o schemă de dublă re- 
laţionare a textului politic, la modul 
descriptiv, ca instanță subordonată 
clasei textelor practice şi ca instan- 
tă supraordonată a ceea ce noi am 
numit specii textuale politice de 
texte-ocurență (de ex., discursul 
electoral, parlamentar, prezidenţial, 
de presă, oficial, metapolitic, pro- 
pagandistic, politico-administrativ, 
al disidenţei)!. 


NOTE 


1 Subiectul a mai fost supus aten- 
tiei noastre şi în studii anterioare, în 
special în Neşu (2001, 97-106). 

2 Pentru detalii legate de diferite- 
le modalităţi de abordare tipologică a 
textelor, vezi Tămâianu (2001) pentru 
texte în general şi Neşu (2001, 97-106) 
pentru textul politic în particular. 

3 Dăm câteva exemple în acest 
sens: Sumpf, în Les problemes des 
typologies, 1969, este de părere că, 
în ceea ce priveşte problema tipuri- 
lor, „este vorba despre o categorizare 
relativ intuitivă, datorită căreia o suită 
de propoziții devine posibilă” (p. 46, 
trad. n. — N.N.); Lotman, în Lecţii de 
poetică structurală, 1970, spune că 
„tipologia este intuitiv prezentă în con- 
ştiinţa emițătorului şi receptorului” 
(p. 93); van Dijk, în Some Aspects of 
Text Grammars, 1972, consideră că 
„orice vorbitor nativ al unei limbi, în 
principiu, va putea fi capabil să facă o 
distincţie între un poem şi o carte de 
matematică, între un articol dintr-un 
ziar şi un chestionar. Aceasta implică 
faptul că el are o capacitate inițială de 
a diferenţia universul textelor şi de a 
recunoaşte diferitele tipuri de texte” 
(p. 297-298, trad. n. — N.N.). 

+ Termenii „extern” şi „secundar” 
sunt preluaţi din Tămâianu (2001, 65) 


şi sunt utilizaţi cu semnificaţia dată de 
autoare. 

5 Ni se par deosebit de relevante 
precizările făcute de Cogeriu: „ Aristo- 
tel spune: orice expresie este seman- 
tică, dar nu orice expresie este şi apo- 
fantică. Tot limbajul este semantik6s 
(înseamnă ceva), dar nu tot limbajul 
este apophantik6s (afirmativ şi nega- 
tiv), aceasta fiind o determinare ulte- 
rioară a limbajului. De aceea, limbajul 
ştiinţific este limbaj cu încă altceva, 
cu o determinare suplimentară. Pe de 
altă parte, o rugăminte, de pildă, este 
limbaj, însă nu este nici adevărată, nici 
falsă, ea este studiată de retorică sau 
în poetică. Există deci o determinare 
practică sau pragmatică, acea deter- 
minare pe care o studiem în retorică. 
Acest limbaj al interacțiunilor ar fi logos 
semnatikos cu o determinare ulterioară 
logos pragmatikos, de ordin pragmatic. 
(...) Cei care înţeleg că limbajul este 
instrument de comunicare, instrument 
al interacțiunii dintre oameni, înțeleg 
limbajul ca logos semantic cu o de- 
terminare suplimentară pragmatică 
(pragmatik6s)” (1994, 15-16). 

€ Problematica studierii şi analiză- 
rii textului politic din perspectiva teoriei 
actelor de vorbire a făcut obiectul unui 
studiu intitulat Aspecte pragmatice ale 
interpretării discursului politic, publicat 
în „Analele Universităţii din Craiova, Se- 
ria Ştiinţe Filologice, Lingvistică, nr. 1-2, 
1999, p. 51-58. 

7 Relaţia textului politic cu miturile 
şi metaforele a constituit subiectul unei 
cercetări anterioare, Limbajul politicii 
şi politica limbajului (1), apărută în vol. 
Biblioteca şi cercetarea XXIII, 2002, 
p. 150-153. 

8 Aceste aspecte sunt discutate 
pe larg in Neşu (2005, cap. 3, pag. 172- 
186). 

° Detalii legate de problematica 
minciunii politice, de manipularea prin 


60 


Limba Română 


textul politic se găsesc în Neşu (2005, 
cap. 2. pag. 102-128). 

1 Pentru detalierea acestei pro- 
puneri de încadrare tipologică şi re- 
zultatele la care s-a ajuns, vezi Neşu 
(2005, cap. 4, pag. 197-206). 

Oliviu FELECAN 


CONTRA LIMBII MOLDOVENEŞTI — 
UN ALTFEL DE ARGUMENT 


MOTTO: 
„Veteres Daco-Romanorum litterae eaedem sunt quae Latinorum, 
seu antiquorum Romanorum a quibus originem ducunt suam". 


S. Micu, Gh. Şincai, Elementa linguae Daco — Romanae, pars prior, 
De orthographia, Vindobonae, MDCCLXXX 


Despre existența uneia sau a două limbi romanice în spaţiul carpato- 
danubiano-pontic s-a scris foarte mult, cu argumente pro şi contra, încă 
din anii '30 ai secolului trecut, când lingvişti puşi în slujba autorităţilor poli- 
tice au elaborat şi susținut teza stalinistă a existenţei limbii moldoveneşti”. 
Insă studiul de faţă nu-şi propune să inventarieze poziţiile exprimate până 
acum, nici să repete realităţile ştiinţifice care nu lasă loc vreunui dubiu. Nu 
ar avea sens să se reitereze părerile ireconciliabile ale specialiştilor, atâta 
timp cât cele din spaţiul ex-sovietic îşi au originea în domenii extralingvis- 
tice, legate în special de politica ultimelor decenii, când, pentru a susține 
anumite idei, s-a apelat nu numai la forță, ci şi la „veninul condeiului”. În 
realitate, argumentele împotriva pseudolimbii moldoveneşti sunt imbata- 
bile, iar sprijinul pentru apartenenţa la română, din postura de subdialect 
al dialectului dacoromân, vine inclusiv din partea romaniştilor occidentali, 
aici putând fi amintiți Carlo Tagliavini, R. E. Vidos, KI. Heitmann, J. Kramer, 
Eugeniu Coşeriu. Acesta din urmă, poate şi datorită obârşiei, este cel mai 
tranşant: „A promova sub orice formă o limbă moldovenească deosebită 
de limba română este, din punct de vedere strict lingvistic, ori o greşeală 
naivă, ori o fraudă ştiinţifică; din punct de vedere istoric şi practic, e o ab- 
surditate şi o utopie; şi, din punct de vedere politic, e o anulare a identităţii 
etnice şi culturale a unui popor şi, deci, un act de genocid etnico-cultural” 
(apud ***, Enciclopedia limbii române, p. 351). 

In cele ce urmează vom demonstra „fără mânie şi părtinire” că astfel 
de controverse nu se pot isca decât în legătură cu limbile zilelor noastre, 
când neînțelegerile politice, etnice, religioase etc. continuă şi pe tărâmul 
limbii, ducând la „naşterea” sau, mai degrabă, la separarea unor idiomuri 
unitare, ca sârbo-croata ori „moldoveneasca” de română. E motivul pen- 
tru care am apelat la latină, ferită de partizanatul semenilor noştri, deoare- 
ce, ca limbă vorbită, a apus demult. Totuşi, în ciuda diferenţelor fonetice, 
morfologice, sintactice înregistrate pe parcursul diferitor perioade ale limbii 
strămoşilor noştri, nimeni nu a pus vreodată problema că ar trebui să se 
vorbească de mai multe limbi latine, datorită faptului că o rostim diferit, că 

a evoluat gramatical sau lexical altfel în diferite spaţii geografice şi în dife- 
rite etape istorice. 

Pronunţarea limbii latine a suscitat controverse în rândul clasiciştilor 
din ultimele decenii, reflectate din plin în bibliografia de specialitate din țara 
noastră. Astfel, se înregistrează trei opinii în gramaticile şi în manualele 
publicate în România contemporană. Autorii acestora sustin fie tradiția ro- 
mânească de pronunție, înrădăcinată de-a lungul vremii“, fie se aliniază la 
tendința europeană de unificare a pronunțării limbii latine, indiferent de ţara 
de origine”, fie adoptă o poziţie conciliantă, intermediară, prin prezentarea 
ambelor variante anterioaret şi lăsarea la latitudinea cititorilor sau profeso- 
rilor alegerea uneia dintre ele. Privind lucrurile cu detaşare şi obiectivitate, 
fiecare curent are argumente pro şi contra, care nu se pot clarifica decât din 
perspectivă diacronică, deoarece toate pronunțiile sunt corecte, dar pentru 
o anumită epocă istorică şi cu un anumit dram de subiectivism. De aceea 
e necesar să se facă un excurs prin istoria multimilenară a limbii latine, cu- 
noscută dintr-un foarte mare număr de documente epigrafice şi literare, ca 
şi din descrieri ale gramaticilor şi oamenilor enciclopedişti. 

Imigrarea seminţiilor indo-europene în Peninsula Italică datează apro- 
ximativ din secolul al XII-lea ante Christum, iar, conform tradiţiei întemeierii 
Romei, latina era vorbită în secolul al VIll-lea în Latium, teritoriu în jurul 
căruia se întrebuințau atât idiomuri indo-europene înrudite mai mult (falis- 
ca, osca, umbriana, dialectele sabelice) sau mai puţin (greaca, începând 
cu secolul VIII), cât şi etrusca, limbă mediteraneană neindo-europeană, cu 
origine incertă, probabil din Asia Mică. Acestea au influenţat latina, mai ales 
în urma expansiunii teritoriale a statului roman şi a convieţuirii, volens-no- 
lens, între seminţiile de pe tărâmul italic. După 753 a. Chr., anul întemeierii 
legendare a Cetăţii eterne, romanii au purtat o politică de expansiune in toto 
orbe şi, de-a lungul câtorva secole, au reuşit să stăpânească un teritoriu 
imens, din Peninsula Iberică până în Balcani, din Britannia până în Arabia 
şi Orientul Mijlociu, de la Rin până în nordul Africii. In mare, spațiul cucerit 
a fost şi romanizat, limbile autohtone fiind treptat înlocuite cu latina. 

Aşa cum, din punct de vedere politic, social şi economic, romanii au 
cunoscut o evoluţie continuă, ajungând una dintre cele mai strălucite civili- 
zații ale Antichității, la fel s-a dezvoltat şi limba, care însă nu a pierit odată 
cu Imperiul Roman de Răsărit sau cu cel de Apus, ci a subzistat până în 
zilele noastre. Deşi părerile specialiştilor nu sunt întru totul puse de acord, 
majoritatea converg către o periodizare în şapte etape a limbii latine”. 

Latina arhaică datează din secolul al VI-lea, când apar primele do- 
vezi scrise, până la sfârşitul secolului al III-lea a. Chr. În a doua jumătate 
a secolului al IV-lea s-a produs o ruptură, documentele primei perioade 
fiind aproape inaccesibile chiar şi specialiştilor (ex.: inscripţia de pe vasul 
Duenos), pe când cele din perioada a doua au importanţă pentru orice la- 
tinist interesat de literatura începuturilor. Se pot aminti astfel fragmentele 
unor imnuri şi formule religioase (Carmen Saliare, Carmen fratrum Ar- 
valium) ori diferite prevederi legislative, cea mai însemnată fiind Lex XII 
tabularum. 

Latina preclasică poate fi datată între sfârşitul secolului al III-lea şi 

mijlocul secolului | a. Chr. şi se caracterizează prin unificarea latinei, elimi- 
narea arhaismelor şi constituirea unei limbi literare normaite. Apare litera- 
tura propriu-zisă, iar cei mai importanţi scriitori ai perioadei sunt Plautus, 
Terentius şi Cato cel Bătrân. 

Epoca la care se fac majoritatea trimiterilor privitoare la pronunţarea 
limbii latine o reprezintă latina clasică, situată, temporal, între mijlocul se- 
colului | a. Chr. şi 14 post Christum, an ce coincide cu sfârşitul primului 
împărat roman, Octavianus Augustus, iubitor şi sprijinitor al literelor şi lite- 
raţilor, cărora le-a asigurat cele mai prielnice condiţii pentru a-şi desfăşura 
activitatea. E perioada apogeului limbii literare, față de care limba vorbită 
cunoaşte o evoluţie divergentă rapidă. Printre reprezentanţii cei mai de 
seamă se numără Caesar, Cicero, Vergilius, Horatius, Ovidius, Titus Livius, 
scriitori ce au dus latina pe culmile perfecțiunii. 

A patra perioadă datează între anii 14 şi aproximativ 200 p. Chr. şi 
e cunoscută sub denumirea de latină postclasică. Limba literară se dife- 
renţiază tot mai mult de cea vorbită, lucru ilustrat nu doar prin numeroase 
inscripții funerare, ci şi prin unele opere literare, cum ar fi Satyriconul lui 
Petronius. Romanul conţine „vulgarisme” voite, personaje inculte utilizând 
limbajul cotidian filtrat de arta şi intenţiile parodistice ale autorului. Cele 
două veacuri abundă de scriitori de toate genurile şi speciile, de la Seneca, 
Quintilianus, la Tacitus şi Suetonius, de la Lucanus, Martialis şi luvenalis, 
la Plinius cel Tânăr, Aulus Gellius ori Apuleius. 

Urmează latina târzie, cu începutul prin anul 200, iar sfârşitul în 800 
pentru limba scrisă şi 600 pentru aspectul vorbit al limbii, dată ce marchea- 
ză în mod convenţional începutul diversificării romanice. „Elementele de 
limbă vorbită pătrund din ce în ce mai mult în unele texte scrise, fie tehni- 
ce, fie oficiale” (Enciclopedia limbilor romanice, p. 175), iar dovada cea 
mai elocventă este Appendix Probi, o mică listă a unui gramatician din 
secolul al III-lea, destinată elevilor săi, care sunt avertizaţi asupra a 227 
de cuvinte populare ce trebuie evitate, având corespondentele lor în latina 
corectă. Odată cu răspândirea tot mai pregnantă a creştinismului, apare 
o nouă variantă stilistică, latina creştină sau patristică, dezvoltată paralel, 
nu fără interferenţe, cu limba literară tradițională. Unele scrieri ecleziasti- 
ce doctrinare — Predicile lui Augustin, de exemplu — se apropie intenţio- 
nat de limbajul cotidian, pentru a avea acces la marea masă a publicului. 
După cum se exprima Sf. Augustin, Melius est reprehendant nos gram- 
matici quam non intelligant populi (Enarr. in Ps., 138,20) „Mai bine să ne 
certe gramaticienii decât să nu ne înțeleagă popoarele”. Deosebirea față 
de toate terminologiile anterioare e legată de larga difuzare a noii religii 
în rândul maselor necultivate, „ceea ce determină o separare conştientă 
a autorilor culţi, cel puţin în operele adresate unui public larg, de artificiile 
prozei şi poeziei arhaizante, compensată de o apropiere, de asemenea 
conştientă, de limbajul familiar” (Enciclopedia limbilor romanice, p. 177), 
ducând, implicit, la diferenţe de pronunțare în comparație cu latina clasi- 
că. Pronunţia latină evoluează şi mai mult odată cu scindarea Imperiului 
Roman (în anul 395) în două. Cel de Apus, latinofon, a dispărut, formal, 
în 476, eveniment fără consecinţe lingvistice imediate. Imperiul Roman de 

Răsărit, deşi elenofon, a mentinut latina ca limbă oficială cel puţin până la 
începutul secolului al VIl-lea. După o perioadă de diglosie, între anii 600 
şi 800, marcată de diferenţierea tot mai accentuată între limba vorbită şi 
cea scrisă, apare diversificarea teritorială în idiomuri distincte, începând 
perioada bilingvismului latino-romanic. Scriitorii latinei târzii se pot împărți 
în două categorii, pe de-o parte cei păgâni, tot mai puţini, din veacurile III-V 
(Macrobius, Ammianus Marcellinus), pe de altă parte cei creştini, mult mai 
numeroşi: Tertullianus, Lactantius, Hieronymus, Ambrosius, Aurelius 
Augustinus, Boetius, Beda Venerabilis...1. 

Latina medievală se întinde, temporal, din anii 800 până în secolul al 
XV-lea şi este principala (până în secolul al XII-lea aproape unica) limbă de 
cultură a Europei occidentale şi centrale. Bazată pe o încercare de revigo- 
rare a normelor latinei clasice, ea reprezintă continuarea latinei târzii culte, 
în condiţii şi cu forme diferite în raport cu teritoriile unde a fost folosită şi cu 
stilul funcţional. După cum remarcă |. Fischer, în Enciclopedia limbilor ro- 
manice (p. 178), „se procedează la o purificare a limbii scrierilor religioase 
şi a actelor oficiale (în mai mică măsură a celor particulare), înlăturându-se 
haosul fonetic şi gramatical provocat de influenţa anarhică a limbii vorbite, 
profund evoluate, asupra celei scrise”. Latina medievală nu este un sistem 
lingvistic autonom şi unitar, nici din punct de vedere stilistic, nici geografic, 
nici cronologic. Cu toate că se raportează la scrierile Antichității, apar din 
ce în ce mai mult diferenţe în fonetică şi grafie, morfologie, sintaxă ori lexic. 
Deşi artificială, latina medievală nu este o limbă „moartă”, întrucât cunoaş- 
te o permanentă evoluţie, mai ales în adaptarea lexicului la nevoile epocii 
şi fiindcă dezvoltă o literatură bogată, în toate genurile: dramă, epopee, 
filozofie, istorie, poezie didactică şi lirică, proză narativă, teologie. Nu se 
poate trece cu vederea Carmina Burana — cea mai importantă culegere 
de poezie medievală laică, datând din jurul anilor 1230: —, iar printre auto- 
rii însemnați se numără Abaelard, Anselm de Canterbury, Dante Alighieri, 
Johannes de Salisbury, Petrarca, Roger Bacon, Toma d'Aquino”. De alt- 
fel, în Evul Mediu, Dante era cunoscut pentru scrierile sale în latină şi nu 
pentru Divina Comedie, ce-i va asigura nemurirea. 

Utilizarea latinei medievale ca mijloc de comunicare începe să se 
stingă la începutul Renaşterii, cedând locul neolatinei, ultima etapă din pe- 
riodizarea diacronică de față. Cunoscută şi sub numele de latină modernă, 
ea este o imitare conştientă a latinei clasice şi se dezvoltă paralel, nu fără 
interferenţe, cu prelungirile latinei medievale. Limbă a cancelariilor din nu- 
meroasse țări occidentale, se extinde până în Europa de Est, continuându-și 
existenţa inclusiv ca limbă oficială în Imperiul Habsburgic. In Transilvania, 
de exemplu, documentele oficiale erau scrise în latină până în secolul 
al XIX-lea, în zilele noastre păstrându-se acest obicei la Vatican, sediul 
papalității. Dintre scriitorii din ultimele veacuri, care au ales latina ca limbă 
predilectă, se pot aminti Spinoza ori Dimitrie Cantemir, fără a mai pomeni de 
lucrări fundamentale apărute în latină, cum ar fi Catehismul Bisericii Ca- 
tolice, ce a văzut pentru prima dată tiparul în anii '90 ai secolului XX+. 

După această privire de ansamblu asupra etapelor istorice ale lim- 
bii latine, se va înțelege mult mai bine diferenţa dintre diversele tipuri de 

pronunțare a oamenilor de astăzi. Dar trebuie precizat că cele mai acute 
deosebiri de pronunție se înregistrează între cetățenii unor ţări diferite ca 
origine (romanice, germanice, slave etc.), care au ajuns să vorbească latina 
în funcţie de regulile sistemului lor fonator, ceea ce a dus aproape la impo- 
sibilitatea înțelegerii aceleiaşi limbi clasice, „stâlcită” de rostirea vorbitorilor 
moderni. Astfel, pentru numele lui Cicero, italienii şi românii citeau cum se 
scrie, francezii — Siseron (ca în Celine), spaniolii — Sisero (ca în Cervantes), 
englezii — Saisero, germanii — Țiţero sau Kikero, polonezii — Țîţăro. Sau 
latinescul Caesar era rostit Cezar în română, Cezare în italiană, Sezâr în 
franceză, Sizăr în engleză, Sezar în spaniolă, Kaisar în germană etc. Dato- 
rită pronunțării tot mai diverse şi a dificultăţilor tot mai mari de comunicare 
în latină între persoane provenind din naţiuni moderne cu tradiţii diferite, 
s-a luat hotărârea în anii '60 ai secolului trecut!“ să se adopte aceeaşi pro- 
nunțare a limbii latine de către toţi specialiştii, indiferent de zona de baştină. 
Singura variantă nepărtinitoare, dar obiectivă, a vizat acceptarea pronunției 
presupuse din epoca de aur a limbii şi literaturii latine, adică din perioada 
clasică, denumită pronuntio restituta. Formularea „pronunție presupusă” 
are în vedere inexistența unei mărturii directe de atunci privitoare la feno- 
menul în discuţie şi s-a ajuns la ea pe baza unor metode ştiinţifice, care ţin 
de reconstrucția lingvistică, de cercetarea inscripțiilor epigrafice ş.a. 

In cele ce urmează se vor trece în revistă diferențele de pronunție 
ale celor 21 de litere ale alfabetului latin: A, B, C, D, E, F, H, I, K, L, M, N, 
O, P, Q, R, S, T, U, X, Z*. Nici măcar asupra numărului de litere părerile 
specialiştilor nu sunt puse de acord. Astfel, unii susțin că au existat 22, 23, 
24 sau chiar 25, fiind incluse şi G, J, V, Y. Neconcordantele sunt legate 
tot de periodizarea istorică a limbii latine. Ab initio, alfabetul romanilor cu- 
prindea 21 de semne, fiind împrumutat de la grecii din sudul Italiei*®, prin 
intermediul etruscilor. In perioada clasică, urmaşii lui Romulus utilizau cu 
două litere mai mult, de vreme ce au preluat de la eleni G şi V. Litera C a 
redat, la început, sunetele guturale C şi G, dovada venind din pronunția 
numelor proprii Caius, Cnaeus — Gaius, Gnaeus. Consoana G s-a intro- 
dus în alfabetul latin începând cu secolul al IV-lea a. Chr., însă, din respect 
pentru tradiția ortografică a numelor proprii, cele două praenomina s-au 
notat în continuare prin inițialele C şi Cn. „Faptul că litera C a reprezentat 
la început şi sunetul lui C şi pe al lui G este un indiciu mai mult că alfabe- 
tul latin a fost împrumutat de la etrusci, căci în fonetismul etrusc surda C 
şi sonora G se confundau” — remarcă Albert Grenier în Le genie romain, 
Paris, 1925, p. 34-39”. 

Litera V desemna sunetul U vocală şi U consoană, deoarece, în scris, 
nu se făcea nici o distincţie între ele, dovadă fiind nenumăratele inscripții 
din toate colţurile Imperiului Roman: AVGUSTVS, PLAVTVS, VESPASI- 
ANVS. Trebuie precizat că romanii scriau doar cu majuscule şi nu foloseau 
semne de punctuație. De abia în vremea Renaşterii (sec. XV-XVI), când 
marile opere ale scriitorilor latini au fost rescrise, s-au utilizat literele mici 
pentru toate majusculele latinești, ceea ce înseamnă că perechea V — U 
s-a specializat astfel: majuscula — V, iar ca minusculă — u, indiferent de 
valoarea inițială. In aceeaşi epocă s-a introdus în alfabetul latin şi litera J, 

pentru a face distincţia între i vocală (ex.: ille „acela”, imperium „putere”) 
şi i cu valoare consonantică, precum în cuvintele: iocus „joc”,iugum „jug”, 
iustus „drept”, iuventus „tineret”, maior „mai mare”. Cele două sunete (i, u) 
folosite cu caracter de vocale sau de consoane se deosebeau nu doar prin 
capacitatea de a constitui silabe singure sau împreună cu o vocală, ci şi ca 
timbru. Semivocalele trebuie să fi prezentat o asperitate specială, întrucât 
în majoritatea limbilor romanice i consoană e moştenit ca j: 

ex: lat. iurare > rom. jura, fr. jurer, it. giurare, sp. jurar, pg. jurar, 

iocare > rom. juca, fr jouer, it. giocare, sp. jugar, pg. jogar 

sau u consoană se transformă într-o consoană fricativă, v: 

ex. lat. venire > rom. veni, fr. venir, it venire, sp. venir, pg. Vir, 

ventus > rom. vânt, fr. vent, it. vento, sp. viento, pg. vento. 

Identitatea de tratament a lui i şi u pe tot domeniul romanic arată că 
acest fenomen lingvistic se datorează nu bazei de articulaţie a populaţiei 
băştinaşe, diferită în diversele teritorii, şi nici influenţei unei regiuni asupra 
celorlalte, ele fiind situate din punct de vedere geografic relativ departe 
unele de altele, ci timbrului special purtat de aceste consoane în latină, 
care a impus primirea lor peste tot ca fricativele j şi v. 

In legătură cu y, litera în cauză a fost împrumutată de la greci în secolul 
| a. Chr. (împreună cu z), pentru a nota sunetul original din cuvintele pre- 
luate din elină. Apare extrem de rar şi redă litera Y, u (y psilon) din greacă 
(~ü din germană ori maghiară, u din franceză), ca în rhythmus ('pu8u6q) 
„ritm”, zephyrus (CEpupos) „un vânt”. 

După această privire de ansamblu asupra numărului de litere din al- 
fabetul latin, se impune să luăm pe rând literele care au pus probleme de 
pronunție sau, mai bine spus, au cunoscut diferenţe în pronunţarea diferitor 
perioade ale latinei. Prima literă a alfabetului — vocala a — este interesantă 
doar când intră în componenţa diftongilor ae şi au. Ei vor trebui tratați îm- 
preună cu oe şi eu, diftongi întâlniți mai rar, dar pronunţaţi după aceleaşi 
reguli ca primii. Astfel, în perioada veche, ae şi oe se pronunțau aşa cum 
se scriu, în latina preclasică şi clasică s-au pronunţat ai, oi şi de abia în 
faza târzie a limbii latine s-au citit e, cu valoarea unui singur sunet: caelum 
„cer”, aeternum „veşnic”. Dovada că romanii epocii clasice pronunţau acești 
diftongi separând vocalele a+e şi o+e, dar într-o singură silabă, este adusă 
de forma sub care numele Caesar a trecut la greci — Kaioap — şi la popoa- 
rele germanice — Kaiser —, fiind moştenit ca apelativ al împăraţilori*. Dacă 
la pronunția lui ae lucrurile sunt clare, cea a diftongului oe mai cunoaşte o 
variantă, unii recomandând citirea 6 (ca în franceză oe, eu sau în germa- 
nă, maghiară 6). Cert este că sunetul 6 nu a existat niciodată în latineşte, 
prin urmare substantive ca oeconomia „economie” ori poena „pedeapsă 
se vor citi fie oiconomia, poina, pentru perioada antică, fie economia, pena, 
pentru Evul Mediu şi modern. Excepţie fac situaţiile când deasupra lui e 
apare trema; atunci, cele două vocale sunt în hiat şi formează silabe dife- 
rite, pronunțându-se separat: aër (a-er), poëta (po-e-ta). 

Au şi eu sunt, aproape întotdeauna, diftongi. Prin urmare, cuvinte ca 
aurum „aur”, neuter „niciun” sau audire „a auzi”, Europa au două (au-rum, 
neu-ter), respectiv trei silabe (au-di-re, Eu-ro-pa), chiar dacă în română, 

în exemplele date, au şi eu sunt vocale în hiat şi, ca atare, au o silabă în 
plus: ne-u-tru, E-u-ro-pa etc. Ceilalţi diftongi latinești (ei, ui...) sunt extrem 
de rari şi nu pun probleme de pronunție: de pildă, interjecţia hei! sau pro- 
numele relativ-interogativ în cazul dativ cui. 

In ordine alfabetică, următoarea literă care merită discutată este con- 
soana c. Aceasta avea, pentru romanii din epoca clasică, acelaşi timbru 
ca şi g (lucru demonstrat anterior), indiferent de vocalele ce urmau după 
ele. Insă lucrurile nu au stat aşa dintotdeauna, deoarece, „sub influenţa 
etruscă, romanii întrebuinţau, la început, pe k înaintea vocalei a (Afrikanus 
„african”, kaput „cap”), pe c înaintea vocalelor e şi i (cecini „am cântat”), 
pe q înaintea lui o şi u (equos „cai”, în Ac)'*. Guturala surdă k a dispă- 
rut degrabă din uzaj în favoarea lui c, care se pronunţa la fel, indiferent 
de vocala următoare, ca în cazul lui g: caput „cap”, color „culoare”, cum 
„Ccu”, centum (pronunţat kentum) „o sută”, Cicero (Kikero), genus (ghenus) 
„neam”, gignere (ghignere) „a naşte”. Primele abateri de la pronunţarea 
clasică a grupurilor ce, ci, ge, gi apar către sfârşitul Imperiului Roman şi 
consfințesc o realitate din ce în ce mai pregnantă în latina vulgară. Ea se 
perpetuează în unele limbi romanice, precum italiana şi româna, unde s-a 
încetățenit obiceiul de a pronunţa ce, ci, ge, gi (Č, g): cercus „cerc”, civis 
„cetățean”, gestus „gest”, gingiva „gingie”. 

O situaţie aparte se întâlneşte în cazul grupului consonantic ch, in- 
existent iniţial şi redat prin c simplu, dar pe care romanii l-au preluat atunci 
când au conştientizat că el redă litera grecească x şi trebuie întrebuințat în 
împrumuturile din elină: charta < XápTnç „hârtie”, schola < OxoÂR „şcoală”. 
Cea de-a doua consoană (h) era aspirată, fiind percepută corect odată cu 
familiarizarea eneazilor cu limba lui Homer. 

Vocala e prezintă interes numai când este precedată de a sau o, feno- 
men prezentat anterior, în cazul diftongilor ae şi oe. In perioada preclasică, 
doar oamenii fără cultură pronunţau e diftongul ae, mărturii păstrându-se 
pe unele inscripţii vechi: Diane, pretor, questores pentru Dianae (G — D al 
numelui zeiţei), praetor „comandant”, quaestores „magistraţi”. De altfel, M. 
Terentius Varro, contemporan cu Cicero, remarcă faptul că încă din secolul 
al II-lea a. Chr., din timpul poetului Lucilius, rustici* pronunțau Cecilius, 
pretor în loc de Caecilius, praetor. 

Litera h are un statut mai aparte, fiindcă ea nu este o consoană pro- 
priu-zisă, ci, mai degrabă, semnul unei aspirații (nota aspirationis), auzindu-se 
foarte slab în pronunțare. Aşa se explică, pe de o parte, existența unor 
forme duble în latină (harena / arena „nisip”, haruspex / aruspex „preot”) 
şi, pe de altă parte, pierderea din grafie sau din pronunție a lui h în limbile 
romanice. 

Ex: lat. homo > rom. om, fr. homme, it. uomo, sp. hombre, pg. homem”; 

hora > rom. oră, fr. heure, it. ora, sp. hora, pg. hora; 
hibernum > rom. iamă, fr. hiver, it. inverno, sp. invierno, pg. inverno. 

H latinesc „s-a redus de timpuriu, atât la iniţială, cât şi în interiorul 
cuvintelor, amuțirea lui fiind prezentată uneori ca cel mai vechi fenomen 
caracteristic latinei populare”?. In cuvintele româneşti h nu este moştenit, 
ci e preluat de la slavi, uneori chiar pentru termeni de alte origini. 

În legătură cu evoluţia literelor J şi k, se poate adăuga faptul că, în 
cărţile unde apare”, semiconsoana j trebuie pronunţată i. Oclusiva surdă 
k este extrem de rară în latină şi se înregistrează în substantivul, plurale 
tantum, kalendae, desemnând prima zi a fiecărei luni la romani. Acest nume 
se mai ortografiază şi prin c şi e cunoscut mai ales din expresia ad kalen- 
das Graecas” „la calendele greceşti”, adică „la sfântul aşteaptă”, ştiindu-se 
faptul că elenii nu aveau calende. K a rămas în unele abrevieri şi în denu- 
miri împrumutate de la diverse popoare: Karthago / Carthago. 

Consoana labială p îşi poate schimba valoarea atunci când este urma- 
tă de h, deoarece, în cazul de faţă, transcrie litera q de la sfârşitul alfabetu- 
lui grecesc. Se pare că, la început, pentru a reda în scris sunetele greceşti 
exprimate de ø, 8, x, romanii întrebuinţau literele f, t, c (de pildă, în loc de 
Antiocho, eneazii scriau Antioco). Mai târziu, când s-au familiarizat cu elina, 
au scris ph, th, ch, transcriind exact cele împrumutate din greacă: Delphi 
< AÉÀQIÇ, philosophia < priooogia filozofie”, Athena < AOnvai?, bibliothe- 
ca < BIBAIo8RKkn „bibliotecă”, chorus < xop6c „cor”, christianus < xpIOTIAvĂS 
„creştin”. Prin urmare, pronunţarea corectă a grupului ph este f. 

Litera q se găseşte în latină doar urmată de u şi, la fel ca în cazul lui 
gu (precedate de n), se pronunţau cu (k”), gu (g”) în perioada clasică şi nu 
cv ori gv, ca în tradiția românească: aquila „vultur”, lingua „limbă”, quintus 
„al cincilea” se citesc aşa cum se scriu. Litera u reprezintă o semivocală, 
aşa că, pentru a forma o silabă, vocala următoare este obligatorie. Dova- 
da că nu e corectă pronunția cu v derivă şi din transformarea celor două 
grupuri în limbile romanice. Astfel, lat. aqua > rom. apă, fr. eau, it. acqua, 
sp. agua, pg. agua; 

lingua > rom. limbă, fr. langue, it. lingua, sp. lengua, pg. lingua; 

quattuor > rom. patru, fr. quatre, it. quattro, sp. cuatro, pg. quatro. 

Consoana r pune probleme de pronunțare atunci când e urmată de 
h, ca în cuvintele rhetor <‘ pirup „retor”, rhythmus < 'pu8u6c „ritm”. Nu se 
întâlnesc foarte des astfel de situaţii, ele apar la împrumuturile din alte 
limbi, în special din elină, unde, deasupra sonantei lichide ‘p se aşază în- 
totdeauna un spirit aspru, fiind singura consoană greacă cu acest regim. 
Spiritul aspru are valoarea unui h aspirat şi trebuie rostit ca atare, la fel ca 
în cazul lui 8 față de r ori a lui x faţă de x. Precum la ch şi th, doar oamenii 
necultivaţi, fără cunoştinţe de elină, puteau omite pe h din scriere sau pro- 
nunţie, pe când „adepții lui urbanitas” nu şi-ar fi permis să nesocotească 
uzajul normat şi elegant din punct de vedere stilistic. 

Siflanta dentală s, indiferent de poziţia ori vecinătatea dintr-un cuvânt, 
s-a pronunţat întotdeauna în Antichitate s şi nu z, cum s-a încetățenit în 
țara noastră: casa „casă”, causa „cauză”. „Fonemul z, pe care Quintilia- 
nus îl găseşte hazliu (Quint., Inst. or., XII, 10-28: hilarior), nu apare decât 
în cuvinte împrumutate. Pentru a arăta că sunetul s în poziție intervocalică 
nu se sonoriza, adeseori era notat de cei vechi prin geminată: caussa'*. 
In această ordine de idei, s nu este singura consoană latinească gemina- 
tă: felicissimus „foarte fericit”. In aceeaşi situaţie stau cc (ecce „iată”), I 
(stella „stea), nn (Britannia), rr (terra „pământ”), tt (muttire „a bombăni”) 
etc., ele pronunțându-se cu o insistență mai mare decât în cazul aceloraşi 

consoane simple. La începutul perioadei imperiale geminatele se reduc, ca 
în cazul numeralului millia, devenit milia „mii”, dar nu întotdeauna. Mărturie 
stau compusele de tipul millenarius „de o mie”, ajunse cu dublu 1 până în 
limbile de astăzi, fie şi neromanice”. 

Oclusiva dentală t nu a pus probleme de pronunție anticilor, ci doar 
celor din perioada modernă, care au complicat lucrurile, susținând că gru- 
pul ti urmat de o vocală se pronunţa fi (iustitia „dreptate”, natio „popor”), 
însă, dacă e precedat de s, x, t sau când i este lung, se pronunţa cum se 
scrie: bestia „animal sălbatic”, mixtio „amestec”, Bruttius „din Bruttium”. In 
realitate, în latina clasică nu exista f; acest sunet apare târziu, odată cu in- 
serția „barbarismelor” în latină. 

Despre literele u şi v s-a mai pomenit în paginile anterioare, ele con- 
fundându-se adesea în grafie şi având o pronunție foarte asemănătoare. 
V, ca şi u din grupurile ngu şi qu, nu se pronunţa ca v din română, ci ca un 
u consonantic, aidoma englezescului w din water „apă”, what „ce”. Aşadar, 
în perioada clasică a limbii latine, cuvinte ca vanitas „deşertăciune”, virtus 
„bărbăţie”, votum „ofrandă”, vovere „a făgădui”, vulpes „vulpe” nu aveau 
pronunția din româna contemporană, lucru consfințit chiar prin grafie în ne- 
numărate lucrări editate în special în Occident, dar nu numai, dintre care 
putem aminti Dicţionarul etimologic al limbii latine de Ernout, Meillet 
sau Sintaxa limbii latine de Dan Sluşanschi*. Aici litera V apare exclusiv 
ca majusculă, în timp ce u este utilizată în toate contextele ca minusculă, 
cuvintele ce le conțin fiind tratate unitar. Prima conştientizare a pronunțării 
diferite a lui u consonantic datează de la mijlocul secolului | p. Chr., când 
împăratul Claudius (aflat pe tron între anii 41-54) a creat un semn nou 
pentru acest sunet. Deci scrierea cu v nu reprezintă numai o necesitate a 
noastră de a evita confuziile, ci chiar o realitate a pronunțării din perioada 
latinei postclasice, când au trăit scriitori ca Seneca, Petronius, Martialis, 
luvenalis, Quintilianus. 

Ultimele litere ale alfabetului latin (x, y, z) se înregistrează în puţine 
cuvinte, cele mai multe împrumutate din elină sau din alte limbi vorbite de 
populaţii cu care romanii au avut contacte. Nume proprii ca al istoricului 
Xenophon ori al cicălitoarei soţii a lui Socrate, Xanthippe, nu s-ar fi scris 
corect, decât dacă s-ar fi păstrat consoana dublă € din greacă: Zevopwv, 
ZavBirrrrn. Despre litera Y am vorbit anterior, iar z are o pronunție contro- 
versată, apropiată uneori de dz, în funcţie de originea sa. Apare în cuvinte 
diverse ca obârşie: Zama (oraşul numidian unde marele general carthaginez 
Hannibal a fost înfrânt de Scipio Africanus), Zalmoxis ori Zamolxis? (divi- 
nitatea supremă a Dacilor), Zenon (< Zývwv, fondatorul filozofiei stoice), 
Zoroastres* (profet persan, fondator al zoroastrismului) ş.a. 

După această prezentare in extenso a deosebirilor de pronunție din 
alfabetul latin, se cuvine, la final, să se facă paralela cu aşa-zisa limbă 
moldovenească. Datorită unor diferenţe fonetice sau lexicale minore în 
comparaţie cu româna literară, ea a fost postulată de unii lingvişti partizani 
ai comunismului. Singura explicaţie derivă din aceea că ei nu disociază 
ştiinţa limbii de politică, fiind mult prea ancorati în polemicile contempora- 
ne de tot felul. Faptele s-ar fi putut interpreta la fel şi pentru latină, dacă 

se vorbea astăzi şi dacă ar fi existat interese politice, sociale, religioase 
ori economice. Având însă în vedere clasicitatea ei, nimeni nu a cutezat 
să ridice problema neunităţii limbii latine, din perspectivă sincronică, sepa- 
rând-o într-o latină orientală şi una occidentală, cu statut de limbi aparte. Ar 
fi fost o aberaţie, întrucât diferenţele de ordin fonetic, morfologic, sintactic, 
lexical sunt mult mai neînsemnate în comparație cu lucrurile comune. La 
fel, deosebirile dintre „moldovenească” şi română nu sunt mai mari decât 
cele dintre latina utilizată în Apusul ori în Răsăritul Europei. 

In concluzie, pledoaria noastră vizează detaşarea față de orice in- 
terpretare susceptibilă de partizanat. Nu se va putea realiza consensul în 
ceea ce priveşte subdialectul moldovean decât atunci când vor fi lăsate 
deoparte implicările emoţionale şi polemicile extralingvisiice, aşa cum este 
cazul limbii latine, asupra căreia părerile specialiştilor se pun de acord, în 
ciuda diferenţelor de pronunție înregistrate la nivelul întregului continent. 
Obiectivitatea ar trebui să caracterizeze orice demers lingvistic şi, mutatis 
mutandis, după formularea istoricului Tacitus, descrierea şi aprecierea justă 
a evenimentelor nu se poate face decât sine ira et studio. 


NOTE 


t Vechile litere ale românilor sunt aceleaşi cu ale latinilor sau ale romanilor 
antici, de la care îşi trag obârşia”. 

2 Devenită dogmă oficială a U.R.S.S., teoria existenţei limbii moldoveneşti a 
fost propovăduită de M. S. Serghievski în anii 1936-1939. Anticipată de L. A. Ma- 
dan prin gramatica moldovenească din 1930, teza a fost susținută şi detaliată de 
lingvişti ca |. D. Ciobanu, V. F. Şişmarev, N. G. Corlăteanu, cu anumite nuanţe, cum 
ar fi caracterul ei mixt, slavo-romanic. v. ***, Enciclopedia limbii române, (coord. 
Marius Sala), Bucureşti, Editura Univers Enciclopedic, 2001, p. 348-351. 

3 yv, Eugeniu Coșeriu, Introducere în lingvistică, Cluj, Editura Echinox, 1999, 
p. 38-45. 

4 Pe această poziţie se situează: |. |. Bujor, Fr. Chiriac, Gramatica limbii lati- 
ne, Bucureşti, Editura Ştiinţifică, 1958; 

Virgil Matei, Gramatica limbii latine, Bucureşti, Editura Scripta, 1994; Vasile 
Tătar, Gramatica elementară a limbii latine. Dicţionar latin-român, Bucureşti, Edi- 
tura Corint, 1998. 

5 Aici subscriu, printre alţii: N. |. Barbu, Toma Vasilescu, Gramatica latină. 
Fonetica — morfologia — sintaxa, Bucureşti, Editura Didactică şi Pedagogică, edi- 
tiile 1961, 1969; Maria Pârlog, Gramatica limbii latine, Bucureşti, Editura Didactică 
şi Pedagogică, 1966. 

ë La această soluție recurg majoritatea lucrărilor, dintre care amintim: Vio- 
rica Bălăianu, Constantin Marinică, Limba latină. Manual pentru clasa a VIII-a, 
Bucureşti, Editura Didactică şi Pedagogică, [1987]; Nicolae Felecan, Ghid practic 
pentru predarea şi învăţarea limbii latine, Baia Mare, Editura Umbria, 1994; |. Fis- 
cher, Maria Morogan, Margareta Nasta, Limba latină. Manual pentru clasa a IX-a, 
Bucureşti, Editura Didactică şi Pedagogică, [1991]; Cornelia Frişan, Limba latină. 
Manual pentru clasa a VIII-a, Bucureşti, Editura Sigma, 2001; Ecaterina Giurgiu, |. 

Fischer, Limba latină. Manual pentru clasa a IX-a, Bucureşti, Editura Didactică şi 
Pedagogică, 2004; Roland Granobs, Jurgen Reinsbach, Limba latină. Gramatică, 
Bucureşti, Editura All, 2002; Nicolae Lascu, Manual de limba latină pentru învăță- 
mântul superior, Bucureşti, Litografia şi tipografia învățământului, 1957. 

7*** (coord. Marius Sala), Enciclopedia limbilor romanice, Bucureşti, Editura 
Ştiinţifică şi Enciclopedică, 1989, p. 173-181. 

Pentru trimiterile literare la autorii diverselor epoci, am utilizat ca bibliogra- 
fie următoarele surse: Claudiu T. Arieşan, Cetatea literară a Romei. Întemeietorii, 
Timişoara, Editura Universităţii de Vest, 2005; N. I. Barbu, /storia literaturii latine. | 
De la origini până la sfârşitul Republicii, Bucureşti, Editura Didactică şi Pedagogică, 
1964; Eugen Cizek, Istoria literaturii latine, vol. I-II, Bucureşti, Societatea Adevărul, 
1994; Pierre Grimal, Literatura latină, Bucureşti, Editura Teora, 1997; ***, Scriitori 
greci şi latini, Bucureşti, Editura Ştiinţifică şi Enciclopedică, 1978. 

° Apud Eugen Munteanu, Lucia-Gabriela Munteanu, Aeterna /atinitas. Mică 
enciclopedie a gândirii europene în expresie latină, laşi, Editura Polirom, 1996, 
p. 150. 

10 y, Claudio Moreschini, Enrico Norelli, /storia literaturii creştine vechi greceşti 
şi latine, vol. |, laşi, Editura Polirom, 2001; Dan Negrescu, Literatura latină. Autori 
creştini, Timişoara, Tipografia Universităţii de Vest, 1995. 

ʻ“ *** Carmina Burana. Antologie de poezie latină medievală, laşi, Editura 
Polirom, 1998. 

12 y, şi Ernst Robert Curtius, Literatura europeană şi Evul Mediu latin, Bucu- 
reşti, Editura Univers, 1970. 

13 Ediţia română a fost editată de Arhiepiscopia Romano-Catolică de Bucu- 
reşti în 1993, la un an după Editio Vaticana. 

14 Atunci a avut loc o întrunire internaţională a „Asociaţiei tuturor popoarelor 
şi naţiunilor pentru cultivarea studiului limbii şi literaturii latine” — Conventus om- 
nium gentium ac nationum Latinis litteris linguaeque fovendis —, care reuneşte pe 
cei mai de seamă latinişti din toate colțurile lumii. 

15 N. I. Barbu, Toma Vasilescu, op. cit., p. 9. 

16 În secolul al VIII-lea, pe coastele Italiei meridionale şi ale Siciliei s-au în- 
temeiat numeroase colonii greceşti (Taranto, Sibari etc.), care au atins maxima în- 
florire în secolele VII-VI a. Chr., regiunea fiind cunoscută sub numele de Graecia 
Magna (Meyâin OHiAâg). 

17 Apud |. I. Bujor, Fr. Chiriac, op. cit., p. 11. 

18 Din secolul al XIII-lea şi până la începutul celui de-al XIX-lea, spațiul ger- 
manic a fost organizat ca Sfânt Imperiu Roman, iar conducătorii (marea majoritate 
din dinastia Habsburg) purtau titulatura de Sfinţi împărați romani, ceea ce denotă 
admiraţia pentru anticii de la care au preluat şi denumirea şefului suprem — Kaiser, 
cu intermediarul gotic Kaisar. De altfel, latinescul Caesar desemna, cu transformă- 
rile inerente din slava veche, chiar şi pe suveranul Rusiei: ţarul. 

19 N. I. Barbu, Toma Vasilescu, op. cit., p. 7. 

2 Rustici erau oameni simpli, fără multă carte, adepți ai „fenomenului” rus- 
ticitas = maniera de pronunțare şi de folosire a formelor şi a lexicului specifică lo- 
cuitorilor aşezărilor rurale din Italia, apropiată oarecum şi de antiquitas, tendinţa 
de a folosi arhaisme lexicale. 

21 În ultimele două limbi, la fel ca în franceză, e un h mut. 

22 Sanda Reinheimer-Rîpeanu, Lingvistica romanică. Lexic — fonetică — mor- 
fologie, Bucureşti, Editura All, 2001, p. 364. 

23 De obicei lucrări vechi, editate în străinătate, ca de pildă Chrestomathiae 
latinae, Pars prior, Vindobonae, 1847. 

24 Spre deosebire de română, în latină numele de popoare (substantive, ad- 
jective, adverbe) se scriu cu majuscule, la fel ca în engleză, franceză ori alte limbi 
moderne. 

25 În limba greacă, numele oraşului apare întotdeauna la plural, pentru a se 
deosebi de zeița omonimă, al cărei nume stă la numărul singular. 

2 Maria Pârlog, op. cit., p. 6. 

2 v, A Ernout, A. Meillet, Dictionnaire étymologique de la langue latine. Histoire 
des mots, Quatrième édition, Paris, Librairie C. Klinksieck, 1959, p. 403. 

% Vol. | Sintaxa propoziției, vol. Il Sintaxa frazei, Ediţia a Il-a, revăzută şi 
adăugită, Editura Universității Bucureşti, 1994. 

22 Apar ambele grafii, prima prin intermediu grecesc — Z&iuoâic (la Herodot, 
Platon, Diodor din Sicilia, lordanes) —, a doua atestată la Strabon, Lukian din Sa- 
mosatta, Origenes; v. Victor Kernbach, Dicţionar de mitologie generală, Bucureşti, 
Editura Albatros, 1995, p. 684-687. 

3 E denumirea preluată de la greci (Zupoâorpons), cea originală fiind Zarat- 
hustra. 

Mina-Maria RUSU 


PUTEREA SACRĂ 
A CUVANTULUI 


În fiecare limbă există 

o viziune particulară 
asupra lumii. 

(Wilhelm von Humboldt) 


Integrat în revoluția modului 
de gândire — concepția modernă 
despre limbă şi limbaj —, Humboldt 
resemnifică ceea ce Kant numea 
activismul gândirii, care aducea în 
atenţie natura constructivă a aces- 
teia, generatoarea subiectivității 
active în cunoaştere. Lingyvistul 
vorbeşte despre forma interioară 
a limbii, susținând că activitatea 
intelectuală, petrecându-se în în- 
tregime spiritual, interior, întrucât- 
va fără urmă, devine exterioară şi 
perfectibilă în vorbire prin sunet. 
Astfel, limba face posibilă comuni- 
carea gândirii. 

Paradoxul universal al diver- 
sităţii lingvistice a popoarelor este 
explicat de Humboldt prin faptul că 
forma sonoră constituie expresia pe 
care limba o făureşte gândului. Ea 
poate fi considerată şi ca o carcasă 
în care limba se instalează într-un 
anumit fel. Forma interioară a lim- 
bii conduce spre definirea codului 
lingvistic particular al unui popor 
ca organul formativ al gândului. 
Efectul cuvântului ca sunet lingvis- 
tic este pentru cercetător produsul 
proprietății organelor şi se sprijină 
pe ceea ce i s-a transmis deja prin 
sensul interior. 


Orice limbă are o individualita- 
te determinată de modul percepției 
subiective a obiectelor. Din acest 
motiv, acelaşi obiect poartă nume 
diferite în fiecare limbă, cu preci- 
zarea că cele desprinse din acelaşi 
trunchi lingvistic au, la nivel fonetic, 
asemănări mai pronunţate sau mai 
vagi. Spre exemplu, latinescul can- 
to are în română drept corespon- 
dent termenul a cânta, în franceză 
chanter, iar în italiană cantare. Este 
evidentă asemănarea acestor ter- 
meni la nivel fonetic, toate cuvintele 
citate desemnând acelaşi referent. 
Diferenţele sunt date tocmai de 
percepţia subiectivă a referentului 
şi de faptul că un cuvânt născut 
nu desemnează obiectul în sine, ci 
imaginea obiectului proiectată sub- 
iectiv în conştiinţa vorbitorului. De 
aceea, sonoritatea cuvântului este 
una dintre expresiile imaginii obiec- 
tului considerat în sine, aşa cum s-a 
născut în sufletul unui popor. 

Se spune adesea că o limbă 
este mai muzicală, alta mai „dură”, 
mai „seacă”. Spre exemplu, nu o 
dată a fost remarcată „duritatea” 
germanei prin comparaţie cu muzi- 
calitatea limbii italiene. Acest aspect 
ține de structura sufletească a fiecă- 
ruia dintre cele două popoare. Rigo- 
rii germane i se opune exuberanta 
meridionalilor din Peninsula Italică. 
Vom spune că orice cuvânt reflec- 
tă specificul naţional ca expresie a 
personalității colective manifestate 
în limba în care este rostit şi pentru 
care este încărcat de semnificații. 

Se poate distinge, în acest 
fel, o viziune particulară asupra lu- 
mii, specifică fiecărui popor şi care 
derivă din viziunea individuală ra- 
cordată la mediul cultural, afectiv şi 
lingvistic în care trăieşte vorbitorul. 
Astfel, viziunea despre lume poate 

fi atât individuală, cât şi naţională. 
În acest sens, titlul unei lucrări a lui 
Ovidiu Papadima atrage atenţia în 
mod expres: O viziune româneas- 
că a lumii (s.n.). Este limpede că 
lumea obiectuală şi fenomenologică 
este percepută diferit de fiecare na- 
ție şi exprimată în sisteme de sem- 
ne lingvistice diferite, care compun 
limba naţională. Intr-un fel, fiecare 
limbă derivată evocă, implicit, limba 
originară, acea „limbă a păsărilor” 
sau „a îngerilor”, limba sacră, încăr- 
cată de virtuţi magice. 

Omul trăieşte într-un univers 
natural şi în altul simbolic. Acestuia 
din urmă îi aparțin arta, religia, mitul 
şi limbajul, toate definind experienţa 
umană. Percepția realităţii se face 
prin intercomunicarea lor. De fapt, 
fiecare posedă un sistem de semne 
lingvistice sau nonlingvistice, dar 
toate adânc semnificative şi coe- 
rente numai în interacţiune. Ceea 
ce le uneşte este semnul lingvistic 
încărcat simbolic. Din perspectiva 
lui Humboldt, transformarea cuvân- 
tului în obiect, în raport cu sufletul, 
presupune implicarea omului în ac- 
tul numirii obiectelor înconjurătoare 
şi, prin urmare, re-crearea acestora 
după chipul şi asemănarea lui, de 
fapt — după structura lui sufleteas- 
că. În acest fel, semnul lingvistic 
poate fi considerat mereu motivat, 
scăpat de sub influenţa arbitraru- 
lui, lucru care justifică de ce ace- 
laşi obiect poartă nume diferite în 
diferite limbi. 

Popoarele trăiesc dominate de 
conştiinţa supremaţiei denotative, 
conotative şi estetice a limbii naţio- 
nale. Unele chiar suferă de un or- 
goliu exagerat, care le determină să 
folosească exclusiv limba naţională 
în relaţiile cu alte popoare, apelând 
la translator pentru decodarea sen- 


surilor. Pe de altă parte, am sesizat 
tendinţa unor popoare de a învăţa 
cât mai multe limbi străine. Este şi 
cazul românilor! Pe glob se vorbesc 
foarte multe limbi, ca derivate ale 
limbii „sacre” originare, dar orice 
limbă reflectă viziunea proprie asu- 
pra lumii a poporului care o vorbeş- 
te, fiind o expresie subiectivă a lumii 
obiective. 

Diversitatea percepţiei în ra- 
port cu latura obiectivă a lumii pro- 
duce reprezentări subiective care 
„dau formă unui obiect în gândire”. 
Celebrul Turn Babel biblic şi „încâl- 
cirea” limbilor exprimă haosul creat 
de imposibilitatea de a comunica, 
paradoxal, de vreme ce mediul ex- 
terior obiectual este acelaşi. Intervi- 
ne, firesc, întrebarea despre diver- 
sitatea lingvistică în raport cu ace- 
laşi plan referenţial şi vine grabnic 
răspunsul din partea lui Humboldt: 
„Nu există nici măcar un singur tip 
de reprezentare care să poată fi 
considerat drept pura receptare a 
unui obiect dat”. 

Intre percepție şi reprezenta- 
re se stabileşte o relaţie subiecti- 
vă, care particularizează limba în 
raport cu fiinţa naţională, dându-i 
individualitate. Spre exemplu, toți 
suntem oameni şi avem aceeaşi 
matrice biologică, dar nici un individ 
nu este identic celuilalt, ci posedă 
particularităţi care îi construiesc 
„amprenta” inconfundabilă între 
semeni. Mai mult, acest fapt biolo- 
gic se reflectă în plan ontologic la 
nivelul popoarelor. Fiecare natie îşi 
are „amprenta” ei, diferenţiindu-se 
reciproc şi prin limba vorbită. Intr-un 
fel, limba este spaţiul în care par- 
ticularităţile unei comunităţi umane 
construiesc imaginea subiectivă a 
lumii, probând, astfel, virtuțile crea- 
toare ale cuvântului, puterea lui 

sacră, demiurgică. Să nu uităm că 
însăşi Facerea Lumii este pusă sub 
semnul puterii magice a Cuvântu- 
lui, izvorâtă din voinţa de a construi 
în exterior chipul gândurilor. Poate 
că aici se vede cel mai bine „dubla 
mişcare a tensiunii spirituale, care 
îşi găseşte calea spre exterior prin- 
tre buze şi se reîntoarce la ureche 
sub forma a ceea ce a produs”, cum 
susține Humboldt. 

Astfel, între Dumnezeu, care a 
dat ființă reprezentărilor sale men- 
tale ce au cosmicizat haosul pri- 
mordial şi omul care a trebuit să le 
numească prin cuvânt, distanţa se 
micşorează substanţial. Adam dă 


lucrurilor înconjurătoare identitate 
lingvistică după ce puterea demiur- 
gică le-a zămislit ca realităţi obiecti- 
ve. Acest gest de numire a lucrurilor 
înseamnă, în concepţia lui Hum- 
boldt, a da „chip sonor” referentului, 
aşa cum acesta se proiectează din 
sufletul omului înspre exterior, într-o 
limbă universală. Gestul adamic 
al numirii poate fi tocmai ceea ce 
Humboldt definea drept „pură re- 
ceptare a unui obiect deja dat”. 
Fireşte, intervine întrebarea: 
de ce nu se vorbeşte o singură 
limbă pe tot globul, de vreme ce 
obiectele sunt aceleaşi pretutindeni. 
De ce forma cea mai înaltă de re- 

lief se numeşte munte în română, 
mountain în engleză, montagne în 
franceză, adică în trei dintre limbile 
naturale existente? Humboldt oferă 
o soluție care valorifică „acţiunea in- 
ternă a spiritului”. 

Diversitatea biologică a indi- 
vizilor umani este dublată de una 
de reprezentare. Astfel, reprezen- 
tarea se raportează la energia sub- 
iectivă şi numai după aceea devine 
obiect. Nici acum nu capătă însă 
un caracter finit, ci, dimpotrivă, se 
raportează la origine, fiind perce- 
pută sub o formă nouă. Să luăm în 
calcul capacitatea aceluiaşi cuvânt 
de a crea în conştiinţa receptorului 
imagini contextuale, reprezentări 
particulare şi unice, influențate atât 
de obiectele concrete ce le-au ge- 
nerat, cât şi de momentul subiectiv 
al percepţiei. 

Termenul casă poate avea n 
reprezentări la n indivizi, care ra- 
portează cuvântul la o imagine sub- 
iectivă a acestuia. Astfel, pentru cel 
bogat, casa poate avea reprezenta- 
rea concretă în palat, castel, cetate, 
vilă, cabană etc., în vreme ce pentru 
un sărman, poate să însemne bor- 
dei, garsonieră, cocioabă, sau doar 
un simplu acoperiş deasupra ca- 
pului. Aceste sensuri sunt ceea ce 
Humboldt numeşte percepţia „sub 
o formă nouă”. Acelaşi cuvânt con- 
textualizat poate reprezenta ideea 
de căsnicie (casă de piatră), de ţară 
sau familie (casa noastră). 

Astfel, cuvântul este legat de 
simbol, oferind deschiderea con- 
cepţiei moderne despre limbă, do- 
minată de ideea acţiunii inverse, a 
limbajului asupra gândirii. Autorul 
o numeşte „innere Sprachform”. În 
acelaşi sens, se conturează ideea 
de convenție, dezvoltată de structu- 


rarea semiotică a lingvisticii. Astfel, 
limbajul apare nu numai ca purtător 
al unei semnificaţii spirituale, ci şi 
ca o reflectare în exterior a spiritu- 
lui. „Reprezentarea este transpusă 
în obiectivitate”, dar nu iese de sub 
incidenţa subiectivității. 

E. Cassirer analizează teoriile 
lui Humboldt şi conchide că: „limba 
ascunde în sine o modalitate spiri- 
tuală de cuprindere, care intră ca 
moment hotărâtor în întreaga noa- 
stră reprezentare a obiectivului”?. 


NOTE 


t W. von Humboldt, Einleitung 
zum Kawi-Werk, în Schriften zur Spra- 
che, hrsg. Von M. Böhler, Stuttgart, 
Reclam Jun. 1973, p. 45. 

2 Andrei Pleşu, Limba păsărilor, 
Editura Humanitas, Bucureşti, 1994. 

3 Ernst Cassirer, Philosophie der 
symbolischen Formen, |, 1964. 


BIBLIOGRAFIE 


1. Boboc, Alexandru, Limbaj şi 
ontologie, Editura Didactică şi Peda- 
gogică, Bucureşti, 1997. 

2. Humboldt, von Wilhelm, Einlei- 
tung zum Kawi-Werk, în Schriften zur 
Sprache, hrsg. Von M. Böhler, Stuttgart, 
Reclam Jun. 1973. 

3. Cassirer, Ernst, Philosophie 
der symbolischen Formen, |, 1964. 

4. Pleşu, Andrei, Limba păsărilor, 
Editura Humanitas, Bucureşti, 1994. 

5. Papadima, Ovidiu, O viziune 
românească a lumii, Editura Saeculum, 
Bucureşti, 1995. 

6. Vasiliu, Emanuel, Elemente de 
filosofie a limbajului, Editura Academiei 
Române, Bucureşti, 1995. 


78 


Limba Română 


Roxana-Magdalena 
BARLEA 


VASILE FLORESCU — 
DE LA RETORICA LA 
TEORIA COMUNICARII 


În 1973 apărea la Bucureşti vo- 
lumul lui Vasile Florescu Retorica 
şi neoretorica. Geneză. Evoluție. 
Perspective (Editura Academiei), 
lucrare de referință în domeniu, nu 
numai pe plan naţional, ci şi inter- 
naţional. De altfel, cartea apăruse 
într-o versiune italiană cu doi ani 
înainte: La retorica nel suo svi- 
luppo storico, Bologna, Il, Milano, 
1971, iar după editarea în română 
au urmat două versiuni în limba 
franceză (La rhétorique et la néo- 
rhétorique, Geneva, 1982 şi Bucu- 
reşti-Paris, 1982). 

Autorul fusese mai puţin cu- 
noscut înainte de apariția acestei 
valoroase lucrări. Născut în 1915, 
la Manga-Voineşti, Dâmboviţa, 
urmează studiile liceale la „lenă- 
chiță Văcărescu” din Târgovişte şi 
pe cele universitare la Facultatea 
de Litere şi Filozofie din Bucureşti 
(1936-1940). A beneficiat de sta- 
gii de pregătire postuniversitară 
la Ecole Normale Superieure şi la 
Institut Francais des Hautes Etu- 
des din Paris, unde şi-a perfecţio- 
nat cunoştinţele în teoria literaturii 
şi culturii, istorie, logică, filozofie. 
Formaţia solidă şi sistematică l-ar 
fi recomandat pentru o strălucită 


carieră universitară, dar opţiunile 
politice (de adept al democratilor 
din fracțiunea lui Titel Petrescu) l-au 
făcut indezirabil în ochii autorităţilor 
de după război. Aşa încât a predat 
la licee în Ploieşti, Târgovişte şi Bu- 
cureşti, apoi chiar la şcoli elementa- 
re de la periferia capitalei!. 

În pofida condiţiilor vitrege în 
care a trăit, Vasile Florescu nu a în- 
trerupt studiul temelor fundamenta- 
le care îl interesau. Fragmente din 
cercetările sale au apărut în diver- 
se publicaţii: Comentar, Universul 
literar, Luceafărul, Gazeta literară, 
Viața Românească, Philosophy 
and Rhetoric, Pennsylvania, SUA, 
II Verri, Milano, Italia etc. 

În 1968 îi apare un impresio- 
nant studiu de teorie literară: Con- 
ceptul de literatură veche. Gene- 
ză şi evoluție. Rolul său în istoria 
artei şi teoriei literaturii, Bucureşti, 
Editura Ştiinţifică. După numai un 
an, îşi fructifică studiile privind is- 
toria universală a retoricii. Cartea 
Retorica şi reabilitarea ei în filo- 
zofia contemporană, Bucureşti, 
Editura Academiei, 1969, a avut 
un destin fericit. În 1970 apărea în 
versiune italiană, la prestigioasa 
Editură Feltrinelli din Milano, sub 
titlul La rivolutazione della retori- 
ca nella filosofia contemporanea, 
precum şi în versiunea engleză, la 
The Pennsylvanie State University 
Press, sub titlul Rhetoric and its 
Reabilitation in Contemporary 
Phisolophy. Ecourile deosebit de 
favorabile în presa de specialitate 
din ţară şi din străinătate îi aduc 
titluri academice şi recunoaşterea 
profesională. Devine membru al 

Academiei de Ştiinţe Sociale din 
Bologna, membru al Societăţii In- 
ternaţionale de Istoria Retoricii, 
membru corespondent al Societă- 
tii Americane de Retorică, membru 
al Uniunii Scriitorilor din România 
ş.a.m.d.? 

Am expus toate aceste date 
biografice pentru a aduce şi men- 
ține în actualitate contribuţiile unui 
cercetător român la dezvoltarea mai 
multor domenii derivate din retorică: 
teoria literaturii, teoria argumentării, 
teoria comunicării. 

Vasile Florescu s-a afirmat 
în plină epocă de recuperare mo- 
dernă a valorilor retoricii clasice 
greco-latine. Aceasta decăzuse, în 
secolele IIl-V şi mai târziu, în întreg 
Evul Mediu, de la rangul de regină 
a culturii umaniste a secolelor de 
aur ale Antichității. Motivele recu- 
noscute se pot reduce, în esenţă, 
la trei: 

1) excesul de formalism, de 
schematizare tehnică, în dauna 
conținutului aplicabil şi adaptabil la 
noile domenii ale artei cuvântului; 

2) suprasolicitarea componen- 
tei estetice a conceptului; 

3) ecourile vechilor dezba- 
teri filozofice (criticile lui Platon şi 
răspunsurile de reabilitare ale lui 
Aristotel) privind componentele 
etice, mai ales în discursurile de 
tip sofistic. 

Dintre cele trei mari specii 
ale genului oratoric — politic, de- 
monstrativ, juridic —, numai primele 
două au fost marginalizate, căci în 
sălile tribunalelor arta argumentării 
folosea din plin vechile canoane, 
adaptate noilor speţe. Un imbold 


suplimentar a fost adus de Creşti- 
nismul Antichității Târzii şi al Evului 
Mediu (Augustin, Thomas d'Aqui- 
no ş.a.), precum şi de Renaştere, 
care explorează eficient, din două 
perspective opuse, resursele vechii 
retorici3. 

Vechile tendinţe ale abordă- 
rii, enumerate mai sus, au conti- 
nuat să se manifeste până târziu, 
în epoca modernă. În anul 1500 
apărea o culegere care se afla încă 
departe de tratatele stilistice, dar 
care marca vigoarea componen- 
tei estetice a retoricii: Le Jardin 
de Plaisance et fleurs de rheto- 
rique, par L'Infortune. La jumăta- 
tea secolului al XVII-lea apar L'Art 
poetique a lui Boileau, dar şi tra- 
tatele scolastice ale unor Fenelon 
sau Lamy, care dovedesc faptul că 
reprezentanții clasicismului euro- 
pean mai considerau rigurozitatea 
regulilor retoricii vechi drept o cali- 
tate. În aceeaşi notă se încadrea- 
ză lucrări care sunt consultate şi 
astăzi, pentru că, deşi formal erau 
ancorate în trecut, ele anunțau 
noile orientări spre stilistică, teo- 
ria literaturii ş.a.m.d. În anul 1730 
a apărut manualul Abatelui Gilbert, 
La Rhétorique ou les règles de 
l'€loquence şi celebrul tratat al lui 
Du Marsais, Des Tropes, în 1965 
studiile lui Crevier, Gaillard (1807), 
apoi „replica” la cartea lui Du Mar- 
sais, dată de Pierre Fontanier, prin 
manualele sale (din 1821 şi 1827), 
reunite mai târziu sub titlul devenit 
de referință, Les Figures du dis- 
cours. Mai ales aceasta din urmă 
demonstra, pe de o parte, atitudi- 
nea romantică față de retorică, pe 

de altă parte, deschiderile — timide 
încă — spre epoca modernă”. 
Abia la începutul secolului al 
XX-lea, când apare culegerea lui 
Ernst Langlois (Recueil des arts de 
seconde rhetorique), se vorbeşte 
despre o „a doua retorică”. 
Excesul de clasificări şi de me- 
talimbaje nu a dispărut niciodată. 
Ceea ce s-a schimbat însă a fost 
spectrul de aplicabilitate, tratarea 
interdisciplinară, atenţia acorda- 
tă tuturor formelor de comunicare 
umană. La jumătatea secolului al 
XX-lea, Ch. Perelman şi şcoala 
creată de el la Universitatea din 
Bruxelles reiau analiza tehnicilor de 
argumentare logică din perspectivă 
modernă, factorii de „persuasiune” 
avându-şi locul lor privilegiat, fără 
nici o preocupare față de abordarea 
etică a Adevărului absolut. Proble- 
ma care interesa era aceea a lo- 
gicii comunicării. Aspectul practic 
este exemplificat prin raportare la 
discursul juridicS. Elevii săi, dintre 
care Michel Meyer este cel care 
întăreşte legătura dintre retorică, 
logică şi filozofie, vor valorifica achi- 
ziţiile vremii, deschizând noi căi de 
abordare: Grupul u (Grupul de la 
Lieges), Olivier Reboul şi întreaga 
şcoală de la Geneva, Şcoala isto- 
ristă anglo-saxonă şi alţii. Aparent, 
mai legaţi de tradiţiile clasificatoare 
şi metalingvistice par a fi cercetătorii 
de la Paris. P. Fontanier a fost edito- 
rul — scrupulos, dar critic — al lui Du 
Marsais. La rândul său, P. Fontanier 
a fost editat (la Flammarion, 1977), 
după mai bine de un secol, de către 
Gerard Genette. Filiaţia este astfel 
stabilită, dar operele originale ale 


lui Genette (Figures, 1960, La rhé- 
torique restreinte, în Communica- 
tions, 16, 1970) reprezintă un mare 
pas înainte. Ucenicul se depărta de 
modelele dascălilor săi. 

În acest context apar cele 
două lucrări ale românului Vasi- 
le Florescu. Studiul din 1969 este 
o încercare reuşită de a sintetiza 
implicaţiile filozofice ale retoricii, 
din perspectivă sincronică. Ideea 
fundamentală se țese în jurul am- 
bivalenţei semantice a lui logos în 
ipostaza de „raţiune” şi în ipostaza 
de „cuvântare”. Cartea din 1971- 
1973 reprezintă o analiză diacroni- 
că. Evoluţia retoricii, avatarurile ei 
reprezentau termenii de referinţă 
pentru descrierea formelor moder- 
ne pe care aceasta le-a căpătat. 
Cu doar câţiva ani înainte, Roland 
Barthes, pe vremea aceea profesor 
de EPHE-Paris, constata lipsa de 
studii privind vechile etape ale re- 
toricii. În consecinţă, a decis să pu- 
blice notele de la seminarul pe care 
l-a condus în anul 1964-1965. Deşi 
nu întrunea condiţiile unei cercetări 
închegate, „ghidul” s-a bucurat de 
aprecieri unanimef. Lucrarea lui 
Vasile Florescu Retorica şi neo- 
retorica. Geneză, evoluţie, pers- 
pective umplea, în primul rând, un 
mare gol în peisajul neoretoricii. În 
al doilea rând, autorul oferă din nou 
o sinteză a direcțiilor în care a evo- 
luat domeniul în deceniile 1-7 ale 
secolului al XX-lea, interval decisiv 
pentru evoluţia retoricii. În al treilea 
rând, prin acest studiu se fixa defi- 
nitiv rolul retoricii în geneza teoriilor 
comunicării, care aveau să se dez- 
volte mult în următoarele trei dece- 

nii. Dacă până atunci prin retorică 
se înțelegea exclusiv ştiinţa şi arta 
de a convinge prin alegerea argu- 
mentelor (logică, filozofie, cultură 
generală) şi prin ornarea enunţului 
(stilistică etc.), după această dată 
termenul în discuţie se putea aplica 
la tot ce însemna comunicare uma- 
nă, fie ea verbală sau non-verbală. 
Astăzi se discută despre retorica 
imaginii fotografice sau cinemato- 
grafice, despre retorica enunţurilor 
publicitare, retorica aranjamentelor 
florale sau ale amenajării spaţiilor 
comerciale ş.a.m.d. 


NOTE 


1 Victor Petrescu; Serghie Paras- 
chiva, Dicţionar de literatură al județu- 
lui Dâmboviţa, 1508-1998, Târgovişte, 
Editura Bibliotheca, 1999, s.v. 

2 Ibidem. 

3 Gheorghe Bârlea, Peithous De- 
miourgos. Ştiinţa şi arta convingerii în 
antichitatea greco-latină, Târgovişte, 
Editura Bibliotheca, 2004, p. 18 şi ur- 
mătoarele. 

+ Ch. Perelman; L. Olbrecht-Tyte- 
ca, L'Empire rhétorique, Vrin, Paris, 
1977. 

5 Idem, Le Traité de /argumen- 
tation. La nouvelle rhétorique, PUF, 
Paris, 1958, Éditions de l’Université de 
Bruxelles, 1988; Idem, Logique juridi- 


Există puţine direcții în care 
retorica să se fi manifestat atât de 
intens ca în ştiinţele comunicării. Cu 
toate acestea, cercetătorii actuali 
nu uită să precizeze că termenii de 
referință ai comunicării sunt cei sta- 
biliți în antichitate (elocutio, actio, 
figurae) şi că cele mai noi tehnici 
de comunicare îşi au rădăcinile în 
vechile tehnici ale părinţilor retori- 
cii din Siracuza. Modelul de anali- 
ză impus de Vasile Florescu a fost 
urmat cu interes de cercetătorii din 
generaţia recentă”. 


que: nouvelle rhétorique, Dalloz, Paris, 
1976; 1999. 

6 Cf. Roland Barthes, L'ancienne 
rhétorique. Aide-memoire, in Commu- 
nications, 16, 1970, reluat în L'aven- 
ture semiologique, Seuil, Paris, 1985, 
p. 85-165. 

7 Cf. Joelle Cardes-Tamine, La 
Rhétorique, Paris, PUF, 1960; În spa- 
tiul românesc, vezi Mariana Tuţescu, 
L'argumentation. Introduction à l'stude 
du discours, Editura Universităţii din 
Bucureşti, 1998; Daniela Rovenţa Fru- 
mutanu, Introducere în teoria argumen- 
tării, Editura Universităţii din București, 
şi Argumentarea. Modele şi strategii, 
Bic All, Bucureşti, 2000 ş.a. 

Elena VARZARI 


TOPICĂ OBIECTIVĂ - 
TOPICĂ SUBIECTIVĂ: 
NECESITATEA 

UNEI DELIMITĂRI 

ÎN CRONICILE 
ROMÂNEŞTI 


Încă din antichitate s-a obser- 
vat că în limbile care dispun de o 
ordine liberă sau relativ liberă a cu- 
vintelor în propoziţie (deci în limbile 
în care diverse raporturi sintactice 
se exprimă prin flexiuni, prepoziții 
etc.), dar şi în cele în care funcţia 
gramaticală a topicii rămâne a fi una 
de bază, există o ordine preferen- 
țială a cuvintelor, lipsită de latura 
afectivă!. Utilizată în mod obişnuit 
într-o limbă, topica poate răspunde 
necesităţii de a delimita unele for- 
me gramaticale de altele în cazul 
în care nu există alte mijloace de 
identificare a acestora. O aseme- 
nea topică, în general, corespunde 
logicii (întâi este exprimat subiectul 
logic, apoi predicatul logic) şi este 
dictată de factori semantici şi sin- 
tactici, reprezentând un model, o 
invariantă. Această ordine, dispu- 
să progresiv (elementul determinat 
este urmat de cel determinativ, ele- 
mentul cunoscut este urmat de cel 
necunoscut), a fost considerată nor- 
mă pentru unele limbi. In plus, s-a 
considerat, independent de context, 
că tocmai o astfel de topică răspun- 
de organizării fireşti a cuvintelor în 
propoziție într-o limbă dată, iar toate 
celelalte tipuri ar reprezenta varian- 


te contextuale ale ordinii respective, 
numită şi „ordine gramaticală” a cu- 
vintelor. In literatura de specialitate 
o asemenea ordine (Subiect — Pre- 
dicat — Obiect) a fost numită topică 
directă, regulată, fundamentală, 
de bază, neutră stilistic, cauzală, 
cronologică, generală, progresivă, 
obiectivă. lar topica în care deter- 
minativul precede determinatul (or- 
dinea PSO, OPS sau OSP) a fost 
numită inversă, secundară, neobiş- 
nuită, neregulată, derivată, marcată 
stilistic, expresivă, impulsivă, afecti- 
vă, ocazională, subiectivă ?. 

Termenii din aceste serii cir- 
cumscriu o distincţie fundamentală 
între tipurile de topică. Fără înţele- 
gerea lor este imposibilă elucidarea 
funcţiilor de bază ale topicii (grama- 
ticală, stilistică etc.), precum şi con- 
figurarea unei tipologii generale a 
acesteia. Totuşi ei nu au fost trataţi 
univoc în studiile consacrate ordinii 
cuvintelor. In plus, ei nu sunt identici 
sub aspect semantic, fiecare vizea- 
ză anumite nuanţe ale concepielor 
în discuţie, constituie nişte trăsături 
aparte ale lor, de aceea, acceptabili în 
unele contexte, nu întotdeauna pot fi 
aplicaţi în altele. Intrucât am conside- 
rat distincţia direct, obişnuit... /invers, 
secundar... esenţială în interpretarea 
particularităţilor de topică a cronicilor 
româneşti, vom insista asupra opozi- 
tiei respective pentru a clarifica spe- 
cificul fenomenului: 

(1) A: lară tătarii au lovitu 
toată Podolia şi Prusia (M. Costin, 
p. 159). 

B: Atunce boiernaşii lui, grecii, 
începură a s-ascunde în casă des- 
pre doamna (|. Neculce, p. 373). 

C: lar Batâr Gabăr, domnul 
Ardealului, gândi să vie iar aici în 
țară cu oşti (Letopiseţul Cantacu- 
zinesc, p. 170). 

D: lară Alixandru-Vodă au 
năzuitu iară spre leşi (G. Ureche, 
p. 37). 

(2) A: Ce au început nevoi 
a ieşi grele în țară (|. Neculce, 
p. 362). 

B: Dulce este domniia de Mul- 
dova (M. Costin, p. 176). 

C: lar ceelaltă avere au îm- 
părțit-o celelalte slugi (|. Neculce, 
O samă de cuvinte, p. 277). 

D: Şi au făcut leşii într-acea 
iarnă mare răutăti, împreunaţi cu 
tătarâi şi cu ai noştri în Țara Căză- 
cească (M. Costin, p. 229). 

Exemplele grupate la (1) re- 
prezintă topica SPO (şi pot fi incluse 
deci în categoria „topică directă”); 
ele sunt lipsite de latura afectivă 
(aşadar, constituie o topică neu- 
tră din punct de vedere stilistic); 
respectă regulile de ordonare a 
cuvintelor în limba română (topi- 
că regulată), succesiunea subiect 
gramatical — predicat gramatical 
coincide cu succesiunea subiect 
logic — predicat logic (topică rațio- 
nală / logică); informaţia evoluează 
de la cunoscut spre necunoscut (to- 
pică obiectivă). Această ordine nu 
este însă dominantă în cronici şi nu 
poate fi numită obişnuită pentru toți 
cronicarii. Se poate constata astfel 
că ordinea „directă”, „neutră stilis- 
tic”, „regulată”, „raţională” şi „obiec- 
tivă” nu este implicit şi „dominantă” 
sau „obişnuită”. 

Analizând exemplele grupate 
la (2) în baza trăsăturilor „inversă”, 
„secundară”, „neobişnuită”, „marca- 
tă stilistic”, „emfatică”, „neregulată”, 
observăm că şi de data aceasta ter- 
menii care denumesc tipul respectiv 
de topică nu dezvăluie fenomenul 
în toată complexitatea lui în fiecare 
dintre contextele prezentate. Ates- 


na 


tarea trăsăturii ordine „inversă” în 


toate propoziţiile din exemplul (2) 
justifică utilizarea frecventă a ter- 
menului respectiv în literatura de 
specialitate. Dislocarea folosită de 
cronicar în (2A) („au început nevoi 
a ieşi grele” în loc de „au început a 
ieşi nevoi grele”) impune aprecierea 
acestei topici drept „neregulată”, 
dar şi „emfatică” în acelaşi timp, 
„marcată stilistic”, „neobişnuită”, 
„secundară”, „derivată”. Neregula- 
tă trebuie considerată şi topica din 
(2D), datorită omonimiei create de 
complementul „în Țara Căzăceas- 
că” (cf.: „leşii au făcut mare răutăţi 
în Tara Căzăcească” sau „împreu- 
nați cu tătarâi şi cu ai noştri în Țara 
Căzăcească”). Insă exemplele (2C) 
şi (2D) nu pot fi apreciate ca având 
o topică „secundară”, „marcată sti- 
listic” sau „emfatică”, pentru că de- 
plasările din cadrul propoziției au la 
bază motivații de ordin comunicativ. 
In plus, construcţiile cu verbul ante- 
pus constituie o caracteristică spe- 
cifică cronicilor româneşti, fără a fi 
dictate de factori de ordin stilistic. 

Pentru a stabili care dintre 
termenii amintiţi corespund cerin- 
telor noastre, dar şi pentru a dez- 
vălui specificul celor două tipuri de 
topică, îi vom analiza în cupluri, or, 
ei formează, de fapt, „une dualite 
d'opposition” şi deci pot fi studiati 
prin contrast. 

Distincția topică fundamentală 
(sau de bază / dominantă / prefe- 
renţială) — secundară (sau derivată) 
este aplicată, de obicei, în cerce- 
tările tipologice, unde noţiunea de 
ordine preferenţială serveşte drept 
suport pentru clasificarea limbilor 
pe baza topicii, chiar dacă s-a ob- 
servat că într-o limbă nu există o 
singură topică-tip pe lângă cea de 
bază, depistându-se şi mărcile altor 
topici. Avantajul termenilor respectivi 

constă în faptul că nu exclud trăsă- 
tura care e „de bază” şi în cazul pro- 
poziţiilor cu o topică inversă (se ştie 
că ordinea inversă este dominantă 
în cele interogative, optative ş.a.). 
Deficiența termenilor „secundar”, 
„derivat” rezidă însă în faptul că pot 
provoca unele confuzii, în virtutea 
polisemiei lor, pot sugera că funcții- 
le comunicativă şi stilistică, pe care 
le îndeplineşte, de regulă, topica, ar 
putea fi secundare sau derivate. 
Distincția topică obişnuită — 
topică neobişnuită este destul de 
vagă, dar şi prea „cuprinzătoare” 
în raport cu ordinea cuvintelor din 
unele tipuri de propoziţie, căci 
deseori obişnuită poate deveni şi 
topica neobişnuită (în propoziţiile 
exclamative, dubitative etc.). Nu 
există nişte criterii clare care să cer- 
tifice că o anumită ordine a devenit 
obişnuită / neobişnuită, cu atât mai 
mult în cazul limbii vechi. De exem- 
plu, antepunerea verbului poate fi 
considerată în cronici o particulari- 
tate dominantă, la fel ca şi antepu- 
nerea obiectului atunci când acesta 
reprezintă elementul cunoscut (a se 
vedea exemplele (2D) şi (2C)). 
Distincția topică directă — topi- 
că inversă este poate cea mai ve- 
che, deja în secolul al XVIII-lea teo- 
reticienii limbii franceze au inclus-o 
în relația „direct-natural-logic”, ex- 
tinsă până la o adevărată doctrină5. 
Denumirile respective au fost accep- 
tate şi ulterior, dat fiind că păreau 
mai cuprinzătoare. Totuşi termenul 
„invers”, înțeles şi ca o răsturnare a 
obişnuitului, ca o manifestare a irati- 
onalului, trebuie utilizat cu prudenţă. 
Se ştie că ordinea inversă înseamnă 
schimbarea succesiunii consacrate 
a cuvintelor într-o propoziție, dar 
pentru unele construcţii sintactice 
sau propoziții ea poate fi normă, şi 


nicidecum „o răsturnare a obişnuitu- 
lui”. Pentru a nu se confunda ordi- 
nea inversă cu inversiunea, trebuie 
să se ţină cont de faptul că ordinea 
directă poate fi caracterizată drept 
obişnuită, iar ordinea inversă drept 
neobişnuită doar în cazul în care se 
face abstracţie de realizarea topicii 
într-un text concret. lar în context se 
va face o delimitare firească între 
noțiunile „ordine directă”—,normă”, 
„ordine inversă”—,inversiune”. 

Referitor la ordinea neutră 
stilistic, în opoziţie cu cea marca- 
tă stilistic, este necesar să preci- 
zăm că, deşi una dintre funcţiile de 
bază ale topicii este cea stilistică, 
nu întotdeauna factorii ce determi- 
nă schimbarea ordinii SPO sunt de 
această natură. In linii mari, ordinea 
„de bază”, „obişnuită”, „directă” este 
neutră stilistic şi se află în opoziție 
cu cea marcată, numită şi ocazio- 
nală, prin aceasta înțelegându-se 
ordinea determinată de context, care 
creează o „tensiune” între structura 
sintactică şi analiza actualizată. Li- 
mitele utilizării termenilor neutru sti- 
listic — marcat stilistic sunt impuse în 
cazul topicii de varietatea funcţiilor 
(comunicativă, semantică, de orga- 
nizare a textului) pe care le poate 
îndeplini topica. 

Şi mai restrâns este cadrul 
utilizării termenilor topică rațională 
versus afectivă — cuplu delimitat de 
teoreticienii limbii franceze acum câ- 
teva secole şi considerat în relația 
logic (adică potrivit ideilor) — afectiv 
(potrivit pasiunilor) — estetic (în con- 
cordanţă cu armonia). În primul rând, 
pentru că termenul „raţional” suge- 
rează „iraționalitatea” topicii afective 
şi, în al doilea rând, din cauză că nu 
trebuie să considerăm o topică ra- 
țională, iar pe cealaltă afectivă, căci 
astfel apare problema exprimării 

a două situaţii diferite în limbile în 
care este posibilă o singură ordine 
a cuvintelor. 

Limitată este şi utilizarea 
distincției topică regulată / topică 
neregulată, din cauza unei false 
impresii privind topica SPO, PSO, 
care, potrivit termenului „neregulat”, 
nu ar respecta normele limbii date. 
Termenul este adecvat însă în cazul 
unor construcții sintactice din limba 
română veche (de exemplu, dislo- 
carea), unde legităţile gramaticale 
ale limbii române sunt încălcate. 

Faptul că majoritatea terme- 
nilor utilizați pentru desemnarea 
fenomenului în discuţie sunt prea 
restrânşi, iar uneori chiar denatu- 
rează realitatea lingvistică, i-a făcut 
pe unii cercetători să abordeze cu 
destul scepticism distincţia respec- 
tivă: „Nu trebuie să uităm că aceşti 
termeni nu semnifică originea sau 
avantajele fenomenelor lingvistice 
şi deci nu ar trebui să însemne mai 
mult decât simbolurile X şi Y în alge- 
bră””. Considerăm totuşi necesară 
o asemenea delimitare, or, renun- 
țând la acest concept, ar însemna 
să recunoaştem implicit, dar fără 
motivaţie: (1) că tipologia limbilor 
îşi pierde unul dintre parametrii săi 
de referință; (2) că factorii care de- 
termină topica şi funcţiile ei nu mai 
pot fi net delimitati; (3) că varierea 
topicii nu poate fi interpretată în toa- 
tă complexitatea ei. 

Termenii cu o arie mai largă de 
cuprindere, aplicabili în majoritatea 
contextelor şi care, pe lângă definiri- 
le „afectiv” / „nonafectiv”, „expresiv” / 
„nonexpresiv”, „direct / „invers”, pre- 
supun evoluţia informaţiei de la cu- 
noscut spre necunoscut şi viceversa, 
sunt obiectiv — subiectiv, introduşi în 
teoria topicii de V. Mathesius. Potrivit 
lingviştilor şcolii pragheze, topica 


obiectivă, spre deosebire de cea 
subiectivă, îi facilitează receptoru- 
lui înțelegerea informaţiei, aceasta 
evoluând de la cunoscut spre ne- 
cunoscut, de la temă (T) spre remă 
(R). De exemplu, în (1D) „Iară Ali- 
xandru-vodă (T) au năzuitu iară 
spre leşi” (R) tema este punctul de 
plecare a informației şi constituie 
elementul cunoscut din contextul 
anterior („lară Bogdan-vodă, fără 
zăbavă, adunându oameni de pre- 
tutinderile, au scos pre Alixandru- 
vodă din scaun şi iar au apucat 
Bogdan-vodă scaunul!” (Gr. Ureche, 
p. 37)). O situaţie similară se con- 
stată şi în (2C), care, din punctul de 
vedere al ordinii părţilor de propo- 
zitie, se caracterizează prin topică 
inversă: „lar cealaltă avere (T) au 
împărțit-o celelalte slugi (RY. Infor- 
matia redată prin temă este cunos- 
cută şi aici din contextul anterior: 
„s-au sfătuit cu cele slugi să dzică 
că el este nepot lui Despot, şi să 
împartă ei averea a lui Despot, şi 
să-i de lui toate scrisorile câte au 
avut Despot cel Mare şi puţine din 
averea lui” (I. Neculce, p. 271). 

Privind fenomenul din această 
perspectivă, se impune o distincţie 
între topica directă şi topica inver- 
să (care vizează poziția subiectului 
față de predicat, de exemplu: SPO — 
OPS) şi topica obiectivă versus 
subiectivă (specifică elementelor 
segmentării informaţionale binare a 
propoziției — temă / remă — care con- 
stituie un alt nivel al analizei propozi- 
tiei). Pornind de la această delimita- 
re, constatăm că, de fapt, în cronici 
topica obiectivă poate fi atât directă 
(SPO), cât şi inversă (PSO, OPS, 
OSP), iar topica subiectivă poate fi 
atât inversă, cât şi directă. 

Privite într-un cadru mai larg 
decât cel al unei propoziţii izolate, 

corelaţiile topică obiectivă — topică 
subiectivă şi topică directă — topică 
indirectă nu mai sunt confundabile. 
Aceasta pentru că în cadrul textului / 
microtextului valoarea obiectivă este 
specifică atât ordinii directe, cât şi 
celei inverse, dacă ea este neutră 
sub aspect stilistic; este neemfatică; 
dispune informaţia de la cunoscut 
spre nou; este tipică pentru limba 
dată; urmăreşte exprimarea cât mai 
exactă a intenţiei comunicative; nu 
vine în contradicţie cu segmentarea 
actuală; este condiționată de factori 
gramaticali, pragmatici, semantici 
sau structural-organizatorici. Valoare 
subiectivă poate avea atât ordinea 
directă, cât şi cea inversă, în cazul 
în care sunt îndeplinite următoarele 
condiţii: topica este marcată stilis- 
tic; emfatică; determinată de starea 
emoțională a vorbitorului, dirijată de 
afectivitate; dispune informaţia de la 
nou spre cunoscut; este determinată 
de factori stilistici, ritmico-intonaţio- 
nali ş.a.m.d. 


NOTE 


t Dionisos din Halicarnas, iar ul- 
terior şi Quintilianus au adus în discuţie 
aşa-numita „ordine naturală”, iar mai 
târziu, în secolele XVI-XVIII, teoreticie- 
nii francezi vorbeau, cu referire la limba 
lor, de „ordinea logică” a cuvintelor în 
propoziție. 

2 Câmpeanu, E., Topica „obiecti- 
vă” cu valoare „subiectivă” [| Cercetări 
de lingvistică. T. II, Cluj, 1957, p. 219- 
238, p. 219-220. Ivănuş, D., Teoria şi 
topica propoziției subordonate necir- 
cumstanțiale în limba română, Craio- 
va, Editura Universitară, 1994, p.139. 
Toma, l., Limba română contemporană. 
Privire generală, Bucureşti, Niculescu, 
1996, p. 276. Coteanu, l., Gramatica de 
bază a limbii române, Bucureşti, Gara- 
mond, ş.a., p. 349 ş.a. 


3 Excludem din start din aceas- 
tă serie unii termeni apăruţi în cadrul 
tendinței psihologice de interpretare a 
faptelor de limbă — topică „intelectuală”, 
„aberantă”, „cronologică”, „impulsivă” — 
ca fiind irelevanţi pentru discuţie. 

+ Şerban, V., Teoria şi topica pro- 
poziţiei în româna contemporană, Bu- 
cureşti, Editura Didactică şi Pedagogi- 
că, 1974, 236 p. 

5A se vedea, de exemplu, Le 
Bidois, R., Le Bidois, G., Syntaxe du 
frangais moderne. Ses fondements 
historique et psychologique. T.II: L'odre 
des mots dans la phrase, Paris, Editure 
Auguste Picard, 1968, 794 p. 

SA se vedea Şerban, V., op. cit., 
p. 27. 

7 Kruisinga, E. A. apud [lmurpes, 
A. H., 06 ynompe6nenuu mepmuna 
„uHeepcua” II Pomanckoe u 2epman- 
ckoe A3blko3Hanue, Bbin. 6, Munck, 
Bbuusiuaa wkona, 1976, p. 6. 

8 Termenii „temă” şi „remă” sunt 
utilizaţi aici în concordanţă cu teoria 
despre analiza actualizată. 

Eugenia MINCU 


ELEMENTUL FORMATIV CARDI(0O)- /-CARD, 
-CARDIE ÎN CORPUSUL TERMINOLOGIEI 
MEDICALE 


The formative element cardi(o)- /-card, -cardie in the medical terminology 
block 

This article clears up some recent devices of formation of the specialized words 
(terms) used in various fields of activity as well as medical one. Some formative ele- 
ments are used, being considered as „scholarly words”. In the classic languages 
(Latin and Greek) they where autonomic words possessing a particular meaning. 
This meaning has relatively kept (abdomen — gr. „abdomen”) or it has undergone 
some semantic changes (eco — gr. „home” — ecology, economy etc.).The avail- 
ability of the formative element cardi(o)- / -card, -cardie is presented in this article. 
This formative element, being considered traditional one and characteristic of the 
medical terminology, has penetrated some other fields of human activity. Being 
used in the medical terminology, this formative element has ennobled itself either 
through conjunctions or semantic disjunctions. 

In this article the terms formed by means of cardi(o)- / -card, -cardie are as- 
sessed, following its availability in different fields as well as the medical one. 

Key words: new terms, device of formation, medicine, formative element 
cardi(o)- / -card, -cardie. 


* k k 


Prezentul studiu elucidează unele mecanisme de formare a cuvintelor spe- 
cializate, utilizabile în diverse domenii de activitate, inclusiv cel medical. Cu statut 
de elemente formative sunt folosite „cuvinte savante”, care în limbile clasice (lati- 
nă şi greacă) erau lexeme autonome cu sensuri distincte şi care s-au mentinut în 
relativitate (abdomen -— gr. „abdomen”) ori au suportat modificări (eco — gr. „casă” 
— ecologie, economie etc.). În lucrare vom descrie şi tendinţa elementului forma- 
tiv cardi(o)- / -card, -cardie, considerat, tradițional, ca fiind propriu terminologiei 
medicale, de a pătrunde şi în alte domenii. Fiind utilizat în terminologia medicală, 
afixoidul suportă înnobilări de sens fie prin conjuncţii, fie prin disjuncţii semantice. 
Au fost evaluaţi termenii formaţi prin intermediul lui cardi(o)- / -card, -cardie în dis- 
ponibilitatea lor pentru diverse domenii, inclusiv cel medical. 


Vorbind despre limbajul ştiinţelor, pe care îl numeşte „al cunoaşterii sau 
limbajul logic”, Matilda Ghica îi găseşte însuşiri bine definite, dintre care o 
menționăm pe cea expusă în opinia conform căreia „fiecare dintre frazele 
lui (şi, implicit, fiecare cuvânt) trebuie să aibă un sens şi nu mai multe” [11]. 
Totuşi s-a remarcat faptul că vocabularul limbajului ştiinţific prezintă o mare 
mobilitate prin capacitatea de a forma noi termeni. S-a menţionat deja că 
variabilitatea în funcţie de domeniu solicită o reconsiderare semantică a 

cuvintelor (aici a afixoidelor). În continuare vom ilustra şi tendinţa afixoidului 
de a se detaşa de sensul originar în limita relativă a unui domeniu; ceea ce 
confirmă încă o dată faptul că descifrarea anumitor lexeme terminologice 
este o activitate laborioasă şi nuanţată. 

Afixoidul cardio-/-card, -cardie (gr. kardia „inimă”) este un element termi- 
nologic confixoidal foarte productiv, fiind utilizat cu predilecție în medicină. 

A fost remarcată, totodată, atât relativa extindere a confixoidului pe ori- 
zontală (dispune de o variabilitate interdisciplinară minimă: vestimentaţie, fizică, 
medicină), cât şi utilizarea lui intensivă pe verticală (variabilitate maximă intra- 
disciplinară: medicină — anatomie, clinică, histologie etc.), ceea ce nu-l scuteşte 
totuşi de anumite modificări semantice, mai mult sau mai puţin sesizabile. 

Scopul nostru este analiza morfo-lexicală a afixoidului, pornind de la 
primele atestări documentare ale acestuia, delimitând anumite eşantioane* 
semantice în funcţie de domeniu şi încercând a stabili paternitatea terme- 
nilor, lucru deloc facil. 

In tabelul ce urmează ilustrăm domeniile, evoluţia semantica a confi- 
xoidului în corpusul diferitor termeni. 

Afixoidul este definit drept confixoid în funcţie de posibilitățile aces- 
tuia de a fi element inițial sau final într-un cuvânt. În tabel este inclusă şi 
varianta cardi(o)- utilizabilă în mediana cuvântului cu eventualele fluctuații 
semantice (tab. 1). 


Tabelul 1 


Confixoidul cardi(o)- / -card, -cardie (gr. kardia „inimă”) 
în corpusul diferitor termeni 


Nr. Sens Domenii Nr. de Sens Domenii Nr. de 
è e za : de ; 
total| primar |de utilizare | termeni | înnobilat Su termeni 
utilizare 
1. cardio- |34  |,inimă” Medicină 23 „muşchiul | Medicină |5 
inimii” 
„lângă Vestimen- |1 „pericard” | Medicină |1 
inimă” taţie 
„cerc fix” |Fizică 1 


„sistem Medicină |3 


circulator” 
2. -card, 14  |„ţesutul Medicină 14 — — — 
cardie inimii” 
„disfunctie 
a inimii” 
3. -cardi(o)- | 5 „inimă” Medicină 4 „miocard” | Medicină |1 


TOTAL 53 de termeni 


* Noţiunea eşantion presupune o modalitate de selectare şi grupare a cuvin- 
telor compuse în care afixoidul are o semantică aparte. 

În Dicţionarul etimologic de termeni ştiinţifici [1], pentru cardi(o)- 
sunt enumerati 54 de termeni; mulţi dintre ei nefiind prezenţi şi în Marele 
dicționar de neologisme (MDN) [Marcu, 2000]. Acest lucru se explică nu 
prin ignorarea unei surse bibliografice, ci prin inexactitatea termenilor: car- 
diofil (adjectiv) — „cu frunze sub formă de inimă” (botanică). La nivelul ex- 
presiei acesta este în opoziţie cu lexemul cardiofobie (teamă patologică de 
a se îmbolnăvi de inimă) — o falsă antonimie — situaţie ce pune utilizatorul 
în dilemă. Necunoscând semnificația primului termen, acesta poate intui 
greşit sensul lui: cardiofil „persoană predispusă spre afecțiuni de inimă fie 
biomedicale, fie spirituale”. În aceeaşi situaţie se poate aminti şi termenul 
cardiocarp (utilizat în botanică) care, la rândul său, poate fi explicat „fruct în 
formă de inimă” sau, de ce nu?, „inimă sub formă de fruct” [1]. Sunt exem- 
ple care elucidează faptul că alegerea termenilor adecvaţi se impune în 
mod categoric, deoarece terminologia nu acceptă să fie percepută în mod 
eronat sau distorsionat. 


Lexemul grec kardia cunoaşte două căi de evoluție: 

A. Statut de termen aparte. Adjectivul cardiac (1372, Corbichon) [8] 
este un împrumut din latină „cardiacus” (cuvântul grec kardiakos, kardie „ini- 
mă”). În limba română termenul anatomic cardiac este folosit pentru prima 
dată de N. A. Creţulescu în Manual de anatomie descriptivă, Bucureşti, 
1843, tradus din limba franceză [15]. Adjectivul cardialis, -e din latină este 
atestat în dicționarele de terminologie în limba germană sub forma „kardi- 
a!” şi în limba rusă „kapananbHbii”; engleza, franceza, româna unifică ad- 
jectivele cardiacus şi cardialis, -e utilizând prima variantă. Astfel, expersia 
MoOH3un/10 kapOuanbHbiti cuHOpom, introdusă în circuit de B. A. Eropos în 
1928 şi care semnifică un grup de maladii nereumatice ale inimii etiologic 
dictate de tonzilita cronică, a fost tradusă în limba română prin varianta 
sindrom tonsilocardiac. 

În terminologia medicală adjectivul cardiac este utilizat frecvent în 
sintagma şoc cardiac, utilizată pentru prima oară de A. Filinberg în 1940, 
şi insuficienţă cardiacă, termen sintagmatic propus şi acceptat la congresul 
al XII-lea al terapeuţilor în 1935. 

B. Statut de confixoid sau, în definiţia lui C. Maneca, „formaţiune savan- 
tă” [14]. Această evoluţie este dictată de „nevoile comunicării” „compunerea 
(aici afixoidarea) devenind un mijloc de creare a noi cuvinte analizabile şi 
deci inteligibile” [12]. Confixoidul cardi(o)- /-card, -cardie este atestat în 48 
de termeni, preponderent în calitate de element prepozitiv (34 de termeni). 
Aici n-au fost incluse cuvintele în care afixoidul are poziţie mediană. 


Confixoidul cu statut de element prepozitiv cardi(o)- formează 
mai multe eşantioane semantice: 

Eşantionul 1 conţine termenii în care elementul savant şi-a rezervat 
sensul primar — „inimă”. Primul cuvânt atestat este cardiologie, care datea- 


ză din anul 1705. R. Vieussen, în Nouvelles decouvertes sur le coeur, 

Toulouse, descrie leziunile valvulare ale inimii şi ale vaselor mari utilizând 
acest termen [9]. 

Cardiologia ca specialitate medicală s-a constituit în perioada seco- 
lelor XIX-XX, odată cu descoperirea celebrei „legi a inimii” (totul sau nimic) 
de către fiziologul englez Ernest Henry Starling [13]. 

De regulă, termenii din acest eşantion denumesc: 


a. entităţi morbide generale şi specifice: cardiopatie, cardialgie, car- 
diotrofie, cardiomiopatie, cardiofobie, cardioptoză, cardiorahie, cardiacel, 
cardiomegalie etc. 

Cardiopatie — termenul a fost propus de către W. Brigden în 1957 
pentru a fi utilizat în cardiopatologie. 

Cardialgie sau cardioalghie — termenul a fost atestat în Macroviotica 
lui |. F. Sobernheim (laşi, 1838) [15]. 

Cardiomiopatie — termenul a fost folosit pentru prima dată în 1957 
de W. Brigden şi indică o afecţiune a miocardului de o etiologie necunos- 
cută. 

Cardiospasm — termenul este introdus de către chirurgul german Ja- 
han Micultcz în 1882, dar o primă descriere a acestei maladii o face încă 
în 1674 G. Vilizzii. 


b. investigații de laborator, denumiri de utilaj: cardiograf, cardiografie, 
cardiogramă, cardioscop, cardioscopie etc. 

Aici informaţiile sunt mai puţine: K. Wenckebach (Viena) efectuea- 
ză în 1901 prima radiografie a inimii. În 1912 la Berlin Franz Grödel oferă 
imagini asupra „inimii în picătură”, iar în 1913 Robert Bordet imaginează 
cardiograma — o ortogramă a inimii în diverse poziţii [13]. 


c. intervenții asupra inimii: cardiotomie, cardiovalvulotomie, cardiosti- 
mulaţie, cardioinhibator, cardiostomie, cardioterapie, cardiochirurgie, car- 
dioplastie etc. Ulterior, termeni astfel formaţi sunt utilizaţi pentru a denumi 
domenii de felul: cardioterapie, cardiochirurgie etc. 

Primele comisorotomii au fost efectuate de către Brock şi Bailei 
(1957), iar primele încercări de cardiotomie şi cardiovalvulotomie au fost 
realizate de către Cristian Bernard, 1967 (încercări de a implanta inimi 
mecanice). 

Cardiostimulaţie — primele încercări de stimulare a activităţii inimii s-au 
făcut încă prin sec. al XVIII-lea. Abia în 1932 Haimen A. S. elaborează pri- 
mul aparat de cardiostimulație. 

În 1896 cardiochirurgul Ludovic Ren a făcut o intervenţie reuşită asu- 
pra inimii cu o plagă de cuţit. În 1985 Alen Carnatie (Paris) a realizat prima 
cardioplastie la un pacient într-o stare gravă. 


d. denumiri de sisteme, segmente anatomice: sistem cardiovascular, 
constantă cardiomiocitară, cardiolortd etc. 

Cardiolortd — aşa a denumit R. Newmann aorta ascendentă care 
uneşte artriul stâng al inimii cu truncus brahiocephalis [16]. Prima schemă 
a sistemului cardiovascular îi aparține celebrului medic al antichităţii Gale- 
mus (aproximativ. 131-201 d. Chr.). 

Constantă cardiomiocitară — autorii acestei sintagme terminologice 
sunt savanții ucraineni B. H. Ocpuuepos şi A. . Hkosuosa, care au stabilit 
legitatea de organizare a celulelor musculare. 


e. denumiri de preparate medicamentoase: cardiazol. 

L. von Meduna utilizează şocul convulsivant cu cardiazol la tratamen- 
tul unor afecțiuni psihice. 

Tot aici, în primul eşantion, se include termenul care nu se utilizează 
în terminologia medicală, cardigan este folosit însă în terminologia vesti- 
mentară, din motivul că elementul cardio- îşi menţine în acest cuvânt sen- 
sul primar „lângă inimă” — inima fiind privită, în acest caz, nu ca segment 
anatomic, ci ca organ regal, sediu al frumosului sufletesc. 

Eşantionul II conţine termenii care se referă la: 

a) muşchiul inimii, miocard: cardiomalacie, cardioplegie, cardioscleroză. 

Cardioplegie — termenul şi ideea îi aparţin chirurgului rus H. H.Tepeu 
Guncknă (1940). În 1955 Meupoy3 L. T. a realizat prin administrarea diverse- 
lor preparate chimice cardioplegia (oprirea artificială a bătăilor de inimă). 

b) pericard: cardioliză. 

Eşantionul III. Aici se includ termenii în structura cărora cardi(o)- indică, 
prin expansiune semantică, diverse fenomene legate de sistemul circulator 
(pulsul, tensiunea arterială): cardiosfigmograf, cardiosfigmografie. 

Eşantionul IV este reprezentat doar de termenul cardioidă, utilizat în 
fizica, domeniu în care prefixoidul respectiv are sens de „cerc fix”. 

Neclară rămâne situaţia în care elementul formativ menţionat ocupă 
un loc de mijloc: electrocardiogramă, miocardiodistrofie, reocardiografie, 
balistocardiografie, electrocardiografie etc. Considerăm că fenomenul afi- 
Xoidării duble: balisto- <lat. balisto, „mişcare” interacționează cu cuvântul 
deja format prin afixoidare cardiografie, oferind o plusvaloare informativă 
(nouă) termenului. Concomitent, consemnăm egalitatea lexicală a elemen- 
telor formative, ca în cazul termenului miocardiodistrofie; afixoidele: mio <gr. 
myos „muşchi”; cardio <gr. kardia „inimă”; dis <gr. dys „disfuncţie”; trofie 
<gr. trophe „alimentare” fiind disponibile pentru mai multe variante com- 
binatorice: cardiomiodistrofie (termen atestat oficial vs miocardiodistrofie) 
miocard, cardiotrofie, distrofie, miodistrofie, miotrofie etc., reconfirmând 
adevărul enunțat de Aristotel conform căruia „a şti să te slujeşti de cuvin- 
te... e o mare calitate” [2]. 

Aceeaşi situație poate fi sesizată şi în variantele balistocardiografie 
şi cardiobalistografie, în care elementele balisto- şi cardi(o)- pot fi schim- 
bate lesne cu locul. 

Miocardiostrofie — termenul a fost introdus în practica medicală de 
terapeutul rus M. P. Jlanr (1875-1948) şi se referă la lezarea funcției mio- 

cardului, fapt care generează o disfuncţie a inimii în general. Termenul este 
pus în circulaţie în 1936. 

În Dicţionarul de terminologie medicală rus-român [4] sunt propu- 
se sinonimele distrofie miocardică, miocardoză. 

Reocardiografia — termenul este introdus în circuit în 1945 de W. Hol- 
zer, K. Polzer şi A. Marko şi denumeşte o metodă de cercetare a activității 
cordului. 

Ecocardiografia este un termen propus în 1965 de către Institutul 
american de ultrasunet şi indică o metodă de cercetare a structurii şi func- 
tiei motorii a cordului. 

Ideea electrografiei apare în sec. XIX. Carlo Matteuci (1811-1868) 
a propus cursul teoretic „Electricitatea inimii”. Fiziologul englez Augustus 
Desire Waller (1856-1922) este autorul primelor încercări de înregistrare a 
bătăilor inimii (1887-1889), dar adevăratul realizator se consideră medicul 
olandez Einthoven (1906-1907), care descrie modificările înregistrate de 
ECG în Detung des Elektrokardiogrammes [13]. 

Respectiv aceşti termeni se includ în primele două eşantioane se- 
mantice nominalizate mai sus: 


Eşantionul II „miocard” un termen 


Eşantionul | | „inimă | şase termeni 


Confixoidul cu statut de element postpozitiv atestă variantele: 
-card,-cardie. 


A. -cardie — această variantă a confixoidului se referă la un ţesut al 
inimii actualizat lexical de elementul prepozitiv: miocard, pericard, endo- 
card etc. 

Cel mai vechi termen atestat este pericard, din greacă „perikardion”, 
împrumutat în sec. al XVI-lea [7], aici peri- arată situarea în jurul inimii. În 
limba română sunt utilizate formele pericardio în Gramatica fizicii sau 
gramatica de la învățătura fizicii, biblioteca Academiei RPR, ms 1627, 
traducere din italiană de Amfilonie Hotiniul pe la 1790; pericardion — la 
A. Teodorescu. Aritmetica sau învăţătura socotelilor, laşi, 1839, şi pe- 
ricard în Manual de anatomie descriptivă, Bucureşti, 1843, o traducere 
din franceză de N. A. Kreţulescu, [15, p. 253]. Termenul acesta va fi utili- 
zat în fizică, matematică, apoi şi în anatomie, fenomen explicabil, probabil, 
prin împrumutul primar „sac rotund”, după cum se sugerează în traducerea 
termenului pericardium [3], care iniţial nu desemna un termen anatomic. 
O altă explicaţie ar fi prezenţa lui cardio- în fizică cu sensul de „cerc fix”, 
(Eşantionul IV) lucru care justifică ipoteza că lexemul kardia a fost utilizat 
inițial în aritmetică, fizică, iar apoi a devenit, prin extensiune — „cerc fix” — 
„sac rotund” — „inimă” — termen anatomic. 

În 1842 N. Chevers descrie pericardita constructivă [10], iar mai târziu, 

anatomistul german Hayek propune termenul de membrană bronhocardia- 
că, denumire a unei structuri anatomice ce uneşte bronhiile de pericard. 

Termenul endocard este atestat în 1841 la H. Cottez [7], informaţie 
care suscită dubii, deoarece se cunoaşte faptul că încă în 1836 francezul 
Bouillaud Jean Baptiste (1796-1881) introduce în terminologia clinică ter- 
menul endocardită, care semnifică inflamaţia endocardului (învelişul intern 
al inimii). 

Endocardita septică — termenul a fost propus de terapeutul rus 
A. A. Ocrpaymos (1844-1908), indicând o endocardită infecțioasă, iar 
ceva mai devreme, în 1816, F. L. Kreysig propune sintagma endocardită 
fetală, substituită actualmente de cea de fibroelastoză subendocardiacă 
(sinonime: endocardită congenitală, scleroză endocardiacă, fibroelastoză 
endomiocardiacă) [4]. 

În 1947 Holt propune introducerea sintagmei terminologice: umbră 
adipoasă epipericardiacă care indică depozitarea țesutului adipos deasu- 
pra diafragmei. 

Termenul miocard este folosit începând cu anul 1877 [7]. Noţiunea 
de distrofie a miocardului a utilizat-o terapeutul rus Jlanr (1875-1948), no- 
țiune acoperită de termenul miocardiodistrofie (termen analizat anterior). 
In sursele occidentale această noțiune este redată prin sintagma cardio- 
miodlistrofie secundară. Această imprecizie terminologică, intolerabilă, dar 
întâlnită în terminologia medicală, a creat inconvenienţe în procesul de 
diagnosticare a miocarditei. 

Infarctul miocardic acut este descris pentru prima dată de francezul 
R. Marie în teza sa de doctorat, descriere completată ulterior de medicii 
ruşi B. M. OGpasuos şi H. Q. Crpamenko într-o lucrare publicată în 1910 
în Germania. 

Miocardul difuz este un termen propus de Jaffe în 1949 şi denumeşte 
procesul de lezare a miocardului în prezenţa sifilisului în stadiu incipient. 


B) -cardie; varianta indică funcţionarea sau situarea anormală a ini- 
mii, specificată de elementul prepozitiv: tahicardie, stenocardie, ectocardie, 
mezocardie, bradicardie, megacardie, embriocardie etc. şi indică: 

1) Funcționarea patologică a inimii: 

Tahicardie — <gr. tachys „repede + kardia „inimă” = inimă „repede” — 
accelerare anormală a bătăilor de inimă. 

Bradicardie — <gr. brady „încet” + kardia „inimă” = inimă „încet” — scă- 
derea ritmului cardiac. 

2) Situare patologică a cordului : 

Baticardie — <gr. bathys „profund” + kardia „inimă” 
dă” — situare mai jos a inimii. 

Mezocardie — <gr. mesos „de mijloc” + kardia „inimă” — situare pato- 
logică congenitală a inimii către mijloc. 

Termenul stenocardie a fost propus de W. Heberden în 1772 pentru 
a denumi starea de indispoziţie fizică şi psihică cu iradieri în cutia toracică. 


= inimă „profun- 

Primele încercări de a explica evoluţia acestei afecțiuni o face tot Heber- 
den în 1768. 

Tahicardia — termenul este atestat în 1871 [7, p. 66], iar embriocar- 
dia e un cuvânt propus de terapeutul francez Henri Huchard (1844-1910) 
în sec. al XIX-lea pentru a denumi un fenomen auscultativ în funcţionarea 
ultrauterină a inimii. 

Este de menţionat relaţia de omonimie între -cardie, varianta prepo- 
zitivă a confixoidului investigat, şi cardie (gr. kardia) — orificiul superior al 
stomacului situat la locul de unire între esofag şi stomac. 

Dicţionarul etimologic LaRousse explică cuvântul ca fiind un împrumut 
din greacă, kardia „inimă”, cu sensul medical de „orificiu superior al stoma- 
cului („lângă inimă”), folosit pentru prima dată de James în 1747. 

Un lucru este cert: kardia din greacă este cuvântul originar comun 
pentru ambele omonime. Nu s-a stabilit încă dacă kardia „stomac” derivă 
de la kardia „inimă” sau de la kardia „cerc rotund, fix; sac”, ultimul sesizabil 
cu sensul primar al lexemului grecesc. Acest cuplu omonimic există şi în 
terminologia medicală românească. Folcloriştii A. Candrea, P. Ştefănucă, 
E. Niculiţă-Voronca explică acest fenomen prin cunoaşterea empirică a 
structurii anatomice a corpului uman: „cumplita durere nu numai cât trupul 
le beşica, ci până la inimă (stomac) pătrunzând la ficaţi le străbătea” [6]. 

O explicaţie plauzibilă găsim în traducerile textelor medicale antice în 
care, pentru denumirea ambelor organe anatomice, se folosea un singur 
termen — kardia. Fiind tradus prin inimă, termenul a moştenit în română 
ambele semnificaţii — „inimă” şi „stomac”. Cf.: „ tot pe nemâncate trebuia 
să se administreze unele leacuri recomandate de Plinius şi de Marcellius 
Empiricus. Şi astăzi la mai toate popoarele persistă credinţa că leacurile 
trebuie luate pe inima goală” [5]. 


Concluzii: 

a. Confixoidul cardio- se combină, preponderent, cu teme savante şi 
nu are existență autonomă: cardioptoză, cardiodinie, cardiostomie etc. 

b. Combinările cu lexeme autonome sunt de felul: cardioinhibator, 
cardiostimulator, cardioterapie etc. 

c. Există cazuri de afixoidare secundară, adică de formare a unui nou 
cuvânt prin afixoidare care include ca element formativ un alt cuvânt, format 
deja prin afixoidare: cardio- + angeologie. Fenomenul are drept obiectiv 
nuanțarea şi precizarea informaţiei: angeologie — ştiinţă despre vase sang- 
vine şi limfatice şi bolile lor; cardioangeologie — ştiinţă care studiază inima 
şi aparatul circulator. 

d. Se constată o sinonimie pe care o oferă doar cuvintele formate 
prin afixoidare; nici un alt mod de formare a cuvintelor nu se pretează aici, 
de ex.: cardiomegalie = megacardie — mărire a volumului inimii. Este ca- 
zul în care „jocul” afixoidelor nu afectează sensul cuvintelor. Faptul acesta 
aminteşte o veche regulă aritmetică: dacă schimbi locul termenilor, suma 
nu se schimbă. Este vorba de o relaţie de echivalență între afixoide, ca în 

exemplul cardiobalistografie = balistocardiografie. Fenomenul nu exclude 
şi un alt tip de sinonimie: bradicardie = bradiritmie etc. Considerăm aceasta 
o particularitate a confixoidelor în general. 

e. Kardia din greacă formează originea comună a omonimelor -cardie 
< kardia „inimă”, varianta prepozitivă a confixoidului investigat; cardie <gr. 
kardia „orificiul superior al stomacului situat la locul de unire între esofag 
şi stomac”. Nu s-a stabilit cu certitudine dacă kardia „stomac” derivă de la 
kardia „inimă” sau kardia „cerc rotund, fix; sac” — ultimul sesizabil ca sens 
primar al lexemului grec. Această omonimie este atestată în terminologia 
medicală. 

f. Considerăm prezenţa lui cardio- în fizică cu sensul de „cerc fix” 
(Eşantionul IV) drept argument pentru ipoteza că lexemul kardia a fost uti- 
lizat iniţial în aritmetică, fizică şi, ulterior, prin asociere — „cerc fix” — „sac 
rotund” — „inimă” — a devenit termen anatomic. 

g. Sunt atestate relații conceptuale ierarhice de logică. 

h. În relațiile (de coordonare sau de subordonare) în cuvinte indică: 

A. Apartenența: miocard — muşchi al inimii. 

A. Localizarea: cardiodinie — durere în regiunea inimii. 

Irina CONDREA 


TEXTUL CA SEMN ŞI SEMNUL CA TEXT 


Comunicarea este un domeniu complex şi foarte important în acti- 
vitățile umane, de modul de comunicare depinzând eficiența acestora în 
diverse situaţii. De aceea comunicarea este studiată în ultimul timp ca un 
fenomen multidimensional, ale cărui varietăți se bazează pe un element 
comun — semnul, care face parte dintr-un anumit sistem ce ajută la codi- 
ficarea / decodificarea mesajului. 

Semiotica este ştiinţa despre semne, sisteme de semne şi despre 
comunicarea cu ajutorul semnelor. Teoria semnului a fost fundamentată 
de doi mari autori care au şi pus bazele semioticii ca disciplină de stu- 
diu — Charles Sanders Peirce şi Ferdinand de Saussure. 

Pentru comunicarea umană, cel mai complex şi mai eficient sistem de 
semne este limba, care numeşte, descrie şi analizează realitatea încon- 
jurătoare cu ajutorul semnului lingvistic. Semnul lingvistic este cea mai 
mică unitate care comportă un sens — acesta poate fi un cuvânt: casă; un 
morfem: -ei din casei sau -le din casele, prin urmare, semnul lingvistic nu 
este întotdeauna un cuvânt. 

Există două elemente indisolubil legate ale semnului lingvistic: sem- 
nificantul — învelişul sonor, ansamblul de foneme care formează partea 
fonică a semnului, acesta fiind un semnal sonor perceput de cunoscăto- 
rii limbii respective, şi semnificatul, care reprezintă conceptul, ideea pe 
care o reflectă sau la care se referă respectivul ansamblu sonor. Ambele 
trimit la referent — adică la obiectul concret, lucrul, noţiunea la care trimite 
semnul lingvistic. 

„arbore” (desen) — semnificat 


arbore — semnificant 


Conform lui F. de Saussure, legătura dintre semnificant şi semnifi- 
cat este arbitrară, deci şi semnul lingvistic este arbitrar. Astfel, ideea de 
„soeur” nu este legată prin vreun raport interior cu suita de sunete s-6-r 
care îi serveşte drept semnificant; ar putea fi însă reprezentat prin orica- 
re altul, drept dovadă fiind diferenţele dintre limbi şi însăşi existența unor 
limbi diferite. Semnificatul „boeuf” are drept semnificant b-6-f de o parte a 
frontierei şi o-k-s (Ochs) de cealaltă parte, afirmă F. de Saussure. Chiar 
şi fenomenul sinonimiei, când pentru unul şi acelaşi semnificat se pot găsi 
mai mulți semnificanţi dovedeşte că semnul lingvistic este arbitrar. 

Semnul reprezintă una dintre categoriile de bază ale interpretării 
limbajului uman; în limbă semnul este mai mult decât cuvânt, în filozofie 
semnul este mai mult decât idee, în ştiinţele naturii semnul este mai mult 
decât obiect. 

În accepţia lui Ch. S. Peirce, semnul are un caracter tridimensional 
şi reflectă relația interpretant — semnificat — obiect. Grafic, această relaţie 
este reprezentată printr-un triunghi: 


B (semn) 


(interpretant) A C (obiect) 


Definind semnul ca „ceva ce ţine locul la altceva şi este înțeles de 
cineva”, Peirce pune semnul în relaţie cu obiectul pe care-l defineşte şi cu 
interpretantul. In baza acestor relaţii sunt stabilite trei tipuri de semne, di- 
ferite de semnul lingvistic: 

a) semnul iconic (icon) apare ca rezultat al analogiei cu obiectul pe 
care-l desemnează; el păstrează configuraţia vizuală a acestuia şi posedă 
proprietățile denotatului său, în sensul că are acelaşi efect asupra recepto- 
rului. Drept exemple clasice de semne iconice servesc imaginile desenate 
sau fotografice ale obiectelor, tablourile, schemele etc. 

b) semnul indicinal (index) se caracterizează printr-un raport de con- 
tiguitate cu obiectul pe care-l reprezintă şi provine de la o sursă „naturală”: 
spre exemplu, febra este un semn al bolii, fumul este semnul focului, încli- 
narea arborilor indică direcția vântului, muşchiul de pe scoarţa lor — partea 
de nord, vuietul valurilor arată prezenţa unei ape (râu, mare) etc. Tot ce 
atrage atenţia — strigăt, zgomot, fulger, urmă, claxon, lumină se află în raport 
direct, fizic (de „atingere”) cu sursa, cu obiectul respectiv. De aceea Peirce 
considera că semnul indicinal poate fi tradus prin „Priveşte încolo!”. 

c) semnul simbolic (simbol) nu se află în vreo relaţie fizică sau de 
similaritate cu obiectul pe care îl desemnează. El este rezultatul unor con- 
venţii sociale şi culturale şi reprezintă viziunea unei societăţi sau comunități 
asupra unor lucruri. De exemplu, printr-o convenţie tacită de ordin cultural 
s-a ajuns la situația că balanța reprezintă simbolul justiției în mai multe cul- 
turi. Insă ceea ce are caracter de semn simbolic pentru un grup oarecare 
poate să nu însemne absolut nimic pentru altul. De exemplu, mărțişorul este 
recunoscut ca simbol al primăverii numai în unele țări balcanice (România, 
Bulgaria), dar nu are nici o semnificaţie în cadrul altor culturi. 

Spre deosebire de semnele iconice şi indicinale, semnul simbolic se 
află într-o relaţie strânsă cu factorul uman şi etnic, cu o anumită cultură 
şi tradiție, ceea ce îl situează pe un plan distinct faţă de celelalte tipuri de 
semne. 

Motivația semnelor este şi ea diferită: semnele iconice au o motivaţie 
prin analogie; pentru semnele indicinale motivaţia este de contiguitate, iar 
semnele simbolice au o motivaţie social-culturală. 

Fiecărui tip de semne îi revine o arie de funcţionare reprezentativă, 
în care îşi dezvăluie mai pregnant semnificaţiile. Astfel, iconicitatea este 
reprezentată tradițional de pictură, sculptură, artele plastice în care motiva- 
ţia analogică este menținută şi cultivată în mod diferit în diverse perioade. 
Realitatea actuală, lumea contemporană este, practic, invadată de iconici- 
tate, aceasta se regăseşte masiv în mass-media electronică, televiziune, 

cinema, internet. În mediul urban, în special în sfera comerțului, iconicitatea 
este utilizată pe larg în multiple afişe, etichete, mărci comerciale etc., care 
sugerează diverse analogii între imaginea din reclamă şi obiectul concret 
la care se referă. Semnele iconice sunt mai frecvent utilizate, deoarece 
au un impact imediat asupra receptorului, pretându-se schematizării şi 
simplificării prin eliminarea unor trăsături neesenţiale şi prin păstrarea şi 
scoaterea în evidenţă a trăsăturilor specifice (sau voit accentuate). 

Indicalitatea implică prezenţa obiectului pe care îl reprezintă şi care, 
spre deosebire de semnul iconic, nu este similar obiectului denotat. De- 
codificarea semnelor indicinale are loc mai mult în baza cunoştinţelor şi a 
experienţei destinatarului, care poate înțelege că zăpada reprezintă frigul, 
pomii înfloriți sunt semnul primăverii, cântul cocoşului — apropierea dimi- 
netii etc. 

Simbolizarea se bazează pe anumite reguli prestabilite, în baza 
cărora este interpretat semnul. Unele semne simbolice denotă şi anumi- 
te raporturi de contiguitate cu obiectul pe care îl reprezintă, de exemplu, 
culoarea roşie a sângelui, altele însă au un caracter abstract şi conventio- 
nal — simbolurile matematice, chimice, grafemele alfabetelor etc. 

Aceste tipuri de semne nu se manifestă întotdeauna izolat, în majo- 
ritatea situaţiilor ele sunt îmbinate, cu scopul de a obține efecte cât mai 
puternice. De exemplu, într-un afiş publicitar mărimea şi culoarea literelor, 
plasarea lor în spațiu scot în evidenţă nu atât caracterul lor simbolic, cât, 
în special, iconicitatea şi chiar contiguitatea lor (de exemplu, un Z într-o 
inscripţie referitoare la zumzet). 

Diversele tipuri de semne şi caracteristicile lor sunt actualizate şi în 
creațiile literare, bazate pe diverse proprietăţi ale cuvintelor, pe simbolismul 
sunetelor, pe configuraţia grafică a textului care poate fi construit în aşa fel, 
încât să reprezinte o imagine iconică. De exemplu, poeziile lui Appolinaire 
Cravata, Orologiul ş.a. Aceste creaţii au fost numite de autor caligrame şi 

pot fi considerate texte-semne, care scot în prim-plan iconicitatea: 
Guillaume Apollinaire. Calligrammes, Paris, Gallimard, 1918 


Multiplele semnificaţii care pot fi decodificate din caligrame se bazea- 
ză pe toate tipurile principale de semne caracteristice comunicării umane 
şi denotă o „densitate” semantică şi, respectiv, rar întâlnită în alte cate- 
gorii de texte. 

Una dintre poeziile lui Nicolae Dabija, Clepsidra, păstrează aspec- 
tul de text, de poezie, dar scoate în prim plan imaginea vizuală, iconici- 
tatea: 

CLEPSIDRA 


Vroiam să dobor secunda cu o săgeată 
Vroiam să măsor cu o iubire vecia. 
Mult prea multă-mi părea Poezia... 

Şi-a mea îmi era lumea toată... 
larba creştea sub paşii mei, 
teii scoteau flori pe ram 
de mă gândeam la ei 
atunci când iubeam, 
ce tânăr 
eram 
o! 
eram 
ce tânăr 
atunci când iubeam: 
de mă gândeam la ei, 
teii scoteau flori pe ram; 
iarba creştea sub paşii mei, 
şi-a mea îmi era lumea toată... 
Mult prea multă-mi părea Poezia... 
Vroiam să măsor cu o iubire vecia... 
Vroiam să dobor secunda cu o săgeată... 


Este de remarcat că asemenea construcții formale codifică sensul 
pe toate planurile: pe de o parte, ca în orice alt text, apare semnul lingvis- 
tic; pe de altă parte, semnul iconic este actualizat prin forma de clepsidră, 
clepsidra simbolizând scurgerea continuă a timpului. 

Roxana-Magdalena 
BARLEA 


CRONOLOGIA 

„ IMAGINARULUI. 
UNITATI ALE TIMPULUI 
IN LITERATURA 
PENTRU COPII 

ŞI TINERET 


1. Spaţiul şi timpul — coor- 
donate ale existenței reale şi 
imaginare 


Lucrarea de faţă valorifică o 
mică parte din rezultatele partici- 
pării la un proiect de cercetare pe 
tema „Locuri imaginare în literatura 
pentru copii”, realizat de o echipă 
de cercetători din trei țări (Româ- 
nia, Franța, Maroc). Prin „Literatu- 
ră pentru copii şi tineret” înțelegem 
scrierile capabile să transmită cu- 
noşiințe şi valori estetice, etice etc., 
într-o manieră accesibilă vârstelor 
respective. De la eposul popular 
tradițional până la literatura cultă 
S.F. de azi, orice text literar este 
încadrabil în selecţia „pentru copii 
şi tineret”, indiferent de adresabilita- 
tea! explicită sau implicită a textului, 
în măsura în care acesta poate oferi 
ceva cititorului de orice vârstă?. 

În aceeaşi măsură cuprinză- 
toare am acceptat definirea imagi- 
narului ca pe un domeniu al gândirii 
şi simţirii umane aflat în afara rea- 
lității concrete, percepute direct — 
senzorial, experimental — sau prin 
deducție logică?. În această accep- 


ție, imaginarul este greu de delimitat 
de fantastic“, pe de o parte, după 
cum se află în relație strânsă, de 
compensație, de coabitare, cu rea- 
lul, pe de altă parte. 

De altfel, dialectica real- 
imaginar / fantastic ne-a şi impus 
abordarea temporalităţii ca pe o 
componentă esenţială a imagina- 
rului, concepută ca atare de către 
cercetători?. Spaţiul şi timpul sunt 
coordonatele fundamentale ale 
imaginarului, întrucât ele au acest 
statut şi în definirea existenţei 
reale a omului. Este suficient să 
amintim că două dintre strălucite- 
le încercări de a surprinde mode- 
lul ontologic românesc utilizează 
„timpul” drept criteriu esenţial de 
descriere şi analiză a viziunii ro- 
mâneşti asupra lumii, a existenţei 
universului, în general. Este vor- 
ba despre Mircea Vulcănescu, cu 
eseul Dimensiunea românească 
a existenței, adăugată altor studii 
din aceeaşi sferă de preocupări, 
şi despre Ernest Bernea, cu Re- 
prezentarea timpului, din trilogia 
Spaţiu, timp şi cauzalitate la 
poporul român”, la care vom face 
referiri în continuare. 

În cele ce urmează, ne pro- 
punem să exemplificăm în primul 
rând câteva tipare ale cuantificării 
timpului în imaginarul pentru copii 
şi tineret (care nu se deosebeşte 
prea mult de cel destinat adulţilor) 
şi, în al doilea rând, să ilustrăm câ- 
teva reflexe literare ale relației spa- 
țiu-timp (dilatarea, comprimarea, 
suprapunerea unităţilor timpului, 
cu efecte asupra dimensionării şi 
situării spaţiului, eternizarea, ieşirea 
din timp etc.). 


102 


Limba Română 


2. Unităţi ale timpului în lite- 
ratura pentru copii şi tineret 


Alături de cele trei mari tranşe 
convenţionale, stabilite de gândi- 
rea umană, trecut — prezent — vii- 
tor, funcţionează cunoscutele uni- 
tăţi stabilite pe baza succesiunii 
elementelor lumină / întuneric: zi / 
noapte, dimineaţa / amiaza / seara / 
miezul nopții ş. a. m. d. După cum 
se vede, toate sunt unităţi provenite 
din experienţa vieţii reale a omului. 
De altfel, dacă am compara datele 
oferite de creaţia artistică (pe care 
le-am sintetizat într-un mic studiu, 
publicat în Trivium, BNP, Bucureşti, 
nr. 1 (6), 2006) cu cele rezultate din 
anchetele sociale directe pe teren 
(realizate de E. Bernea şi valorifica- 
te în studiul citat), am remarca fap- 
tul că deosebirile nu sunt prea mari. 
Pentru noţiunea de trecut există 
aceeaşi imprecizie care îl situează 
în mitologie şi aceeaşi concepție 
despre începuturi. Atât în real, cât 
şi în imaginar, viața, universul au 
un început, care se datorează unei 
forțe divine, ce a acţionat „odată”, 
„cândva”, „demult, demult”. Prezen- 
tul este mai palpabil în răspunsurile 
țăranilor din satul tradițional româ- 
nesc şi mai convenţional în literatu- 
ră, căci în aceasta din urmă par a 
se petrece sub ochii cititorului fapte 
care vin din trecutul mitic al omeni- 
rii. Acest fals prezent reprezintă, de 
fapt, principala deosebire a imagi- 
narului față de real. În ceea ce pri- 
veşte viitorul, acesta este la fel de 
indeterminat ca şi trecutul, este un 
timp ireal, o proiecție a posibilului, 
a speranţei. Deşi toate pe care le 
trăim vin din trecut, acesta nu exis- 


tă, pentru că a fost deja consumat. 
El supravieţuieşte numai în memo- 
ria noastră actuală şi în lucrurile şi 
fiinţele pe care le vedem acum şi 
aici. Viitorul, de asemenea, nu exis- 
tă, pentru că orice clipă viitoare de- 
vine prezent în momentul trăirii ei. 
Numai prezentul este sesizabil, dar 
şi acesta doar ca o punte instabilă, 
fragilă, între trecut şi viitor. Ceea 
ce apare absolut identic în real şi 
imaginar este unitatea dintre cele 
trei ipostaze ale timpului. 

Aşa cum țăranul român, anco- 
rat în realitatea imediată, nu conce- 
pe timpul decât ca eternitate, care 
cuprinde, în egală măsură, trecutul, 
prezentul şi viitorulS, tot aşa şi crea- 
torul de ficțiuni literare nu îşi permite 
să fragmenteze, cu atât mai puţin 
să izoleze aceste trei mari unităţi 
logice ale Cronosului. 

Aşadar, studiind următoare- 
le subdiviziuni ale timpului (anul, 
luna, săptămâna, ziua, ora etc.), la 
fel de convenţionale, vom consta- 
ta că realul este implicat din plin 
în imaginar, aşa cum se întâmplă, 
de altfel, şi cu descrierea spaţiului 
imaginar. Ajungem astfel la con- 
cluzia deja formulată de autorități- 
le în materie: imaginarul operează 
cu material sensibil, care nu diferă 
prea mult de al lumii reale, dar care 
este manipulat după legi diferite de 
ale realului, „este refăcut într-o ma- 
triță specifică”. 


Veacul, atât de invocat în via- 
ta reală a societăţii tradiţionale ro- 
mâneşti, include în el epocile, anii, 
duratele mari, în general, încadrate 
toate între coordonatele eternității. 
Vom reveni asupra lor într-o prezen- 

tare a raportului dintre indeterminat 
şi determinat în măsurarea timpului 
imaginar, de tipul „după ani şi ani...” 
vs. „după şapte ani, şapte luni, şap- 
te săptămâni...”. 


Anotimpurile au o simbolistică 
specială în literatura pe care o ana- 
lizăm aici, nu fără relaţie directă cu 
încărcătura simbolică pe care aces- 
tea o dobândesc în viața reală. Un 
exemplu de particularizare ar fi slaba 
reprezentare a iernii şi a verii în lumea 
ficțională şi ierarhizarea preferințelor 
în ordinea primăvară-toamnă. 

Astfel, ideea de primăvară 
este strâns legată de timpul static, 
precum şi de mecanismele unicității 
şi absolutizării din tehnica imagina- 
rului. De remarcat este şi faptul că, 
în aceste condiţii, timpul caracteri- 
zează locul imaginar: 

„În Tărâmul Magic, pe Melea- 
gul Primăverii Eterne... nu existau 
patru anotimpuri, ca în Ținutul Oa- 
menilor, unde Timpul curge, ci unul 
singur, primăvara, căci aici Timpul 
stătea pe loc. Veşnic verde, Pădu- 
rea se întindea până hăt-departe. 
Pământul încărca la nesfârşit cu 
seve de primăvară... arbuştii şi co- 
pacii... Cât vedeai cu ochii minții, 
câmpiile duduiau sub hărnicia flori- 
lor” (M. Goga, 2003 a, p.5). 

Sublinierile, care ne aparțin, 
atrag atenţia asupra opoziţiei real- 
imaginar, devoalând totodată fic- 
țiunea asumată de autor („cu ochii 
minţii”) într-un metatext despre lu- 
mea ficțională. 

Primăvara este personificată 
cel mai des în ordinea imaginaru- 
lui literar, fiind asociată cu Lumina, 
Bucuria, Viaţa: 


„Şi, purtaţi de vânt, băiatul şi 
Fata Primăverii zburară prin văzdu- 
hul necunoscut, peste munți şi ape, 
şi poposiră tocmai în Țara Bucuriei, 
fără stăpâni” (G. Niculescu-Mizil, 
1970, p. 35). 

În general, Paradisul este con- 
ceput ca un ţinut al primăverii veşni- 
ce. Astfel, locul imaginar Arborado, 
o țară în care nimeni nu are voie să 
mintă şi să aibă gânduri ascunse, 
lege care are drept consecinţe liniş- 
tea, armonia, prietenia, generozita- 
tea, bucuria, în general, este carac- 
terizat printr-un anotimp unic: 

„În Arborado e mereu primă- 
vară. De altfel, primăvara de pe pă- 
mânt e adusă de acolo... Arborii nu 
suportă să fie doar la ei „primăvară” 
(Ştefan Mitroi, 1988, p. 7). 

Ca şi în viaţa reală, Primăvara 
este un anotimp al începuturilor, al 
regenerării vieţii, al speranţelor... 

Toamna este şi el un sezon 
invocat în descrierea locurilor ima- 
ginare, în special atunci când locul 
respectiv semnifică rodul, rezultatul 
unor acțiuni, atitudini, al unor pro- 
cese morale etc. 

În aceste cazuri funcţionează 
simbolistica toamnei din mentalul 
țărilor cu climă temperat-continen- 
tală: „Toamna se numără bobocii” 
este o expresie din tezaurul înțelep- 
ciunii populare româneşti, care re- 
zumă ideea că toamna este anotim- 
pul recoltelor, al bilanţului muncilor 
agricole, al plenitudinii, în ciclurile 
temporale şi economice cu patru 
unităţi pe an. 

De exemplu, în romanul Ora- 
şul piticoților mincinoşi, de Dumi- 
tru Toma (Editura lon Creangă, Bu- 
cureşti, 1983), acțiunea se petrece 

toamna, deoarece oraşul trebuie 
prezentat în toată splendoarea dez- 
voltării lui materiale şi spirituale, ca 
urmare a victoriei Binelui (concreti- 
zat aici în Cinste, coroborată cu Hăr- 
nicia, Solidaritatea, Curăţenia fizică 
şi morală etc.) asupra Răului. Este 
vorba despre un loc de unde Minciu- 
na a fost îndepărtată, cu mult timp în 
urmă (circa o sută de ani — unitate 
de timp de asemenea uzuală în lite- 
ratura pentru copii). Subiectul roma- 
nului este construit tocmai pe lupta 
localnicilor acestui oraş emblematic 
cu făptura insidioasă (mică, rea, as- 
cunsă, activă, eficientă în relaţiile cu 
cei slabi — mai precis cu majoritatea 
populaţiei) care a reuşit, pentru un 
scurt timp, să reapară în viaţa lor, 
provocând imediat certuri, bătăi, distru- 
geri materiale, haos. Evenimentul 
cel mai important al Oraşului era 
organizarea Jocurilor-de-toamnă, 
care ilustrează perpetuarea vechilor 
ritualuri ale Recoltei din societățile 
străvechi, amestec de mit şi reali- 
tate, serbările de mulţumire aduse 
zeilor protectori şi de înlăturare a spi- 
ritelor rele, prilej de bucurie şi des- 
tindere după munca desfăşurată în 
anotimpurile precedente. Minciuna, 
revenită temporar în actualitate, re- 
uşeşte să altereze sensul benefic, 
votiv, înălţător al Jocurilor: 

„Anul acesta Jocurile-de- 
toamnă au fost o ruşine! O cata- 
strofă!... Minciunica mi-a stricat jo- 
curile” (p. 66). 

După darea în vileag şi reîn- 
temniţarea pentru vecie a Minciuni, 
Oraşul Piticoţilor îşi recapătă statu- 
tul de aşezare ideală, strălucitoare 
din toate punctele de vedere: ad- 
ministrativ-edilitar, politic, social, 


economic, cultural. Pentru a pune 
în evidenţă această proiecție idea- 
lă, autorul descrie din nou oraşul, 
într-un epilog care se armonizează 
cu primul capitol — de asemenea 
descriptiv. Prin tehnica simetriei în 
oglindă, autorul zugrăveşte oraşul 
în context matinal-autumnal: 

„Dimineţile, cu cerul încă lim- 
pede, fără nori, păreau de cristal. 
Toamna (subl. n.) cucerise oraşul 
cu totul...” (p. 86). 

Pe acest fundal sunt enumera- 
te semnele bunăstării, ale împlinirii 
materiale şi spirituale: activitatea 
economico-comercială de pe Stra- 
da Mare; aroma de pâine coaptă 
din cuptoarele brutarului Umflatu; 
acordurile din sala Filarmonicii, 
unde se repeta simfonia compusă 
de Maestrul local; statuia care glo- 
rifică victoria omului de ştiinţă, Dr. 
Barbă-n dungi, în alianţă cu natura 
(Bărzoiul domesticit), în lupta cu 
calamităţile naturale (invazia broaş- 
telor râioase); Băbuța-Neguţa vân- 
zându-şi alunele şi castanele prăji- 
te prichindeilor ce alergau în acest 
decor idilic şi, în sfârşit, cronicarul 
retras într-o cameră a Palatului prin- 
ciar, consemnând istoria acestui loc 
imaginar... 

Presiunea împărţirii conven- 
tionale a timpului în ordinea reală 
a firii se manifestă puternic şi în 
ordinea imaginară, impunând rela- 
ţia biologico-economică în faptele 
lumii ficționale. Întreaga activita- 
te se concentrează în funcţie de 
condiţiile meteorologice oferite de 
fiecare anotimp în parte, atâta timp 
cât obiectul muncii — copacii, de 
exemplu — aparțin în egală măsură 
imaginarului şi realului. Astfel, în 

Împărăția Rădăcinilor, harnicii pitici 
trec, o dată cu rădăcinile copacilor, 
dintr-o lume în alta şi dintr-un ano- 
timp în altul: în Palatul Toamnei se 
curăţă şi hrănesc rădăcinile vechi, 
în Palatul lernii se oblojesc cele 
vătămate, în Palatul Primăverii se 
aduc culorile şi sucurile pentru flori 
şi frunze, iar în Palatul Verii se sti- 
mulează coacerea fructelor... (lulian 
Filip, 2005, p. 4-7). 


Momentele zilei au semnifi- 
caţii speciale în spaţiile imaginare. 
Uneori totuşi acestea sunt de aş- 
teptat, coincizând cu cele din rea- 
litate, induse de tiparele gândirii şi 
simţirii umane. 

Dimineaţa este momentul iz- 
băvirii, al salvării de forțele întuneri- 
cului, al luminării minţii şi destinului, 
al începutului de drum. 

Eroii pleacă dintr-un loc imagi- 
nar, eventual, în căutarea altor spaţii 
imaginare. În orice caz, orice tip de 
călătorie iniţiatică începe dimineața. 
Şi acest început este foarte devre- 
me, căci ființele imaginare respectă 
riguros ciclurile naturii. Expresiile din 
limba română, dar şi din limba france- 
Ză, din alte limbi (arabă, de exemplu) 
dovedesc acest lucru, care trebuie 
pus în legătură şi cu „legea extreme- 
lor” din sfera generală a imaginarului: 
„în zori de zi”, „dis-de-dimineaţă”, „de 
cum se face ziuă”, „la răsăritul soare- 
lui”, înainte de răsăritul soarelui”, „de 
cum mijiră zorile”, „pe când se crăpa 
de ziuă” ş.a.m.d.: 

„tocmai în revărsatul zorilor, 
pe când se dezvelea ziua de noapte, 
văzu cum că vede ceva, aşa ca şi-o 
casă..." (|. Slavici, 1993, p. 55). 

„În crepetul zorilor, ... treziră 


pe loanea şi îl trimiseră la căutat fir 
de iarbă” (|. Slavici, 1993, p. 184). 

Uneori, corespondenţa înce- 
put/ sfârşit, lumină / întuneric, bine / 
rău este pusă în evidenţă chiar prin 
structura frazei: 

„împăratul dădu semnul de 
plecare într-o dimineață de vară, 
când zările trandafirii? se războ- 
iau şi ele să învingă întunericul 
nopții” (Legendele apelor, ed. cit., 
p. 20). 

Dacă o acţiune sau o etapă 
a călătoriei se termină dimineaţa 
şi nu seara, acesta este semn că 
abia atunci începe adevărata probă 
a Destinului şi că ceea ce s-a reali- 
zat până în zori nu a fost decât un 
episod „de trecere”: 

„În zorii celei de-a treia zile 
Crâşma era mai curată decât ghio- 
celul...” (|. Slavici, 1993, p. 52). 

Când autorul vrea să prezinte 
locul imaginar într-o ipostază feri- 
cită, atunci acesta este zugrăvit în 
lumina dimineții. 

Astfel, hărnicia locuitorilor se 
vede mai bine din activitatea prime- 
lor ore ale zilei: 

„Din zori, Strada mare se um- 
plea de forfotă. Piticele îşi duceau 
marfa la piaţă, pescarii îşi lăudau 
găleţile pline cu peşti... negusto- 
rii... trăgeau trecătorii de mânecă..." 
(D. Toma, 1983, p. 5). 

Liniştea, tihna, frumusețea 
locului curățit de rele sunt puse în 
evidenţă la ceasul dimineții: 

„Diminetile cu cerul limpede, 
fără nori, păreau de cristal... Ca-n 
fiecare zi, strada se umplea de 
forfotă... Pe uşa brutăriei... ieşea 
aroma proaspătă a pâinii. La mar- 
ginea oraşului... Bărzoi... pleca... în 

locuri mai calde...” (D. Toma, loc. 
cit., p. 86). 

Reîntoarcerea permanentă la 
viață, în acord cu ciclurile naturii, 
se sugerează prin descrieri poeti- 
ce, chiar în texte în proză, dar mai 
ales în poemele în proză, precum 
Poveste de Paşte / Conte de Pâ- 
ques / Easter Tale, de Mircea Goga, 
2003 a, p. 4: 

„Încă din zori, în iarba verde, 
o boare de vânt umfla... jupoanele 
florilor... Corul de greieri, de cosaşi, 
de lăcuste şi de libelule intona... 
cântecul de deşteptare”. 

Înseşi legile dilatării timpului 
funcţionează mai spornic dimineaţa. 
Cunoscuta formulă a creşterii ma- 
gice din eposul popular românesc, 
„creştea într-o zi cât alţii într-un an”, 
dobândeşte valenţe suplimentare 
în orele dimineţii. De exemplu, pe 
locul unde au fost ucişi mişeleşte 
şi îngropaţi cei „doi feţi cu stea în 
frunte”, din povestea omonimă a lui 
loan Slavici, au crescut doi paltini. 
Aceştia cresc miraculos: 

„în fiecare zi — un an; în fie- 
care noapte — alt an, iar în crepe- 
tul zorilor, când se sting stelele pe 
cer, trei ani într-o clipită” (|. Slavici, 
1993, p. 87). 

Exemplul ideal de simbioză 
spaţiu-timp este locul imaginar nu- 
mit Cuibul Zorilor, din basmul Ileana 
Cosânzeana... (cf. Miron Pompiliu, 
Basmele românilor. Poveştile lui 
Făt-Frumos, 1991, p. 117-145). 

Cuibul Zorilor este o grădină 
desăvârşită („cea mai de frunte a 
curților împărăteşti”) care îşi etalea- 
ză culorile, formele, parfumurile la 
începutul zilei. Relaţia lumină / iu- 
bire / fericire este contrapusă celei 


alcătuită din întuneric (=Rău). Când 
forțele răului pătrund în zonă, se 
lasă întunericul, iar grădina zorilor 
dispare „în gâtlejul pământului”. Zo- 
rii zilei reprezintă un cumul de ca- 
lităţi, o sinestezie: lumină, culoare, 
sunet (o floare cânta), mişcare un- 
duioasă etc., simbolizând armonia, 
începutul vieţii ideale... 

Seara este momentul sfârşi- 
tului de drum, al descoperirii locului 
căutat, al cunoaşterii personajelor şi 
problemelor cu care urmează să se 
confrunte protagonistul: 

„Şi merseră pe poteci întune- 
cate şi prin poieni verzi, iar într-un 
târziu dădură peste un bătrân fierar 
care ciocănea de zor la nicovală” 
(Legendele apelor, ed. cit., p. 30). 

Seara se relevă mai bine lu- 
mina supranaturală, prin contraste 
magice: 

„Dar când era aproape de 
căsuţa stingheră de la marginea 
satului... împăratul văzu o lumină 
gălbuie în ochiul ferestrei... Nu era 
lumina palidă a lumânării, căci cu 
cât se apropia de bordeiul vădanei, 
cu atât lumina creştea în rotocoale, 
aruncând în jur o căldură molcomă, 
ce se mişca de parcă ar fi fost vie” 
(Legendele apelor, ed. cit., p. 7). 

Seara este momentul bilanţu- 
rilor; chiar când traiul este sărăcă- 
cios, mama copilului-minune din Le- 
genda râului Buzău este mulțumită 
de ceea ce i-a hărăzit Soarta: 

„Lunile mătăsoase şi străluci- 
toare luminau în fiecare seară bor- 
deiul sărăcăcios în care îşi duceau 
viaţa amară, iar mama lui uita de 
griji numai când îl ţinea în braţe” 
(Legendele apelor, ed. cit., p. 5). 

Deseori, zvonurile nedesluşi- 

te ale aventurii, chemările magice 
se aud seara, prin contaminare cu 
poveştile citite înainte de culcare, 
în lumea reală: 

„În serile friguroase, Demir as- 
culta glasul minunat al alesei sale 
[glas adus de vânt de departe] şi 
dragostea pentru ea creştea mai 
tare ca oricând” (Legendele apelor, 
ed. cit., p. 56). 

Dar, de obicei, contactele de 
acest tip se petrec mai degrabă 
noaptea târziu, de cele mai multe 
ori în somn, în vis. 

Seara se încheie o acţiune 
importantă, se consemnează depă- 
şirea uneia dintre etapele călătoriei 
iniţiatice, a unei piedici: 

„Spre seara zilei a treia, pala- 
tul fermecat fu gata” (|. C. Vissarion, 
2001, p. 84). 

„A mers, a mers şi iar a mers, 
zi de vară până-n seară şi după 
drum de câteva zile a sosit la nişte 
curți boiereşti...” (|. Slavici, 1993, 
p. 211). 

Noaptea este momentul trece- 
rii din real în ireal. Chiar când ac- 
țiunea se petrece în realul palpabil, 
personajele-copii aşteaptă sosirea 
nopții pentru a-i conferi virtuți supra- 
naturale: 

„Deodată luna răsare mare 
şi rotundă şi-şi reazămă capul pe 
creştetul dealului. Dealul începe să 
cânte cu o mie de glasuri: cri! crii! 
criii! criiii!” (M. Ioniță, 1980, p. 18). 

Uneori, noaptea nu este decât 
„perioada dintre două zile”, răgazul 
de odihnă, de refacere a forțelor, de 
mutare a atenţiei spre alte aspecte 
ale naraţiunii. 

De cele mai multe ori însă, în- 
tunericul noptii este asociat cu Răul, 


teama, îngrijorarea, suferinţa insi- 
nuându-se acum în sufletul perso- 
najelor. El se manifestă în contrast 
cu zorile, care simbolizează, cum 
am văzut, speranţa: 

„Aşa s-a făcut noapte şi noap- 
tea i-a prins în codrul fioros” (|. Sla- 
vici, 1993, p. 182). 

„Era prea obosită pentru a 
suporta din nou întunericul, pentru 
a se putea bucura iarăşi de ivirea 
Zorilor. Dorea ca această unică zi, 
lungă, să nu se mai sfârşească nici- 
odată” (B. L. Grosu, 2004, p. 178). 

Într-adevăr, certurile, atacuri- 
le necavalereşti se petrec noaptea: 
„reuși să respingă primul atac al 
câtorva pitici, cărora nu le vedea 
prea bine fețele, din cauza întune- 
ricului tot mai gros” (D. Toma, 1983, 
p.47). 

Fărădelegile, panica, dezordi- 
nea se manifestă preponderent la 
adăpostul întunericului nopții, luat 
drept pavăză şi aliat de către forțe- 
le malefice: 

„Întunericul stăpânea oraşul... 
Minciunica — ea nu dormea la ora 
aceea târzie de noapte... Din când 
în când, se mai auzeau cizmele 
străjerilor de la palat, târâte som- 
noros de pitici pe jumătate adormiti. 
De lângă zidul unei case se desprin- 
seră nişte umbre... care se furişau 
în noapte... 

În mai puţin de cinci minute, 
în oraş era o adevărată haraba- 
bură... 

Toată această învălmăşeală 
are loc într-un întuneric gros, că 
nici dacă-l tăiai cu cuțitul, în felii, 
nu s-ar fi făcut un strop de lumină” 
(Ibidem, p. 51). 

Dar noaptea este mai ales răs- 

timpul visului, este momentul când 
se arată năluca, când se formulea- 
ză chemarea spre aventură, aceea 
care decide angajarea în călătoria 
iniţiatică, respectiv drumul spre noi 
spaţii imaginare, spre lumile ne- 
cunoscute ce vor asigura, în mod 
paradoxal, regăsirea sinelui, împli- 
nirea destinului, recunoaşterea pro- 
priului rost în lume al personajului: 

„Într-o noapte, când toți dor- 
meau sub cerul înstelat de vară, Bu- 
zău simţi deasupra lui o fâlfâire, ca 
o atingere uşoară, fermecată. Auzi 
un glas suav aproape de urechea 
lui, o voce de zână, dar o zână fără 
trup, care-l purta în lumea viselor cu 
vraja cântecului ei... 

Era... fiica lui Negru-Împărat... 
Doar uneori, în nopțile cu lună pli- 
nă, se dezvăluia tinerilor care, vrăjiţi 
de farmecul ei, n-o mai puteau uita 
toată viaţa... 

„„„Zâna-şi căuta nefericirea în 
noapte... 

Cu fiecare noapte era tot mai 
aproape de Sânziana... 

Şi de vrei să mă zăreşti, smul- 
ge un fir din părul tău şi aruncă-l în 
aerul rece al nopții!” (Legendele 
apelor, ed. cit., p. 14-15). 

Visul este vehiculul principal 
cu ajutorul căruia se trece din lumea 
reală în cea imaginară: 

„Ştefan îi mângâie ramurile 
[brăduţului] şi, sub legănarea lor, 
alunecă în somn. Se visă într-un 
peisaj cu munti înalţi, cu lacuri cris- 
taline, cu brazi frumoşi şi falnici...” 
(M. Goga, 2003 b, p. 18). 

De altfel, în texte de acest 
gen, în care scriitura postmoder- 
nă descrie explicit mecanismele 
imaginarului, se vorbeşte despre 


„noaptea nopţilor”, noaptea naşte- 
rii mântuirii, a speranţelor, a iubirii, 
după cum se dezvăluie rolul visului 
în țesătura naraţiunii: 

„— Dar, până în Tărâmul Magic, 
n-o să ne mai vedem nicicând? 

— Cum să nu? Vă puteți întâlni 
noaptea, ori de câte ori veţi dori... 
Doar pentru asta există visele...” 
(Idem, p. 23). 

Amiaza este intervalul supra- 
licitării naturii şi a omului, al cumulu- 
lui forțelor naturale. Piscul muntelui, 
pe care se sprijină cerul, în basmul 
Ileana Cosânzeana, prelucrat de 
Miron Pompiluz, obturează lumi- 
na, căci la capătul lumii nu poate fi 
decât întuneric. Înainte de a depă- 
şi muntele, doar amiaza este cea 
care ar mai putea oferi un strop de 
lumină: 

„Aici, de-abia în timpul de 
amiază mai soseau câteva raze 
pierdute şi slabe din soarele ceru- 
lui” (Basmele cu Soarele şi Luna, 
1988, p. 102). 

După cum se vede, şi în privin- 
ta momentelor zilei există intervale 
privilegiate — dimineaţa şi noaptea, 
spaţii temporale importante, dar 
mai puţin invocate — seara, pre- 
cum şi momente aproape neglija- 
bile — amiaza. 


CONCLUZII 

1. O primă concluzie pe care 
o putem formula după această in- 
cursiune în timpul imaginar este că 
el se bazează pe cadre ale realu- 
lui. Aceleaşi „faze” şi „unităţi” (tre- 
cut — prezent — viitor; an — zi — clipă 
etc.) par a se succeda pentru a fixa 
acțiuni ireale în spații ireale. 

2. Ceea ce se schimbă este di- 

namica şi dimensiunea acestor uni- 
tăţi. Pornind de la realitate, alimen- 
tându-se în permanenţă cu aceasta 
şi alimentând-o, la rândul său, ima- 
ginarul îşi are „propriile structuri şi 
propriile principii de evoluţie”. 

3. Eternizând clipa sau, invers, 
reducând veacul la o clipă, ieşind 
din timp pentru a dobândi un Bine 
intangibil în viaţa reală, personajul 
din lumea imaginară caută solu- 
tii pentru a elimina constrângerile 
coordonatelor temporale şi spaţiale 
ale existenţei cotidiene. 

4. În ceea ce priveşte „fazele” 
timpului, adică anotimpurile şi mo- 
mentele zilei, dacă încadrarea între 
anumite limite nu se deosebeşte 
prea mult de aceea a realităţii, exis- 
tă, în schimb, o ierarhizare tipică 
imaginarului, cu privilegierea pri- 
măverii, apoi a toamnei, respectiv 
a dimineţii, apoi a nopții, din ciclurile 
formate din patru unităţi convențţio- 
nale, cifra rotației complete a timpu- 
lui, cifra împlinirii, cifra perfecțiunii 
(cf. cuadratura cercului). 

5. Aceste preferințe sunt dicta- 
te, evident, de simbolismul etapelor 
respective, bazat, la rândul său, pe 
succesiunea lumină — întuneric: în- 
ceput — sfârşit, speranţă — deznă- 
dejde, viață — moarte etc. 

Binele şi Răul, polii axei în ju- 
rul căreia se desfăşoară întreaga 
intrigă imaginară şi în funcţie de 
care se ordonează coordonatele 
spaţial-temporale, sunt simbolizate 
de aceste momente. Astfel, prin- 
cipiul binelui este personificat în 
personaje imaginare precum Fata 
Primăverii, Zâna Dimineţii, Zâna 
Zorilor, locaţiile sunt Cuibul Zorilor, 
Împărăţia Zorilor, locul este limpe- 


de „ca roua dimineţii”. În schimb, 
forțele malefice se numesc Negru- 
Împărat, cetatea cucerită de ele 
devine Castelul Blestemat, unde 
ferestrele se închid cu obloane 
grele ş.a.m.d. 

Când lumea se află în fața 
sfârşitului, ordinea firească a suc- 
cesiunii timpului se răstoarnă, cu 
toate consecințele privind raportul 
lumină — întuneric, bine — rău, via- 
tă — moarte. 

„Era capătul lumii acesteia, nu 
se vedea decât întuneric adânc şi 
gura unui vârtej de vale neguros, 
de al cărui fund numai Dumnezeu 
sfântul ştia. Am să intru în această 
afundătură cu noapte nesfârşită în 
mijlocul zilei” (M. Pompiliu, op. cit., 
p. 102-103) 

6. Secvenţele timpului funcțio- 
nează ca factor ordonator în lumea 
imaginarului, determinând orga- 
nizarea spațiului, derularea acţiu- 
nilor, comportamentul şi gândirea 
personajelor, structura narativă şi 
particularităţile stilistice ale textu- 
lui literar. 

7. Timpul capătă virtuţi spe- 
ciale mai accentuate decât cele 
prezentate succint în aceste pa- 
gini, în care am urmărit mai ales 
ideea complementarităţii real / 
imaginar. Există însă un întreg 
arsenal al dilatării şi comprimării 
timpului. Este interesant de urmă- 
rit mecanismul „ieşirii din timp”, al 
„opririi timpului în loc”, precum şi 
al suprapunerilor şi succesiunii 
timpului obiectiv cu cel subiectiv. 
De asemenea, sunt captivante 
expresiile numerice ale cuantifi- 
cării timpului, „unităţile de măsu- 
ră” tipice imaginarului. 

2 Cf. Petre Gheorghe Bârlea, 
Locuri imaginare în literatura pentru 
copii, |. Există o literatură pentru co- 
pii?, în Literatorul, Bucureşti, Il, 33-34 
(39-40), 2004, p. 20-21. 

3 Cf. Lucian Boia, Pentru o istorie 
a imaginarului, 2000, p. 13. 

+ Alain Montandon, 2005, p. 29- 
30, vorbeşte despre încercările nere- 
uşite ale unor Tzvetan Todorov, Irène 
Bessiere, Ana Gonzalez Salvador ş.a. 
de a delimita fantasticul de imaginar, 
sintetizând el însuşi trăsăturile defi- 
nitorii ale fiecăruia dintre cele două 
concepte. 


5 Lucia Boia, op. cit., p. 38. 

€ Dimensiunea românească a 
timpului a reprezentat inițial textul unei 
conferințe, susținută la Ateneul Ro- 
mân din Bucureşti în 1943. Publicat, 
cu adăugiri şi modificări, în Izvoare de 
filozofie. Culegere de studii şi texte, 
volum îngrijit de Const. Floru, Const. 
Noica şi Mircea Vulcănescu, textul a 
fost republicat integral abia în 1983, de 
către Eugen Simion, în Caiete critice, 
nr. 1-2 (fragmente au apărut şi în Vatra, 
Ramuri etc.). Sub acelaşi titlu, studiul 
este reluat şi publicat împreună cu alte 
studii şi cu aparatul critic necesar, de 
către Marin Diaconu, la Editura Funda- 
tiei Culturale Române, în 1991. 

7 De fapt, eseul lui E. Bernea îl 
precedă pe al lui M. Vulcănescu, pen- 
tru că o primă variantă, intitulată Timpul 
la țăranul român, a apărut în colecţia 
„Rânduiala” în 1941. Apoi, sub titlul 
Reprezentarea timpului (1969), eseul 
este reluat, alături de Reprezentarea 
spațiului (1966) şi Reprezentarea cau- 
zalităţii (1972), în volumul grav mutilat 
de condiționările cenzurii, Cadre ale 
gândirii populare româneşti, Cartea 
Românească, 1985. Restituirea textului 
integral s-a făcut în volumul Spațiu, timp 
şi cauzalitate la poporul român, apărut 
la Humanitas, în 1997 şi în 2005. 

8 E. Bernea, 2005, Fazele timpu- 
lui, p. 167-175; „Aceste faze laolaltă 
constituie un corp, un întreg al timpului 
gândit sau trăit; trecut, prezent, viitor 
sunt faze diferenţiate, care printr-o dia- 
lectică specială a spiritului se transfor- 
mă într-un întreg organic ce vorbeşte 
despre o altă dimensiune a omului şi a 
lumii, cadru existenţial şi coordonată a 
spațiului” (p. 167). 

° Imagine-tip din literatura uni- 
versală, înrudită cu mult citata meta- 
foră homerică „Aurora cea cu degete 
trandafirii”. 

Dumitru TIUTIUCA 


POSTMODERNISMUL 


Nici o mişcare literară nu a 
atras atât de mult interesul în ul- 
timii ani precum postmodernis- 
mul sfârşitului de secol XX, ceea 
ce face orice încercare de defini- 
re a acestuia aproape imposibilă. 
Ov. S. Crohmălniceanu îl compara 
cu un fel de „monstru de la Loch 
Ness al criticii contemporane”, pe 
care „tot mai mulţi ingi declară că 
l-au văzut cu ochii lor, dar dau fabu- 
loasei lui înfățişări descripţii absolut 
diferite”. Complică lucrurile şi bi- 
bliografia uriaşă ce a fost publicată 
într-un interval de timp foarte scurt, 
apoi faptul că nu există o singură 
teorie a postmodernismului, atitudi- 
nile celor care au scris trecând de 
la negare totală la adoraţie, gene- 
rând polemici aprinse. Se adaugă 
aici şi lipsa de perspectivă asupra 
fenomenului, care este prea aproa- 
pe de cei ce vor să-i facă teoria în 
mod obiectiv. 

In al doilea rând, s-au con- 
fruntat două atitudini potrivnice. Pe 
de-o parte — a creatorilor ce şi-au 
însuşit formula postmodernismului 
şi au promovat-o activ şi suficient 
de persuasiv, pentru că opera le-a 
fost dublată şi de o artă poetică, 
fapt mai rar întâlnit în istoria artei 
de până acum. Pe de alta — teore- 
ticienii care se dovedesc, de regulă, 
mai reticenti la o astfel de manieră 
din mai multe motive: unul e că în- 
şişi adepţii postmodernismului s-au 
manifestat, cum spuneam, destul 
de vehement, ceea ce a provocat 


reacţii adverse similare, iar al doi- 
lea — teoria şi critica sunt, prin de- 
finiţie, reticente la nou, împovărate 
de prejudecăți. 

Evident că postmodernismul 
şi-a avut (şi îşi are) teoreticienii săi 
(Heidegger, Derrida, Rorty, Lyotard 
şi alţii). Două observaţii se pot face 
aici: atunci când vorbim despre 
„postmodernism”, definim de fapt 
postmodernitatea, dintr-un motiv 
care ţine de morfologia paradoxa- 
lă a fenomenului în discuţie. Spre 
deosebire de orice alt curent sau 
mişcare literară care, într-o primă 
fază, se manifestă invariabil la nivel 
doctrinar-estetic, evoluând ulterior 
spre tipologia culturală şi „spiri- 
tul vremii”, postmodernismul este 
o „stare” şi o artă în acelaşi timp. 
Prin urmare, doar spiritualitatea 
postmodernă (postmodernitatea) 
pare a fi reperabilă în decorul cultu- 
ral al ultimului secol şi nu ideologia / 
factualitatea estetică postmodernă 
(postmodernismul), care, alături de 
celelalte ipostaze complementare 
ale fenomenalităţii (istoria, politica, 
economia, etc.), derivă auxiliar din 
cea dintâi. 

Interesant pentru specificul 
momentului este însă şi altceva. 
Opera lui Derrida şi a celorlalți teo- 
reticieni mai dovedeşte că teoria 
nu mai înseamnă „teoria literară”, 
filozofie etc., ci „teorie”, în gene- 
ral. În particular, Teoria literară nu 
mai este doar o descriere a naturii 
literaturii sau metodelor necesare 
abordării acesteia (deşi fac parte 
din ea), ci un ansamblu de moduri 
de a gândi şi scrie, ale cărui limite 
sunt foarte dificil de stabilit. Teoria 
este adesea o critică a unor noțiuni 
acceptate, o încercare de a arăta că 
ceea ce luăm drept sigur este, de 
fapt, o construcţie istorică, o teorie 

care a ajuns să ne pară atât de fi- 
rească, încât n-o mai percepem ca 
teorie. Teoria implică punerea sub 
semnul întrebării a unor concepte 
fundamentale: ce este sensul?, ce 
este un autor?, ce înseamnă lec- 
tura?, cine este eul sau subiectul 
care scrie, citeşte sau acționează?, 
care este relaţia dintre un text şi cir- 
cumstanţele în care a fost produs?, 
răspunsurile fiind astăzi diferite de 
cele canonice. 

Deşi termenul, filologic vor- 
bind, ajută de multe ori la înțelege- 
rea fenomenului pe care-l exprimă, 
cel de postmodernism este suficient 
de confuz, „bonne â tout faire”, cum 
spunea Umberto Eco. El face parte 
din seria modern / modernitate / mo- 
demism, postmodern / postmoderni- 
tate / postmodernism. Nici moder- 
nismul însă nu este un concept bine 
definit. In sensul lui constructiv, fă- 
cându-se excepţie de peiorativul im- 
plicit pus pe seama sufixului „-ism”, 
în istoria artelor au existat mai mul- 
te „modernisme”, încât el a depăşit 
definiția de curent, devenind un mod 
de a gândifenomenul artistic. Primul 
modernism s-a afirmat în Franţa la 
începutul secolului al XVIII-lea şi a 
constat în despărţirea polemică de 
estetica clasicistă. Momentul este 
cunoscut chiar sub denumirea de 
Bătălia dintre antici şi moderni. |n 
această dezbatere Boileau, La Fon- 
taine, La Bruere îi apărau pe antici, 
iar Fontenelle, Ch. Perrault afirmau 
superioritatea modernilor. De atunci 
încoace mai toate noile curente şi-au 
afirmat modernitatea, culminând cu 
avangarda secolului al XX-lea, când 
modernismul a luat forma mai multor 
mişcări literare cu denumiri ce aveau 
sufixul „ism”. 

Având în vedere faptul că, în 
fenomenologia curentelor literare, 


acestea apar preponderent ca re- 
plică la cel (cele) care (l-a) le-au 
premers, prefixul „post-” arată conti- 
nuitatea față de curentul precedent. 
In ipoteza continuității, ar putea fi 
vorba despre o etapă ce ar duce 
mai departe modernismul ori, dim- 
potrivă, ar numi momentul alexan- 
drin sfârşirea, „cântecul de lebădă” 
al acestuia. Se pare că, din ce în 
ce mai mult, sunt tot mai vizibile 
semnele că postmodernismul şi-ar 
fi încheiat şi el rolul istoric. 

In al treilea rând, se consideră 
că termenul ar numi o realitate lite- 
rară nouă, originală, total deosebită 
de modernism, cu alte cuvinte — un 
curent de sine stătător al unei socie- 
tăţi post-industriale, cu computerul, 
multi-media, societatea spectaco- 
lelor etc. 

Deşi cei mai mulţi contestă 
continuitatea între modernism şi 
postmodernism, unul dintre teore- 
ticienii renumiţi ai curentului, Ihab 
Hassan, susține că nu există o rup- 
tură totală între cele două şi suntem 
convinşi că aşa stau lucrurile. Post- 
modernismul se află în modernism 
şi invers. Chestiunea este, de fapt, 
mai mult una de pondere. 

Ne ajută să înțelegem aceasta 
şi corecta distincţie dintre termenii 
modern şi postmodern, raportați la 
modernism şi postmodernism. Primii 
numesc anumite perioade istorice 
şi culturale; ultimii se referă la fe- 
nomenul artistic corespunzător lor. 
Modernitatea este dimensiunea mai 
generală a modernului ce s-a năs- 
cut în interiorul mişcărilor modernis- 
te de avangardă şi a (sub)culturilor 
boeme. În termeni culturali, epoca 
postmodernă reprezintă o faţă a 
modernității, asemenea avangardei 
(Matei Călinescu). In cuprinsul ei se 
manifestă mai multe direcţii (meta- 

realismul, conceptualismul, prezen- 
tismul), tot aşa cum şi în avangardă 
au coexistat mai multe curente (da- 
daism, futurism, constructivism etc.), 
iar altele convieţuiesc cu el (inclusiv 
vechiul istorism şi impresionism). 

Istoric privind lucrurile, cuvân- 
tul postmodern, cu încărcătură es- 
tetică, este întrebuințat în 1870 de 
către pictorul englez John Watkins 
Chapman, care utilizează sintag- 
ma „pictură postmodernă” pentru a 
evalua impresionismul francez. În 
1917, Rudolf Pannwitz desemnea- 
ză prin termenul de postmodernism 
„nihilismul şi colapsul valorilor în 
cultura europeană” (L. Petrescu), 
provocate de vechiul istorism, im- 
presionism şi structuralism. Post- 
modernismul îşi intră în toate drep- 
turile în textul lui Daniel Bell, End of 
Ideology (1960). 

Apariția postmodernismu- 
lui a fost posibilă, în primul rând, 
datorită unor fenomene generate 
de societatea informaţională („Al 
treilea val”, după Toffler), iar locul 
de plecare îl constituie America şi 
Anglia. S-a şi spus că postmoder- 
nismul reprezintă logica culturală 
„a capitalismului târziu”. Curentul 
se manifestă la toate segmentele 
culturale. Ca termen, concept şi 
concepție structurală s-a născut în 
arhitectură, prin contribuţia remar- 
cabilă a lui Richard Mayer; ulterior 
s-a extins şi în alte arte, apoi — la o 
anumită epocă istorică. 

Oricum, postmodernismul 
este şi expresia unor mutații mai 
generale, existenţiale, sociale etc., 
dar şi ontologice, e un fapt mai mult 
decât evident. Se apreciază că se- 
colul al XX-lea a fost perioada cea 
mai agitată şi mai contradictorie din 
întreaga istorie a culturii universa- 
le. In prezent se supun reevaluării 


mai toate conceptele cu care 
ne-a obişnuit celălalt secol. Punând 
semnul identității între „adevăr”, 
„existenţă” şi „realitate”, el poate 
însemna chiar „moartea” oricărui 
adevăr. Nu vom insista, de aceea, 
asupra simptomelor culturale ale 
postmodernităţii. Ne mulțumim doar 
să afirmăm că ceea ce se petrece 
astăzi, omenirea a mai cunoscut în 
preajma primului război mondial şi 
după aceea, în perioada interbelică, 
când s-a şi constituit ştiinţa care va 
şi analiza acest fenomen, filozofia 
culturii. Astfel, postmodernismul a 
produs un impact serios, ceea ce 
a condus la o schimbare de para- 
digmă ale cărei dimensiuni încă nu 
le ştim în totalitate. 

Unele semne le vom arăta 
însă în următoarea ordine a ideilor. 
Ele sunt considerate de mulţi ma- 
nifestări alarmante şi paradoxale, 
prin neclaritatea lor etc. Oricum, 
dacă majoritatea conceptelor au 
fost definite, într-un fel, până în 
pragul postmodernităţii, acum se 
schimbă atitudinea faţă de ele, în 
mod fundamental. 

Fracturarea unității personali- 
tăţii (Foucault) ocultează fiinţa, de 
unde şi lipsa gravităţii şi a existen- 
tei unei mari literaturi (Heidegger). 
In acelaşi sens, face să primeze 
ludicul, se suprasolicită parodicul. 
Criza ideii de identitate (inclusiv na- 
țională) substituie esteticul prin po- 
litic, determină mutarea accentului 
de pe Centru pe Marginal. Logosul 
însuşi îşi pierde supremaţia (Derri- 
da). Dezexistenţializând şi dezon- 
tologizând limbajul, postmodernul îl 
aşază sub semnul nominalismului şi 
formalismului, promovează artificii 
poetice sau narative marginale. Se 
înlătură axiologiile în favoarea „ega- 
litarismului” valoric prin cultivarea 

indeterminării şi a unui relativism 
continuu: nimic nu este stabil, totul 
este posibil, totul poate evolua în 
orice sens. Tot astfel este înlocuită 
logica bivalentă a principiului terțu- 
lui exclus, a logicii separării bazate 
pe formula sau-sau, cu formula şi- 
şi. În felul acesta binele şi răul nu 
mai există în stare pură, nici frumo- 
sul şi urâtul ori sacrul şi profanul şi 
aşa mai departe. 

Aşa se face că a apărut o se- 
rie de paradoxuri, se citeşte tot mai 
puţină literatură, se citeşte însă /ite- 
ratură de informație (dicţionare, en- 
ciclopedii de toate felurile şi pentru 
toate vârstele), literatură utilitară 
(ghiduri, îndreptare practice), carte 
şcolară etc. La fel de important, Bi- 
blioteca este înlocuită de /nternet. 

Pentru înțelegerea postmoder- 
nismul din România trebuie să luăm 
în consideraţie dorinţa sincronizării 
datorată libertății de acces la explo- 
zia informaţională de după „elibera- 
rea” de regimul autoritar. La aceas- 
ta se adaugă o obsesie epistemolo- 
gică, la care aspiră mulţi cercetători, 
mai ales dintre cei foarte tineri, ea 
fiind şi cea a modernității metodei. 
Adevărul e că în măsura în care o 
metodă îşi dovedeşte „productivita- 
tea” (re)devine actuală. A spune că 
structuralismul sau tematismul, de 
exemplu, sunt depăşite reprezintă o 
abordare istoristă, or, metodele sunt 
şi vor rămâne ceea ce sunt prin ele 
însele. Nu există o metodă „bună”, o 
alta „mai bună” şi o a treia „cea mai 
bună”, ci doar una adecvată sau nu 
obiectului şi scopului cercetării sau, 
cum spunea loan Pânzaru: „Cea 
mai bună metodă de analiză este 
aceea care beneficiază de ceea 
ce s-ar putea numi hermeneutic 
literary sau alfabetizare exegetică. 
Exegetul competent dispune în 


fiecare moment de toate mijloacele 
interpretative cunoscute, rămânând 
deschis la orice sugestie a textului. 
Aplicarea unei metode este un 
proiect ca oricare altul, depinzând de 
nişte premise care pot să fi fost alese 
corect sau greşit, şi putând duce la 
succes sau la eşec, mai devreme 
sau mai târziu”. 

Reacţia de ocultare a modelor 
şi modelelor, cum ar fi „gândirea sla- 
bă”, „rizomul” deleuzian etc., toate 
acestea şi altele numesc procesul 
specific postmodern de contestare 
a vechilor structuri moderniste, epu- 
izarea vechilor forme valorice. Ea 
s-a împlinit rotunjit în opera lui Der- 
rida, cel care a teoretizat şi impus 
ca mod de gândire, ca teorie decon- 
structivismul. Termenul este folosit 
pentru prima dată de acesta în De 
la Grammatologie (1967). Derrida 
crede că opera nu este o totalitate 
a semnificantului, ci a semnificatului 
preexistent ei. Textul este astfel o 
producţie de sensuri ne-toializabile. 
Demolând structurile specifice gân- 
dirii occidentale (suflet / trup, inte- 
rior / exterior, literal / metaforic etc. ), 
le dă o nouă configuraţie şi un nou 
mod de funcţionare numite „natura 
auto-deconstructivă a textului”. 

Dar a persista în negatie (o 
spunea încă avangardistul T. Tzara) 
înseamnă a deveni anti-productiv, 
ca şi faptul împotriva căruia se face 
contestaţia, adică împotriva moder- 
nismului considerat învechit. Post- 
modernismul pare să fie, pentru 
Caius Traian Dragomir, renaşterea 
unui ante-modernism, a unui aproa- 
pe-clasicism. Postmodernismul 
s-ar dezvolta, de aceea, pe două 
direcţii majore: postmodernismul 
constructivist si deconstructivist; 
atât unul, cât şi celălalt încearcă să 
elimine orice hotare, să submine- 

ze legitimitatea şi să disloce logica 
stării moderniste. Postmodernismul 
constructivist nu respinge moder- 
nismul, ci caută să-i revizuiască 
premisele şi conceptele de bază. El 
încearcă să ofere intuiţiilor o nouă 
unitate ştiinţifică, etică, estetică şi 
religioasă. El nu respinge știința ca 
atare, ci numai acele abordări care 
permit doar datelor ştiinţelor naturii 
să contribuie la construcţia imaginii 
lumii. Postmodernismul deconstruc- 
tivist caută să depăşească viziunea 
modernă asupra lumii şi (pre)supo- 
ziţiile care o susţin prin ceea ce s-ar 
putea numi o anti-viziune asupra lu- 
mii. El „deconstruieşte” ideile şi va- 
lorile modernismului pentru a pune 
în evidenţă ceea ce îl alcătuieşte şi 
arată că idei moderniste, cum sunt 
„egalitatea” şi „libertatea”, nu sunt 
„naturale” pentru umanitate sau 
„adevărate” pentru natura umană, ci 
idealuri, constructe intelectuale. 

Se poate observa cum tot mai 
mult atât mediile ştiinţifice, cât şi 
mass-media condamnă postmoder- 
nismul ca fiind arogant faţă de cel 
ce susţine că ar cunoaşte un adevăr 
obiectiv sau un adevăr universal. Se 
face această apreciere dură cer- 
cetându-se conţinutul altor curente 
care promovează alte atitudini uma- 
ne. E adevărat că uneori se trece la 
intoleranță şi am exemplifica doar 
prin contestarismul estetic pe criterii 
politice sau prin opunerea nationa- 
lului globalizării, deşi nu totdeauna 
naționalismul este ostil europenis- 
mului şi globalizării. 

Răspunzând unor astfel de 
acuzaţii, Umberto Eco aprecia că 
reacția postmodernă trebuie să fie 
mai temperată şi să se supună unei 
realități evidente: recunoscând că 
trecutul nu poate fi distrus, că distru- 
gerea lui ar duce la tăcere, reacţia 


contestatară trebuie să se facă „cu 
ironie, cu candoare”. Mai mult: post- 
modernismul nu neagă importanţa 
tradiţiei, dimpotrivă, chiar reprodu- 
ce idei şi teme ale Antichității, ca şi 
clasiciştii, sperând astfel să creeze 
„ceva nou”. 

Canonul postmodernismului 
pune în discuţie însuşi constructul 
socio-cultural numit canon. Noţiu- 
nea de canon a însemnat, iniţial, 
acea listă de texte „sfinte” admise 
de Biserică; etimologic, înseamnă 
„lege, normă”. El a pătruns şi în 
exegeza artistică, denumind cele 
mai reprezentative opere pentru o 
perioadă istorică, pentru un curent 
artistic, o şcoală etc., consolidând 
astfel tradiția şi modelele. De ace- 
ea, canonul este restrictiv, îngrădi- 
tor, selectiv, ceea ce face ca o parte 
din literatura unei perioade să fie 
pusă între paranteze, el numeşte 
ceea ce înțelegem prin literatură ofi- 
cială, recunoscută etc., adică nişte 
opere sau un corpus de texte căro- 
ra o epocă, un curent le atribuie, în 
urma unor selecții riguroase, o anu- 
mită valoare. Canonul se bucură 
de o autoritate lărgită (auctoritas), 
fără a i se ignora valoarea de mit, 
pentru că fiecare sistem (operă etc.) 
evoluează, tinzând, în acelaşi timp, 
către conservare. Ne-pleonastic, 
canonul suportă un proces de ca- 
nonicitate minimală. „Pentru a vorbi 
despre o situație «homerică» este 
nevoie de o canonicitate minimală 
a lui Homer; sau a lui Kafka, pentru 
o situaţie «kafkiană»”. Astfel, el se 
concretizează concomitent într-o 
concepție critică şi estetică de susți- 
nere. În „bătălia” pentru globalizare 
şi europenizare, canonul nu poate fi 
exclus din dimensiunea antropolo- 
giei culturale, ceea ce face să fie in- 
tegrat „specificului naţional”, numai 

că deseori este fals opus europenis- 
mului. Au existat în istoria culturală 
mai multe curente artistice care au 
purtat această amprentă (Clasicis- 
mul francez, Sentimentalismul en- 
glez, Sturm und Drang-ul german 
etc.), dar niciodată canonizarea lor 
n-a suprimat manifestarea unor di- 
ferente specifice regionale sau zo- 
nale. Naturalismul zolist a devenit în 
Italia Verismul, în România roman- 
tismul se apropie, în prima lui etapă, 
de risorgimento-ul italian şi aşa mai 
departe. Dar se uită un lucru foarte 
important: atacul canonului şi deca- 
nonizarea reprezintă o nouă etapă 
a democratizării artei. 

Globalizarea. Postmodernis- 
mul se sincronizează cu tendinţa 
globalizării, fără a fi o aspirație spe- 
cifică acesteia. Tendinţe de acest 
fel au mai fost în istorie. O anumită 
teorie chiar afirmă că negația ar fi 
specifică globalizării, ca în cazul 
tuturor curentelor moderniste. Glo- 
balizarea este un concept a cărui 
semnificaţie e mai ales politică, 
economică, financiară, militară etc. 
şi foarte puţin culturală. Oricum, 
odată cu postmodernitatea, s-au 
înmulțit fenomenele ce tind a se 
globaliza, inclusiv crizele econo- 
mice, poluarea, fundamentalisme- 
le religioase etc., dar şi turismul şi 
mai ales informaţia, un rol decisiv, 
în acest proces, avându-l Internetul 
şi Televiziunea. 

Evident, o componentă a glo- 
balizării trebuie să fie acelaşi inte- 
res pentru local, naţional, inter- şi 
multi-culturalitate etc. O deviză a 
postmodernismului politic ar putea 
fi: „Gândeşte global, comportă-te 
teritorial”. 

Globalizării i se asociază con- 
sumul; inclusiv consumul cultural, 
ceea ce a impus şi redefinirea sin- 


tagmei literatură de consum, care 
desființează graniţele dintre elitism 
şi populism. 

Comparatismul şi studiile 
culturale. Comparatismul reprezin- 
tă un domeniu destul de vechi, el 
încearcă ieşirea din criză, refugiin- 
du-se în alte teritorii literare. Elibe- 
rate de istorism, studiile de literatu- 
ră comparată intră tot mai insistent 
sub incidenţa cercetărilor de teorie 
literară. Studiile culturale, cum se 
numesc astăzi, derivă din preocu- 
pările structuraliştilor francezi (vezi 
R. Barthes cu Mitologii, 1957), dar 
încep să se autodefinească în anii 
'90, prin demersurile unor cercetă- 
tori americani. Ele sunt o expresie 
a aceleiaşi democraţii pentru care 
literatura înseamnă „practică cul- 
turală specifică”, interesată de în- 
țelegerea mecanismelor culturale 
implicate în funcţionarea societăţii 
moderne. Identificate cu postmo- 
dernismul, ele vor să demonstreze, 
„pe baza aplicării tehnicilor de ana- 
liză literară la materiale culturale, că 
ceea ce pare natural din punct de 
vedere cultural rezultă, de fapt, din 
constructe accidentale, bizare, cu 
conotații social-istorice”. Ele consi- 
deră „textele” „artefacte culturale”. 
Termenul provine de la franțuzescul 
artefact şi numeşte un „fenomen 
sau o structură artificială”. Sensul 
lui nu este intrinsec nici limbii, nici 
lumii materiale, nu este dat, ci e 
un construct al gândirii şi, implicit, 
al limbii. 

Problemele teoretice pe care 
le ridică studiile culturale sunt însă 
mai multe. În primul rând, acestea 
sunt suspectate a fi marcate pu- 
ternic de politic. Răspunzând ideii 
mai generale (şi discutabile) a „discri- 
minării pozitive”, această viziune e 
pândită de pericolul confuziei va- 

lorilor. De pildă, studiile culturale 
americane, cum observa şi Mircea 
Martin, dau o şansă literaturii afro- 
americane, dar acest fapt riscă să 
se realizeze în detrimentul marii li- 
teraturi americane. 

In ceea ce priveşte domenii- 
le studiilor culturale, amintim între 
acestea: 

Cercetările de imagologie — 
termenul este împrumutat din psi- 
hologie, la sfârşitul anilor '60, pen- 
tru a desemna o nouă deschidere 
a cercetărilor comparatiste înspre 
imaginea străinului, a alterității cul- 
turale. Imagologia literară s-a deta- 
şat încetul cu încetul de psihologia 
popoarelor (care pretinde a defini 
imaginea veridică a unei colectivi- 
tăți) şi a eliminat parţial problema 
referentului, pentru a considera 
imaginea celuilalt o creaţie literară 
exprimând sensibilitatea particulară 
a unui autor, a unui creator. Sincro- 
nic, au coexistat diverse modalități 
de identificare a alterităţii: ignorații 
(excluşii istoriei), minoritarii etnici, 
religioşi, rasiali, excentricii (devian- 
tii, revoluționarii), străinii (barbarii), 
alienaţii (săracii, sclavii), margina- 
lizaţii (cerşetorii, vagabonzi, bandi- 
tii etc.). In studiile româneşti, două 
trăsături caracteristice istoriei ro- 
mâneşti au contribuit la aşezarea 
celuilalt într-o lumină specifică: pe 
de o parte, reacţia unei civiliza- 
tii oarecum izolate şi, pe de alta, 
impactul important al modelelor 
străine. Acţiunea contradictorie şi 
complementară a acestor factori a 
condus la o sinteză cu certe note 
de originalitate. 

Teoria feministă şi feminismul 
cunosc mai multe variante în SUA 
şi Marea Britanie, dar, în general, 
combat asimetria relaţiilor dintre 
sexe. Feminismul este o mişcare 


ce nu are încă priză în societatea 
românească. Feminismul a gene- 
rat două direcţii în critica literară. 
Una este critica feministă, care 
examinează problemele cu care se 
confruntă scriitoarele, obstacolele 
sociale şi economice, rezistenţa im- 
pusă de literatura scrisă de bărbați 
şi orientarea femeilor-cititoare în a 
reconsidera înțelegerea unui text în 
sensul codurilor sexuale existente 
în el. Gynocritica, prin contrast cu 
celălalt tip de critică, este preo- 
cupată să construiască un cadru 
feminin pentru analiza literaturii fe- 
meilor, să dezvolte modele bazate 
pe studiul experienţei acestora. Se 
recunoaşte şi o direcţie a criticii fe- 
ministe a operelor scrise de bărbaţi 
din perspectivă androcentrică, în 
cuprinsul tuturor şcolilor (psihanali- 
tică, deconstrucţionistă, nou istoris- 
tă, marxistă), dar şi în domenii mai 
speciale, cum ar fi critica liberală 
(specifică democraţiilor capitaliste), 
foucauld-iană, queer etc. 

In ceea ce priveşte studiile 
marxiste, acestea destructurează 
vechile canoane estetice şi redes- 
coperă interesul pentru cultura po- 
pulară a „clasei muncitoare”, arată 
că, dincolo de omul profunzimilor 
sau de omul social, există un om 
în totalitatea lui. Ea mai propune în 
relaţia operă — creator reabilitarea 
biograficului, vehiculând noțiuni 
precum: istorie, acţiune, libertate, 
angajament etc. 

New Historicism | Materialis- 
mul Cultural (SUA şi Marea Britanie) 
tratează literatura nu ca o reflectare 
a realităţii sociale, ci ca o practică 
discursivă ce critică şi reprimă forțe- 
le subversive ale acesteia, stabilind 
astfel interconexiuni între literatura 
şi cultura unei perioade. Sensurile 
cuvântului „istorie” sunt: (1) „eveni- 

mente ale trecutului” şi (2) „spune- 
rea unei poveşti despre evenimen- 
tele trecutului”. In final, se stabileşte 
o nouă relaţie între istorie şi literatu- 
ră, pe care n-o dezvoltăm aici. 

Teoria post-colonială, pen- 
tru foarte multe țări, nu are sens, 
acestea nefiind niciodată puteri 
coloniale. O chestiune aparte ar 
comporta însă condiţia statelor ce 
au aparţinut fostului lagăr socialist, 
statutul lor fiind într-un fel asemănă- 
tor celor coloniale, ele depinzând, o 
bună perioadă, de Uniunea Sovie- 
tică, numai că această realitate nu 
a fost folosită suficient de către ro- 
mancieri. De asemenea, cercetarea 
românească începe să se aplece 
mai mult spre cultura şi literatura 
diasporei (C. V. Gheorghiu, Vintilă 
Horia, Petru Popescu, Petru Dumi- 
triu ş.a.), inclusiv a românilor aflaţi 
în vechi teritorii româneşti din afa- 
ra graniţelor actuale, din Ucraina, 
Ungaria, Basarabia etc., luând, în 
acest sens, exemplul altor culturi 
(franceză, de exemplu). 

Discursul minorităților este 
interesat de problemele complexe 
ale identităţii culturale a minorităţilor 
etnice, imigranţilor, defavorizaților 
etc., care întâmpină dificultăți de 
integrare. In ceea ce priveşte dis- 
cursul minorităților există şi la noi 
în unele regiuni un multiculturalism 
datorat coexistenţei unor populații 
aparținând diferitor etnii: maghiari, 
germani, evrei, ţigani ş.a. Acesta îşi 
are subtilitățile şi complexitatea sa. 
li dăm doar câteva repere teoretice. 
În primul rând, se cunosc mai multe 
modele culturale: cosmopolit (uni- 
versalist), intercultural (deschis), 
cantonal (neutralist) şi etnocentrist 
(închis). Co-etnicitatea se poate 
manifesta şi ea în două moduri: 
conlocuire şi convietuire etnică, iar 


ca fenomene specifice ei numim: si- 
militudinile, diferenţele, aculturația, 
asimilarea, interferența, pluralismul 
şi etnocentrismul. 

Mimesis şi diegesis. O ches- 
tiune fundamentală a artei şi teoriei 
estetice postmoderniste priveşte 
raportul dintre mimesis („ceea ce 
s-a întâmplat”) şi diegesis („spu- 
nerea întâmplării”). Această relaţie 
merge, în poetică, până la Aristotel 
care afirma că „arta imită natura”, 
numai că aserţiunea a fost inter- 
pretată mult timp eronat. „Aristotel 
nu defineşte arta aici; el spune doar 
că arta imită natura şi se referă la 
faptul că procesul artistic este ase- 
meni procesului naturii” (Ştefan 
Avădanei). Astfel, mimesis şi poie- 
sis devin identice din perspectiva 
creaţiei artistice. Postmodernismul 
schimbă însă aici sensurile, punând 
în prim plan nu mimesis-ul (chestiu- 
ne de epistemologie), ci diegesis-ul 
(chestiune de ontologie), pe motivul 
că realitatea este deosebit de di- 
versă, plurală, anarhică. In aceas- 
tă situaţie ficțiunea ia locul realului, 
metafizicul — fizicului. 

Noua literatură, punând ac- 
centul pe o imaginație doritoare de 
„schimbare” a realităţii, poate dez- 
volta patru tipologii pentru ceea ce 
s-a numit „realitate virtuală a hi- 
per-realităţii” sau „realism magic”, 
ce amestecă realul cu ne-realul. 
Le enumerăm fără a le comenta: 
literatura iluziei, literatura viziunii, 
literatura re-viziunii, literatura dez- 
iluziei. 

Faţă de alte spații, frecventa- 
te şi până acum de literatură (fan- 
tastică, SF etc.), postmodernismul 
inventează cyberspațiul. Acesta 
reprezintă un spaţiu creat ciberne- 
tic de „imaginaţia” calculatorului. 
Cyberspaţiul este mai extins decât 

Web-ul, care este doar un subspa- 
tiu al celui dintâi, având, desigur, 
toate ingredientele vechii utopii. 
Imaginaţia devine astfel creatoare 
de opere literare considerate arte- 
facte generatoare de metanarațiuni. 
Această nouă cultură a fost numită 
cybercultură. Virtuţile ei ar fi că este 
foarte accesibilă şi că reprezintă 
o formă inedită a socializării (sau 
re-socializării) realizată prin cores- 
pondenţă electronică, prin mesaje 
instantanee (chat) şi construind în 
acest mod comunităţi virtuale. 

O altă consecinţă a aces- 
tor mutații o constituie fenomenul 
cyberpunk, adică apelul constant 
la ştiinţă care ţine sub control fan- 
tezia şi irealul, făcând perceptibilă 
limita dintre raţional şi irațional, din- 
tre idealism şi pragmatism, dintre 
progresul material al tehnologiilor 
informaţionale actuale şi teoriile 
generaţiei precedente. 

Din aceste motive, în locul /i- 
teraturii se vorbeşte mai mult des- 
pre metaficțiune, metaliteratură. 
Metaliteratura (prefixoidul meta în- 
semnând „lângă, dincolo”) numeşte 
astăzi un corpus tot mai cuprinzător 
şi mai nuanțat de texte. Iniţial se 
referea la „discursul despre litera- 
tură”, adică la procedeele prin care 
literatura îşi dovedeşte specificul 
ei ca artă. Astăzi ea numeşte „fic- 
țiunea despre ficțiune”. Apoi, culti- 
vă, cu destulă obstinaţie, eseistica 
pentru implicita sa literaritate. Aşa- 
dar, postmodernismul reformulea- 
ză şi vechea distanţă dintre text şi 
metatext, dintre literatură şi critica 
literară, textul devenind tot mai auto- 
reflexiv; cu alte cuvinte, literatura 
face paşi către critică, apropierea 
aceasta fiind de alt sens decât cea 
încercată până acum, în care critica 
mergea către literatură şi creație. 


În cadrul metaliteraturii dis- 
tingem metaproza, literatură care, 
depăşind clasicul mimesis, devine 
autoreferenţială; altfel spus, „litera- 
tura literaturii” sau „literatură din / 
cu literatură”. Ea numeşte jurnalul 
de atelier, metaromanul sau roma- 
nul despre roman, metaficţiunea 
istoriografică, concept ontologic 
introdus de L. Hutcheon, adică un 
referent (istoric, economic, social 
etc.) prezent sau trecut, care ge- 
nerează un joc ironic reciproc între 
cele două „realităţi, ca în Numele 
trandafirului, de Umberto Eco sau 
lubita locotenentului francez, de 
Fowles. 

Ştiinţa şi arta. Poate cel mai 
interesant fenomen postmodernist 
îl constituie apropierea literarităţii 
de ştiinţă. O dihotomie clasică, cea 
dintre ştiinţă şi artă, este supraso- 
licitată pentru definirea literaturii în 
raport cu un domeniu mult mai clar 
de referinţă, cel al ştiinţificului. Cele 
două domenii, care erau definite 
până de curând prin opoziție (se şi 
spunea că „literatura este ceea ce 
nu este ştiinţific”), încep să devină 
convergente în ambele sensuri: li- 
terarul tinde către ştiinţific, iar ştiin- 
țificul către literar. 

Estetica matematică merge 
până în Antichitatea lui Platon care 
considera sfera şi cercul figuri geo- 
metrice ale perfecțiunii, idee perfect 
valabilă şi astăzi. In acelaşi domeniu 
al esteticului intră şi alte valori ale ma- 
tematicii, cum ar fi Numărul de aur, 
secțiunea de aursau proporția divină, 
considerată ideală şi dată de seria de 
fracţii: 2/1, 3/2, 5/3, 8/5 etc. Incă anticii 
au văzut în ea o chintesenţă a armoni- 
ei şi frumosului aflată la baza diviziunii 
formelor naturale (umane, cosmice, 
artistice etc.). Secole la rând a fost 
considerată canon artistic. Teorema, 

termen fundamental în matematică, 
provine cuvântul grecesc the6rema 
care înseamnă spectacol, cuvântul 
fiind înrudit şi cu cel din care derivă 
teatru. Dorinţa oricărui matemati- 
cian este de a căuta unei teoreme 
o demonstraţie, nu numai adevă- 
rată, ci şi „frumoasă”, or, frumosul 
este, cum bine se şiie, o categorie 
a esteticului. Aşa se face că multe 
teorii matematice, cum ne spune şi 
Solomon Marcus, se sprijină pe câte o 
metaforă, figură eminamente literară. 
Metafora fluidului stă la baza teoriei 
comunicării (vezi conceptul „canal de 
comunicare”), cea a sacului cu boa- 
be fundamentează teoria mulțimilor, 
black box-ul defineşte teoria ciberne- 
tică şi aşa mai departe. 

Efectul artistic n-a întârziat 
să apară în postmodernism. Ceea 
ce s-au numit romane algebrice se 
sprijină pe teoria algebrică fuzzy. 
Matematic, termenul numeşte o 
„mulţime vagă”. In cazul ei, adevă- 
rul nu mai este descoperit prin ob- 
servaţia obiectivă, ci prin percepţie 
subiectivă. „Istoria” fuzzy ar echiva- 
la, după scenariul descris de loana 
Petrescu, cu ceva asemănător rela- 
tiei dintre Revoluţia franceză şi Res- 
tauraţie, adică dintre „radicalismul 
modernilor” şi „postmodernitate”. 
„Or, fără a abdica în faţa etichetei 
unice, câțiva au oferit o variantă mai 
adecvată la obiect tocmai prin tole- 
ranţa ei față de celelalte: fuzzy”. 

Şi astfel, conceptul s-a dove- 
dit deschis tuturor codurilor, inclusiv 
celui logic sau literar, vorbindu-se 
de romane... fuzzy. Cel care lan- 
sează acest termen a fost Lofti A. 
Zadeh, care publică în 1965 lucra- 
rea Fuzzy set. li urmează, în litera- 
tura română, scriitorul Constantin 
Virgil Negoiță, profesor de informa- 
tică la Universitatea Hunter din New 


York, care a devenit celebru prin 
studiile sale de logică fuzzy apli- 
cată literaturii. El scrie mai multe, 
destul de bizare, „romane” fuzzy, 
cum ar fi: Vag (2000), Logica post- 
modernului (2004), lrozii (2005) 
şi altele. In loc de termenul impus, 
fuzzy, el preferă şi un altul, preluat 
tot din algebra modernă, propus de 
Mihail Şora, Pullback, care este şi 
titlu de roman. Cuvântul numeşte 
„O mişcare înspre o limită, un obiect 
terminal în cadrul unei structuri în 
care fiecare obiect îşi are propriul 
său loc”. De aceea, aceste scrieri 
experimentale se mai numesc ro- 
mane algebrice. 

Povestea fuzzy se caracteri- 
zează printr-o naraţiune vagă, difu- 
ză, cu multiple fațete ce depind de 
narator; aceeaşi existență în mai 
multe secvenţe, multiplicate la infinit. 
Diaristicul şi inserția intertextuală fic- 
țională, epicul şi poematicul etc. se 
conjugă în aceeaşi scriitură. Perso- 
najele, destructurate, fragmentate, 
difuze etc. ţin, în diferite grade, atât 
de real, cât şi de imaginar, atât de 
istoric, cât şi de mitic sau oniric. În 
lrozii, varianta românească se con- 
jugă cu cea gândită (nu tradusă!) în 
engleză, realizând un interesant ex- 
periment. „Formele se schimbă, cu- 
lorile se contopesc, apoi se separă, 
pentru a se contopi din nou în alte 
combinaţii neşiiute, nimic nu este 
clar, totul stă sub semnul relativis- 
mului şi al continuei transformări,” 
inclusiv la nivelul valorilor: bine — rău, 
frumos — urât etc. Intr-o definiţie a 
autorului român, logica specială a 
acestei scriituri o constituie căuta- 
rea continuă a noului. Astfel, ineditul 
tinde către insolit (îşi subintitulează 
romanele a novel, cu sensul de „ro- 
man”, dar şi de „nou”, apropiindu-le 
de science fiction). După propria-i 

mărturisire, „cartea vrea să fie — în 
acelaşi timp — jurnal, memorii, tratat, 
manifest şi poveste — fără vreo urmă 
de separare”, frontierele devenind 
vagi. „Folosesc o tehnică de colaj, 
nemaiîntâlnită în literatura modernă. 
Introduc în povestea mea mai multe 
poveşti, clasice sau mai puţin clasi- 
ce, cu modificări mai mult sau mai 
puţin percepiibile, asemenea unor 
bucăţi de ciocolată, mai mici sau mai 
mari, într-un tot construit cu grijă. Cu 
alte cuvinte, introduc bibliografia în 
text. [...] Amândouă — simultan şi to- 
tal. Rezultatul e un text scris cu texte. 
Ceva nou. De aici subtitlul a novel”, 
preciza o astfel de autoare. 
Interesant este şi fenomenul 
generat de geometria fractală. Teo- 
ria fractalilor a fost întemeiată de 
matematicianul Benoit Mandelbrot, 
cu a sa O teorie a seriilor fractale 
(1975), care a devenit mai târziu 
carte-manifest ce a revoluţionat 
cunoaşterea: Geometria fractală a 
naturii (1982). Cuvântul fractal (lat. 
fractus) a fost inventat de el, deri- 
vând din verbul frangere („a sparge, 
a rupe în bucăţi, a zdrobi”). „Fractal 
înseamnă fragmentat, fracționat, 
neregulat, întrerupt”. In natură nu 
putem descoperi nici un fragment 
de materie omogenă — cu o va- 
riaţie uniformă a proprietăţilor, de 
la un punct la altul. După părerea 
lui Mandelbrot, noţiunile geome- 
triei euclidiene nu pot reprezenta 
adecvat formele naturale — norii nu 
sunt sfere, munții nu sunt conuri... 
Geometria fractalilor nu recunoaş- 
te, deci, linia, suprafața, volumul. 
Fractalul este foarte aproape de 
perspectiva deconstructivistă, în 
care „haosul nu mai este gândit ca 
o pierdere de informație, ci devine el 
însuşi o sursă de cunoaştere”. 
Fără a intra în amănunte, în 


ceea ce ne priveşte am identificat şi 
dezvoltat următoarele aspecte lega- 
te de fractalitatea literaturii:: posibi- 
litatea unei poetici a fractalilor; frac- 
talitatea artisticului şi a literaturii pe 
următoarele dimensiuni: literatura 
fractalilor, literatura fractalităţii ex- 
plicite, fractalitatea implicită a litera- 
rului, între două orizonturi: explicit / 
implicit, o limbă numită „fractaliza”, 
toate corelate cu specificitatea unei 
„lecturi fractale”. 

Lărgirea granițelor litera- 
rității. Astfel, treptat, constructul 
literar refuză să mai fie doar „artă 
a cuvântului”, opera literară însăşi 
devine artefact. În concurenţă cu 
literaritatea se află poeticitatea. 
Literaritatea trebuie să dea un 
răspuns la întrebarea deloc sim- 
plă: „Ce face dintr-o operă dată o 
operă literară” sau, cum spunea 
R. Jakobson, cum se transformă 
un „mesaj verbal într-o operă de 
artă”. Poeticitatea este un concept 
mai cuprinzător în care se regă- 
sesc incluse şi cele de /iteraritate, 
teatralitate, dramaticitate etc. Ca 
orice concept, şi literaritatea se 
manifestă atât ca un „gen proxim” 
al definirii, cât şi ca sumă de „di- 
ferente specifice”. Estetica post- 
modenistă lărgeşte enorm sfera 
conceptului, atrăgând în interiorul 
literarității domenii la care altă dată 
nici nu se visa. Amintim despre 
confuzia că literaritatea nu presu- 
pune automat şi artisticul, esteticul. 
De aceea, un teoretician postmo- 
dernist, Arthur Danto, consideră că 
este necesară identificarea şi con- 


1 Vezi cartea noastră, Dumitru 
Tiutiuca, Nicoleta Dascălu, Fractolo- 
gia (Prolegomene la o posibilă viziune 
fractală asupra literaturii), Fundaţia 
Scrisul românesc, Craiova, 2004. 

ştientizarea artisticului şi mai apoi 
admirația lui. 

La o analiză atentă a literaturii 
postmoderniste se observă cât de 
multe, diverse şi insolite sunt forme- 
le literarităţii ei. Vom numi doar câ- 
teva dintre acestea (mai în amănunt 
le-am prezentat în cartea noastră 
Pentru o nouă teorie literară?): 
literaritatea media, virtuală, impli- 
cită, involuntară, nostalgică, per- 
secutată, adăugată, nedefinitivată, 
re-asamblată, insertată, proteică, 
contrafăcută, uzurpată, dezinhibată, 
remixată, substituită, cotidiană, uti- 
litară, diaristică, combinată etc. 

O dispută actualizată de post- 
modernism este cea dintre perspec- 
tiva lingvistică a esteticului (obiectul 
actualelor „Poetici”) şi cea psiho- 
logică, altfel spus, dintre normativ 
şi descriptivism. Teoriile mimetice 
sunt preocupate de modul în care 
opera reflectă realitatea, teoriile 
pragmatice cercetează felul în care 
opera educă cititorul, iar cele ex- 
presive vor fi centrate pe creator şi 
sentimentele, trăirile lui etc. Foarte 
important: chiar conceptul de text 
este marcat de aceste schimbări de 
paradigmă, depăşind definiţia strict 
lingvistică, ceea ce schimbă însăşi 
ontologia teoriei literare. 

In acelaşi timp s-au desco- 
perit, mai ales sub influenţa noii 
mass-media, noi perspective de 
abordare a textualităţii şi literarității. 
Iconologia este una dintre ele. In- 
cepând cu Evul Mediu, în sprijinul 
cuvântului scris vin — spre dreapta 
lui înțelegere în cărţile sfinte — ima- 
ginea, desenul. llustrând textul, 
imaginea se identifică cu acesta, 
dezvoltând şi un gen ce atinge 


2 Editura Timpul, laşi, 2005. 


perfecțiunea: miniatura; mai târ- 
ziu — ilustraţia de carte. De acum în- 
colo textul şi imaginea vor coexista, 
susținându-se reciproc pe aceleaşi 
coordonate tematice şi simbolice. 
In acest domeniu există deja nu- 
meroase şi interesante contribuţii, 
cum sunt studiile de iconologie sin- 
cronică (Cuplul medieval în texte 
şi imagini) şi cele diacronice (Ima- 
ginea feminităţii fatale). 

Relaţia autor — cititor. Autorul 
clasic era unul demiurgic care stă- 
pânea autoritar soarta personajelor. 
Postmodernismul anunţă „moartea 
autorului”, (R. Barthes) denunţând 
incapacitatea lui de a ţine sub con- 
trol evoluția personajelor şi vocea 
auctorială. El devine astfel, în ter- 
menii lui Giani Vattimo, unul „slab”, 
care reintră în scenă în forță, dar şi 
în ipostaze de multe ori neobişnui- 
te, el poate fi, de exemplu, autor al 
unor opere scrise „la două (sau mai 
multe) mâini”. 

Dar „moartea autorului” în- 
seamnă naşterea unui nou cititor. In 
ceea ce priveşte relația cu cititorul, 
creatorul mai vechi se adresa unui 
public vag, inteligent şi binevoitor. 
Cititorul era luat uneori ca martor, 
de unde şi folosirea unor formule de 
adresare directă, inclusiv la un autor 
ca Dostoievski. Postmodernismul 
provoacă o impresionantă resu- 
recţie a teoriilor lecturii. Redesco- 
perirea lectorului ca instanţă a de- 
terminării semnificației sensului, ca 
„performeur, judecător şi complice 
al actului de comunicare scriptică”, 
echivalează, cum spunea Jauss, 
cu o schimbare de paradigmă în 
studiile literare. Receptorul devine, 
conform unei formule, „stăpânul au- 
torului (şi regizorului)”. De fapt, cel 
mai bine este vizibil acest fenomen 
în teatru, mai ales prin ineditele şi 

variatele formule regizorale, spec- 
tacolul jucându-se în spaţii inima- 
ginabile până acum: în stradă; în 
mansarde; practic, peste tot. 

Cititorul textului postmodernist 
trebuie să fie, de aceea, unul avi- 
zat, atent, pregătit, familiarizat cu 
experimentele inovatorii. Un astfel 
de text nu mai are finalitate ca întâl- 
nirea cu esteticul, cu frumosul, ci şi 
cu un fel de katharsis eliberator de 
tensiuni. Literatura, filmele, specta- 
colele de teatru se adresează, tot 
mai mult, unor persoane cu „nervii 
tari”, iar vechiul katharsis revine 
în actualitate şi acționează pe alte 
coordonate decât în Antichitate. 

In receptare, celor cunoscute 
se adaugă şi alte criterii de evalua- 
re. Unul, care priveşte atât creatorul 
cât şi receptorul, se numeşte perfor- 
mativitate sau performare (perfor- 
mance) (termen preluat din lingvis- 
tica pragmatică). El este lansat de 
RoseLee Goldberg cu Performan- 
ce: Live art since 1960, carte apă- 
rută la New York în 1998. Conceptul 
respinge establishment-ul („rutina”), 
apropiind arta de viaţă. El reclamă 
o nouă democratizare a artisticului. 
Performance art răspunde schim- 
bărilor aduse de „mentalitatea” 
postmodernistă, fiind una „volatilă”, 
cum s-a spus, „în mişcare”, „vie”, 
inter-culturală şi sincretică etc., un 
fel de „artă în stare de veghe” şi de 
daily event. În acest context, însuşi 
artistul (autorul, dar şi interpretul) 
devine un performer. 

Un alt aspect al chestiunii ar 
fi următorul: întotdeauna, în istoria 
omenirii, a existat o luptă între indi- 
vidualitate şi colectivitate. In dome- 
niul fenomenului artistic, urmările 
au fost multiple. Agresiunea civili- 
zaţiei asupra culturalului, transfor- 
marea artei într-un obiect de lux etc. 


conduc la reacţia acesteia de a-şi 
cere dreptul la o nouă democratiza- 
re, ceea ce explică şi ascensiunea 
de astăzi a fenomenului pop art-ei 
(în accepţie occidentală: „artă de 
consum”), opusă high art-ei. 
Paraliteratura a fost mult timp 
considerată, elitist, compromiţătoa- 
re, adresându-se omului „mediocru 
intelectual, conformist şi vulgar”. 
Ea este confundată cu literatura 
de consum, sau cu literatura de di- 
vertisment, sau cu literatura uşoară, 
kitsch etc., adică books for all. Unii 
o situează chiar în zona literarului. 
Postmoderniştii spun că paralitera- 
tura este totuşi o... literatură, cea „de 
consum” fiind una de consum curent, 
din rândul căreia se recrutează nu- 
mitele bestseller-uri. Ea nu se opune 
„literaturii înalte”, ci o completează. 
Această literatură (şi artă) are în soi 
cietatea contemporană o circulaţie 
ce nu poate fi neglijată. Nici nu poa- 
te fi altfel: o societate de consum 
trebuie să aibă şi o literatură de 
consum. Astfel se vorbeşte despre 
„consumatorul de artă”; o publicaţie 
apărută la Cluj, menită să prezinte 
noutăţile editoriale, se numeşte Fa- 
brica de Cărţi (aluzie la mai vechiul 
concept „industrie literară”; a se ve- 
dea şi noţiunile contemporane din 
alte domenii: Star Factory — Fabri- 
ca de vedete, Hit Factory — Fabrica 
de hituri muzicale etc., circumscri- 
se valului consumerist actual) şi 
aceasta în condiţiile în care consiliul 
ei editorial cuprinde personalități de 
marcă ale culturii, cum ar fi Mircea 
Muthu, lon Vlad, Achim Mihu, Mir- 
cea Popa şi alţii. Nici „fenomene- 
le” Sandra Brown, Paulo Coelho, 
Henry Miller, Peter Jackson cu Stă- 
pânul inelelor sau J. K. Rowling cu 
serialul Harry Potter, Dan Brown, 
autorul mult disputatei cărți Codul 

lui Da Vinci etc. nu sunt mai sim- 
ple, ele impunând ceea ce s-a numit 
literatura fantasy. Paraliteratura mai 
numeşte şi aşa-zisele „sub-specii 
marginale ale prozei” sau „literatura 
de gen” („gender literature”), pulp 
fiction („maculatură”, într-o exprima- 
re ironică), povestiri polițiste (engl. 
policier), romanul de groază (hor- 
ror-ul), western-uri, science fiction, 
roman sportiv (despre baseball), 
romanul de suspans (thriller-ul), 
SF-ul (după unii), melodrame, love 
story-ul, povestiri erotice soft- şi 
hard-core, tehno-thriller-ul, roman 
de suspans cu substrat tehnologic, 
maestru fiind Tom Clancy, Mystical, 
sau (Theological)-thriller, roman 
tot de suspans, dar cu implicații 
mistice sau misticoidale (cele ale 
lui Robert Langdon). Aceste genuri 
încep să fie puternic formalizate şi, 
prin aceasta, modelul devine acce- 
sibil. In general, paraliteratura se 
adresează preponderent unui cititor 
cu o cultură medie sau submedie. 

Formula estetică. Nu toți 
îi recunosc postmodernismului o 
formulă estetică independentă, de 
sine stătătoare. Mircea Cărtărescu 
îl concepe mai mult ca o atitudine 
culturală (politică, filozofică şi mo- 
rală) şi mai puţin una estetică, deşi 
promovează, original, sincretismul 
artelor. In viziunea scriitorului, el 
reprezintă mai mult o atitudine de- 
mocratică, cu tot ceea ce presupu- 
ne aceasta: toleranţă, drepturi ale 
omului, pluralism cultural, civism 
etc. De aceea, orice reacție „potriv- 
nică” acestor valori, cum ar fi: na- 
ționalismul, tribalismul, şovinismul, 
discriminările naționale etc., este 
combătută de susținătorii postmo- 
dernismului. 

Şi totuşi, postmodernismul 
apare acolo unde se regăsesc cel 


puțin următoarele condiţii defini- 
torii: 

e în tradiţia textualistă, înce- 
tează interesul pentru operă, în- 
treg şi se afirmă fragmentul. Odată 
cu „moartea operei”, apare şi con- 
ceptul de intertextualitate. Dacă 
intertextul numeşte spaţiul în care 
o multitudine de texte se supra- 
pun, intertextualitatea se referă la 
transpozițţia unui sistem de semne 
în interiorul altui sistem sau într-un 
câmp de sisteme significante. Astfel 
devine posibilă corelaţia serie lite- 
rară — alte limbaje. De asemenea, 
promovarea hypertextului, con- 
struct mintal al cititorului, pare a fi 
legată de cibernetică. Hypertextul, o 
invenție a postmodernismului, este 
definit ca „o rețea textuală, în care 
selectarea unui cuvânt, link, frază 
sau imagine trimite cititorul într-un 
alt loc al rețelei”; 

e se manifestă interesul pen- 
tru cotidian; accentul cade pe „cum 
se vede” în dauna lui „ce se simte”; 
de asemenea, pe secundar, banal, 
obişnuit; 

e literatura devine accentuat 
autoreferenţială, marcată puternic 
de experiențe autobiografice, ca 
într-un jurnal uşor literaturizat; obi- 
ectivitatea aparentă, asigurată de 
naratorii omniscienţi (la persoana a 
treia), dispare, lăsând locul punctu- 
lui de vedere subiecitivist; 

e ludicul nu este specific post- 
modernismului, dar e cultivat de el. 
Dacă urmăreşte ironizarea unor 
fenomene care apar în societate şi 
nu derizoriul, e benefic, contribuind 
la eliminarea răului. Numai că acest 
ironic e, uneori, hilar, pentru că a 
pierdut gravitatea comicului. Aproa- 
pe totul devine în postmodernitate 
talk show, „circ”, spectacol. Acest 
fapt are un aspect pozitiv, pentru 

că operele produc bucurie, promo- 
vează stări luminoase şi chiar valori 
umaniste. O formă a ludicului este 
carnavalescul; 

e compoziția operei devine 
una aproape aleatorie, de- şi re- 
structurată, fragmentată şi recom- 
pusă într-o altă configuraţie decât 
cea originară, fragmentul fiind şi 
aici noul zeu, de unde şi preferința 
pentru tehnici adecvate: „a colaju- 
lui”, a mozaicului, compoziţiei în 
abis, puzzle-ului şi a altor formule 
similare; 

e se promovează transtextua- 
litatea şi sincretismul, se acceptă 
atât realitatea tehnologică, cât şi 
cea metafizică, potenţată de mi- 
racolizarea indeterminărilor, care 
înseamnă inclusiv estomparea 
graniţelor dintre genuri, interdiscipli- 
naritate etc., dar şi încălcarea hota- 
rului dintre literatură şi viaţă, dintre 
ficţiune şi realitate. Scriitura inteli- 
gentă şi intertextuală, parodică, pro- 
duce mutații în toate componentele 
operei. Lectura unui astfel de text 
trebuie să fie una culturală; 

e se acordă prioritate cititoru- 
lui şi rolului lui activ în receptarea 
lecturii plurale. 

Există un „Postmodernism 
românesc”? Adevărul e că toate 
curentele literare s-au manifestat în 
cultura română într-un mod aparte, 
cu importante elemente de specifici- 
tate. Aşa s-a întâmplat cu clasicismul, 
care n-a avut o configuraţie autono- 
mă ca în Franţa, patria acestuia, cu 
Iluminismul, căruia Şcoala Ardeleană 
i-a formulat importante particularități 
româneşti, cu romantismul şi aşa mai 
departe. In acest context, nu trebuie 
să contrarieze nici modul în care se 
afirmă, la noi, postmodernismul. 

Şi astăzi se dezbate polemic, 
în presa literară, dacă „există sau 


nu un postmodernism românesc?”. 
La noi, se vorbeşte despre post- 
modernism începând cu „genera- 
ţia anilor '80” (Mircea Cărtărescu), 
formată în atmosfera bucureştea- 
nă a Cenaclului de luni (condus de 
N. Manolescu) şi al Junimii (condus 
de Ov. S. Crohmălniceanu). Unii 
neagă numai termenul, alţii contes- 
tă însăşi realitatea culturală şi este- 
tică pe care o reprezintă. Argumen- 
tele, atât cele pro, cât şi cele contra 
sunt mai multe. În primul rând, se 
contestă existenţa acestuia, pentru 
simplu motiv că, în România, n-a 
existat o postmodernitate care să-l 
susțină, ca în Occident. România ar 
mai avea mult timp până va ajunge 
o societate postindustrială, informa- 
tizată. Mircea Martin şi N. Manoles- 
cu se întrebau şi ei, la un moment 
dat, dacă ar putea exista un post- 
modernism (literar) fără postmo- 
dernitate? Mai mult, se zice că re- 
gimul comunisto-ceauşist ne-a ţinut 
departe de ce se întâmpla în lume, 
ne-a situat la marginea postmo- 
dernităţii. Dacă postmodernismul 
românesc există (cât o fi existând!), 
afirmă Alex. Ştefănescu şi Cristian 
Tudor Popescu, el este o imitație, 
neinteresantă, fără şansa de a ieşi 
profitabil în lume... 

Dar... In comparaţie cu spa- 
tiul cultural euro-american, nu nu- 
mai cel românesc, dar şi cel central 
şi est-european a fost retardant şi 
artificial. Pentru cineva care vine 
dintr-un regim comunist, chestiu- 
nea modernităţii se pune altfel de- 
cât pentru o persoană care vine 
dintr-o societate liberă, în care 
există o tradiţie a modernităţii, cre- 
de şi H.-R. Patapievici. 

Căderea cenzurii comuniste 
însă a potenţat cu siguranţă afir- 
marea noului în artă, încât am putut 


Critică, eseu 


127 


recupera foarte rapid un handicap. 
Că există un postmodernism şi în 
România, dovada cea mai grăi- 
toare o avem în chiar opera unor 
scriitori care au intrat demult în con- 
ştiinţa critică şi publică: |. Bogdan 
Lefter, C. Dobrescu, Al. Muşina, 
Gh. Crăciun şi mulţi alţii. Excesele 
nu lipsesc însă nici aici, atunci când 
începuturile postmodernismului în 
România sunt puse, protocronic, 
chiar în seama lui Mihai Eminescu 
(Maria-Ana Tupan), prin prisma a 
ceea ce autoarea numeşte „decon- 
strucţia metafizicii”, cunoaşterea „în 
epistemă şi paradigmă”, practica 
„reinscripţiei şi intertextualităţii” etc., 
ce s-ar regăsi în opera poetului. 

Realitatea este că, după căde- 
rea dictaturii, aceşti tineri scriitori au 
înființat Asociaţia Scriitorilor Profe- 
sionişti din România (ASPRO), ca 
alternativă la Uniunea Scriitorilor 
pe care o considerau o relicvă a 
trecutului comunist şi au început să 
promoveze o vehementă luptă pen- 
tru afirmarea şi impunerea formulei 
lor literare, dublaţi fiind de sprijinul 
benefic al universitarilor. 

In fine, chiar acceptând ideea 
existenţei curentului la noi, sintag- 
ma postmodernism românesc este 
considerată, de către unii oponenți, 
hilară prin atributul „românesc”, or, 
postmodernismul se vrea un cu- 
rent transnational atât în teorie, cât 
şi prin creaţie. Pentru că realităţile 
din România n-ar putea susține un 
postmodernism real, s-au propus 
mai multe denumiri. După unii, pre- 
ferabil ar fi ca fenomenul să se nu- 
mească transmodernism (Cristian 
Livescu), transmodernism textualist 
(I. Bogdan Lefter), neomodernism, 
modernitate recentă (H.-R. Patapie- 
vici) ori chiar post-postmodernism. 
Corin Braga inventează denumirea 


anarhetip, aceasta vrând să suge- 
reze că, după deconstrucţie, dez- 
agregare etc., trebuie să urmeze 
formele autonome ale unei noi pa- 
radigme artistice. 

Foarte interesantă este ati- 
tudinea unor recunoscuţi scriitori 
români (din categoria postmoder- 
niştilor!) referitor la soarta unui po- 
sibil „postmodernism românesc”. 
Amintim doar cunoscutul caz al lui 
Mircea Cărtărescu: acesta declara 
în nişte interviuri că, în calitate de 
universitar, acceptă ideea existen- 
tei unui astfel de curent la noi, dar, 
ca scriitor, adaugă: „Dacă scrierile 
mele ar fi tipic postmoderne, aş fi 
foarte nefericit. Mie mi se pare că 
ele nu sunt tipice pentru nimic, de- 
cât pentru propria lor substanţă”. 

De fapt există şi opinia con- 
form căreia postmodernismul nu se 
confundă cu literatura generaţiei '80 
şi nu este invenţia acesteia, după 
cum nici procesul literar contempo- 
ran nu este reductibil la postmoder- 
nism (există o serie de alte tendin- 
te, care ar merita reliefate), şi nici 
optzecismul însuşi nu e reductibil la 
postmodernism. 

Deşi evoluţia postmodernis- 
mului este fracționată, la noi, în 
„generaţii” (concept discutabil şi 
inoperant — opizecişti, nouăzecişii, 
douămiişti), elementele de continui- 
tate sunt mai importante, mai rele- 
vante decât diferenţele clamate de 
preopinenți. 

In ceea ce priveşte literatura 
de peste Prut, aceasta s-a sincroni- 
zat cu literatura din România odată 
cu generația optzecistă. Contactul 
cu mişcarea românească a fost di- 
rect. Mai mulţi tineri scriitori basa- 
rabeni au venit în țară, publicându-şi 
aici mai multe cărţi şi devenind cu- 
noscuţi. Din această promoţie fac 

parte: Emilian Galaicu-Păun, Aura 
Christi, lrina Nechit, Dumitru Crudu, 
Vasile Gârneţ, Mihai şi Alexandru 
Vakulovski, Grigore Chiper, lulian 
Fruntaşu şi alții. 

Le-a fost alături şi i-a susţinut în 
demersul lor o revistă angajată pu- 
ternic în modernitate, Contrafort. 

O SCURTĂ TEORIE 
A SECUNDARULUI* 


Pentru a-mi explica poziția în 
ceea ce priveşte categoria vagă şi 
multiformă, pe care am numit-o se- 
cundar, voi amplifica perspectiva is- 
torică şi voi comenta pe scurt ceea ce 
cred eu (în tradiția weberiană) că se 
întâmplă în lumea de astăzi. Aproa- 
pe de sfârşitul secolului al XX-lea, un 
proces început de multă vreme pare 
să îşi atingă scopul: izolarea din ce 
în ce mai pronunţată a individului, 
ruperea legăturilor, triumful alienă- 
rilor. Acest proces, ale cărui origini 
sunt, probabil, la fel de vechi ca şi 
omenirea, a început să îşi clarifice 
direcţia cu aproape o mie de ani 
în urmă, pe măsură ce categoriile 
mentale formate în cadrul creşti- 
nismului au influenţat sau modelat 
universul social şi tiparele morale 
şi comportamentale în zone-cheie 
ale planetei. Conceptul de timp li- 
near, preeminenta sufletului indivi- 
dual şi a izbăvirii lui, principiul su- 
prem abstract al divinității — să nu 
uităm că primele persecuții au fost 
întreprinse de oficialitățile romane, 
pe motiv de „ateism” —, precum şi 
o serie de concepte mai mărunte 
semnalau ruptura de sacralitatea 
primitivă, de continuitatea şi iden- 
tificarea dintre individ şi forme mai 


largi de integralitate: clasă socială, 
rasă, natură, mediu, conducător, 
pământ, familie. Separarea de con- 
cret, percepţia alterităţii şi definirea 
abstractului — atât de pregnante în 
iudaism — Îşi făceau simțită prezen- 
ta în continuare în acest proces, 
împreună cu alte elemente precreş- 
tine — de exemplu, intuiţiile filozofice 
ale celor mai înaintate minţi ale Gre- 
ciei. Într-un sens poate şi mai amplu, 
însuşi procesul de umanizare a fost 
„programat” în direcţia dezangajării 
sau disjuncţiei: abandonarea legă- 
turilor, simbolizată de izgonirea din 
rai a lui Adam şi a Evei. 

Oricum ar fi, procesul a fost 
inițiat şi s-a accelerat de îndată ce 
consecinţele secularizate ale mode- 
lelor creştine s-au putut cristaliza în 
structuri autonome, independente — 
aproximativ în jurul anului 1500, în 
Europa occidentală. S-a declanşat 
atunci un proces de modernizare, 
care avea să ducă, într-un timp 
scurt, la raţionalizare, urbanizare, 
industrializare şi democraţie. La 
un nivel mai puţin evident, dar mai 
profund şi mai important, aceeaşi 
modernizare conducea spre o so- 
cietate care se debarasa treptat de 
legăturile care limitau şi protejau, 
totodată, individul: breslele şi feu- 
dele, comunităţile religioase, săteşti 
şi de clan, înfigerea de rădăcini pe 
suprafeţe mici şi colţuri de pământ, 
restricțiile de credință şi de con- 
cepție, predestinarea şi supunerea. 
Modernizarea a căpătat o măreție 
universală probabil pe la sfârşitul 
secolului al XIX-lea şi începutul se- 


* Fragment. Vezi: Virgil Nemoianu, O teorie a secundarului, Editura Univers, 

colului al XX-lea. Impulsurile ei s-au 
răspândit în toate colţurile pământu- 
lui, iar comunicarea a devenit acum 
trăsătura, dar şi valoarea principală 
a unei societății globalizate. Chiar şi 
legăturile mai slabe şi mai abstracte 
reprezentate de tradiția socială, de 
obiceiuri, de practicile religioase, 
de relaţiile familiale sau sentimen- 
tele de dragoste, loialitate şi onoare 
încep să cedeze teren acolo unde 
procesul ajunge la deplină înflori- 
re, iar individul atinge o treaptă de 
alienare si nedeterminare din ce în 
ce mai înaltă, scăpată de orice tră- 
sături definitorii ale identităţii şi de 
ataşamente. Acest proces accelerat 
poartă cu sine evidente trăsături ne- 
gative şi pozitive. De exemplu, este 
limpede că eliberarea înseamnă o 
descătuşare a creativităţii, că aduce 
la lumină o bogăţie de posibilităţi de 
acţiune ascunse şi reprimate şi de 
valori de toate felurile, că sporeşte 
substanța producţiei şi a interacțiu- 
nii umane şi că elimină multe dis- 
torsiuni, anxietăţi şi represiuni. La 
fel de evident este şi faptul că multe 
lucruri de valoare s-au pierdut de-a 
lungul procesului. Individul simplu 
era lăsat, adeseori, fără apărare şi 
dezorientat — „pierdut în cosmos”, 
după cum a sugerat odată Walker 
Percy. Multe bucurii şi multă căl- 
dură şi profunzime au ajuns să se 
piardă, iar sentimentul pericolului şi 
al însingurării s-a întețit rapid. Ne- 
mijlocirea concretului, intensitatea 
emoțiilor, simţul pentru textură şi 
solidaritatea cu obiectele sunt, toa- 
te — sau par să fie —, de domeniul 
trecutului. Armonie şi ordine, sens 
şi valoare devin subiective şi relati- 
ve. Mai mult decât atât, caracterul 
impersonal şi ineluctabil al proce- 


sului a stârnit resentimente şi au 
luat ființă sisteme uriaşe de idei şi 
acţiune, al căror scop declarat era 
acela de a apăra individul împotriva 
pericolelor şi ravagiilor sistemului 
modernizator. Teama de procesele 
de modernizare şi reacția împotriva 
acestora au început să se manifeste 
cu mult timp în urmă, romantismul 
de la sfârşitul secolului al XVIII-lea 
şi începutul secolului al XIX-lea re- 
prezentând cea mai tipică formă 
timpurie; semne ale acestui tip de 
reacţie suni detectabile, uneori, şi 
în secolele anterioare. Romantis- 
mul şi alaiul său bogat din secolul 
al XIX-lea erau eminamente cultu- 
rale şi intelectuale, chiar şi atunci 
când vădeau puternice accente 
politice. În secolul al XX-lea, au în- 
ceput să-şi facă apariţia sisteme 
vaste — naționalismul, socialismul, 
comunismul, renaşterea religioa- 
să, fascismul —, care se declarau 
capabile, culmea, să construiască 
un alt mediu pentru omul însin- 
gurat şi dezrădăcinat, să restabi- 
lească ataşamentele organice, să 
instaureze noi armonii, noi rosturi, 
noi valori. Cu mici excepții, aceste 
sisteme antimoderniste au înclinat 
către totalitarism (de dreapta sau, 
mai frecvent, de stânga), din prici- 
na dorinţei lor de atotcuprindere. 
Nu este locul aici să întreprindem o 
critică istorică a totalitarismului: ea 
a fost făcută în mod convingător de 
teoreticieni sau, mai degrabă şi mai 
bine, prin instinct politic şi experien- 
tă istorică. În ceea ce mă priveşte, 
aş prefera să subliniez că, în ciuda 
întinderii şi a recurentei lor, aceste 
sisteme totalitare au eşuat, de fie- 
care dată, tocmai în scopurile lor 
centrale. Indiferent ce succese şi 

realizări au reuşit să înregistreze, 
ele au dat greş tocmai în schimba- 
rea proceselor umane. Raţionalul, 
tehnologia, urbanizarea şi, mai cu 
seamă, o diferenţiere şi individua- 
lizare tot mai mari au proliferat, în 
ritm susținut, peste tot: în Germania 
lui Hitler, în Spania lui Franco, în 
China lui Mao. Aproape întotdeau- 
na, alternativele totalitare au adus 
suferință, stagnare şi cumplite fric- 
țiuni, fără a-şi atinge ţelurile intime 
şi supreme. De cele mai multe ori, 
ele au blocat sau întârziat acţiunile 
pozitive ale modernizării, dar aproa- 
pe niciodată nu au găsit leacul celor 
negative sau îndoielnice. Proiecte- 
le totalitare s-au dovedit a fi abso- 
lut ineficiente şi neconstructive. Aş 
spune că nu este deloc exagerată 
previziunea unui posibil sfârşit al ci- 
vilizaţiei, ba chiar al omenirii întregi, 
prin foc sau îngheţ — pentru a folosi 
imaginea lui Robert Frost —, adică 
printr-o conflagrație nimicitoare sau 
printr-un control absolut al umanită- 
tii, dar este foarte puţin probabil ca 
modernizarea să poată fi întoarsă 
din drum. 

Dacă aceste reflecții poartă în 
ele o fărâmă de adevăr, atunci se 
pune întrebarea: există, oare, vreo 
soluţie activă pentru cei care se 
tem de modernizarea neîngrădită, 
dar nu îşi fac iluzii că ar putea frâ- 
na acest proces, ori că l-ar putea 
înlocui cu altceva? În capitolele 
anterioare, am încercat să suge- 
rez că există şi alte căi în afară de 
revenire, de negaţie deplină sau 
de substituire, şi că ele sunt legate 
de o nouă şi mai bună acceptare a 
zonelor secundarului. 

Modernizarea însăşi poate fi 
privită în diverse feluri. Poate că 


factorul care ghidează acţiunile şi 
gândurile speciei noastre către o 
nouă etapă în evoluţia ei genera- 
lă este, în primul rând, progresul 
economic şi tehnologic, în deplina 
lui materialitate. Poate că acest 
progres depinde totuşi de anumi- 
te modalităţi de cunoaştere care, 
prin conexiunile lor logice, conduc 
la emancipare şi îndeamnă ființele 
umane să adopte comportamen- 
te şi să îşi construiască viețile în 
moduri radical diferite de cele ale 
unor epoci istorice mai vechi. La 
rândul lor, aceste eventualități nu 
sunt incompatibile cu imaginea unei 
umanităţi care se cufunda adânc în 
logos şi renunţă la ciclicităţile stati- 
ce ale mitologiilor naturale. Nici una 
dintre eventualitățile menţionate nu 
este contrară ideii de libertate uma- 
nă şi voinţei autonome, deoarece, 
cu toată necesitatea evoluției, toate 
par să conducă spre un spațiu din 
ce în ce mai amplu al deciziei in- 
dividuale. O discuţie despre esen- 
ta modernizării ar fi de importanţă 
capitală — fie că este una sau alta 
sau o combinaţie din cele de mai 
sus, fie din multe altele asemănă- 
toare. Oricare ar fi rezultatul unei 
asemenea discuţii — presupunând 
că s-ar ajunge la vreun rezultat —, 
problema roadelor nesigure şi îngri- 
jorătoare ale evoluţiei, deplângerea 
pierderilor, temerile pentru viitor şi 
duritatea alternativelor vor rămâ- 
ne întotdeauna preocupări majore. 
Saltul de la concretul senzual la o 
zonă de luminoasă abstracţiune, de 
la contopirea htonică la nedetermi- 
narea eterică nu este nici încetinit, 
nici modificat de conştientizarea 
cauzelor şi de cunoaşterea mişcării; 
din contra, va fi, probabil, accelerat 

şi simplificat. În orice caz, această 
dezbatere academică şi filozofică 
este cu totul distinctă de întrebări- 
le de mai înainte despre compor- 
tamentul practic: cum trebuie să 
reacționăm în fața unei asemenea 
dinamici; cum trebuie să o tratăm; 
ce atitudine trebuie să luăm? 

Date fiind cele spuse mai îna- 
inte, părerea mea este că nu ar tre- 
bui să privim nici înainte, nici înapoi, 
ci lateral, ori de câte ori este posibil. 
Concentrarea pe secundar impune, 
în primul rând, o atitudine digresi- 
vă, o mişcare ocolită, o exprimare 
indirectă şi recurgerea la blânde 
viclenii. Devierile temporare, tihna 
manierată, oprirea asupra detaliilor, 
absurditatea capricioasă a artificiilor 
şi evazionismului, hoinăreala visă- 
toare pe poteci lăturalnice şi multe 
alte strategii de întârziere contribuie, 
toate, la o schimbare digresivă a 
mişcării înainte, care nu poate şi 
nu vrea să îi blocheze acesteia 
calea, dar care ar putea, eventual, 
să o influenţeze decisiv. Ceea ce 
se întâmplă, de fapt, este că prin- 
cipalul nu mai este de-posedat de 
propriul său secundar, ci nevoit să 
se implice, împreună cu el, în ne- 
numărate tensiuni locale şi să îna- 
inteze, împovărat de un surplus de 
materie colaterală. Pentru a folosi o 
metaforă marţială, fiinţa umană se 
angajează nu într-un război total cu 
principalul, ci în raiduri de gherilă, 
al căror scop este de a stânjeni şi 
încetini înaintarea duşmanului, nu 
de a-l zdrobi. 

Cel puţin la fel de important 
este gestul recuperator — reveniri şi 
repuneri în drepturi, scurte întoar- 
ceri pe propriile urme, frecvente şi 
iuți zig-zag-uri şi alternări între tre- 


cut şi prezent, schimbări vremelnice 
şi jucăuşe de perspectivă, acestea 
fiind tot atâtea moduri de a răspun- 
de presiunilor progresului, uşor de 
realizat şi surprinzător de eficiente 
(sau, mai curând, rentabile?) în ate- 
nuarea acestor presiuni. Nu trebuie 
uitată nici acum o distincţie: pentru 
a răspunde pericolelor reale sau 
imaginare ale progresului, strate- 
giile trecutului s-au bazat fie pe 
restauraţie totală, fie pe revoluție, 
chiar dacă, în sens etimologic, cei 
doi termeni sunt virtual sinonimi. 
O conştiinţă a secundarului ne în- 
deamnă să tratăm aceeaşi situaţie 
în chip cu totul diferit. Ea va încer- 
ca să ne implice nu în operaţii de 
anvergură, ci în numeroase mici 
recuperări, acţiuni locale şi mo- 
dificări. Din această perspectivă, 
problema nu este aceea de a pune 
piedici progresului, ci de a restabili 
genul de complexitate care ar pu- 
tea dispărea realmente din pricina 
vitezei şi a linearităţii progresului. 
Recesivitatea se menţine (şi) prin 
conştiinţa recesivităţii. Reacţiunea 
pură este o formă de progres, in- 
diferent de direcţia sa. Ea poate fi 
numită „progres” în virtutea relației 
ei simetrice cu acesta şi pentru că 
împrumută viteza, precizia şi ener- 
giile simplificatoare (deci, entropice) 
ale progresului. Prin contrast, recu- 
perările locale şi tensiunile secun- 
darului par a pleca de la premisa 
că mediile aflate în schimbare şi 
direcția schimbării nu prezintă cine 
ştie ce importanţă, cu condiţia ca în 
fiecare mediu să fi rămas suficientă 
complexitate, cât să permită exis- 
tenţa unui minim spațiu vital sau op- 
tional, pentru manevrabilitate. 
Oare la Candide — când a 

ajuns la capătul necazurilor sale şi 
a tras concluzia că linia de condui- 
tă cea mai bună era aceea de a se 
ocupa de cultivarea propriei sale 
grădini — era vorba de amărăciune 
sarcastică, de ironie blajină sau de 
un pragmatism cinstit? Voltaire în- 
suşi nu a urmat niciodată sfatul lui 
Candide, dar s-a arătat dispus să-i 
acorde acestuia dreptul la propria 
opinie. Ne putem întreba dacă tra- 
ditia platonică, acceptând Frumosul 
drept parte a unei triade, alături de 
Bine şi de Adevăr, nu se străduia 
cumva, în mod deliberat, să sub- 
mineze certitudinile totalizante ale 
acestora din urmă şi, deci, dacă nu 
cumva proclama şi ea importanţa 
secundarului. Scoţând în evidență 
meritele liniştii, ale tăcerii şi contem- 
plării integratoare (continuând multe 
tradiţii mistice, atât occidentale, cât 
şi orientale), Louis Dupre se înscria 
pe linia eforturilor de a încetini for- 
mele imanente de absolutism. Pre- 
tuind identificarea cu praxis-ul pro- 
fesional şi îmbrățişarea afectuoasă 
a detaliului material, Oakeshott nu 
făcea altceva decât să sugereze o 
scăpare de sub presiunile nivela- 
toare ale „principalului”. Omul de 
ştiinţă poate să ridice glasul în fa- 
voarea „imperfecțiunii umane” sau 
pentru ceea ce C.S. Peirce numea 
cândva „modesta failibilitate”: 
Într-o măsura considerabilă 
şi cu cât ființa umană îşi recunoaş- 
te mai mult propriile limite, cu atât 
mai complex şi mai sofisticat devine 
procesul de acumulare informatio- 
nală. Două exemple elocvente ale 
acestei corelaţii ni le oferă principiul 
„incertitudinii” şi al „complementari- 
tăţii”, prin care ambiguitatea devine 
obiect de studiu în fizica modernă. 


Principiul dialogic, atât de 
frecvent întrebuințat în filozofia teo- 
logică iudaică şi creştină de către 
Martin Buber, Franz Rosenzweig, 
Ferdinand Ebner, Gabriel Marcel şi 
alţii (înainte de a fi aplicat la critica 
literară de către M. Bahtin şi dis- 
cipolii săi) se aseamănă, în multe 
privinţe, cu ceea ce descriam mai 
sus drept recesivitatea secundaru- 
lui. Nu mai este cazul să continui 
această enumerare de fenomene şi 
teorii înrudite, din moment ce capi- 
tolele anterioare ale cărții se ocupă 
de ele destul de amănunțit. 

După părerea mea, utilizarea 
conceptului de secundar ne deschi- 
de noi căi pe care nu le-am fi avut 
la îndemână lucrând cu alte cadre 
conceptuale. Principiul dialogic, de 
exemplu, este doar paratactic şi 
poate fi bănuit drept sursă a scep- 
ticismului şi stagnării. A accepta 
secundarul înseamnă a accepta 
creaţia şi progresul şi a pleda, în 
acelaşi timp, pentru integritate şi 
justeţe în viaţa istorică şi epistemo- 
logică. În mod inevitabil şi din moti- 
ve euristice, în paginile anterioare 
accentul cade pe conservatorism 
şi reacționarism. Ajungând la sfâr- 
şit, este momentul să îi atrag aten- 
tia cititorului care nu va fi observat 
deja că întreg parcursul cărții a fost 
punctat cu avertismente privind ne- 
cesitatea păstrării şi a diversificării 
progresului. Poate că accentul pus 
pe secundar a părut un fel de al- 
ternativă perversă la progres — un 
progres răsturnat, dacă se poate 
spune aşa. Totuşi atenţia acordată 
mişcărilor dialectice ale secundaru- 
lui este, vrând-nevrând, şi un gest 
de atenţie față de conexiunile din- 
tre praxis şi realitate, o încurajare 


Ştiinţă şi filozofie 


135 


şi un punct de sprijin oferite aces- 
tora împotriva a ceea ce Doderer 
numea sisteme-substitui, care sunt 
de natură să submineze şi să înlo- 
cuiască realul. Reacţiunea, atât de 
des invocată în paginile de faţă, nu 
poate fi desprinsă de creativitatea 
anti-entropică: menirea ei este ace- 
ea de a fi înfrântă sau de a genera 
impasuri fertile, potrivit convingerii 
de căpătâi a lui Paul Claudel că 
planul şi porunca lui Dumnezeu 
pentru omul pe care l-a creat sunt 
nu de a ieşi învingător, ci numai de 
a evita înfrângerea. Starea cea mai 
naturală a omenirii, voi continua eu, 
este aceea de imperfecţiune. Oro- 
rile ultimelor secole şi ale câtorva 
dintr-o istorie mai veche au fost, 
în mare măsură, rezultatul goanei 
după perfecţiune şi triumf. Accep- 
tarea raţională a imperfecţiunii este 
dificilă, dar nicidecum imposibilă; ba 
chiar se poate dovedi interesantă şi 
surprinzătoare, în felul ei. 

Alţi gânditori, reflectând pe 
marginea literaturii, au încercat 
să explice natura conservatoare a 
acesteia fie prin tendinţele ei ordo- 
natoare şi organice, fie prin atracţia 
altor vremuri şi a privirilor retros- 
pective. Există un anumit adevăr în 
aceste păreri. Caracterul ordonator 
şi organic al literaturii reprezintă o 
tentativă de a contracara impera- 
tivele binelui şi adevărului cu obli- 
gaţiile lor concomitente: mişcarea 
uniformă şi gesturile conformiste. 
Prin modul special în care ştie să 
subsumeze unităţii multiplicitatea 
şi texturile locale, arta diferă net 
de progres. 

Trecutul este, şi el, un aspect 
important al dezbaterii. Conducă- 
torii şi eroii din Evul Mediu şi din 


Antichitate erau mici de statură, 
urâţi, adeseori diformi: aşa îi pre- 
zintă Tapiseria de la Bayeux, aşa îi 
arată scheletele descoperite, aşa 
lasă să se înţeleagă dimensiunile 
armurilor. În plus, aceşti condu- 
cători erau ticăloşi şi nestatornici, 
cruzi, suspicioşi şi irascibili. Aveau 
puţini adepţi, succesele şi faptele lor 
de arme erau mediocre, scopurile 
erau meschine. Puse față în faţă 
cu asemenea realităţi şi realizări, 
marile epopei şi drame ce le sunt 
închinate par lăudăroşenii deşarte 
şi linguşeli caraghioase. Valoarea 
marilor opere literare este dată de 
altceva: de timpul scurs de la eve- 
nimente. Semnificatul se transfor- 
mă din individual în general uman, 
însumând realitatea cu privirea re- 
trospectivă. Trecutul este văzut ca 
trecut, iubit ca trecut, şi instalat ca 
atare, cu sfidătoare bravură, în fața 
prezentului şi a viitorului. 
Asemenea forme de reac- 
țiune sunt inerente actului literar şi 
armoniilor sale, dar ignoră cealal- 
tă față a reacţiunii, şi anume truda 
ascunsă şi inepuizabila tentaţie a 
secundarului pe care am disecat-o 
în paginile acestei cărți. Departe de 
a se sprijini pe energii constructive 
şi armonizatoare, secundarul îşi 
găseşte expresia artistică prin in- 
termediul dezordinii, al relaxării, al 
indolenței. Aliaţii săi sunt neglijen- 
ta, toleranța, tergiversarea, iar forța 
şi-o trage din lipsa de energie şi de 
scop. Ca secundar în societate şi 
în istorie, literatura este un imbold 
spre înfrângere şi deci spre înnoi- 
re. Din moment ce orice progres 
îşi merită numele strict la început, 
reiese că oprirea înaintării ulterioa- 
re nu poate fi altceva decât o stra- 

tegie benefică şi o condiţie pentru 
un nou început de progres. Nu im- 
portă dacă acest tip foarte special 
de conservatorism trebuie privit din 
unghi retrospectiv, sau al armoniei 
organice, sau al dizolvărilor anar- 
hice ale secundarului, de vreme ce 
rezultatul este acelaşi. În Occident, 
în anii '80, breasla universitară, 
chinuită de dorinţa arzătoare de a 
împinge înainte progresul, a ajuns, 
inevitabil, să aibă temeri vizavi de 
literatură ca instituţie. Impulsul de- 
constructiv, menit să împiedice, să 
risipească, să atenueze presiunile 
principalului, a fost cooptat pe scară 
largă — lucru dintre cele mai decon- 
certante — de criticii universitari şi 
înhămat cu de-a sila la hegemoniile 
ideologice ale momentului, ceea ce 
a adus o victorie netă forțelor nive- 
lării şi ale conformismului. Acelaşi 
conformism acţionează discret în 
diverse ipostaze foarte răspândite: 
textele sunt lipsite de orice sem- 
nificaţie, valoarea lor estetică a 
fost abolită, canoanele literare au 
fost modificate în aşa fel, încât să 
servească unor scopuri sociale de 
binefacere, literatura s-a transfor- 
mat într-un adjuvant al sociologiei, 
textele literare şi obiectele de larg 
consum sunt puse pe acelaşi plan, 
şi aşa mai departe. Ceea ce uneşte 
toate aceste aspecte este un anumit 
tremur nervos la gândul haosului pe 
care îl poate declanşa energia reac- 
ționară a literaturii. Lupta împotriva 
autorităţii şi a privilegiilor unui canon 
literar nu este decât foarte rar un act 


de rebeliune şi eliberare. Aproape 
întotdeauna este o încercare de 
a nivela şi înăbuşi recalcitranța şi 
unicitatea esteticului, de a extirpa 
secundarul şi a impune literaturii o 
stare slugarnică, de subordonare. 

Am încercat să sugerez de 
ce este preferabil să acceptăm 
cu franchețţe natura literaturii şi să 
ajungem la un compromis cu ea, 
decât să construim nişte maşinării 
uriaşe care scrâşnesc încercând 
să camufleze sau să compenseze 
realitățile incomode. De asemenea, 
am încercat să explic de ce s-ar cu- 
veni să acceptam mai placizi scan- 
dalul literaturii. Literatura poate fi 
încăpăţânată şi, de obicei, chiar şi 
este, precum Bérenger al lui lones- 
co, în lumea de culori uniforme a 
rinocerilor, printre chipuri severe şi 
tropăituri de copite, ca nişte tunete. 
Victorioasă însă nu va fi niciodată 
şi, de regulă, nici nu încearcă să fie, 
mulțumindu-se cu un rol auxiliar: să 
cârtească, să obiecteze, să aducă 
nuanțe, să păstreze porţile des- 
chise, să imagineze posibilități, să 
nutrească vise. Cu toată insistența 
multora dintre cei ce o practică, li- 
teratura rămâne, în fond, un izvor 
blând şi durabil de relaxare şi de 
înfrângere. La rândul său, darul vi- 
tal al etern-înnoitei, etern-efemerei 
înfrângeri reprezintă una dintre cele 
mai caritabile şi preţioase piese din 
zestrea ființei umane, izvorul fidel 
al tuturor galanteriilor şi speranțe- 
lor noastre. 

STRUCTURA ŞI COMPOZIȚIA ÎN PROCESUL 
DE INTERPRETARE A OPEREI LITERARE 


Noţiunile de structură şi compoziție se studiază aprofundat în cla- 
sele de liceu. Cu toate acestea, în gimnaziu, elevii operează cu o serie 
întreagă de concepte care se referă la structura textului literar, cum ar fi: 
acțiune, elemente ale acţiunii, personaje, viziuni narative (autor-narator, 
personaj-narator), timp şi spaţiu, moduri de expunere. Conform normelor 
curriculare la literatura română, prin studierea acestor noțiuni în cauză se 
urmăreşte realizarea mai multor obiective: definirea şi delimitarea compo- 
nentelor structurale ale operei literare atât la nivelul organizării textului, 
cât şi la cel al universului ficțional, comentarea textelor din perspectiva 
fabulei şi a discursului, identificarea procedeelor de compoziție şi preci- 
zarea funcţiilor acestora în organizarea părţilor constitutive ale operei şi 
în transmiterea mesajului. 

Definită ca „un tot închegat (coerent la suprafaţa textului, ori numai 
în profunzimea lui, în cazul poeziei avangardiste), ca un sistem al relațiilor 
dintre părți ce depăşeşte, printr-o sinteză superioară, elementara însuma- 
re a componentelor” (E.Simion), structura operei literare este subordonată 
unui scop artistic şi are ca dominantă valoarea estetică. 

Conceptul de structură are în domeniul artei mai multe interpretări. 
Esteticianul român lon Pascadi, în lucrarea Nivele estetice, propune urmă- 
toarea definiţie: „Structura artistică este sistemul relaţiilor esenţiale ale unei 
opere, alcătuind o totalitate care-şi subordonează părţile, cu o pronunţată 
coeziune interioară, cu un limbaj conotativ, cu o funcţionalitate şi o finalita- 
te relativ autonome, reprezentând atât un scop în sine, cât şi un mijloc de 
comunicare de natură polisemică, reprezentativă, model de analiză ideală 
şi construcţie reală în acelaşi timp, definind opera individuală sau tipolo- 
gia configuraţională a unui ansamblu, cu un caracter de simbol ilimitat şi 
imutabil, presupunând identitatea substanţială a unităţilor compuse într-o 
armonie tensională, indisolubil legată de expresie, cu o individualitate şi 
originalitate marcate, reunind elemente invariante cu un profil variabil, dis- 
tingându-se de formă prin aceea că include şi conţinutul, fiind rezidența 
valorii şi punctul de plecare al procesului de valorizare” (Nivele estetice, 
Bucureşti, Editura Academiei, 1972, p. 124). 

Ansamblu de relaţii existente între toate componentele scrierii ar- 
tistice, structura se manifestă atât la nivelul organizării textului ( volum, 

părţi, capitole, paragrafe, strofe, tablouri, acte, scene etc.), cât şi la cel 
al universului ficțional (fabulă, diegeză, poveste-discurs, subiect). Ținând 
cont de acestea, profesorul va formula şi un prim obiectiv pe care elevii 
îl vor realiza în procesul interpretării operei: delimitarea părţilor consti- 
tutive ale structurii la nivelul organizării textului. Analizând, de exemplu, 
Scrisoarea III de M. Eminescu, elevii vor remarca cele două părţi ale 
ei, precum şi cele patru tablouri din prima parte (visul sultanului, întâlni- 
rea lui Baiazid cu Mircea cel Bătrân, lupta de la Rovine, odihna armatei 
române, pe al cărei fundal fiul de domn scrie o scrisoare dragei sale de 
pe Argeş). Analiza structurii de suprafață a romanului Pădurea spân- 
zuraţilor de L. Rebreanu va scoate în evidenţă faptul că acesta este 
compus din patru părți, primele trei incluzând câte şaisprezece capitole, 
cea de-a patra fiind alcătuită din opt capitole. Întrebările profesorului, de 
tipul „De ce ultima parte a romanului, spre deosebire de primele trei, in- 
clude doar opt capitole?”, „Care este importanţa celor patru tablouri din 
prima parte a Scrisorii III de Eminescu?”, „Menţionaţi versurile / enunţu- 
rile ce marchează începutul şi sfârşitul celor două părți ale poemului şi 
ale fiecăruia din cele patru tablouri”, îi vor pune pe elevi în situaţia de 
a face anumite presupuneri, de a căuta şi a găsi răspunsuri. Or, afir- 
mam mai sus că originalitatea unei opere depinde în mare măsură de 
felul în care autorul organizează părţile componente ale acesteia într- 
un întreg. În ceea ce priveşte analiza elementelor de structură la nivelul 
universului ficțional, elevii-liceeni, îndeplinind diverse sarcini, vor putea 
defini conceptele: diegeză, viziune narativă, moduri de expunere, ac- 
țiune şi elemente ale acțiunii, personaje şi tipologia lor (unele sugestii 
teoretico-literare şi metodice vizând aceste concepte au fost expuse în 
articolul subsemnatului Studierea operelor epice în şcoală: neajunsuri 
şi repere /! Limba Română, 1999, nr. 12, p. 40-43). 

Întrucât acţiunea reprezintă un element important al construcției na- 
rative şi dramatice, profesorul va avea grijă să propună elevilor mai multe 
sarcini, prin care se va urmări: 

— natura evenimentelor (inventate ori povestite de alții autorului, reale, 
deformate, retrospective, prospective, din domeniul familiei, istoriei etc.; 

— mobilul întâmplării (ciocnirea a două destine, a două caractere, a 
două clase sociale etc.); 

— felul în care se desfăşoară acțiunea sub aspect calitativ (rapid, lent, 
neaşteptat, retardat, aşteptat), precum şi incidentele care o încetinesc ori 
o accelerează; 

— unităţile de acţiune ( una sau mai multe acţiuni, acţiuni paralele, 
intercalate); 

Aceste obiective pot fi soluționate mai lesne în cazul în care elevii vor 
fi incluşi în activități de cercetare a textului literar, având ca punct de por- 
nire câteva fişe de lucru de tipul celor de mai jos: 

1. Determinaţi în fragmentul / fragmentele propus(e): 

— tipul de succesiune a evenimentelor (cronologică, anacronică); 
— durata temporală; 

— viteza, ritmul cu care se narează (rapid, lent, în suspans). 

2. Stabiliți dacă: 

— evenimentul / întâmplarea este aşteptat(ă) sau neaşteptat(ă);  ; 
— evenimentele sunt reale / deformate, inventate sau povestite de ! 
alţii autorului. : 
l 3. Care din procedeele de extensiune ori de comprimare a tim- : 
: pului (de constituire a unui tip anume de acţiune) au fost utilizate de : 
scriitor? 


de dilatare: de comprimare: 

— digresiunile; — elipsa; 

— laitmotivul; — rezumatul; 

— refrenul; — eliminarea elementelor 
— pasajele descriptive. neesențiale. 


În concluzie, elevii vor deduce că simpla succesiune a acţiunilor nu 
formează un tot omogen, că pentru a construi o unitate, acțiunile trebuie 
să prezinte nu numai o înlănţuire cronologică (să vină una după alta), dar 
şi o înlănţuire cauzală (să provină una din alta). Or, unei opere epice îi este 
indispensabilă unitatea acţiunii, deoarece „istoria care e imitarea unei ac- 
țiuni trebuie să fie şi una întreagă, cu un început, un mijloc şi un sfârşit” 
(Aristotel, Poetica). 

Cercetarea compoziţiei unei ţesături artistice este un proces ane- 
voios, întrucât elevii trebuie să identifice întâi părţile alcătuitoare, care se 
relevă ca suport al mesajului, apoi procedeele prin care sunt organizate 
acestea şi, nu în ultimul rând, funcţiile ansamblului elementelor constituti- 
ve ale compoziţiei. 

Considerând compoziţia o modalitate autonomă de realizare a între- 
gului artistic (în raport cu termenii construcție, structură), S. losifescu afirmă 
că aceasta „se referă la organizarea tuturor componentelor unei opere într-o 
configuraţie”. Luând ca punct de plecare trăsăturile distinctive ale categoriei 
în cauză, E. Țau înțelege prin compoziţia operei literare „organizarea într-un 
ansamblu cu semnificație estetică a elementelor şi părţilor alcătuitoare care 
se relevă drept suport al mesajului” (Compoziţia operei literare, Chişinău, 
USM, 2000, p. 4-5). În opinia cercetătoarei, principalele funcţii ale compo- 
ziției sunt: 1) de comunicare (asigură o comunicare inteligibilă şi coerentă, 
facilitează receptarea plenară a mesajului); 2) expresiv-artistică (o organi- 
zare compozițională inspirată înmulțește valenţele cuvântului, imaginii, face 
posibile intensităţi afective, favorizează sublinieri de gând, de atitudine). 

Înainte de a purcede la analiza compoziţiei operei literare, profesorul 
poate propune elevilor ca sarcină individuală de lucru următoarea fişă: 

Alegeţi din enumeraţiile de mai jos şi încercuiți procedeele de com- : 
: poziţie: : 
; — relatarea la persoana l; 

— inelul compozițional; 

— antiteza; 

— dialogul; 

— retrospectiva; 

— descrierea; 

— paralelismul; 

— laitmotivul; 

— retardarea. 

După o confruntare a opțiunilor fiecărui elev, fără a menţiona care din 
enumeraţții este justă, profesorul, aplicând tehnica de lucru „Mozaic” (sau 
orice altă tehnică adecvată situaţiei), le va oferi discipolilor săi posibilitatea 
de a face anumite rectificări, completări în fişa lor, având ca suport urmă- 
toarea informație: 


Procedee de compoziție 


1. Inelul compozițional rezidă în reluarea începutului unei opere : 
: în finalul ei. : 
i 2. Repetiţiile-laitmotiv constau în reluarea unor tablouri, scene, di- : 
: gresiuni lirice etc., care marchează configuraţiile unei (unor) secvenţe : 
: din cuprinsul lucrării. : 
: 3. Antiteza compozițională presupune opunerea ideatică a unor : 
: elemente constitutive: motive (lumină — întuneric), tablouri (trecut — pre- : 
: zent), personaje (Mircea cel Bătrân — Baiazid). Ea nu trebuie confunda- ; 
: tă cu antiteza stilistică, ultima reprezentând o opunere lexicală (ex.: „Ei ; 
: tot, şi voi nimica!). : 
: 4. Paralelismul compozițional rezidă în dispunerea paralelă a două ; 
: sau mai multe linii de subiect, scene, momente tangente. Nu trebuie con- ; 
; fundat cu paralelismul sintactic o aşezare consecutivă sub raport sintactic ; 
: a unor construcții lexicale (ex.: „Feţişoara lui — spuma laptelui”). : 
i 5. Contrapunctul este o varietate a paralelismului, rezidă în juxta- : 
: punerea acțiunilor, scenelor, momentelor autonome. ; 
: 6. Retardarea este frânarea intenţionată a acţiunii. Se obține prin : 
: prezentarea încetinită a faptelor sau prin amânarea evenimentului anti- ; 
: cipat, acestuia rezervându-i-se în economia subiectului o poziţie poste- : 
: rioară celei aşteptate. : 
: 7. Retrospectia reprezintă o întoarcere în timp, un „voiaj” în trecut : 
: (Jean Ricardou). 
i 8. Anticiparea prefigurează evoluția personajului, realizată prin re- : 
: plici, gesturi, situații care anticipează evenimentele ulterioare, decisive ; 


a 


; în desfăşurarea faptelor („voiaj” în viitor). 

În alte cazuri fişa de mai sus poate fi modificată, conform următoru- 


lui model: 


1. Găsiţi (în dreapta paginii) definiția adecvată pentru noţiunile scri- : 


Inelul compozitional 


se în spațiul din stânga paginii: 


constă în dispunerea paralelă a două sau 
mai multe linii de subiect, scene, momente 
tangente. 


Repetiţiile-laitmotiv 


e o varietate a paralelismului, desemnând 
juxtapunerea acţiunilor, scenelor, 
momentelor autonome. 


Antiteza compozitională 


prefigurează evoluția personajului 
realizată prin replici, gesturi, situații, care 
anticipează evenimentele ulterioare în 


a 


desfăşurarea faptelor („voiaj” în viitor). 


Paralelismul compozițional 


constă în reluarea unor tablouri, scene, 
digresiuni lirice, acestea marcând 
configuraţiile unor secvenţe din cuprinsul 
operei. 


Contrapunctul 


presupune opunerea ideatică a diverselor 
componente, elemente constitutive: 
motive, tablouri, personaje etc. 


Retardarea 


rezidă în reluarea în final a începutului 
operei. 


Retrospectia 


Anticiparea 


este frânarea intenționată a acțiunii. 
Se obține prin prezentarea încetinită a 
faptelor sau prin amânarea evenimentului 
anunțat, acestuia rezervându-i-se în 
economia subiectului o poziţie posterioară 
celei aşteptate. 


reprezintă o întoarcere în timp, un „voiaj” 
în trecut (Jean Ricardou). 


Menţionăm că, după refacerea definiţiilor respective conform înțelege- 
rii elevilor, profesorul le va oferi acestora varianta corectă, ei urmând să o 
confrunte cu a lor pentru a face, dacă este nevoie, rectificările necesare. 

La cea de-a treia etapă de lucru, fie în grupuri, individual ori în pe- 
rechi, elevii vor examina diverse texte (fragmente), identificând procedeul 
(procedeele) de compoziţie utilizat(e) de scriitor, rolul acestuia (acestora) 
în transmiterea mesajului. Fişa de lucru poate arăta astfel: 


142 Limba Română 


Se dă textul: 


Eram copil. Mi-aduc aminte, culegeam 
odată trandafiri sălbatici. 

Aveau atâția ghimpi, 

dar n-am voit să-i rup. 

Credeam că-s muguri, 

şi-au să înflorească. 


Te-am întâlnit apoi pe tine. O, câți ghimpi, 
câți ghimpi aveai, 

dar n-am voit să te despoi — 

credeam c-o să-nflorească. 


Azi toate astea-mi trec 
pe dinainte şi zâmbesc. Zâmbesc 
şi hoinăresc prin văi 
zburdalnic în bătaia vântului. Eram copil. i 
(Ghimpii de L. Blaga). ; ; 
Sarcini: ; 
1. Identificati în textul propus procedeul (procedeele) de compoziţie, 
'utilizat(e ) de autor. 
2. Determinaţi rolul procedeului (procedeelor) de compoziţie. Optați 
pentru una dintre variante: 
Cu ajutorul procedeului: 
„se obține o accentuare ideatică şi intensificarea emoțţiei; 
„se focalizează ideile; 
„se amplifică forța de sugestie; 
„operei i se atribuie o configuraţie sferică; 
„sunt marcate configuraţiile unor secvenţe din cuprinsul operei; 
altă variantă. 


AOO QO TOA 


Dat fiind faptul că într-o operă literară compoziția se află în strânsă le- 
gătură cu limbajul („elaborarea compozițională implică reorganizarea limbaju- 
lui” — S. losifescu), relația compoziţie-limbaj va fi permanent în atenţia elevilor- 
liceeni. Astfel, analizând, de exemplu, poezia Eu nu strivesc corola de minuni 
a lumii de L. Blaga, elevii vor releva că termenii „lumina mea — lumina altora”, 
„sporesc / nu strivesc / nu ucid — sugrumă”, „ micşorează — măreşte”, aflaţi în 
raport de opoziție, precum şi conjuncţia adversativă „dar”, scot în evidenţă anti- 
teza ca procedeu compozițional. Mai mult: metaforele „lumina mea — lumina 
altora”, reluate în poezie, capătă importante funcţii compoziționale. 

In concluzie, subliniem că prin natura ei, opera literară nu-şi dezvăluie 
plenar semnificaţiile decât în cazul în care se iau în vedere elementele ei 
structurale, modul de organizare a acestora într-un ansamblu. Deprinderea 
elevilor cu identificarea şi comentarea părţilor constitutive ale operei, dez- 
voltarea aptitudinilor lor analitice au un profund caracter formativ, sporindu-le 
capacitatea de a înțelege şi de a însuşi mesajul unei creații artistice. 

Ana BANTOŞ 


POEZIA ÎNTRE 
GRAVITATE ŞI LUDIC 


Diversitatea pe care contea- 
ză atât de mult postmodernismul 
are nevoie de un fundament, de o 
legitimare. Poetul de azi se află în 
situația de a-şi regândi reperele, de 
a-şi identifica termenii de referință. 
Intr-o societate în care contează 
nu atât adevărul şi rațiunea, cât 
gradul de performanţă şi puterea, 
într-o societate în care succesul e 
determinat de economisirea timpu- 
lui, poezia e concepută ca un meca- 
nism de „captare” sau de convertire 
a acestuia. 

Privită din perspectiva recu- 
perării timpului sacru, poezia mara- 
mureşanului Gheorghe Mihai Bârlea 
dezvăluie o optică a omului postmo- 
dern care nu se poate dispensa de 
reperele primordiale, din care face 
parte, în primul rând, viața, înțeleasă 
ca un dar divin. Reînvăţarea conditi- 
ei umane se produce din perspectiva 
capacităţii omului de a se bucura de 
ceea ce îl înconjoară: familie, prie- 
teni, natură, anotimpuri etc. Autorul 
e dispus să facă din personajul liric 
un subiect pozitiv, integru, dincolo de 
tendinţa de autodeconstruire carac- 
teristică omului modern şi postmo- 
dern. Lumea e concepută în funcție 
de capacitatea personajului liric de 
a rămâne fidel relaţiei sale cu o forță 
supraumană, precum şi în funcţie de 
jocurile limbajului. Profilându-se ca 
un destin repetat, viitorul este definit 
drept „rutina ruginită a fiecărei zile ce 


GHEORGHE MIHAI BÂRLEA 


m S-a născut la 10 februarie 
1951, în Năneşti, Maramureş m Licen- 
tiat în filozofie şi drept, doctor în so- 
ciologie — Universitatea „Al. |. Cuza”, 
laşi m Este conferenţiar universitar la 
Universitatea de Nord Baia Mare şi pro- 
decan al Facultăţii de Litere m Membru 
fondator al Fundaţiei Academia Civi- 
că şi director al Muzeului Memorialul 
Victimelor Comunismului şi al Rezis- 
tenţei — Sighetul Marmaţiei m Publică 
versuri, articole, reportaje, interviuri, 
eseuri, recenzii în ziare şi reviste lite- 
rare (Cronica, România literară, Con- 
vorbiri literare, Steaua, Astra, Familia, 
Luceafărul, Poesis, Dacia literară, 
Limba Română [Chişinău]) m Publică 
volumele: Din penumbră (versuri, 
Editura Cartlmpex, Cluj-Napoca, 1998; 
Lasă-te prădat (versuri, Editura Echim, 
Sighetul Marmaţiei, 1998); Mentalităţi 
în tranziție (eseuri sociologice, Editura 
Limes, Cluj-Napoca, 2003); Emines- 
cu — teme sociologice şi metafizice 
(Editura Limes, Cluj-Napoca, 2004); 
Sociologie şi acțiune socială (îm- 
preună cu l. lonescu, Editura Limes, 
Cluj-Napoca, 2004); Colectivizarea 
în Maramureş. Contribuţii documen- 
tare (împreună cu Andreea Dobeş şi 
Robert Furtos), Editura Fundaţiei Aca- 
demia Civică, Bucureşti, 2004 m 

m Membru al Uniunii Scriitorilor 
din România (1999) m 

să. 


144 


Limba Română 


străluceşte”. Personajul liric se auto- 
defineşte în dependenţă de structuri- 
le sufleteşti perene, inclusiv printr-un 
exerciţiu de raportare la valorile cul- 
turale europene din trecut: 
La început a fost marea 
nu cuvântul — hotărăsc 
şi aşa mă împac cu grecii 
după o ceartă 
de peste două mii de ani 
(Altercații poematice. 
Mediterana la Nice). 
Jocul sau ludicul ca atitudine 
nu lipsesc, însă poetul şi le asumă 
într-un regim grav. Rememorarea, 
luând forme autoreferenţiale, pe 
alocuri ironice, vizează adolescen- 
tina „inocenţă şi entuziasmul întreți- 
nute cu bani mărunți, savoarea reto- 
ricii cultivată pentru sine în disprețul 
idealului — un prefabricat al luptei de 
clasă din viaţa mea de ieri”, după 
cum scrie autorul, precum şi viito- 
rul ce „surâde ironic plesnind din 
bice memoria”. Accentele vag ex- 
presioniste ale pianelor intrând „în 
dezmăț', multitudinea metaforelor 
simbolizante se împletesc cu note- 
le impresioniste ce conferă savoare 
discursului liric construit cu dexte- 
ritate. Diversificarea registrului liric 
pe contul multiplicării relaţiei cu 
temporalul şi cu eticul este evidentă 
în versurile mai recente ale autoru- 
lui. Există în substratul discursului 
liric al lui Gheorghe Mihai Bârlea 
un conflict al lumilor discursive: cea 
descendentă dintr-un spațiu arhaic 
şi cea a unui cotidian captivant şi 
în acelaşi timp derutant. Disensiu- 
nea dintre aceste două lumi este fi- 
rească şi autorul mediază conflictul 
dintre ele, recurgând la argumentul 
moral sau filozofic, reconfirmându-şi 
atitudinea duală care intervine în 
liniştea şi echilibrul de odinioară al 
discursului său. „Conflictul” dintre 


cele două regimuri se aplanează 
până la urmă, ambele raportându-se 
la unul şi acelaşi lucru: nesupune- 
rea vieţii formelor artei: Luna lumi- 
nează în simţuri de nerostit! Dincolo 
de această „conciliere”, este dem- 
nă de menţionat nevoia de dialog, 
care ia forma altercaţiei disimulate 
poematic. Transpare şi aici atitudi- 
nea „diversionistă” a jocului. Intr-un 
context al modernității târzii, când 
„puţine lucruri au rămas nespuse 
şi chiar şi nespusul s-a spus”, auto- 
rul mânuieşte, în sens terapeutic, 
tehnici verbale menite să vindece 
nelipsitele răni din sufletul omului 
modern: 

dar e bine mereu de spus 

ce e spus: 

rana se vindecă dacă 
o pansezi repetat 
(Gnostică). 

Singurătatea (ce cuvânt lung...!), 
„omul nopții” (cât de ostilă ti-e noaptea 
cu stele puține şi reci), — sunt însem- 
ne contrapuse, imagini rupte parcă 
din realităţile satului primordial: per- 
sonaje memorabile, evocate pentru 
„felul de a fi risipitoare cu sine” (vezi 
poezia Horea cu noduri), „sufletul în 
levitație”, „neantizarea muntelui”, „ur- 
carea lui spre cer”, „argintul strălucind 
al zilelor împovărate de zăpezile unor 
ierni bogate”, „strămutarea pădurii în 
soare” etc. Toate acestea sunt o dova- 
dă a faptului că obsesia rostirii poetice 
determină reîntoarcerea personajului 
liric spre bucuria vieţii, autorul expri- 
mându-se în favoarea unei continuități 
care situează literatura pe un plan al 
sublimului. 

Neprevăzutul, alunecarea lui 
homo informaticus spre o zonă a 
dezordinii, a arbitrarului sunt sub- 
stituite, poetic, prin ceremonie şi 
ritual ca modalităţi de anihilare a 
incertitudinii temporale. 

DON QUIJOTE 


treci călăreț pe umbra ta 

cum copacul pe umbra sa 

nu se ştie cine le va dărâma 

poate vântul sau poate altcineva 
poate pur şi simplu nici că vor putea 
şi de singur 

singur vei cădea 


LA CĂDEREA ZILEI 
ziua aceasta pentru tine 
nu va mai fi 
niciodată — 
această lipsă cu ce o vei acoperi? 


negreşit va trebui să te retragi — 
ruşinat — în umbra ei neluminată 


mâinile tale-s pătate de căderea ei 


SINGURĂTATEA 
sin-gu-ră-ta-tea — 
ce cuvânt lung...! 
ce suspin neauzit 
PORTRET DE FAMILIE 
pentru Rozica 


eşti răbdătoare cu noi 
văd cum resfiri zilele 

cum le adaugi şi le îngrijeşti 
frumoase să fie 
pentru ochii noştri 


uzi florile 

să nu li se ofilească tinerețea 

în casa noastră 

şi copiii să nu fie cuprinşi de tristețe 
prea pline bunătăţi ne dărui 

alături de vinul cel vechi 

râsul tău scânteiază 

iar din ochii tăi scapără bucuria 


abia seara în genunchi 
în tine însăţi te odihneşti 


GNOSTICĂ 


puţine lucruri au rămas nespuse 
chiar şi nespusul s-a spus 

pe vremea înmulțirii peştilor pe uscat 
şi orbul n-a mai fost de mână dus 


dar e bine mereu de spus ce e spus — 
rana se vindecă dacă o pansezi repetat 
aminteşte-ți glasul ce-a îmblânzit mânia 
celui ce-n pustiu a îngenuncheat 


DE ZIUA TATĂLUI 


Vasile 


sunt la mormântul tău 

tată al meu de sub pământ 
azi e ziua ta de viu 

dar şi ziua ta de sfânt 


HOREA CU NODURI 
lui Mihai Olos 


pe când părea că 

„nu-i lumină nicăieri” 
apărea el cu vânjosul lui trup 
de copac umblător 


Poesis 


147 


cu țâpurituri 
în vârtejuri şi vicleşuguri 
vechi şi nouă 


cu patimile lui 
şi felul de a fi risipitor cu sine 


propunând spre deliciul esteticilor 


noduri şi moduri 
preamărind satul primordial 
peste care visează 

să înalțe un oraş 

într-o margine a cerului 


REMEMBER 


din când în când 
retrăiesc 
suferințele adolescenţei 


inocenţa şi entuziasmul 
întreținute cu bani mărunți 


savoarea retoricii 

cultivată pentru sine 

în disprețul idealului — 

un prefabricat al luptei de clasă 
din viaţa mea de ieri 

viitorul îmi surâde ironic 
plesnind din bice memoria 


ALTCEVA 


ce ne lipseşte uneori 

nu-i nici iubirea 

nici înțelepciunea 

nici banii nici băutura aleasă 
nici prietenii 

nici dorul ce mistuie 

nici durerea — măcar că 
toate ţi se aşază la masă 

ci pur şi simplu altceva 

din care toate izvorăsc 

IROSIRI 


toţi cred în tine 
şi toţi se revoltă 


le place 
să se înfigă în inima aproapelui 


atenţi la gălăgia păsărilor 
neînchipuit se înmulţesc corbii 


scad în înălțimea picioarelor reptilele 
gata să-ţi intre în izvoarele sângelui 


se înalţă călăreții pe cocoaşa uriaşă a 
cămilei 
până roade soarele cămaşa amiezii 


te laudă 
şi te uită. 


UN STROP DE POEZIE 


să punem capăt pentru un timp 
luptelor de zi cu zi 


e nevoie şi de un strop de poezie 
între învingători şi învinşi 


ca apa pentru setea muribundului 


UN ROMAN DE DRAGOSTE 


mereu ne spunem că vom avea 
o casă frumoasă 
în forma unui copac în mijlocul mării 


norocul cel bun — 

de tineri 

ne va însoţi 

oglindirea stelelor în apă 

o casă frumoasă 

ca un castel de o mie de ani 

sub acoperişul căreia 

păsările vor face cuiburi pentru stele 


iată zic vouă 
ce splendori pastorale 
are viața de familie 


INDIFERENTA 


am timp 

dar oare chiar am 

acum când atât de grăbită 
trece indiferența? 


omul acela mărunt 
din colțul străzii visează 
să-i cadă din cer norocul 


o fată tânără 
cară apă 
la rădăcina florilor 


un bărbat în toată puterea 
urcă muntele 


nimeni absolut nimeni de nimic 
nu-i întreabă 


fiecare în felul lui 
are timp 
doar pentru sine 

Ruslana SPRÂNCEANU 


EVOLUTIA MUZICII 
PENTRU PIAN 


ÎN BASARABIA 
(secolul al XIX-lea — primele 
decenii ale secolului al XX-lea) 


Secolul al XIX-lea a fost o pe- 
rioadă importantă în evoluţia isto- 
rică a culturii şi artei din Moldova. 
Mişcările naţionale din ţările Euro- 
pei de Vest au avut un impact direct 
asupra realizării idealurilor naţiona- 
le ale independenței. Se face simti- 
tă tendinţa de eliminare a influenţei 
muzicii orientale şi de înlocuire a 
unor practici anacronice cu muzica 
germană, italiană, franceză. 

În casele boiereşti din Moldo- 
va se organizau petreceri cu muzică 
şi dans, frecventate de oameni care 
proveneau din categorii sociale mai 
bogate, aceştia începuseră să în- 
locuiască veşmintele orientale cu 
cele apusene. În mai multe docu- 
mente din epocă sunt menţionate 
diferite formaţii muzicale de tip oc- 
cidental, care interpretau muzică de 
salon: menuetul, poloneza, mazur- 
ca, valsul. Drept mărturii ale acestei 
„perioade de tranziție” servesc cu- 
legerile de cântecei!, în care pot fi 
întâlnite fie piese de tip occidental, 
fie compoziţii ce denotă vizibile in- 
fluente orientale, fie melodii de pro- 
venienţă ambiguă. Cântecele care 
prezintă influenţe occidentale sunt 
scrise în moduri diatonice, au ritmul 
binar sau ternar şi sunt structura- 
te în formă de lied (cuplet-refren). 


Cele de tip oriental sunt concepute 
„cromatic” şi conțin numeroase or- 
namentaţii, melisme. Melodiile de 
provenienţă ambiguă prezintă un 
amestec de elemente occidentale 
şi orientale. 

O colecţie deosebit de utilă 
pentru cunoaşterea folclorului no- 
stru şi a transcrierilor lui pentru pian 
a fost realizată la începutul celui 
de-al patrulea deceniu al secolului 
al XIX-lea, de François Rouschitz- 
ki care publică, în anul 1834, la Ti- 
pografia Albinei din laşi culegerea 
Musique orientale. 42 chansons 
et danses moldaves, valaques, 
grecs et turcs, traduits arranges 
et dedies a son excellence mon- 
sieur de Kisseleff. 

Dintre cele 40 de piese, 36 
sunt moldoveneşti şi valahe şi doar 
2 greceşti şi 2 turceşti, titlurile aces- 
tora fiind Arie grecească, Sonata ou 
pestref turque, Cântec grec, Cântec 
turcesc, ceea ce denotă nu doar 
preferința autorului pentru muzica 
românească, ci şi preponderența 
acesteia față de muzica orientală. 

Chiar dacă, în general, acom- 
paniamentul pianistic al melodiilor 
se reduce la formula ritmică: 


Jid: 


pot fi evidenţiate totuşi câteva piese 
în care se manifestă şi tendinţa de 
a profila acest acompaniament mai 
individualizat (prin acorduri, contra- 
punctări). 

La dezvoltarea ulterioară a 
muzicii pentru pian a contribuit şi 
Carol Miculi (1821-1897), compo- 
zitor, pianist, dirijor, muzicolog, ele- 
vul compozitorilor Franz Kolberg şi 

Frederic Chopin, redactorul muzi- 
cal al creaţiei lui Frederic Chopin. 
În activitatea artistică a lui Miculi a 
prevalat latura interpretativă, mu- 
zicianul bucovinean reprezentând 
o figură notorie în arta pianistică 
europeană din a doua jumătate a 
secolului al XIX-lea. 

În anii 1848-1858, Carol Miculi 
a întreprins numeroase turnee într-un 
şir de ţări europene, confirmându-şi 
virtuțile de iscusit interpret al operei 
lui Chopin. El introduce în progra- 
mele sale de concert prelucrări fol- 
clorice, interpretându-le şi la nume- 
roasele serate muzicale. Contribu- 
tia lui Miculi la valorificarea propriilor 
prelucrări de folclor este deosebit 
de importantă, el fiind primul muzi- 
colog care înalță muzica populară la 
nivelul muzicii culte, introducând-o 
în circuitul european. 

Cele patru caiete de melodii 
populare alcătuite de Carol Miculi 
conţin 48 de melodii dedicate, după 
moda vremii, unor persoane de sex 
feminin care proveneau din rânduri- 
le marilor familii de boieri. În aceas- 
tă colecţie Carol Miculi include me- 
lodii variate ca gen: doine, hore şi 
chiar cântece de provenienţă cultă, 
care au în comun o notă de voioşie 
ca efect al prelucrării, muzicianul 
păstrând însă autenticitatea fiecărei 
melodii în parte. 

În comparaţie cu alte culegeri 
(Rouschitzki), armonizarea nu are 
nimic comun la Miculi cu stilul lău- 
tăresc melismatic şi bogat orna- 
mentat. În general, limbajul armonic 
folosit de Miculi este foarte nuanţat. 
În armonizarea ariilor şi jocurilor ce 
alcătuiesc colecţia, muzicianul nu 
se limitează la treptele principale 
ale tonalităţilor, în comparaţie cu 


compozitorii contemporani lui, ci 
apelează foarte des şi la treptele se- 
cundare pe care le alternează sau 
le combină în acorduri de septimă, 
de dominantă şi de nonă, ceea ce 
creează o mare varietate sonoră. 
Uneori el foloseşte în bas note tinu- 
te, veritabile pedale, caracteristice 
acompaniamentului practicat de 
formaţiile populare şi cunoscut sub 
numele de ţiitură. 

În ansamblul componisticii na- 
tionale din secolul al XIX-lea, lucră- 
rile instrumentale de cameră ale lui 
Carol Miculi, în special cele pentru 
pian, denotă un nivel superior al 
scriiturii, mai ales în comparație cu 
lucrările analoage ale colegilor săi. 
Ca inspiraţie, limbaj, armonie, co- 
lorit instrumental, factură etc. com- 
poziţiile sale se înscriu în tiparele 
stilului romantic. 

Un alt compozitor care a in- 
fluențat muzica cultă din arealul ro- 
mânesc este Ciprian Porumbescu 
(1853-1883), personalitate repre- 
zentativă pentru cultura muzicală 
naţională. Compozitor, poet şi in- 
terpret, militant pentru o artă mu- 
zicală inspirată din cântecul popu- 
lar, Porumbescu era convins că la 
sfârşitul secolului al XIX-lea creaţia 
muzicală naţională trebuie să se în- 
noiască pe baza folclorului. Opera 
sa confirmă justețea ideilor şi pers- 
picacitatea vederilor sale. 

Influenţa muzicii apusene şi a 
celei populare reprezintă coordo- 
nate ale compozițiilor pentru pian 
de Ciprian Porumbescu, ele se în- 
tretaie, se suprapun şi se împle- 
tesc permanent, până la Rapsodia 
română — compoziţie în care melo- 
dia populară este prelucrată în mod 
creator. Compozitorul şi-a întemeiat 

opera pe realitatea muzicală a vre- 
mii sale — jocul şi cântecul popular, 
inclusiv al lăutarilor din Stupca, şi 
pe lucrările şi culegerile de folclor 
ale antecesorilor săi. 

Unul dintre reprezentanţii cul- 
turii muzicale ieşene din jumătatea 
a doua a secolului al XIX-lea, înce- 
putul secolului al XX-lea este Gavriil 
Musicescu (1847-1903), compozi- 
tor, muzicolog, folclorist, dirijor şi 
pedagog. Gavriil Musicescu, ca şi 
Carol Miculi, Ciprian Porumbescu, 
a contribuit la dezvoltarea muzi- 
cii profesioniste din Moldova. El a 
acordat o atenţie deosebită folclo- 
rului muzical, menţionând, insistent, 
importanța muzicii populare. 

În anul 1885 Musicescu publi- 
că în revista Arta articolul Nationa- 
lism sau cântece populare, în care 
pledează pentru necesitatea propa- 
gării cântecului popular. În acelaşi 
număr al revistei apar primele trei 
prelucrări ale melodiilor populare: 
Văleanca, Vine ştiuca de la baltă şi 
Moşulică, armonizate prin utilizarea 
modurilor muzicii populare şi aran- 
jate pentru pian. Partea melodică 
este imprimată cu caractere mai 
mari, iar cea de acompaniament 
armonic — cu unele mai mici. 

În anul 1903, în paginile revis- 
tei Arta, au mai apărut patru melodii 
populare în armonizarea lui Musi- 
cescu: cunoscutul joc de nuntă Co- 
răbiereasca, De te-ar prinde neica-n 
crâng, Arde-mă, frige-mă şi Răsai 
lună. La fiecare dintre acestea, ca 
şi la cele trei publicate anterior, Mu- 
sicescu indică sursa concretă. 

Meritul acestui compozitor 
constă în faptul că, prin prelucrările 
melodiilor populare, a atras aten- 
tia melomanilor asupra folclorului 


muzical. El a îmbogăţit mijloacele 
de expresie ale limbajului muzical 
existent în acea vreme, mai ales 
din punct de vedere melodic, mo- 
dal şi ritmic, lărgind în acelaşi timp 
şi spectrul armonic; a fost primul 
compozitor român care a reuşit să 
descifreze şi să valorifice potenţele 
armonice latente din cântecul popu- 
lar monodic. 

În perioada interbelică, în Ba- 
sarabia a activat o pleiadă de com- 
pozitori printre care trebuie mentio- 
nati în primul rând Ştefan Neaga, 
Eugeniu Coca, Mihail Berezovschi, 
Aleksandr lacovlev, Veaceslav Bu- 
lâciov, Vasilii Onofrei, Ivan Bazi- 
levschi, Gheorghe Borş şi Constan- 
tin Romanov. 

Până în anul 1920 compozito- 
rii autohtoni se limitau în domeniul 
muzicii pentru pian doar la realiza- 
rea unor simple prelucrări de melo- 
dii populare şi a unor miniaturi pro- 
gramatice. Primele miniaturi pentru 
pian au fost semnate în Basarabia 
de Constantin Romanov, Aleksandr 
lacovlev, Ştefan Neaga. Predilec- 
ţia compozitorilor pentru acest gen 
se explică prin prestigiul pe care îl 
avea în practica muzicală. 

Un rol central în evoluția mu- 
zicii profesioniste din Moldova în 
perioada interbelică şi în primii ani 
postbelici îl are compozitorul, pia- 
nistul, dirijorul şi profesorul Ştefan 
Neaga. Pe parcursul întregii sale 
activităţi, Ştefan Neaga a abordat 
diverse genuri: muzica simfonică, 
de cameră, corală, vocală etc. Ela 
fost primul compozitor basarabean 
care a promovat genul oratoriului şi 
al cantatei. Un loc aparte în creaţia 
sa îl ocupă miniatura pentru pian. 
Ştefan Neaga a compus unspreze- 

ce miniaturi pentru pian, două dintre 
care au fost redescoperite recent 
şi se păstrează la Biblioteca Aca- 
demiei Române: Ragtime (danse 
nouvelle pour piano) şi Valse rose 
(pour piano). 

Până nu demult întreaga ac- 
tivitate a lui Ştefan Neaga a fost 
interpretată inadecvat, în special 
perioadele bucureşteană şi pari- 
ziană. Totuşi anume în perioadele 
respective şi-a perfecționat compo- 
zitorul măiestria, inclusiv cea de in- 
terpret. Activând în aceeaşi perioa- 
dă cu iluştrii compozitori Stravinski, 
Schönberg, Bartók, Enescu ş.a., 
Ştefan Neaga a fost unicul compo- 
zitor din Basarabia care a asimilat 
anumite curente, tendinţe stilistice 
din muzica contemporană. Nu ne 
referim doar la romantismul târziu 
şi la impresionism, ci şi la alte ten- 
dinte, postimpresioniste. 

Putem conchide că miniaturile 
pentru pian ale lui Ştefan Neaga au 
avut o mare influenţă asupra evolu- 
tiei muzicii pentru pian în Moldova, 
iar descoperirea miniaturilor scrise 
la Paris şi Bucureşti oferă posibili- 
tatea de a studia şi de a interpreta 
adecvat creația componistică, în 
special miniaturile pentru pian ale 
acestui celebru muzician. 

Mai puţin semnificative au fost 
valsurile pentru pian, compuse de 
Constantin Zlatov în anii '20-'30. 
O analiză mai detaliată a acestora 
permite formularea concluziei că 
în cadrul lor a fost utilizat arsenalul 
mijloacelor expresive folosite ante- 
rior de celebrii compozitori Frede- 
ric Chopin, Ferencz Liszt, Johann 
Strauss, Piotr Ceaikovski ş.a. Deşi 
Constantin Zlatov a multiplicat anu- 
mite elemente ale structurii interioa- 


re şi exterioare ale genului de vals, 
lucrările lui nu trebuie neglijate, ele 
reprezentând primele modele de 
acest gen în Basarabia. 

Astfel, se conturează următoa- 
rea concluzie: muzica pentru pian 
în Basarabia s-a format pe baza a 
două surse. Primordiale erau folclo- 
rul şi arta lăutărească, iar cea de-a 
doua a fost muzica europeană cul- 
tă, clasică şi romantică. Jumătatea 
a doua a secolului al XIX-lea — pri- 
ma jumătate a secolului al XX-lea 
reprezintă o perioadă fundamen- 
tală definitorie pentru procesul de 
dezvoltare a muzicii pentru pian 
din Basarabia. Anume în această 
perioadă se pune baza genului de 
miniatură care a fost valorificat ul- 
terior în creația compozitorilor din 
Republica Moldova. 

Lucrările cercetate ne permit 
să conchidem că primele încercări 
componistice în domeniul muzicii 
pentru pian în Basarabia n-au putut 
constitui culmi ale evoluţiei genului, 
ele având mai multe carenţe atât 
sub aspect artistic, cât şi la nivelul 
formei şi mijloacelor de expresie. 
Ca orice alt fenomen artistic com- 
plex, evoluţia creaţiei pianistice lo- 
cale a avut o traiectorie spinoasă, 
dar unele succese ale acesteia au 
constituit un exemplu pozitiv pentru 
generaţiile viitoare ale compozitori- 
lor din Moldova. 

MUZICA RELIGIOASĂ 
CORALĂ 
(CONCERTISTICĂ) 

ÎN CREAȚIA 
COMPOZITORILOR DIN 
REPUBLICA MOLDOVA 


In the article is considered the 
sacred music composers contribution 
to the development of the Moldavian 
musical choral art, performing practice 
and culture. The aspect of defining the 
place and significance of religious cho- 
ral music in the general culture of the 
country, the reconstruction of a wide pa- 
norama of religious choral music from 
the end of the XIX" century till the year 
2003 has not been specially studied 
before. In the article for the first time 
are analyzed the religious works (choral 
miniatures) by the contemporary Mol- 
davian composers Z.Tkaci, Gh.Cioba- 
nu, D.Kitsenko. 


Muzica religioasă corală con- 
stituie un domeniu vast al culturii 
autohtone. Pe parcursul veacurilor 
cântarea bisericească din Moldova 
a fost deschisă diferitor influenţe 
ale culturilor europene. Ea îşi are 
originile în monodia bizantină de 
cult, îmbogăţită prin inflexiuni răsă- 
ritene şi occidentale, prin asimilarea 
tradiţiei cântării de textură omofon- 
armonică şi polifonică. 

Cântarea corală religioasă 
marchează evoluţia muzicii moldo- 
veneşti în decurs de mai multe se- 
cole de muzică profesionistă, fiind 


una dintre cele mai importante sau 
chiar unica formă a acesteia. Reve- 
nirea artei corale la sensurile sacre 
a determinat sporirea interesului 
față de genurile corale religioase. 
Compozitorii contemporani găsesc 
rezerve artistice nebănuite în dome- 
niul creației muzicale religioase. In 
ultimii 20 de ani ai secolului trecut a 
fost creată, la noi, o serie întreagă 
de piese corale ce aparţin genurilor 
muzicii religioase. 

Lucrările autorilor moldoveni, 
scrise pe texte religioase, au ca 
reper fundamental abordarea pro- 
blemelor existenţei umane, perce- 
perea filozofică a vieţii şi bucuria 
comuniunii cu adevărurile spiritua- 
le — toate fiind transmise, sugestiv, 
ascultătorilor. Aceste lucrări sunt 
diferite prin modalităţile de expu- 
nere, prin dezvoltarea materialului 
muzical, prin modul de utilizare a 
tehnicii componistice individuale, 
în sfârşit — prin realizarea artistică 
a obiectivelor propuse. 

Starea de tristețe şi deceptie, 
zădărnicia vieţii lipsite de Dumne- 
zeu — iată gama emotivă ce străbate 
lucrarea pentru cor mixt a cappella 
Numai Pământu-i neclintit pe veci 
(1998), de Zlata Tcaci, inspirată 
dintr-o Carte a Vechiului Testament. 
Concepţia muzicală a lucrării, core- 
laţia părţilor reflectă structura Ecle- 
siastului. 

Tatăl Nostru pentru cor mixt 
a cappella de Ghenadie Ciobanu 
(1994), pe un text canonic evan- 
ghelic de rugăciune, a fost prelucrat 
pentru o interpretare concertistică. 
Cantabilitatea structurilor melodi- 
ce ale lucrării, specifică rugăciunii, 
ale cărei surse intonative provin, 
fără îndoială, din melodiile liturgice 
autentice, prefigurând semantica 
severă a unor picturi murale medie- 

vale, întruchipează tăria spiritului şi 
a credinţei, a arhaicului de factură 
naţională, a începuturilor bizantine 
ale acestuia — totul într-o simbioză 
muzicală modernă. 

Procedeul sprechstimme, 
care, conform indicaţiei autorului, 
este apropiat de maniera de inter- 
pretare parlando, reprezintă una 
dintre dificultăţile majore pentru co- 
rişti. Dirijorul trebuie să tindă spre 
obținerea unei declamatii corale ar- 
monioase şi a unei pronunţări clare 
a textului, în condiţiile unui metru 
liber alternativ. O altă dificultate în 
actul interpretării este cea a indica- 
tiei divizi la fiecare dintre partidele 
corale (cu excepţia sopranelor), 
atunci când o jumătate din corişti 
trebuie să declame textul, iar cea- 
laltă — să cânte sunetul prelungit al 
pedalei. 

Factura hetero-polifonică a 
acestei lucrări (cu diferite tipuri ale 
heterofoniei — pedale, dublări în oc- 
tave, lunecarea melodică în diferite 
voci, după repere sonore comune) 
marchează individualizarea ideii 
dezvăluite de către compozitor, în 
condiţiile unei exprimări compri- 
mate şi a integrităţii sub raport in- 
tonativ-armonic. Piesa se remarcă 
printr-un caracter armonios şi laco- 
nic al concepției muzicale. 

Lucrarea Vrednică eşti pentru 
cor de bărbaţi (1990) de Gh.Cioba- 
nu este tributară, în mod evident, 
modelelor tradiţionale ale monodiei 
bisericeşti bizantine, deşi autorul nu 
recurge la citarea directă din anu- 
mite surse liturgice [1]. 

Interacțiunea complexă a mij- 
loacelor muzicale în această lucrare 
(modalismul, structura heterofonică 
cu isonuri, varierea melodiei asceti- 
ce, în mişcare treptată, încărcată de 

„alunecări” în glissando, alternanţa 


metrică, ritmul asimetric, caracterul 
fluent şi maniera quasi-improvizato- 
rică a exprimării (parlando-rubato), 
compoziția dinamică, lineară, cu 
trăsături de repriză convenţională 
ş.a.m.d.) este orientată, pe plan 
stilistic, spre plăsmuirea asociată a 
ideii artistice în spiritul cântării reli- 
gioase de tradiţie bizantină. 

Un impediment deosebit al in- 
terpretării acestei lucrări îl reprezin- 
tă cântarea colectivă armonioasă 
a monodiei tenorilor, în special în 
segmentele glissando. Considerăm 
că folosirea acestui procedeu, tipic 
pentru cântările bizantine în stil pa- 
padic, cântate de solişti-virtuozi pe 
fundal de ison, reprezintă, în con- 
textul stilistic al cântării, consecința 
apelării compozitorului la modelele 
autentice ale melodiilor bisericeşti. 

C. Paraschiv, care a cercetat 
creaţia lui D. Chiţenco, spune des- 
pre compozitor că „este un om cu 
o profundă credinţă în Dumnezeu... 
Spiritualitatea, credința determină 
modul lui de viaţă, de gândire, dar, 
în şi mai mare măsură, se manifestă 
în creaţia sa”[2]. In continuare, rele- 
vă că, deşi compozitorul este adep- 
tul credinţei creştine ortodoxe, fapt 
sesizabil şi în denumirile mai mul- 
tor lucrări pe care le semnează..., 
majoritatea genurilor explorate de 
el aparțin catolicismului. Compozi- 
torul însuşi explică acest paradox 
prin faptul că gândeşte muzica re- 
ligioasă ca o muzică ce aparține 
culturii occidentale. După părerea 
lui D. Chiţenco, în ortodoxie, relația 
dintre om şi Dumnezeu nu poate fi 
atât de strânsă cum este în protes- 
tantism, iar una dintre modalităţile 
de a păstra „distanţa” este utiliza- 
rea, în creaţie, a limbilor antice — ve- 
chea slavonă, greaca, latina. 

Motetul O'Beata pe un text la- 

tin, de D. Chiţenco (1990), utilizea- 
ză stilul polifonic sever, cu figurile 
întârzierilor, ale disonanţelor pe tim- 
pii tari, în durate lungi, pregătite cu 
țesătura muzicală complemen- 
tar-contrapuncitică, cu predomina- 
rea mişcării melodice treptate. 

Tema iniţială, expusă imita- 
tiv (fugato), este formată din două 
elemente constitutive: mişcarea 
descendentă, măsurată, cu durate 
prelungite şi „zborul!” nu prea mare 
al optimilor, care imprimă dinamism 
evoluției ulterioare a melodiei. În 
calitate de intonaţii ce se dezvoltă 
este utilizată de cele mai dese ori 
mişcarea treptată ascendentă şi 
descendentă în optimi, echilibrată 
prin motivele prelungite, preluate 
din temă. 

Fiecare voce, după cum este 
specific motetului, comportă o anu- 
mită sarcină lineară şi participă atât 
în imitație, cât şi în varierea polifo- 
nică liberă, în împletirile centrale ce 
se dezvoltă în cadrul unor contururi 
ondulatorii, unde, în condiţiile unei 
iluzii de încheiere a gândului mu- 
zical, apare imediat senzaţia unei 
variante a acesteia. Mişcarea des- 
cendentă şi cea ascendentă, care 
se conturează din nou, motivele in- 
tonative ce se constituie în culmina- 
tii locale în fiecare dintre voci — totul 
este cuprins de febra dezvoltării po- 
lifonice, unde nu există conflict în- 
tre voci. Şuvoiul muzical tinde spre 
„aşezarea” aplanată pe cuvântul 
„aliluia”, în care motivele intona- 
tionale ale temei „nucleu” creează 
noi împletiri ale țesutului muzical, 
ce converg spre o încheiere con- 
sonantă a Motetului. 

Considerăm, având în vede- 
re respectarea destul de riguroa- 
să a normelor contrapunctului şi 
a melodicii (caracterul de sinteză, 


universal al intonaţiilor), a modului 
(modalismul diatonic), a corelaţii- 
lor muzical-textuale, a procesului 
de constituire a formei (principiul 
strofic) şi a sintaxei (planificarea 
diagonală a introducerilor vocilor 
şi a cadenţelor) că în acest motet 
al lui D. Chiţenco putem constata 
o stilizare, poate fi surprins un gen 
polifonic specific ultimei perioade a 
Renaşterii. 

Factura motetului se remarcă 
printr-o mare elasticitate şi diversi- 
tate în ceea ce priveşte tăria voci- 
lor, grupate uneori în perechi. In- 
convenientțele interpretative într-un 
ansamblu polifonic rezidă în păstra- 
rea unităţii ansamblului, în condiţiile 
evidenţierii sau „scăderii”, pe planul 
al doilea, a vocilor ce-şi păstrează 
totuşi caracterul individual al intona- 
tiei, precum şi în îmbinarea origina- 
lităţii fiecărei linii melodice în cadrul 
planului compozițional general. În 
procesul interpretării este necesară 
o dicţie impecabilă, întrucât intrarea 
consecutivă a vocilor presupune o 
articulare clară a sunetelor. 

Sursa inițială a lucrării Marien- 
gebet de D.Chiţenco pentru cor fe- 
minin şi sextet instrumental (1998) 
este o secvenţă canonică medie- 
vală (coralul gregorian Victimae 
paschali) care determină caracterul 
ascetic, ponderat al discursului. 

Opţiunea compozitorului pen- 
tru cele două voci — vocea princi- 
pală a sopranei, dublată de alto — 
expuse iniţial la unison, permite 
constituirea ulterioară a unei struc- 
turi simple pe mai multe voci, în 
spiritul unui contrapunct medieval, 
o structură axată pe mişcarea pre- 
ponderent paralelă şi opusă a unor 
segmente sonore dublate în cvartă- 
cvintă, terță sau mixte ale melodiei 
gregoriene. In condiţiile unei vădite 

priorităţi a orizontalei melodice şi a 
rolului central al sursei primare de 
coral în prelucrare polifonică a par- 
tidei vocale şi a unei coeziuni in- 
strumentale a sextetului, se impune 
asocierea cu polifonia de tip cantus 
firmus. Observațiile detaliate privind 
particularităţile factural-armonice 
ale acesteia confirmă raportul unitar 
dintre elementul muzical-sintactic al 
coralului şi cel al comentariului său 
instrumental. 

lurie Matei stăpâneşte detaliul anatomic, are uşurinţa desenului de ate- 

lier în perspectivă clasică, are îndrăzneala de a ataca în mod curent pânze- 
le de mari dimensiuni, ceea ce înseamnă stăpânirea legilor compoziţiei, iar 
când motivaţia este puternică, părăseşte lumea „statuilor” vivante şi plon- 
jează cu deliciu într-o baie de culori aproape expresionistă. Ca într-o proiec- 
ție inversă a lui Rene Magritte, lumea lui lurie Matei este populată de nudul 
masculin, mimând sugestii rodiniene sau realizând, cu intenţie, mozaicul ca- 
merei ascunse. 


Ruxandra IONESCU, critic de artă, Ploieşti 

lurie Matei simte imperios nevoia de a parcurge mitul creației, de a se 
reîntoarce la originea acestui miracol, pentru a-şi consolida conştiinţa valorii 
sale specifice, a unei puteri îndepărtate şi legendare, identificând prin aceste 
semne, metafore şi simboluri însăşi valoarea sa de creaţie. 


Eugenia FLORESCU, critic de artă, Bucureşti 

Exersând în arta plastică încă de mic copil, lurie Matei pare a stăpâni 

în pictură totul: compoziția, culoarea, modalitățile de redare a spațiului, rea- 
litatea figurativă; e un virtuos care a creat un stil al său, trecând prin şi peste 
curente şi modele; e un nobil copil al artei. 


Anton GIDDING, pictor şi galerist, Haga 

În fiece tablou lurie Matei construieşte câte o amintire şi o legendă, 
îndemnându-ne să ne regăsim pe noi înşine, cei autentici, neschimbaţi de 
nimic, printre cei cotidieni, supăraţi, veseli, ofensați, fericiţi, mirați, timizi sau 
răzvrătiți. 

Gherrit TIMMER, colecționar de artă, Ambsterdam 

„Nouă, slavonilor, în deosebi, ne este clară intonaţia latină în gândirea 
plastică a lui lurie Matei. Pictorul lurie Matei cunoaşte multe, se pare că în is- 
toria artelor ştie totul. El ştie de minune ce înseamnă suprarealismul şi cum 
se realizează o pânză în această manieră, el cunoaşte bine arta metafizică, 
hiperrealismul, dar să numim, spre bucuria noastră, a spectatorilor, creația lui 
Matei postmodernistă, nu putem. In ea lipseşte ironia postmodernistă, care 
poate permite totul, capabilă să asimileze totul. Creaţia lui lurie Matei este 
foarte serioasă, el fiind pictorul care îşi permite şi are curajul, forța de a fi se- 
rios, interiorizat, adâncit în sine. Tocmai din această cauză, opera sa este un 
pas extrem de important ce ne arată nouă, spectatorilor, în ce direcţie merge 
pictura europeană după disensiunile, oscilaţiile postmodernismului. 


Ludmila SAULENCO, profesor de studiul artelor, 
dr. în filologie, Odesa 

„ARTA VA RĂMÂNE 
CEEA CE A FOST 
ÎNTOTDEAUNA - 

O EXPRESIE 
A SUFLETULUI 
OMENESC...” 


Dialog: 
Alexandru BANTOŞ — 
lurie MATEI 


— Stimate domnule lurie 
Matei, propun să derulăm acest 
dialog cu o întrebare despre „în- 
ceputuri”. Aşadar, când aţi des- 
coperit vocaţia pentru pictură? A 
fost un incident, o întâmplare sau 
e... o predestinare? 

— Orice om desenează mult 
în copilărie, e ceva „instinctua!”, e 
ceva în noi care irupe abia la vârsta 
maturității. La fel s-a întâmplat şi în 
cazul meu. Desenam, mă fascinau 
formele şi culorile pe care le potri- 


d Născut la 11 martie 1968 ) 
în comuna Cazangic, judeţul 
Lăpuşna, Basarabia. Absol- 
vent al Colegiului de Arte „Ale- 
xandru Plămădeală” (1987) şi 
al Facultăţii Arte Plastice, cla- 
sa — pictură de şevalet, a Uni- 
versității de Arte din Chişinău 
(1995). 

Expoziţii personale: 

e Odesa (Ucraina), Gale- 
ria „Decor” — 1991, 1992, 1993, 
1994 

e Chişinău, Palatul Repu- 
blicii — 1997 

e Amsterdam (Olanda), 
„Art Center” — 1997 

e Chişinău, Muzeul Naţio- 
nal de Arte Plastice al Republi- 
cii Moldova — octombrie 1998 

e Haga (Olanda), Galeria 
„Anton Gidding I” — 1998 

e Bucureşti, Galeria „Con- 
stantin Brâncuşi” (Palatul Par- 
lamentului) — 1999, 2006 

e Kiev (Ucraina), Muzeul 
Naţional de Artă al Ucrainei — 
2000 

e Odesa (Ucraina), Muzeul 
de Artă — 2000 

e Haga (Olanda), Galeria 
„Lewis Guy” — 2001 

e Ploieşti, Muzeul Jude- 
tean de Artă Prahova — 2002, 
2006 

Din 1999, decernează 
anual şase premii ce-i poartă 
numele (pentru literatură, arte 
plastice, teatru şi film, muzică 
şi jurnalism, mecenat şi mana- 
gement în artă) 

2002 — Muzeul de Artă, 
Drobeta Turnu-Severin 

2005 — Galeria SLB, Zee- 
wolde, Olanda 

veam, fără să fac vreo legătură între 
jocul meu şi pictura ca artă. 

Obsesia culorilor am moş- 
tenit-o, cred, de la mama. Ea, ca 
mai toate basarabencele, este o 
mare meşteriță în arta covorului. 
Ţin minte, şedeam lângă ea zile şi 
nopți, îi ajutam să aleagă culorile, 
să le asorteze, în timp ce îmi spu- 
nea poveşti sau cânta. Mai târziu, 
când fratele mai mare, Valeriu, a ob- 
servat interesul meu pentru desen, 
mi-a pus în mână albume de artă, 
mi-a vorbit despre pictură şi tot el 
a fost acela care m-a îndrumat să 
merg la şcoala de pictură din oraşul 
Leova. Acolo l-am avut în calitate 
de profesor pe Constantin Cră- 
ciun, care absolvise Academia de 
Arte din Sankt Petersburg. A urmat 
apoi „ucenicia” în atelierele pictori- 
lor Mihai Grecu şi Andrei Mudrea, 
care a însemnat pentru mine o nouă 
treaptă în înțelegerea picturii. Insă 
cele mai bune lecţii le-am luat din 
albumele cu lucrările marilor clasici, 
din lecturile diverse ce m-au format 
ca personalitate. Astăzi cred că arta 
pentru mine a fost o predestinare, 
lucru despre care am aflat din în- 
tâmplare. 

— Care sunt pictorii pe care 
îi considerați adevărații dascăli 
ai dumneavoastră? 

— In adolescenţă, în timpul stu- 
diilor la Colegiul de artă „Al. Plămă- 
deală”, eram fascinat de Raphael, 
Rembrandt, Poussin, Zurbaran, 
Grigorescu şi Gainsborough. Mai 
târziu, la Academie, nopţile mi-au 
fost furate de Murillo, Caravaggio, 
Jan Van Eyck, Durer, Gericault şi 
Ingres. Aş invoca şi alţi pictori de 
la care am învăţat multe: Giotto, 
Picasso, Modigliani, Van Gogh, 
Monet, Luchian. Acum sunt captivat 
de creațiile lui Vermeer, Bruegel, 


Bosch, Klimt, Dali, Wyeth, Baba şi 
Rogier Van der Weyden. 

— Vorbiţi despre nume so- 
nore, de geniu, în istoria artelor 
plastice, cu ce însă ar trebui să 
înceapă un tânăr care doreşte să 
picteze? Ce nu trebuie să facă, 
evident — în plan artistic, un vii- 
tor pictor? 

— Voi răspunde la întrebare, 
apelând la S. Dali, care spunea: „Să 
înveți a desena şi a picta ca vechii 
maeştri, apoi să faci tot ce-ţi trece 
prin cap şi toată lumea te va respec- 
ta”. Eu le-aş sugera tinerilor să nu 
picteze doar case dărâmate, dealuri 
şi copaci strâmbi. Să nu cânte în 
timp ce pictează, să nu amestece 
culoarea violetă cu cea galbenă, 
verdele cu roşul şi să nu se bucure 
că desenează mai bine decât veci- 
nul care este tractorist. 

— Cum credeţi, care sunt 
premisele ce asigură succesul 
unui autentic artist plastic (dar nu 
numai!): condiţiile în care s-a năs- 
cut şi a crescut, studiile, şcoala 
vieții sau talentul nativ? 

— Fără talent, care-ţi este dat 
de Dumnezeu, nu vei ajunge nicio- 
dată un artist autentic, însă este o 
mare eroare să-ţi blochezi eul prin 
acceptarea ideii suficienţei talen- 
tului (o noţiune, de altfel, foarte 
greu de măsurat). Unii greşesc şi 
atunci când se mulțumesc doar 
cu faptul că au făcut un desen: un 
portret, o floare, o natură statică 
şi continuă să exerseze mecanic 
aceeaşi îndeletnicire, fără a şti că 
există şi alte perspective asupra 
obiectelor pe care le reproduc în 
serie. E bine ca un pictor să ştie 
ce gândeşte un filozof despre for- 
mele geometrice, cum descrie un 
fenomen sau altul un mare scriitor, 
cum interpretează o noţiune sau 

Chemare la luptă 


alta un savant. Un pictor trebuie 
să studieze psihologia, să înveţe 
să vadă dincolo de aparenţțe. Cu 
alte cuvinte, şi pictorul are nevoie 
de lecturi susținute, are nevoie de 
o cultură vastă pe care să-şi spri- 
jine opera. 

— Să rămânem în continuare 
în „laboratorul” de creaţie al pic- 
torului lurie Matei: care sunt cele 
mai faste ore, zile de muncă ale 
dumneavoastră? 


— Eu lucrez în fiecare zi, in- 
diferent dacă e soare, plouă sau 
ninge. Cele mai nefaste ore sunt 
cele pe care trebuie să le dorm, 
mai ales atunci când nu visez nimic, 
sau când mă trezesc şi nu ţin minte 
ce-am visat. 

— Sunteţi un pictor despre 
care se afirmă că are o identitate 
artistică distinctă. Este dificil dru- 
mul spre ceea ce înseamnă ade- 
vărata originalitate artistică? 

— Dacă ai destulă înțelepciune 
ca să-ți creezi un echilibru perfect 
între intelect şi măiestrie, mai sim- 
plu spus — între cap şi mână, pentru 
a reda pe pânză exact ceea ce ţi-ai 
propus, dacă ai caracter şi duci la 
bun sfârşit o idee, dacă eşti sincer 
şi curajos, curios şi receptiv, atunci 
ai şanse să devii un artist original. 
Şi, bineînţeles, trebuie să iubeşti şi 
să munceşti în numele acestei iubiri 
ca un rob. 

— Care sunt temele ce vă „în- 
robesc” în ultimul timp? 

— Omul. Intre rege şi bufon. 
Pictez o serie de tablouri cu acto- 
rii Igor Caras şi Vlad Ciobanu. Am 
schiţele unor tablouri istorice dedi- 
cate lui Mihai Eminescu, Mihai Vi- 
teazul şi Napoleon Bonaparte. 

— Specialiştii consideră că 
sunteți un pictor al afirmărilor, 
care adună, construieşte, depă- 
şind incertitudinile, divagațiile, 
determinate de curente, stiluri, 
şcoli, fiind superior acestor febrile 
şi trecătoare „revoluționare des- 
coperiri creatoare”. lurie Matei, 
susține cineva, — munceşte în pro- 
funzime, explorând cu seriozitate 
şi curaj tărâmuri artistice care, 
aşezate pe pânză, întrunesc vir- 
tuţile unor opere de valoare (unii 
critici precizează că pânzele dum- 
neavoastră sunt de valoare euro- 
peană). Nu vă „deranjează” atare 
afirmaţii? Domnule Matei, de unde 
vine curajul de a înfrunta „disen- 
siunile, oscilațiile”, în fine, canoa- 
nele ce imprimă actului creator 
relevanţă şi chiar succes de mo- 
ment, nu şi durabilitate, nu şi pu- 
terea de a uni trecutul, prezentul 
şi viitorul într-un tot întreg? 

— Autorii îşi asumă, presupun, 
responsabilitatea pentru „califica- 
tivele” enunțate. Personal ştiu cu 


certitudine un lucru: pe tot parcur- 
sul vieţii mele am fost şi sunt în ro- 
lul unei albine, şi atunci când am 
intrat în această imensă grădină a 
artelor şi literaturii, am avut intuiţia, 
ochiul şi dorinţa de a aduna polenul 
de pe cele mai, ca să zic aşa, înal- 
te flori. De la apariţia sa pe pământ 
omul în esenţă s-a schimbat puţin 
sau deloc. Zburăm cu avionul şi 
nu mai mergem cu căruţa, purtăm 
blugi şi nu două panglici de stofă pe 
coapse, locuim în case cu o sută de 
etaje şi nu în colibe, dar iubim, ne 
e frică, urâm, suferim, avem clipe 
de înălțare şi clipe de cădere la fel 
cum au iubit, le-a fost frică, au urât, 
au suferit, au avut clipe de înălțare 
şi de cădere Ovidiu, Petrarca, De- 
cebal, Tutankhamon, Leonardo da 
Vinci, Romeo, Renoir, Eminescu 
şi alţii. lar dacă m-am născut pe 
această palmă de pământ care se 
numeşte Basarabia, nu înseamnă 
că eu sunt diferit de neamţ, ame- 
rican sau japonez. Evident, mă in- 
teresează elementele etnice, dar 
consider că sunt primordiale valorile 
general-umane. 

— Acest adevăr îl poate con- 
stata oricine este familiarizat cu 
lucrările ce vă aparțin. Creaţia 
dumneavoastră este impregnată 
de semne, metafore, simboluri 
ce realizează o legătură indiso- 
lubilă dintre artistul, omul, con- 
ştiinţa lui de ieri şi cea de azi, 
durând o punte de legătură, o 
certitudine pentru ziua de mâi- 
ne. În context, vă întreb: ce rol 
credeți va avea, în condiţiile teh- 
nologizării, globalizării tot mai 
extinse, arta (implicit pictura) în 
viața omului? 

— Studiind creaţiile marilor ar- 
tişti, eu nu sunt dominat de ei, nu 
sunt captivul operei lor de geniu, 

dimpotrivă — mi-am propus să-mi 
creez, cu tenacitate şi curaj, propriul 
univers, în care să pot să-mi exprim 
gândurile şi să privesc dincolo de 
ceea ce văd, să înțeleg dincolo de 
ceea ce se spune, să refac demersul 
creator, să inventez şi să „persona- 
lizez” semne, metafore, simboluri. 
Totodată, înțelegând bine timpul în 
care trăiesc, doresc să anticipez 
ceea ce se va întâmpla în arta de 
mâine. Indiferent de evoluţia tehno- 
logiilor, ştiinţei, medicinei, arta va ră- 
mâne ceea ce a fost întotdeauna — o 
expresie a sufletului omenesc. 

— İn pânzele dumneavoa- 
stră exprimati, aşa cum observă 
un critic de artă din Amsterdam, 
Else van Luin, „universul şi oa- 
menii în plin proces de schimba- 
re, de perpetuă transformare”. 
Spre care „liman” se mişcă astăzi 
omul, universul? Ce câştigă şi ce 
pierde ființa umană în urma aces- 
tei perpetue „transformări”? 

— Mă bucură faptul că cei ce 
studiază arta plastică de azi văd 
în tablourile mele lucruri care îi 
interesează, elemente care au şi 
devenit obiect de reflecţie pentru 
unii critici de artă. Fireşte, lumea 
e într-o permanentă transforma- 
re şi în anumite cazuri omenirea 
câştigă ceva, pierde altceva, aşa a 
fost şi aşa va fi întotdeauna. Este 
însă cert faptul că omul va rămâ- 
ne acelaşi, nu-i va instala nimeni 
în loc de inimă un motor metalic, 
în loc de ochi becuri electrice sau 
în loc de creier un roi de albine. 
E o mare fericire pentru mine să 
trăiesc într-o perioadă de reforma- 
re a lumii, perioadă în care dispar 
frontierele, când pot călători liber 
în alte ţări, pot vedea în original 
tablourile pictorilor pe care i-am 
studiat şi pot comunica cu cole- 


gii mei de breaslă din alte zone 
geografice. 

— Să coborâm de pe „culmile 
artei” la probleme mai prozaice. 
Domnule lurie Matei, ce înseam- 
nă satul de astăzi pentru un artist 
care a văzut lumea, altă lume de- 
cât cea care descinde din spațiul 
ex-sovietic şi care îşi deapănă, 
tradițional, altfel existența? 

— Fiind la Amsterdam, Paris 
sau Budapesta, întotdeauna mi-a fost 
dor de Cazangic, sat unde m-am 
născut şi unde am copilărit. Merg 
des acolo, chiar mi-am construit 
şi un atelier şi e posibil să revin în 
viitor pentru a sta mai mult timp în 
Cazangic. Este adevărat că e multă 
tristețe în satele noastre, că avem 
de dat cu mătura, avem de repa- 
rat drumuri, garduri şi case, însă şi 
spaniolii, şi olandezii, şi francezii au 
trecut prin asemenea perioade. So- 
luţia e să scăpăm cât mai repede de 
această lungă — prealungă perioadă 
de tranziţie, cu guvernanti agramaţi, 
lipsiţi de orice responsabilitate faţă 
de destinul celor mulți. 

— Afirmaţi undeva că la Ca- 
zangic se află regatul în care fe- 
ciorul, Richard, „va fi rege”. Vă 
întreb: veți putea rezista, crea, în 
sfârşit, supravieţui, în acest „re- 
gat”, supus legilor dure ale unei 
tranziții fără sfârşit, ce-i determi- 
nă pe consăteni, ca în atâtea alte 
localități rurale, să-şi ia lumea 
în cap şi să-şi caute norocul în 
alte țări? 

— Am întâlnit basarabeni în 
toate ţările pe care am avut norocul 
să le vizitez, şi toţi doresc să revină 
acasă. Este datoria noastră, a ce- 
lor rămaşi aici, să le creăm condiţii 
de viață, ca atunci când vor reveni, 
cu banii câştigaţi construind case 
şi drumuri la nemți şi italieni, să-şi 

poată ridica lăcaşuri în satele şi ora- 
şele lor. Eu vreau ca pe pământul 
pe care l-am moşienit de la părinții 
mei să cultiv o grădină ca la olan- 
dezi, să construiesc o casă ca la 
nemți, vecinii mei să-şi amenajeze 
o grădină ca la japonezi, să-şi con- 
struiască o casă ca la americani şi 
fiecare să se simtă rege pe propria 
moşie. _ 

- In ultima vreme conti- 
nuati să pictați, să participaţi la 
multiple expoziții organizate în 
Republica Moldova, dar şi pes- 
te hotarele ei. Un element nou al 
preocupărilor artistice ale dum- 
neavoastră poate fi considerată 
colaborarea, în calitate de sceno- 
graf, la turnarea unor filme. Este 
un tribut plătit modei sau gestul 
dumneavoastră sugerează că vă 
aflați în căutarea unor noi „dome- 
nii” de „descătuşare artistică”? 

— Pictura este pentru mine cea 
mai importantă „îndeletnicire”, însă, 
curios fiind, am răspuns afirmativ 
invitaţiei lui |. Shats, în anul 2002, 
de a face scenografia la spectaco- 
lul „Regele Lear”, apoi la „Livada de 
vişini” şi, la un moment, mi-am dat 
seama că stau mai mult la teatru de- 
cât în atelier. Până acum am semnat 
scenografia (uneori şi schițele pen- 
tru costume) la 15 spectacole. Am 
luat de două ori premiul UNITEM, 
fiind calificat cel mai bun scenograf. 
Apoi am fost invitat de S. Davydov 
şi T. Kobine să lucrez cu ei la filmul 
„Dansul în ceruri” şi cu S. Vasilache, 
în calitate de scenograf, la filmul „Tai- 
na domnişoarelor de pansion”. Şi în 
teatru, şi în film am construit tablouri, 
găsind noi modalităţi de a-mi expri- 
ma personalitatea. 

— Să ne referim la „Mirajul 
dragostei”, film în regia lui Va- 
leriu Jereghi, unde aţi fost sce- 


nograf, pictor de costume, dar 
şi interpret al unui rol episodic. 
Care sunt calitățile acestei lucrări 
ce evocă destine şi evenimente 
de-a dreptul tulburătoare? Poate 
servi acest film pentru cinema- 
tografia basarabeană drept im- 
bold, provocare întru realizarea 
unor pânze cinematografice ce 
ar fixa pentru posteritate desti- 
nul românilor basarabeni trecuţi 
prin război, foamete, deportări, 
colectivizare şi care au trăit o 
dramă insuficient cunoscută şi 
mediatizată? 

— Valeriu Jereghi cunoştea 
foarte bine tablourile mele, însă a 
decis să-mi propună colaborarea 
la acest film după ce a văzut câte- 
va lucrări ale mele în teatru şi mi-a 
cunoscut maniera de a colabora la 
filmul lui Sandu Vasilache. Cred că 
pelicula lui V. Jereghi e una reuşi- 
tă, care vorbeşte, iarăşi, zic iarăşi, 
fiindcă sunt multe filme cu o aseme- 
nea tematică, despre tragedia prin 
care au trecut evreii în timpul celui 
de al doilea război mondial. Produ- 
cătorul acestui film, dar şi autorul 
nuvelei după care a fost scris sce- 
nariul, lacov Tihman, merită aplau- 
zele noastre, pentru că s-a gândit la 
un asemenea proiect şi a investit în 
realizarea lui o importantă sumă de 
bani. Minunat ar fi dacă un român 
basarabean ar urma exemplul lui. 
Poporul din Basarabia a trecut, în 
decursul evoluţiei sale istorice, prin 
momente şi mai tragice, care pot 
servi drept subiect pentru turnarea 
a 20 asemenea filme. 

— Aţi afirmat la începutul dia- 
logului că un pictor e obligat să 
cunoască şi literatura. Care din- 
tre scriitorii clasici sau moderni, 
români sau străini, vă este mai 
aproape de suflet? 

— Citesc şi recitesc Mihai Emi- 
nescu, Nichita Stănescu, Lucian 
Blaga, Grigore Vieru, Patrick Sus- 
kind, James Joyce, Fiodor Dos- 
toievski, Marin Preda, Petre Ţuţea, 
Henryk Sienkiewicz, Mihail Bulga- 
cov, Liviu Rebreanu, Jaroslav Ha- 
sek, Lev Tolstoi. 

— In ce măsură, domnule lu- 
rie Matei, limba maternă este pen- 
tru un pictor mijloc de expresie a 
lumii lui interioare? 

— Un artist trebuie să fie o 
persoană integră. Limba maternă, 
istoria poporului din care faci parte, 
dragostea față de mamă, şotie, co- 
pii, fraţi şi surori sunt proprii unui om 


sănătos. Eu sunt un om sănătos. 

— In final, vă rog să adresați 
un gând, o urare pentru cititorii 
revistei noastre. 

— Să vă dea Dumnezeu în- 
țelepciunea să păstraţi tezaurul pe 
care ni l-au lăsat moştenire moşii şi 
strămoşii noştri. Să purtaţi cu dem- 
nitate şi cu mândrie numele de ro- 
mân oriunde vă veţi afla. Avem de 
ce să fim mândri! 

— Stimate domnule lurie 
Matei, vă mulțumesc pentru că 
aţi avut amabilitatea să ilustrați 
revista noastră şi să acceptați 
acest dialog. Mulţi ani, multă să- 
nătate şi izbândă în toate! 

DIN DICȚIONARUL DE LEOLOGISME (I) 


e Aprivi lumea de la înălțimea zborului de pasăre? Da, dar numai dacă 
aceasta e bufnița filozofiei. 


e Nu o dată, imnul unei ţări nu e regele melodiilor, ci caporalul lor. 


e Cel mai năucitor paradox, ba chiar incredibilă minciună, a se spune: 
cântec de sclav. Orice, numai nu cântec... 


e Inteligența este spaţiul imens în care te ciocneşti foarte des de tine însuți, 
chiar, se întâmplă, lovindu-te dureros; iar ignoranţa e un spaţiu extrem 
de strâmt în care, din nefericire, nu te ciocneşti, nu te loveşti niciodată 
de tine însuţi, ignorantului i se pare că şi aşa e bine şi frumos... Inteli- 
genta este spațiul imens (poate chiar fabulos) în care te întâlneşti foarte 
des cu alții (şi cu tine însuţi, bineînţeles); ignoranţa însă înseamnă lipsa 
interlocutorului şi chiar lipsa ta (nu doar metaforic vorbind...). 


e Lozincă turistică din 1991: Vizitaţi U.R.S.S., cât mai există! 
e Siberia? — o subterană la suprafața pământului. 


e Depinde ce pretinzi de la Ariadna — un pulover sau doar un fir... netricotat. 
Puloverul ar putea să-ţi ţină cald doar acolo, în răcoarea labirintului. Firul 
însă te scoate la căldura soarelui ce echivalează cu izbăvirea, libertatea. 


e Moare zăpada? Din contră: mi se pare că reînvie apa. 
e Un mare exilat poate fi expulzat doar din geografie, nu şi din istorie. 


e Din perechea de sinonime -— fericire şi beatitudine — îl prefer pe cel de-al 
doilea, pentru că în structura lui pot depista substantivul atitudine. 


* E timp pentru aruncatul pietrelor şi aruncatul zarurilor, dar şi timp pentru 
strânsul pietrelor şi aruncatul în continuare a zarurilor... 


e Estul Europei mai are braţele bătucite... (încă nu i-au trecut) de cât a tot 
muncit bezmetic să construiască, apoi să dărâme comunismul. 


* Un coşmar al lui Puşkin: ruşii rătăcind cu coviltirile prin Basarabia. 

e Contraemblematică: |. D. Ceban: Dicţionar (m)ortografic. 

* Înţelepciunea sau arta de a şti să-ţi achiţi datoriile constă în a nu face datorii. 
* În lipsa cine ştie cărui chițibuş lumea rămânea-va etern nedesăvârşită. 


e Pentru adevăr trebuie să lupti pe viaţă şi pe moarte. lar dacă eşti în sta- 
re — pe viaţă, pe moarte şi pe nemurire. 


e Peste Prut — un pod de flori... Dar, dăinuitor încă, — şi un pod de nori... 

Cel mai trist paradox: basarabenii duc un Război de Dependenţă de Pa- 
tria-Mamă. 


Cel mai tare îl doare pe cel care cade din arborele genealogic. 


Totdeauna când vezi un ins singuratic peste un pod înalt sunt sigur că 
nu te gândeşti la Ştefan cel Mare, ci la altceva... 


Prutule, să nu fii apa sâmbetei! 

Pe apele Nistrului sau în Munţii Caucazului moartea vorbeşte ruseşte. 
„Vin imed-iad!', spuse diavolul. 

Astăzi nu se mai poate vorbi de un (f)lux de idei. 

Anu fi geniu nu e o infirmitate, ci dimpotrivă — e chiar o normalitate... 

Pe bufanţii generalilor — viperele vipuştelor. 


Parcă se poate conta pe patriotism acolo unde cântul de pahar îi ţine 
locul Imnului Țării... 


Un poet realist e un infidel (față de arta propriu-zisă). 
Alter ego?... — o înmormântare în plus. 


Una din revelaţiile de o permanentă... primordialitate... personală, de o 
constantă valabilitate: pe Nietzsche îl citesc ca pe un Dostoievski al fi- 
lozofiei, pe Dostoievski — ca pe un Nietzsche al literaturii. 


Este necesar să se vorbească şi despre ceea ce trebuie să se tacă, 
pentru a se şti, a se preciza ce anume trebuie trecut sub tăcere. Şi ce 
trebuie totuşi tăcut? lată că anume cu această întrebare începe marea 
vorbărie a filozofiei. 


Chiparoşilor nu le e dat să cunoască sentimentul pădurii. 

O expresie dubioasă: valori netrecătoare dintr-un secol în altul. 
Țarina Rusiei Ecaterina — nemţoaică importa(n)tă. 

Geniu cu termen expirat. 

Abstinentul a intrat în comă coca-colică. 

Câte sărăcii — atâtea aristocrații. 

Posedă acte de invalid al războiului rece. 

Stricto sensu vorbind — a cam stricat sensul... 

Caviar: icre gastro(g)nomice. 

Puterea trece din mână în mână, slăbiciunea — din inimă în inimă. 
Un autobuz fără frâne e un vehicul desfrânat. 


Nu ştiu în ce ipostază, nu ştiu de ce (posibil, e doar joc livresc), însă am 
impresia că o clipă ar putea fi testamentul unui fulg. 


Tipul e duplicitar: ia (o)poziţie faţă de relele din societate... 
Limbă de mare circulaţie (în gura palavragiului). 

e Basme de Petre I(n)spirescu. 


e Tinerei, dar nu prea talentatei debutante, criticul bătrân i se oferea drept 
(avan)gardă de corp. 


+ Cărţile au soarta lor, ceea ce nu se poate spune totdeauna şi despre cei 
care le scriu. 


Ideologia comunistă a fost ceva de unică, îndelungă şi impusă folosinţă, 
ca un fel de posesiune perversă. 


e Este excelent-dramatic spus: Spovedania unui învins. Pentru că învin- 
gătorii ori nu mărturisesc, ori, în vederea noilor victorii, pe care naivii şi 
le cred perpetuu predestinate, tot amână momentul adevărului, al des- 
tăinuirilor sacramentale. Acesta însă nu mai survine, din banalul motiv că 
respectivii subiecţi sunt învinşi de moarte, care îi şi face... in-predicabili 
(ca şi... impracticabili, de altfel). 


e Na-ţi-o bună că ţi-am (ab)rupt-o! 
e Lermontov, D(r)ama de pică. 
e Şi una folclorică: „Măi bădiţă, strop de rouă, / Tu mi-ai (co)rupt inima-n 


două”. 


e Ar fi şi amintirile un mod de studiu „fără frecvenţă”, care se face, la fel 
ca şi cel universitar propriu-zis, cu responsabilitate (destul de) limitată. 


e Pictorul Toulose Lautrec(-ut cu vederea). 
e Tinereţea noastră cea de toate zilele... trecute. 


e Una din gravele carenţe ale postmodernismului: (şi) lipsa dimensiunii 
utopice. 


e (s)Trâmbiţa retoricii. 

e Ministerul de Internețt). 

e Refrenul eventualului emigrant: Miami un singur dor. 
e Geniul? Un exces de sine. 


e Oricât de generos, norocul nu poate fi de ajuns de nobil, precum asidui- 
tatea. 


e Omul e un mare actor, însă predestinat unui rol... microepisodic. 
e Generatii de lebede şi degenerații de braconieri. 

e Uneori, în balade, ce poezie a înfrângerilor! 

e Drumul crucii nu e pentru navetişti. 

e Ceva de domeniul fantasticului: se adună trei-patru doamne şi... tac. 


e Pe când New York era mic, un pui de oraş, se numea, probabil, New... 
Yorick... 


e Trista certitudine a lui Sisif: nicicând nu se va abate din cale, cunoscând, 
în egală măsură, (şi) urcuşul mai umilitor decât căderea... 


+ Ceea ce uneori e mai mult, alteori mai puţin decât o idee — sentimentul. 

e Numărul oamenilor demni şi fericiţi e cu mult mai mic decât cel al oame- 
nilor doar fericiți. 


e Cea mai fantastică îndeletnicire: să omori... Timpul! 


e Trândavul lasă impresia de om disciplinat, mai lesne decât cineva care mun- 
ceşte, „se zbate”, greşind, reluând, sforțându-se, retrăgându-se etc. 


e Deoarece interesul său e fabulos de exagerat, el nu poate încăpea în 
cercul nostru de interese. 


e Nuanţa diferenţiatoare a două verbe: a dezghioca şi... tot: a dezghioca... 
Cel dintâi se referă la porumb, să zicem, şi grăunţe, secundul — la ghioc 
şi la „extragerea” tainelor şi superstiţiilor din cochilia acestuia. In primul 
caz operează un diftong ce „reduce” o silabă (dez-ghio-ca), în cel de-al 
doilea — pur şi simplu e vorba de o silabă şi de un accent lung, „în plus”: 
dez-ghi-o-ca... 


e Nu este exclus ca propria-ţi moarte să se transforme într-o Legendă 
Personală de care nu vei auzi. 


* Uneori, sinonimele apar dintr-o exagerată pudebonderie lexicală, spre 
a se evita, să zicem, o cacofonie, precum în cazul noțiunii profund. Că 
doar nu-i stă bine unui savant delicat să vorbească despre aspiraţia la 
mai: adânCA CUnoaştere... 


e Albumul cu fotografii — un prolog al neființei, un pre-cimitir. 


+ Cocoaşa e semnul lipsei de bună creştere. Însă în sens biologic, nu spi- 
ritual. 


e Pentru unii, înjosirea la care sunt supuşi ar putea însemna şi strânge- 
rea / încordarea arcurilor demnităţii lor, care, la un moment dat, se pot, 
brusc! destinde... 


e Sub aspectul cunoaşterii, Sindibad-marinarul încă n-a străbătut nici ba- 
rem oceanul unui simplu strop de rouă... 


e Un volum enciclopic. 


Interesante că şi comuniştii sunt contra globalizării, care ar părea să fie 
compatibilă cu ideologia lor: că doar şi globalizarea e o dictatură a... in- 
ternaţionalismului. 


e De -tristă regulă, mediocrităţile orgolioase confundă libertatea de con- 
ştiinţă, de intelect cu libertinajul limbajului ce degradează în trivialitate 
şi injurie. 

e Oare neantul merită să-i adresăm rugăciuni? 


e Niciodată misterul nu are de spus ultimul cuvânt. Pur şi simplu, ori e sur- 
do-mut, ori nevorbitor din convingere. 


e Datfiind că s-a cam uitat ce a însemnat totuşi Secolul Luminilor, el poate 
fi confundat cu timpul când a apărut electricitatea... 


e Dacă Dumnezeu nu a plăsmuit omul „pentru Sine”, ci din dorinţa 
ca în Univers să existe o ființă în stare să priceapă şi să aprecieze 
(prin uluire!) măreţia creaţiei Sale, ar reieşi că şi omul aşteaptă ca 

ceea ce „creează” el să fie remarcat şi apreciat de Dumnezeu. E o 
necesitate mutuală ce nu admite îngrozitoarea singurătate, în stare, 
probabil, să ducă la disperare până şi Atoatecreatoarea conştiinţă 
divină. 

e Când nu ajunge la struguri, vulpea laudă kolhozul (în dreapta Prutului — 
CAP-ul) de cândva. 


e Când excepţia dobândeşte ritmicitate, înseamnă că abaterea de la re- 
gulă devine ea însăşi regulă. (Insă, în plan social, „ritmica” abatere de 
la lege nu poate fi admisă ca lege.) 


e De-ar şti de unde se iau minunații fluturi, de ne-ar vedea cum stârpim 
omizile, copiii ar protesta prin obişnuita-le izbucnire în plâns. 

e Antagonismul inclus în „perfecta” natură a sferei, exprimat prin cele două 
emisfere care îşi întorc spatele una celeilalte. 

e Este admis a se spune doar scamatorul cu umbre sau şi scamatorul cu 
lumini? 


e Cei mai mulți bărbaţi nu se comportă ca Othello. Ca Hamlet — şi mai pu- 
tini. Poate doar însuşi Hamlet. Astfel că psihodialectica lui Shakespeare 
începe să dea chix, cu toate că rămâne în continuare valabilă. 


e Matematica ar fi, metaforic vorbind, o chestiune de inexactităţi învinse; 
metafora — de exactități învinse. 


e Homer şi Borges au dovedit că a fi orb nu înseamnă a fi lipsit de un per- 
tinent punct de vedere. 


e Vine un timp când un scriitor sau altul nu mai comit greşeli gramaticale, 
în privinţa celorlalte însă aproape totul / toate rămân(e) pe vec(h)i. 


e Cel puţin în acest secol nu mai cred să vină zile propice pentru a rosti cu 
deplină îndreptăţire cuvântul fericire. Otova e deja şi va fi cu totul altce- 
va, dar nicidecum fericire. Altceva, otova... Şi nu obligatoriu deprimant... 
Insă numai nu fericire. 


e Cu o praştie în mână, cu o vrabie sau un geam în față, cu primele cal- 
cule de balistică în minte — copilul care ai fost, care sunt şi vor fi alţii. 


e Strădania inimii — un mod tainic de a-ţi bea propriul sânge. 


e De regulă, exclamaţiile nu sunt decât cuvinte... fracturate. Inclusiv, ex- 
clamațiile de admiraţie. Cugetând puţin, conştientizează acest lucru gro- 
tesc: îl admiri pe cineva, dându-i în faţă cu vocabule schiloade, fracturate: 
Ah!... Vail... 


e Prostia îi este mereu reavănă. 
e E încheiat la toți nasturii, inclusiv la cel natural: buricul. 
e Benny Hill cel ingenios până la tâmpenie! 


e Medicina încearcă să se dumerească de ce rata sinuciderilor e mai mare 
printre medici decât printre pacienți. 


e Prin însuşirea de a reflecta, oglinzile sunt nişte documente extrem de 

obiective, care însă îşi schimbă „conţinutul” la cea mai neînsemnată 
mişcare a lor din loc. 


e În timpurile terorismului (ca şi ale comunismului) multilateral dezvoltat 
ni-i cam tupak amaru pe suflet... 


+ Derrida — nume surprins parcă în clipa jumătăţii de tumbă pe care inten- 
ționa s-o facă în spațiul trapezei gimnastico-lingvistico-filozofice... 


e E de presupus că supraomul ar fi şi un supraegoist care nu-şi poate fi 
de folos nici sieşi. 


e Omul ca măsură a tuturor deşertăciunilor. 


e Au trecut alte sute de ani, însă nici Renaşterea, nici Evul Mediu nu s-au 
transformat în altă antichitate. Oricum, încă nimeni n-a declarat „oficial” 
că a venit timpul să mai investim (şi să extragem!) ceva referinţe în / din 
Noua Antichitate. 


e De la predică la piedică nu e decât un singur pas (ba şi mai puţin: o sin- 
gură literă). 


e Se întâlnesc deal cu deal, dar ideal cu ideal... e-he! 


e Italia pare a fi ţara cu cele mai multe verbe la metru cub de atmosferă şi 
micron pătrat de timpan uman. 


e Se credea înrolat la geniu. Nu în armată, ci în artă. 

e Arhaismele: cuvinte buimăcite care nu mai ştiu pe ce lume trăiesc. 

e Afitras pe firul Ariadnei. (Sau, mai simplu: Tip tras pe sfoara mitologiei.) 
e Dragostea adolescentină? Sentiment ajuns idee fixă! 


e Niciodată memoria nu e suficient de vastă, pentru a putea ridica în spațiul 
ei o cetate trainică. Predestinat, memoria nu înseamnă decât naştere de 
ruine. 


e Uneori există o mare diferenţă între omul eliberat şi omul liber... 


e lon Barbu nu e prea agreat de anumiţi critici şi din considerentul că în 
poemele lui ermetice nu se poate pătrunde prin efractie. 


+ Pe plantațiile de sclavi (albi!) ale iadului se cultivă atât trestia de zahăr, 
cât şi trestia gânditoare a lui Pascal. 


e Libidinosul urmăreşte pornografia microscopică a gâzelor. 


e Ştiut lucru: somnul raţiunii naşte monştri. lar somnul sentimentelor naşte, 
în cel mai bun caz, copii din flori. 


e Ai putea să te dai mare, dar nu e sigur că ţi-ar reuşi să te dai şi intere- 
sant. 


e Literatura neaoşă, localistă? Nişte imaşuri lirice arse de soare, pe care 
mioarele îşi lasă punctele de suspensie ale — pardon — căcărezelor. 


e Moartea nu poate fi nici motiv, nici moft, ci doar ceva care începe cu 
stinsul sunet M. 


174 


Limba Română 


Tatiana GOLBAN 


MITUL ELECTREI ÎN 
DRAMATURGIA ANTICĂ 


Asimilarea mitului într-o operă 
literară constituie una dintre moda- 
lităţile importante de actualizare a 
mythos-ului, inclusiv în piesele lui 
Eschil, Sofocle şi Euripide. Formele 
de valorificare a mitului prin interme- 
diul discursului dramatic rezultă din 
specificul acestui discurs, din limba- 
jul său direct, dublat de un efect spo- 
rit asupra publicului. Teatrul este arta 
care, după cum afirmă A. Ubersfeld, 
„implică creaţie textuală extrem de 
rafinată, poezie de o mare comple- 
xitate (...) dar şi o practică cu vaste şi 
multiple semnificaţii” [1, p. 3]. Teatrul 
este o artă a paradoxului: în acelaşi 
timp creaţie literară şi spectacol, a 
căror relaţie este greu de elucidat, 
mai ales că „teatrul violează în mod 
constant toate constrângerile struc- 
turale”. În ceea ce priveşte explo- 
rarea mitului în şi prin teatru, „mitul 
este repetativ, dar teatrul reuşeşte 
în a-l face să exprime ceea ce nu 
a exprimat înainte: putem observa 
aceasta în felul în care Eschil a re- 
scris Prometeu şi în piesele Electra 
ale teatrului grec” [1, p. 190]. 

Tragicul reprezintă esenţa 
mythos-ului antic grecesc. Repre- 
zentarea tragicului mitic nu s-ar fi 
putut realiza mai relevant din punct 
de vedere estetic decât sub forma 
tragediei, pentru că ideea de tragic, 


„ideea de tragedie, familiară secolului 
nostru, a unui «tragic al existenţei» 
sau al cotidianului, sau al relaţiilor 
umane, îşi are originea în tragedie” 
[2, p. 7]. Tragedia, la rândul ei, îşi 
are originile în serbările dionisiace 
(în care folosirea măştilor cu chip 
de tap (tragos) a determinat apariția 
termenului tragedie). Piesele lui Es- 
chil, apoi cele ale lui Sofocle şi ale lui 
Euripide, întemeietori ai dramaturgiei 
antice, au impulsionat dezvoltarea 
tragediei şi afirmarea acesteia ca 
specie literară. Tragicul se manifes- 
tă atunci când sunt conştientizate 
limitele condiţiei umane, iar tragedia 
în expresie textuală şi scenică expri- 
mă identitatea umană a unui individ 
excepțional care, conştientizându-şi 
limitele, îşi propune transgresarea 
lor, devenind erou sau personaj al 
tragediei asupra căruia se răsfrânge 
acțiunea. Acesta este marcat adesea 
de o „vină” (hybris) a orgoliului de a 
se simţi liber şi puternic în fața zeilor. 
Eroul tragic se confruntă cu o forță 
transumană reprezentând divinitatea 
sau normele morale, valorile colecti- 
vităţii ori destinul (moira). 

Printre multiplele ipostaze ale 
tragicului, materializate în mituri — 
povestiri religioase reprezentative 
pentru condiția umană prin evoca- 
rea relației om-divinitate, a desti- 
nului uman ca model atemporal, a 
evenimentelor fundamentale care 
influențează existenţa individuală 
şi viața cetăţii —, mitul Atrizilor se 
defineşte prin varietatea tipologiei 
personajelor şi prin deschiderea 
tematică. 

Electra reprezintă un model 
al transformării eroului mitic într-un 

personaj literar complex, exponent 
al unor trăsături universale, sim- 
bolice şi definitorii pentru condiția 
umană, adică un arhetip. 

Pentru identificarea motivelor 
ce au dus la transpunerea mitului 
Electrei într-un discurs dramatic, 
pornim de la premisa că persona- 
jul feminin pare a fi superior celui 
masculin sub aspectul exprimării 
complexe a irăirilor emoţionale, a 
pasiunii şi suferinţei, a urii şi mâ- 
niei, teatrul oferind şi posibilitatea 
dublei receptări: ca text literar şi 
reprezentare scenică. Miturile, al 
căror erou este bărbat, impresio- 
nează tocmai prin eroicul şi im- 
portanta acţiunii ce stau la baza 
fabulei. Mitul Electrei este un mit 
al suferinţei, al necesității acțiunii 
doar ca urmare a dimensiunilor psi- 
hologice, unde eroicul este eclip- 
sat de trăirile emoţionale nuanţate, 
ceea ce conferă Electrei statutul 
unei reprezentante a „eroismului 
feminin” în literatură. 

Credem că motivul cel mai im- 
portant al valorificării mitului Electrei 
în tradiţia literară a antichităţii, dar 
şi al redimensionării elementelor 
fundamentale ale acestuia în pe- 
rioada modernă, îl constituie fap- 
tul că civilizaţia umană răspunde, 
indiferent de epocă şi mediu, în 
acelaşi fel la evenimente simila- 
re în circumstanțe asemănătoare. 
Oamenii unor epoci diferite aşteap- 
tă de la mit explicarea paternului 
existenţial şi „speră ca miturile să le 
ofere posibilitatea de a prevedea o 
condiţie în afara existenţei finite ai 
cărei subiecţi sunt” [4, p. 861-862]. 
Atât în antichitate, cât şi în epoca 


modernă, literatura vizează reflec- 
tarea prin prisma imaginarului a ex- 
perienţei psihologice, a conflictelor 
individuale, a stărilor emoţionale 
ale omului pe care personajele mi- 
tologice le exprimă ca arhetipuri, 
devenind mijloace exemplare de 
expresie a trăsăturilor fundamenta- 
le ale omului. Această perspectivă 
tematică îşi găseşte modalitatea de 
reprezentare artistică în discursul 
dramatic la nivelul textual şi la cel 
al reprezentării scenice în cadrul 
tragediei ca modalitate primă de 
expresie a tragicului, deşi aspectele 
tragice ale mitului sunt actualizate şi 
în alte specii literare care relevă ne- 
cesitatea exprimării scenice directe 
a sentimentelor, cum ar fi monolo- 
gul dramatic în poezie (de exemplu, 
poemul Ulise de A. Tennyson) sau 
monologul interior în proza experi- 
mentală (de exemplu, romanul Uli- 
se de J. Joyce). 

Ceea ce diferenţiază mitul 
Electrei de alte mituri „literaturizate” 
este focalizarea existenţei spirituale 
a fiinţei umane, opusă eroicului şi 
acţiunii fizice, a acelor aspecte ale 
vieţii interioare ce ţin de suferinţă, 
ură şi instinct şi care determină vio- 
lenta acţiunilor umane ca elemente 
ale reprezentării tragicului. 

Eschil, în trilogia Orestia, este 
primul autor care transpune mitul 
Electrei într-o operă literară. Deşi 
aici personajul principal este Ores- 
te, Electra rămâne un personaj pa- 
siv. Sofocle, şi mai târziu Euripide, 
deschid perspectiva situării Electrei 
în centrul desfăşurării acţiunii. Cu 
toate aluziile la credinţele primitive 
şi invocările frecvente ale divinității, 

în Electra lui Sofocle doar carac- 
terele eroilor şi viziunea lor asupra 
existenţei le determină acţiunile, 
succesul sau nenorocirea. Electra 
este marcată de ura exagerată față 
de Clitemnestra şi de dorința arză- 
toare de răzbunare a tatălui, care, 
ne sugerează autorul, sunt generate 
de sentimentul datoriei şi dreptăţii ca 
elemente ale unei personalităţi indi- 
vidualizate, nu ca trăsături-clişee ale 
conceperii eroului tragic. În opera lui 
Sofocle pietatea, iubirea şi tandrețea 
feminină sunt trăsături care, alături 
de ură şi răzbunare, creează o per- 
sonalitate antinomică. 

Aici elementul principal al re- 
prezentării personajului Electra îl 
constituie suferința prin care eroul 
depăşeşte condiţia umană, accep- 
tând sacrificiul care implică şi do- 
rinta de răzbunare ca necesitate 
a restabilirii echilibrului tulburat al 
universului, chiar dacă se impune 
şi comiterea hybris-ului. La Eschil, 
contrar concepției lui Sofocle, eroul 
tragic învaţă prin suferinţă, iar Eu- 
ripide lărgeşte aria reprezentării 
literare a acestui sentiment, dân- 
du-i noi dimensiuni în cadrul dez- 
voltării tematice. În piesa lui Euripi- 
de, personajul principal reprezintă 
nucleul dinamic al dramei, Electra 
fiind marcată de o intensă suferinţă 
determinată de nelegiuirea comisă 
împotriva tatălui ei, o nelegiuire care 
trebuie pedepsită pentru că s-au în- 
călcat legile umane. Electra loveşte 
în Clitemnestra alături de Oreste, 
ura provocând cruzimea acţiunilor 
eroinei (e o perspectivă tematică 
nouă). Atât aceste inovaţii în des- 
făşurarea acţiunii, cât şi deznodă- 


mântul fericit al piesei (Oreste este 
achitat de Areopag, iar Electra se 
căsătoreşte cu Pilade şi pleacă în 
Focida), sau chiar şi faptul că acțiu- 
nea se desfăşoară departe de Ar- 
gos, relevă ideea că Euripide, fiind 
al treilea care scrie despre Electra, 
a reuşit să transpună subiectul mi- 
tic în tragedie cu o libertate artistică 
surprinzătoare. 

Meritul introducerii personajului 
Electra în dramaturgie, adică actua- 
lizarea mitului Atrizilor într-o operă 
literară, îl deţine Eschil, deşi perso- 
najul Electra din trilogia sa Orestia 
este marginalizat, având parte doar 
de apariţii episodice. Scrierile lui Es- 
chil marchează trecerea de la epo- 
pee la opera dramatică. 

Eroul tragic, în special, tre- 
buie să aibă toate calităţile fizice 
şi morale ale modelului anterior, 
aducând şi aspecte noi, precum e 
curajul de a îndura vina moştenită 
(ca şi în cazul descendențelor Atri- 
zilor), capacitatea de a suferi şi alte 
caracteristici psihologice şi emoţio- 
nale. Individualizarea personajului 
prin deschiderea perspectivelor de 
analiză psihologică s-a realizat în 
cea mai mare măsură în operele 
dramatice, în special în tragedie, 
mai puţin în epopee. 

În epopeea atribuită lui Homer, 
Iliada, autorii greci au identificat o 
sursă generoasă de subiecte şi pers- 
pective tematice ce oferă continuitate 
evoluţiei literare. înțelegem că şi Ho- 
mer se axează pe una dintre aceste 
perspective tematice, prezentând în 
Odiseea destinul eroului Ulise şi con- 
tinuând, astfel, tradiţia creaţiei epice 
marcată de fabulosul eroic. 

Eschil, apoi şi alţi autori tragici 
ai antichităţii greceşti, vizează, în 
schimb, soarta lui Agamemnon şi 
prezintă continuarea destinului 
neamului Atrizilor, menţionat în 
opera lui Homer. El preia şi dezvol- 
tă acest subiect în Orestia, operă 
al cărui titlu anunţă o epopee, dar 
care reprezintă o lucrare aparti- 
nând unui gen total diferit — cel al 
reprezentării literare a tragicului —, 
în care eroicul este înlocuit cu des- 
crierea trăirilor personale şi analiza 
consecințelor dramatice ale coexis- 
tenţei umanului cu divinul. 

În opera lui Homer este evo- 
cată profeția despre continuarea 
existenţei tragice a urmaşilor lui 
Tantal: uciderea lui Agamemnon şi 
răzbunarea din partea lui Oreste, în 
care este implicată şi Electra. Iliada 
a oferit, în ceea ce priveşte dezvol- 
tarea diacronică a literaturii, urmă- 
toarele perspective evolutive: 

1) posibilitatea actualizării mi- 
tului antic; 

2) continuitatea literară a 
acestuia; 

3) apariția şi dezvoltarea unui 
gen literar aparte, genul dramatic, şi a 
tragediei ca specie a acestui gen. 

Epopeea lui Homer, Iliada, a 
oferit, astfel, posibilitatea transpu- 
nerii mitului antic, pe de o parte, 
ca o continuitate a genului epic 
(epopeea), actualizând eroul mi- 
tico-epic în cadrul unui fabulos 
eroic — Odiseea -— şi, pe de altă 
parte, dezvoltarea tematicii ge- 
nului dramatic (tragedia), actuali- 
zând eroul mitico-tragic. În ceea 
ce priveşte mitul Electrei, se vor 
evidenția piesele Orestia (Eschil), 


Electra (Sofocle), Electra (Euripi- 
de), la care se adaugă, în secolul 
al XX-lea, Din jale se întrupează 
Electra (Eugene O'Neill), Reuni- 
une de familie (T. S. Eliot), Elec- 
tra (Jean Giraudoux) şi Muştele 
(Jean-Paul Sartre). 

Astfel, tragedia antică preia 
subiectul de la mit şi actualizea- 
ză mitul prin intermediul epopeii. 
Teoreticienii mitului şi ai trage- 
diei (J. Vernant, P. Vidal-Naquet, 
Ch. Cusset, N. Frye) au observat 
existența unui paradox al relației 
mit — tragedie, generat de aparenta 
incompatibilitate dintre mitul ca po- 
vestire sacră cu valoare umană ge- 
nerală şi tragedie ca operă ce par- 
ticularizează şi actualizează. Para- 
doxul dispare odată cu asumarea 
concepției potrivit căreia tranziția 
de la mit la tragedie se realizează 
în sensul simbiozei dintre sacru la 
profan, implicând şi transformarea 
statutului personajelor: din puncte 
de referință simbolice în personaje 
umanizate şi concrete care acţio- 
nează şi vorbesc direct (în trage- 
die), ceea ce determină modificarea 
mitului (mitul Electrei la Sofocle), 
culminând chiar cu dezvoltarea unei 
versiuni diferite a mitului (mitul Elec- 
trei la Euripide). 

Astfel, mitul „este, în mod ne- 
cesar, pierdut, îngropat sub ansam- 
blul tradiţiei literare care-l transfor- 
mă profund. Deja în epopee, mitul 
este, fără îndoială, adaptat de că- 
tre aed. Dar atunci când tragedia 
modifică, la rândul ei, mitul şi îl 
reconstruieşte, aduce inovaţii mai 
radicale, care schimbă în mod hotă- 
râtor semnificaţia însăşi a povestirii 

mitice (în măsura în care se face 
trecerea de la un fapt general, ce 
funcţionează ca memorie colectivă, 
la o formă literară strict reglemen- 
tată)” [5, p. 11]. 

În analiza actualizării mitului 
Electrei în tragedia antică, noi cre- 
dem că, alături de vina tragică (ele- 
ment esenţial pentru constituirea 
discursului tragic) şi de suferință, 
altă însuşire importantă ce umani- 
zează eroul tragic este simţul acut 
al responsabilităţii, combinat cu pi- 
etatea în fața zeilor. Dintre cei trei 
mari poeți tragici ai antichităţii, Euri- 
pide este cel mai puţin religios, lipsit 
de pietate, exprimând cu precăde- 
re repere ale existenței umane de 
tipul conflictului dintre dragoste şi 
ură, rațiune şi nebunie. Intervenția 
zeilor se face simțită doar prin pati- 
mile de care sunt cuprinşi oamenii. 
Destinul nu este conceput ca o forță 
implacabilă, iar cauza tragicului nu 
este păcatul moştenit sau hamartia 
(excesul de orgoliu). 

Eschil şi Sofocle însă accen- 
tuează în operele lor importanţa in- 
tervenției divinului, care este opusă, 
benefic, furiei oarbe a destinului. So- 
focle a fost influenţat de gândirea so- 
fiştilor, al căror model filozofic devine 
dominant în opera sa, şi, spre deo- 
sebire de Eschil, pentru care oame- 
nii sunt loviți de suferinţa trimisă de 
zei din cauza hybris-ului, personaje- 
le lui Sofocle sunt oameni buni şi ge- 
neroşi, suferința lor nefiind cauzată 
de „vină”. Nenorocirile inexplicabile 
trimise de zei relevă sublimul divin: 
prin suferință oamenii pot comunica 
cu divinitatea, transgresând condi- 
ţia umană. La Eschil, suferinţa este 


chiar calea cunoaşterii, omul suferă 
pentru a înțelege. 

Poeţii tragici greci prezintă to- 
tuşi similarități specifice tragediei ca 
gen literar, toți trei abordând urmă- 
toarele aspecte ale problematicii 
condiţiei umane: individul ca enti- 
tate a cărei existenţă este marcată 
de zei şi destin; condiţia individului 
în cadrul istoriei; condiția umană in- 
dividuală, la nivel transistoric. 

Credem că descrierea aces- 
tor aspecte în cazul mitului Electrei 
este revelatorie pentru o abordare 
comparatistă a actualizării mitului în 
diferite opere aparținând dramatur- 
giei antice şi moderne. Atât la autorii 
antici, cât şi la cei moderni baza ac- 
țiunii dramatice nu este altceva de- 
cât mitul şi tradiția mitologică, doar 
că, datorită statutului lor de creatori 
de ficțiune, mitul se umanizează şi 
dobândeşte dimensiuni noi în func- 
ție de sensibilitatea şi viziunea spe- 
cifică fiecărui autor aparte. 

Dumitrița SMOLNIȚCHI 


O SAMĂ DE CUVINTE 
ŞI LEGENDELE 
LUI D. BOLINTINEANU 


În literatura română se poate 
urmări o anumită continuitate atât 
în ceea ce priveşte actualizarea 
conținutului legendelor insera- 
te în opera lui |. Neculce, cât şi în 
valorificarea stilului individual al 
cronicarului. Opera lui a constituit o 
sursă de inspiraţie pentru scriitorii 
din epocile ulterioare. Receptarea 
ei se realizează prin actualizarea 
tradiţiilor consemnate de |. Neculce. 
Anume la acest nivel este solicitată, 
de cele mai multe ori, opera croni- 
carului, continuitatea fiind eviden- 
tă, chiar dacă forma şi conţinutul 
suportă modificări. Având la bază 
o tradiţie istorică, legenda devine 
punct de pornire pentru o altă tradi- 
ție, dobândind noi semnificaţii. 

Tradiţia istorică a fost recepta- 
tă diferit de către scriitorii din epoca 
paşoptistă. D. Bolintineanu şi V. Alec- 
sandri au fost însă cei mai interesaţi 
de opera cronicarilor. 

Unsprezece legende istorice 
ale poetului muntean sunt inspirate 
din O samă de cuvinte: Muma lui 
Ştefan cel Mare şi Daniil Sihastru 
(legenda nr. IV), Cupa lui Ştefan şi 
Copilul din casă (legenda nr. IIl), 
Ştefan la moarte (legenda nr. IX), 
Aprodul Purece (legenda nr. V), 
Ştefăniță-Domnul (legenda nr. XLI), 


Petru Rareş (partea a doua a le- 
gendei nr. XIII), Monastirea Putna 
(legenda nr. XXVII), Codrul Cosmi- 
nului şi Dumbrava Roşie (legenda 
nr. VIII). 

Mihail Sadoveanu e de părere 
că, la prima confruntare a poeziei 
moderne cu O samă de cuvinte, 
textele lui Neculce îşi dezvăluie 
superioritatea prin forța de expre- 
sie, iar prelucrarea tradiţiei croni- 
căreşiti de către scriitorii paşoptişti 
a determinat creşterea popularității 
lor. Legendele conţin scene menite 
să exalte spiritul cetățenesc şi pa- 
triotic şi pot fi asociate programului 
de propăşire naţională al Daciei 
literare. 

Specificul receptării operei 
lui |. Neculce de către D. Bolinti- 
neanu constă, de fapt, în permu- 
tarea accentului de pe descrierea 
luptelor pe „consemnarea la eroi, 
în versuri patetice, a unor gesturi 
şi atitudini exemplare prin semni- 
ficaţia lor patriotică” [1, p. 63]. De 
exemplu, în Muma lui Ştefan cel 
Mare, descrierea luptei cu turcii 
se face în patru versuri, abia în fi- 
nal. Acelaşi aspect este sesizabil 
şi în Daniil Sihastru: „După-aces- 
te vorbe, Ştefan strânge-oşti- 
re / Şi-nvingând păgânii nalță-o 
monastire”. În schimb, discursul 
didactic al sihastrului reprezintă 
aproape întreaga poezie. 

Această schemă compoziţio- 
nală este valabilă pentru majorita- 
tea legendelor. În Cupa lui Ştefan, 
tradiţia istorică evocată de |. Ne- 
culce este reluată în câteva rân- 
duri ce fac parte dintr-un discurs 
patetic: „— Ştefan după moarte lasă 

moştenire / Arcul său şi cupa l-astă 
monastire. / Cu Cantemireştii leşii 
au venit / Şi prădând lăcaşul, arcul 
au răpit”. Relatarea faptului istori- 
co-legendar pare a fi doar un pre- 
text pentru a expune, mai adecvat, 
discursul personajului. După cum 
observă cercetătorul D. Popovici, 
obiectul baladelor lui Bolintineanu 
„nu e acţiunea, ci harnaşamen- 
tul verbal al acţiunii” [2, p. 291]. 
Fiecare dintre aceste monologuri 
conţine o idee poetică, exprimată 
printr-o maximă: „Nimeni nu e în 
lume mai disprețuit / Ca cel rob ce 
poartă jugul mulțumit...” (Ştefan 
la moarte); „Ştefan nu mai este... 
Însă o să vie / Alţi Ştefani cu viață 
şi cu bărbăţie” (Cupa lui Ştefan). 
Totodată, discursurile, devenite cli- 
şeu, se asociază unui cadru care 
„dă o rezonanţă aparte peroraţiei 
patriotice a eroilor” [1, p. 67]. Ast- 
fel, mama lui Ştefan cel Mare îşi 
rosteşte monologul dintr-un „vechi 
castel”, situat „pe o stâncă neagră”; 
Daniil Sihastru îi vorbeşte lui Şte- 
fan într-un lăcaş situat „sub o râpă 
stearpă, pe un râu în spume” etc. 
Aceste peisaje stâncoase, bizare, 
preponderent nocturne, selenare, 
sunt prin excelenţă romantice. Lui 
D. Bolintineanu i s-a reproşat că 
spațiul în care îşi plasează eroii, 
care parcă „se desprind din balada 
medievală occidentală” [2, p. 290], 
nu e unul specific naţional. Nu vom 
fi totuşi atât de categorici. În trans- 
punerea unor legende, poetul re- 
curge la elemente tipice spațiului 
românesc. În Dumbrava Roşie şi în 
Codrul Cosminului, de pildă, poetul 
creează acest spațiu specific prin 


descrierea unui atribut tipic — pă- 
durea. Spaţiul, la fel ca discursu- 
rile sau aforismele, este purtătorul 
unei semnificaţii morale, justițiare. 
Pădurea e mediul prin care pămân- 
tul renaşte şi devine istorie. Şi în 
unele legende ale lui V. Alecsandri, 
de exemplu, în Dan, căpitan de 
plai şi în Dumbrava Roşie, renaş- 
terea pământului românesc prin 
forțele pădurii are aceeaşi semni- 
ficaţie ca şi la D. Bolintineanu. La 
V. Alecsandri, chiar oastea română 
e comparată cu pădurea, simboli- 
zând virtute şi nobleţe. Uneori, în 
poezia lui Bolintineanu apare acea 
„plastică dinamică, însuşirea de a 
strânge într-o linie răsucită toată 
virtualitatea unei mişcări, încât, 
tăiate, unele versuri apar ca nişte 
momente în perpetuă desfăşura- 
re cu capetele infinite” [3, p. 103]: 
„Mii de pluguri ară. La fiece plug, / 
Zece câte zece robii leşi se-njug. / 
Astfel ară câmpul; iar prin arături, / 
Tot cu dânşii Ştefan seamănă pă- 
duri” (Dumbrava Roşie); „Ştefan 
se întoarce şi din cornu-i sună; / 
Oastea lui zdrobită de prin văi adu- 
nă” (Muma lui Ştefan cel Mare); 
„Domnul nu ascultă, în a lui orbie, 
/ Sapele răstoarnă vechea temelie” 
(Monastirea Putna). Alteori, ideea 
poetică este exprimată direct prin 
stratul fonetic al versurilor. Bolin- 
tineanu e „întâiul versificator ro- 
mân cu intuiţia valorii acustice a 
cuvântului” [3, p. 103] şi, în lipsa 
asociațiilor plastice, muzicalitatea 
este cea care le înlocuieşte. Ver- 
surile: „Un orologiu sună noaptea 
jumătate, / În castel, la poartă oare 
cine bate...” „surprind prin un ce 

horcăit, cavernos, printr-o cadență 
de maşinărie” [3, p. 103]. 

Dacă plasarea evenimentului 
istoric în cadrul naturii indică pre- 
dilecţia lui D. Bolintineanu pentru 
romantism, modalitatea de evoca- 
re a istoriei aparține, cum remarcă 
D. Păcurariu, clasicismului. „Faptul 
că poetul e preocupat nu atât de in- 
dividualizarea eroilor săi, ci de subli- 
nierea, prin ei, a unor virtuți comune 
tuturor şi oarecum universale (senti- 
mentul datoriei față de ţară, bărbăția 
în luptă, demnitatea, generozitatea 
şi cavalerismul) sunt, în acest sens, 
concludente” [1, p. 67]. Respectiv, 
elementul clasicist se îmbină cu cel 
romantic. 

Aşadar, motivele istorice din 
opera lui |. Neculce au fost actua- 
lizate de către D. Bolintineanu şi 
reinterpretate artistic. Legendele au 
fost adaptate în funcţie de idealurile 
epocii şi de stilul scriitorului, care 
a folosit mijloacele ce corespund 
viziunii proprii asupra artei literare. 
În funcţie de această viziune, mo- 
tivelor din textele lui Neculce li se 


adaugă uneori elemente caracte- 
ristice epocii şi artei lui Bolintinea- 
nu. Receptarea modernă a ceea 
ce se numeşte literatură veche a 
avut drept imbold valoarea expresi- 
vă, literaritatea textelor respective. 
Are loc o mutație dinspre recep- 
tarea documentară, istorică, spre 
cea literară. Această schimbare a 
fost sesizată pentru prima dată de 
P. Constantinescu, care îndemna la 
un tip de lectură a cronicilor definită 
prin: „farmec”, „desfătare”, „savoa- 
re” [4, p. 297]. 


REFERINȚE BIBLIOGRAFICE 


1. D. Păcurariu, Dimitrie Bolinti- 
neanu, Bucureşti, Editura Tineretului, 
1969. 

2. D. Popovici, Romantismul ro- 
mânesc. Cuvânt înainte T. Vianu, Bu- 
cureşti, Albatros, 1972. 

3. N. Manolescu, Poeți romantici, 
Chişinău, Ştiinţa, 2003. 

4. P. Constantinescu, Farmecul 
scrierilor vechi II Scrieri alese, Bucu- 
reşti, Editura de Stat pentru Literatură 
şi Artă, 1957. 


182 


Limba Română 


Lilia PORUBIN 


IPOSTAZELE 
PERSONAJULUI 
CREATOR IN PROZA 
LUI LEON DONICI 


Poemul în proză Poet şi Fe- 
meie de Leon Donici, calificat de 
autor drept „basm”, este, în aparen- 
tă, doar o poveste de dragoste. La o 
primă lectură, povestea pare să se 
rezume la încercarea Poetului de a 
scrie un poem în care să-şi exprime 
înălțătorul sentiment pentru Fe- 
meie. Fiind un adevărat calvar pentru 
Poet, devoratoare, scrierea, urmată 
de lectura celor „mulţi”, determină 
dispariția sentimentului de dragoste. 
Povestirea ilustrează principiul sfidării 
verosimilității şi a orizontului de aştep- 
tare al cititorului. Poetul scria poemul 
dragostei şi urma să primească, drept 
răsplată, sărutul „promis”. Este vorba 
de o povestire cu motivaţie restrânsă 
(G. Genette). 

Nu este întâmplător faptul că 
personajele poartă numele de Poet 
şi, respectiv, Femeie. Există aici ten- 
dința de a le învesti cu calități speci- 
fice tipurilor respective de umanitate. 
Deşi este uneori indecis („nu ştia ce 
să spună”, „nu ştia ce să facă”), poe- 
tul e gata să facă sacrificii în numele 
operei. Este un adevărat creator, or, 
„Creatorul stă ziua ca om în ţipete- 
le cetăţii, în soare, iar noaptea se 
suie în turn, sub lună. Ziua priveşte 
lumea în contingenţa ei, noaptea în 
absolut. Momentul prim e necesar, 
închiderea în turn, aceea reprezin- 
tă faza artistică. Astfel, artistul este 


alternativ pătimaş şi rece, om şi lu- 
ceafăr” [1, p. 8]. Femeia e frumoasă 
şi cochetă. Buzele ei — „desenate de 
un pictor elegant”, „vocea — fragedă, 
răsunătoare, argintie”, „ochii — adânci 
care scânteiau ca aurul”, râsul ei e 
„răsunător şi argintiu”, „ochii — enig- 
matici”. Starea permanentă a Femeii 
este plictisul: „Dânsa se plictisea”. 
Poetul ar face orice pentru a o fe- 
rici, căci o „iubeşte”. Viziunea lor 
asupra dragostei este însă diferită. 
Femeia vrea ca Poetul să-i spună că 
o iubeşte „ca pe o floare”. Asocierea 
metaforică a femeii cu floarea este 
frecventă în literatura română popu- 
lară. E o parte dintr-un ansamblu 
de reprezentări simbolice din sfera 
umanului şi cea a vegetalului. In 
psihanaliză, mugurii şi florile semni- 
fică virginitatea. Mihai Coman stabi- 
leşte chiar unele echivalenţe simbo- 
lice între floare şi fată [2, p. 83]. 
Regăsim în basm un vag co- 
respondent al triunghiului erotic 
eminescian, alcătuit din următoarele 
personaje simbolice: Cătălina (Fe- 
meia), Luceafărul (Poetul) şi Cătălin. 
Cătălina invocă o „coborâre” a Lu- 
ceafărului, iar Cătălin poate explica 
„din bob în bob amorul”. Basmul lui 
Leon Donici e împărţit în tablouri, 
după modelul Luceafărului emines- 
cian. Primul tablou reprezintă, tema- 
tic, dragostea dintre Poet şi Femeie. 
Cadrul este idilic şi, în acelaşi timp, 
marcat de un dramatism ce provine 
din incompatibilitatea dintre cei doi 
îndrăgostiți. Tabloul al doilea reflectă 
familiarizarea Poetului cu lumea în- 
drăgostiților care, trecând pe lângă 
el, îşi şopteau cuvinte de dragoste. 
Tabloul trei corespunde zborului 
hyperionic spre Demiurg, cu voinţa 
de a fi dezlegat de nemurire. Poetu- 
lui i se oferă dezlegarea similară în 
vis, unde Demiurgul îi smulge inima: 

„Poetul stătea alăturea de un rug 
enorm, clădit din inimile omeneşti 
sângerate; din când în când, nişte 
brațe necunoscute, osoase, arun- 
cau în rug o inimă după alta şi ele se 
aprindeau (...). Deodată, Poetul sim- 
ti în pieptul său o durere necunos- 
cută, prelungă, îngrozit văzu că acel 
braţ înspăimântător îi smulse inima 
şi i-o aruncă în sus, în jos, în foc, în 
aburi negri”. Conform interpretărilor 
lui Freud, smulgerea simbolică a 
inimii ar însemna extirparea „virilită- 
tii”. Donici amplifică sugestivitatea 
simbolului şi îşi lipseşte personajul 
de facultăţile erotice, căci în proza 
lui dragostea este eminamente pla- 
tonică. Momentul smulgerii inimii ar 
putea avea şi o altă explicație sim- 
bolică, cea de sacrificiu în numele 
creaţiei. Dăruirea inimii, ca simbol 
al dragostei şi al vieţii, aminteşte de 
Danko, personajul lui Gorki din Bă- 
trâna Izerghil (Cmapyxa W3epeurlb). 
Danko, sacrificându-şi viața pentru 
oamenii care vroiau să-l omoare 
şi pe care îi considera turmă de oi 
(„crano oBey”), este, la rândul lui, 
un corespondent simbolic al lui Pro- 
meteu. Danko a devenit în literatura 
rusă un ideal, împărtăşit şi de Do- 
nici, admirator al creaţiei timpurii a 
lui Maxim Gorki. 

Tabloul patru îl constituie 
poemul propriu-zis, scris de Poet: 
„Unele din pagini semănau cu gră- 
dinile neştiute, fermecătoare, pline 
de flori minunate, încă nevăzute, 
cu flori din basme, pline de aroma 
îmbătătoare. Printre frunzişul întu- 
necos, pe crengi, se vedeau păsări 
misterioase de aur şi argint. Păsă- 
rile cântau cântece dulci, fermecă- 
toare. Sus sclipeau fântâne înalte 
de mărgăritare şi se împrăştiau cu 
miriade diamantele strălucitoare”. 
Cadrul în care este scris basmul 


este unul romantic, eminescian: 
„Căci este sara-n asfintit / Şi noap- 
tea o să-nceapă; / Răsare luna 
liniştit / Şi tremurând din apă”. În 
universul nocturn dispar graniţele 
dintre lumea reală şi cea a mis- 
terelor, dintre tărâmul vieţii şi cel 
al morţii. Fiinţa individuală trăieş- 
te experiențe adânci, majore, se 
manifestă demonic, sau se înalță 
la ceruri. Este vremea meditaţiei: 
„S-au şters culorile roşii şi noaptea 
a înviat, cu mantaua sa albastră, 
brodată cu stele argintii, tot univer- 
sul”. Celelalte două tablouri se rezu- 
mă la evocarea renunţării Poetului 
la viața printre oamenii obişnuiţi. 
Finalul, spre deosebire de cel emi- 
nescian, este plin de tristețe. Poetul 
înțelege că artistul nu poate fi sa- 
crificat pentru dragoste şi că soarta 
lui este să rămână pururi „nemuritor 
şi rece”. El nu-şi găseşte fericirea 
şi renunţă să o caute, fiind convins 
că existenţa e un spectacol tragic. 
Ca şi Hyperion, el trece, consecutiv, 
prin trei ipostaze. In dragoste, este 
un demon gata să se sacrifice pentru 
un sărut („o oră de iubire”). In ac- 
tul scrierii poemului, se situează în 
ipostaza titanului răzvrătit împotriva 
propriei condiţii. Şi o a treia, şi cea 
mai dramatică ipostază — înțelege- 
rea condiţiei sale de geniu, pierdută. 
Tentativa de a cobori din lumea pa- 
radisiacă în cea comună prin scrie- 
rea poemului de dragoste îl face pe 
Poet să distrugă taina şi sacralita- 
tea sentimentului iubirii, adică să-şi 
distrugă sinele. Căci, pentru Donici, 
Poetul se identifică cu sentimentul. 
El are „în sânge” vocaţia idealului, 
dorința de absolut şi patima arză- 
toare a perfecțiunii. El trăieşte dile- 
ma idealităţii şi apăsarea materiei, 
ascensiunea şi prăbuşirea, visul şi 
duritatea severă a realităţii. El are 

vocaţia autodepăşirii, care duce, în 
mod fatal, la deziluzie şi autism. 

Dragostea Poetului e sacră, 
candidă, misterioasă. Dragostea 
Femeii e capricioasă, posesivă. 
Aceste diferenţe produc tensiuni şi 
stări dramatice. Sentința o găsim în 
altă proză a lui Donici, consacrată, 
de asemenea, dragostei — Amorul: 
„Mai bine tăcerea plină de gânduri 
şi sentimente decât cuvinte directe, 
hotărâte şi... sărace despre dragos- 
te” [3, p. 29]. In cazul basmului Poet 
şi Femeie este posibilă o analogie 
şi cu Măgarul de aur al lui Apuleius. 
Cele două personaje simbolice, 
Psyhe şi Amor, reprezintă spiritul 
rațiunii şi al dragostei. In clipa în 
care prima încearcă să o cunoască 
lucid pe a doua, dragostea dispare. 
Dorinţa de a desluşi taina lăuntrică 
a iubirii pare să-şi aibă originea în 
sensibilitatea barocului. D. S. Merej- 
kovski scrie, în articolul Despre cau- 
zele decăderii şi despre curentele 
noi în literatura contemporană, ur- 
mătoarele: „Gândul pronunțat este 
eroare. In poezie ceea ce nu este 
spus şi sclipeşte prin frumusețea 
simbolului acționează mai puternic 
asupra inimii decât tot ce e spus 
cu cuvinte. Simbolismul face însuşi 
stilul, însăşi substanţa artistică a 
poeziei spiritualizată, transparen- 
tă, străpunsă de lumină ca pereții 
subțiri ai amforei albăstrii în care e 
aprins focul” [4, p.13]. 

Poemul în proză (basmul) Poet 
şi Femeie permite şi o interpretare 
prin prisma „complexului lui Narcis”. 
Poetul este un Narcis care se con- 
templează în oglindă. Opera este 
reflectarea propriului eu. Wilhelm 
Schlegel spunea: „Poeţii sunt în- 
totdeauna nişte Narcişi”. Privirea în 
interior este asimilată plonjării Poe- 
tului în vis. lar visul, după Freud, e 


o formă de narcisism primar, care 
evocă existenţa intrauterină. Som- 
nul e un mod de a te izola de lumea 
exterioară şi a intra în starea narci- 
siacă. „Somnul este o stare în care 
atât energiile libidinale, cât şi cele 
egoiste, ataşate de obiecte, se re- 
trag din acestea şi revin în spatiul 
interior al eului” [5, p. 340]. 

Deconstruind şi reconstruind 
miturile eterne ale creaţiei, Leon 
Donici le imprimă semnificaţii noi, 
scriind o operă care intră în dia- 
log cu ceea ce J. Kristeva numea 
Textul lumii. 

PRIVITOR CA LA TEATRU... 


În ziua de 13 ianuarie 2006 la Casa Limbii Române a avut loc o acţiune cultu- 
rală organizată cu prilejul zilei de naştere a lui Mihai Eminescu. Invitatul de onoare 
al întâlnirii a fost actorul, regizorul şi omul de stat lon Ungureanu. Domnia sa a 
vorbit celor prezenţi (elevi, studenți, profesori, ziarişti, oameni de cultură) despre 
valoarea şi actualitatea creației eminesciene, despre universalitatea lui Emines- 
cu, dar şi despre necesitatea unei (re)lecturi profunde a poemelor, a Scrisorilor, a 
Doinei. Deosebit de interesante au fost şi mărturisirile maestrului privind rolul pe 
care l-a avut invocarea numelui simbolic al marelui poet la întemeierea teatrului 
„Luceafărul”. Au participat: Alexandru Bantoş, director al Casei Limbii Române, 
redactor-şef al revistei Limba Română, acad. M. Cimpoi, poetul lon Hadârcă ş.a. 
Reproducem, pentru cititorii noştri, respectând spiritul dialogic al acestui impor- 


tant eveniment cultural, secvențe din cele mai relevante discursuri. 


Alexandru BANTOŞ: 

— E bine că avem ocazia să ne 
întâlnim în preajma zilei de naştere 
a lui Mihai Eminescu, aici, la Casa 
Limbii Române. De această dată ge- 
nericul întrunirii noastre este cunos- 
cutul vers din Glossa poetului „Privitor 
ca la teatru...”, pe care l-am ales din 
mai multe motive. Mihai Eminescu a 
fost, se ştie, foarte apropiat de teatru. 
A fost sufleor, actor, a fost copist, a 
tradus piese din dramaturgia univer- 
sală, a scris el însuşi piese. Dacă pie- 
sele sale — afirma cineva — ar fi fost 
finalizate şi publicate, ar fi constituit 
o epocă în arta dramatică româneas- 
că. „Privitor ca la teatru...” şi pentru că 
Mihai Eminescu a văzut viața ca un 
spectacol, ca pe un teatru. Or, Emi- 
nescu nu a fost un spectator obişnuit, 
ci unul, ca să zic aşa, de geniu, care 
a intuit esenţa şi mobilul existenţei 
umane. Am ales acest generic şi pen- 
tru că invitatul de onoare al întâlnirii 
noastre este cunoscutul om de cul- 
tură şi de stat, actorul şi regizorul lon 
Ungureanu — un veritabil discipol al lui 
Eminescu. Concepţia eminesciană 
despre teatru a marcat activitatea de 
creaţie a maestrului lon Ungureanu, 


care a organizat la Chişinău, în anii 
'60, un teatru ce ţinea loc de şcoală 
naţională, de carte, de biserică, de 
bibliotecă românească. De fapt, cu 
teatrul „Luceafărul” a început renaş- 
terea noastră națională. Sunt unul 
dintre spectatorii fideli ai „Luceafăru- 
lui” de odinioară. Eu şi colegii mei de 
facultate nu pierdeam nici o ocazie de 
a viziona spectacolele regizorului lon 
Ungureanu, pentru că nicăieri în altă 
parte la Chişinău, dar şi în întreaga 
Basarabie, nu puteai să auzi o limbă 
curat românească, să urmăreşti un 
joc extraordinar de firesc al actori- 
lor, să constaţi o regie impecabilă a 
spectacolului şi să înveţi, aşa cum 
spunea şi Eminescu, în scenă via- 
ta. Regizorul lon Ungureanu a reuşit 
să adune o echipă de tinere talente 
atât de necesare pentru Chişinăul de 
atunci. Maestrul Ungureanu, împreu- 
nă cu temerarii săi colegi, a transpus 
aici, pe pământul arid al Basarabiei, 
concepția lui Eminescu despre tea- 
tru. „Dacă repertoriul e sufletul unui 
teatru, preciza Eminescu, — actorii 
sunt trupul, materia în care se în- 
trupează repertoriul”. Repertoriul 
teatrului „Luceafărul” de altădată în- 

„Privi tor ca la teatru.” 


trunea premisele ce aveau să resus- 
cite ideea națională. Tot cu privire la 
condiția instituției teatrale Eminescu 
nuanţa: „E cu neputinţă teatru fără 
actori pregătiţi prin cunoștințe vaste 
în istorie, în geografie, de obiceiuri şi 
de moravuri prezente şi trecute. Nu 
poate exista teatru fără şcoală”. Ceea 
ce au făcut luceferiştii la Moscova, în 
timpul studiilor, şi pe urmă la Chişi- 
nău, era exact şcoala de care avea 
nevoie un teatru naţional autentic. lon 
Ungureanu este legat de Eminescu 
şi pentru că de-a lungul întregii sale 
vieţi a promovat opera poetului în 
scenă, la radio şi televiziune. Poe- 
mele eminesciene erau interpretate, 
evident, şi de alţi actori, dar, se pare, 
că ei vorbeau în altă limbă, cu suflet 
străin, nu în română şi nu în spiritul în 
care au fost plăsmuite. Maestrul lon 
Ungureanu s-a aflat permanent în 
serviciul culturii şi literaturii române. 
Chiar şi după ce a fost pus în situa- 
ţia de a părăsi „Luceafărul”, apoi (în 
două rânduri, până şi după 1989!) şi 


Chişinăul — la Moscova sau la Bucu- 
reşti — lon Ungureanu a manifestat 
un interes constant față de destinul 
culturii româneşti basarabene, fiind 
pretutindeni un mesager şi un promo- 
tor consecvent al acesteia. In calitate 
de vicepreşedinte al Fundaţiei Cultu- 
rale Române, de exemplu, a sprijinit 
realizarea unor acțiuni culturale de 
anvergură şi a susţinut apariția unor 
publicaţii de la Chişinău, printre care 
şi revista Limba Română. Dacă revis- 
ta noastră a apărut o vreme cu regu- 
laritate, este şi pentru că îl aveam în 
calitate de „ambasador” la Bucureşti 
pe lon Ungureanu. 

Maestre, astăzi ne-am întrunit 
aici ca să vă ascultăm pe Dumnea- 
voastră, pentru că sunteți unul dintre 
cei ce şi-au legat destinul de numele 
lui Eminescu şi de teatru. Eminescu, 
teatrul şi tot ce aţi făcut în domeniul 
culturii în spriit eminescian — toate 
acestea ne-au adunat astăzi. Bine 
aţi venit, stimate domnule lon Ungu- 
reanu, la Casa Limbii Române! 

lon UNGUREANU: 

— Îmi imaginam că voi întâlni 
aici oameni apropiaţi mie ca vâr- 
stă, văd însă o mulţime de tineri, 
feţe necunoscute şi-mi amintesc de 
un vers al lui Puşkin, citez deci un 
mare poet de ziua altui mare poet: 
„SOPaBcTByĂ, nNeMA Mononoe, Hee 
3HakoMoe!”. 

ÎI văd printre invitaţi pe domnul 
academician Mihai Cimpoi, îl văd şi 
pe domnul lon Hadârcă, poet de o 
sensibilitate extraordinară, chiar ieri 
l-am auzit vorbind despre Mioriţa şi 
m-a uimit inteligenţa lui sclipitoare, 
el a surprins din mers nişte nuanţe 
pentru care uneori îţi trebuie ani ca 
să le înţelegi. 

Îl văd aici şi pe domnul Vadim 
Pirogan, care a făcut puşcărie pen- 
tru că a rămas fidel poeziei emines- 
ciene şi fiinţei noastre. A suferit mult 
în „Siberiile de gheaţă”. O văd pe 
doamna Maria Atamanenco-Cujbă, 
colaboratoarea unui post de radio 
care făcea, în timpul Uniunii Sovie- 
tice, o politică culturală corectă, ca 
să nu uităm cine suntem. Văd aici 
reprezentanții revistei Literatura şi 
Arta, prezenţi întotdeauna la eve- 
nimentele culturale, şi mă simi şi 
eu un fel de eveniment. Îi văd pe 
cei de la Clipa Siderală, în frunte 
cu doamna Eugenia Bulat. Văd şi 
reprezentanţi de la Euro TV. Şi văd 
şi aceste feţe tinere... 

Mie îmi place, atunci când 
mă întâlnesc cu un auditoriu, să fiu 
pe aceeaşi undă, aşa cum eram 
pe aceeaşi undă cu Mihai Cimpoi 
acum patruzeci şi cinci de ani în 
cadrul unor întâlniri la teatrul „Lu- 
ceafărul”. Era student, era deja cri- 
tic, noi reveniserăm de la Moscova 


şi ne întâlneam după spectacole cu 
spectatorii... Era vremea „dezghe- 
tului” hruşciovist. Uneori, întâlnirile 
acelea deveneau mai interesante 
decât spectacolele. La una dintre 
ele Mihai Cimpoi se ridică şi, întâi 
lăudându-ne, continuă cu observaţii 
critice... Dar cum să se lase acto- 
rul învins? Actorul e un învingător! 
lar regizorul, cu atât mai mult, tre- 
buie să aibă întotdeauna o replică 
de rezervă care să-i incomodeze 
chiar şi pe cei mai mari critici. Una 
ar putea fi: „E cam slab contactul 
dintre voi, personajele”. Eu aveam 
o replică, una care a avut efect: cri- 
ticul, ziceam, a fost, probabil, la alt 
spectacol, în cel de astăzi lacunele 
nu s-au mai repetat... Or, între timp 
se întâmplă inevitabil lucruri care 
influențează, de la o reprezentare 
la alta, atât starea de spirit a spec- 
tatorului, cât şi a actorului, mai ales 
când acesta are o şcoală pe care 
am avut şi eu şansa să o fac, Vah- 
tangov. 

Când începi să lucrezi asupra 
unui spectacol, trebuie să ştii cu 
cine montezi, ce tradiţii, realizări 
sau păcate are trupa, trebuie să ţii 
cont de toate. Al doilea moment: pe 
cine montezi. Nu pot fi montați toți 
autorii cu aceeaşi metodă. Există 
universuri diferite, limbaje diferite... 
Şi al treilea moment, foarte impor- 
tant, care este de multe ori uitat: 
când montez. 

Dacă montezi astăzi (citez şi 
din Eminescu, care spunea: „Patria 
vieţii este prezentul”), trebuie să 
ştii că nu poți fi în afara timpului în 
care trăieşti. 

Aveti în faţă în om care nicio- 
dată nu a vrut să devină actor. O 
spun foarte sincer. Eu am studiat 
întâi la Institutul Pedagogic, la Fa- 

cultatea de Litere, împreună cu Pe- 
tru Cărare, vroiam să devin scriitor. 
Mai târziu, în 1953, mie şi lui Petru 
Cărare ni s-au dat recomandări de 
la Uniunea Scriitorilor pentru a ple- 
ca la Institutul de Literatură „Gorki” 
din Moscova. Dar eu am întârziat şi 
n-am mai plecat. Am lucrat apoi un 
an, împreună cu Cărare, învăţători 
de matematică, pentru că eram buni 
la matematică. Peste un an a venit 
o ofertă de la Şcoala Superioară a 
comsomolului din Moscova, pen- 
tru doi candidaţi la Facultatea de 
ziaristică. Dar l-au propus doar pe 
Cărare, pe mine nu, pentru că sora 
mea era căsătorită cu un preot... 
Rămas singur, am mers, cum vă 
spuneam, la Institutul Pedagogic. 
Acolo m-am împrietenit cu Grigore 
Vieru, cu Andrei Strâmbeanu, cu 
Liviu Damian. Am învăţat un an, 
puneam întrebări incomode... Spre 
sfârşitul acelui an, Strâmbeanu mi-a 
spus că se face o selecție pentru 
actorie la Moscova... Am participat 
şi eu, am izbândit, acolo am avut 
cei mai buni profesori, veniseră din 
Siberia, unde fuseseră deportați din 
motive politice, dar aveau o gândi- 
re liberă... 

Am înţeles atunci că arta tea- 
trală, arta actorului este deosebit de 
importantă, am înţeles că, oricât de 
mare ar fi un dramaturg, este nevoie 
de actori apți să dea mesajelor sale 
expresie scenică. Am înţeles că 
teatrul, cinematografia, televiziu- 
nea, radioul sunt domenii în care 
se concentrează toate artele. Am 
înțeles că putem renaşte prin teatru. 
Aşa s-a născut ideea viitorului tea- 
tru „Luceafărul” care-şi propunea 
să redea acestui popor demnitatea 
pe care o pierduse. Noi am venit 
cu un alt mod de a fi. Cel mai mare 


ajutor în acest sens ni l-a dat Mihai 
Eminescu. Noi am vrut ca teatrul să 
se numească „Mihai Eminescu”, dar 
nu se putea... Leonid Mursa, un di- 
rector excepțional, exilat ulterior, a 
avut ideea să-l numim „Luceafărul”, 
că s-ar putea să „treacă”. Pentru noi 
însă „Luceafărul” însemna Emines- 
cu, iar Eminescu a însemnat regă- 
sirea fiinţei noastre. 

Eminescu este ca un munte, 
e un dar al destinului prin care sun- 
tem alături de cele mai importante 
seminții, cu el noi am intrat în familia 
marilor culturi europene. De multe 
ori îl măsurăm cu arşinul nostru. 
Unii cred că astăzi Eminescu ar tre- 
bui să rămână în debara, iar limba 
română să fie scoasă din circuit. 
Da, sunt de acord, orice fenomen 
trebuie cercetat într-o viziune nouă, 
dar să nu uităm că la noi poezia fi- 
lozofică apare odată cu Eminescu. 
Umorul lui Eminescu, despre care 
se vorbeşte foarte puţin, este un 
umor de mare aristocrat. Emines- 
cu şi Shakespeare sunt poeţi, al 
doilea e şi mare dramaturg. Deşi a 
luat schemele de la alţii, fiind mare 
poet, el le-a umplut cu cel mai fin 
conţinut: mişcarea sufletului ome- 
nesc. Prin aceasta este mare şi 
Eminescu. Poetul nostru nu este un 
contemplativ, el exprimă sufletul în 
mişcare. Este cel mai important as- 
pect al dramaturgiei, dar şi al poezi- 
ei eminesciene: mişcarea sufletului 
omenesc. Eminescu este, în acest 
sens, un deschizător de drumuri. 

Fiecare dintre noi, la vârste di- 
ferite, are un Eminescu al său... În 
majoritatea cazurilor însă rămânem 
la nivelul intonaţional al cunoaşterii 
operei eminesciene. Intonaţia, s-ar 
părea, ne dictează felul de a citi 
versul, dar ne şi determină uneori 

să uităm de acel impuls superior de 
dincolo de intonație. 

Unul dintre obiectivele „Lu- 
ceafărului” era ca spectatorul să 
nu plece de la teatru la fel precum 
a venit: dacă a venit deştept, să ple- 
ce înțelept... Trebuie să pleci de la 
teatru altul... Teatrul îţi acutizează 
simţurile, sentimentele, inteligenţa. 
Ei bine, Eminescu ne-a aprofundat 
sentimentele, a creat Simfonia Lim- 
bii Române... 

Eu am dreptul să vorbesc 
aşa, pentru că am cunoscut ma- 
rea dramaturgie, l-am comparat 
pe Eminescu cu Shakespeare şi 
am înţeles că sunt momente când 
îl şi întrece... E şi firesc, pentru că, 
spre deosebire de Shakespeare, a 
cunoscut marea filozofie germană. 
Numai la Eminescu găsim concen- 
trată într-un singur rând definiţia lui 
Shakespeare însuşi şi definiţia lui 
Dumnezeu: „Ca Dumnezeu te-arăţi 
în mii de fețe”. 

Într-o foarte scurtă frază Emi- 
nescu îţi oferă o mulţime de suges- 
tii... Scrisoarea a IIl-a este o mare 
revelaţie. Eu ajung la ideea că rea- 
lităţile de astăzi îl fac pe Eminescu 
mai actual decât oricând. Cel mai 
mare regizor — realitatea şi acest 
popor care s-a trezit în 1989 — mi-au 
sugerat cum trebuie să citesc anumi- 
te poeme. Am citit Scrisoarea a II-a 
în vara acelui an fiind invitat să mi se 
înmâneze diploma de artist al popo- 
rului. Parcă eram atunci altă naţiu- 
ne... Şi, în acea vâltoare, textul mi-a 
apărut completamente altfel... 

În Scrisoarea a III-a Eminescu 
face portretul neamului nostru. Cu 
acel „De-o fi una, de-o fi alta” răs- 


punde un domnitor al unui popor 
care niciodată nu s-a mutat din locul 
acesta: „Ce e scris şi pentru noi, bu- 
curoşi le-om duce toate, de e pace, 
de-i război”. Blaga a spus: „Veşnicia 
s-a născut la sat”, iată şi veşnicia în 
răspunsul lui Mircea cel Bătrân... 
Acesta este portretul nostru psiho- 
logic. Aşa ne-a lăsat Dumnezeu şi 
trebuie să fim noi înşine... 

Mergând odată pe străzile 
Bucureştiului, am văzut la ce mică 
distanță de centrul oraşului se află 
casa în care a fost internat Mihai 
Eminescu şi am înţeles pentru pri- 
ma dată versurile lui Bacovia: „Mai 
bine singuratic şi uitat / Pierdut să 
te retragi nepăsător, / În ţara asta 
plină de humor, / Mai bine singura- 
tic şi uitat (...) / O, genii întristate, 
care mor”. 

Eminescu este un poet naţio- 
nal şi prin creație şi prin felul lui de 
a fi. El a mai făcut un lucru pe care 
puţini l-au făcut: a păşit pe toate 
pământurile româneşti; cu toate că 
există controverse, el a fost şi în 
Basarabia. El a avut dorinţa de a-şi 
vedea întreaga seminție, de a o adu- 
na în fiinţa lui, ca să aibă dreptul să 
scrie: „De la Nistru pân’ la Tisa, tot 
românul plânsu-mi-s-a...”. 

Să nu insultăm deci memoria 
unui om care a scris (într-o scri- 
soare) următoarele rânduri: „Un 
neadevăr ar fi în stare să-mi fure 
onoarea şi să-mi nenorocească 
toată viaţa”. 

Cu altă unitate de măsură 
trebuie măsurat Eminescu, abia 
atunci ni se va deschide în faţă un 
alt univers, cu care vom intra, poate, 
în Europa, da-va Dumnezeu... 

Mihai CIMPOI: 

— Dragi prieteni, cred că aceas- 
tă instituție, Casa Limbii Române, 
face lucruri foarte bune, iar de data 
aceasta reprezentanţii ei au fost 
foarte inspirați. Să vorbeşti despre 
o mare temă a creaţiei lui Emines- 
cu şi a literaturii române în general: 
lumea ca teatru, theatrum mundi, 
avându-l ca invitat pe lon Ungurea- 
nu, este o idee foarte inspirată. 

Eminescu face parte din sufle- 
tul nostru, el exprimă cel mai bine 
fiinţa românească. Am citit foarte 
atent publicistica lui Eugen lonesco, 
mai întâi în limba română, apoi în 
franceză, şi am observat că citează 
din Eminescu. lar Emil Cioran, ma- 
rele nihilist, a spus în Schimbarea 
la față a României, o lucrare de 
tinereţe, că Eminescu scuză toate 
greşelile României. Toată filozofia 
lui se trage din Rugăciunea unui 
dac, menţiona Emil Cioran. Or, în 
Rugăciunea unui dac dacul se adre- 
sează zeului suprem care este regi- 
zorul acestui theatrum mundi. 

Şi Bacovia este eminescian. 
Scriind o carte despre el, am desco- 
perit o poezie în care spune, în spiritul 
viziunii sale, că suntem doar figuranți 
în teatrul lumii, nu şi actori... 

Revenind la lon Ungureanu, 
eu cred că nu am ce să spun acum 
despre teatru, după ce a spus el 
atât de frumos că e o sinteză a tu- 
turor artelor, după ce a vorbit despre 
felul cum se recită Eminescu... 

Apropo de acea întâlnire la 
„Luceafărul”: menţionez că eu nu 
vizionasem spectacolul de două ori, 
iar observaţiile critice le-am scris în 
timpul spectacolului, pentru că nu-mi 
puteam permite să vin de două ori 
la acelaşi spectacol... 


Teatrul „Luceafărul” şi Biblio- 
teca Naţională au fost Universitatea 
mea. Anume acolo, încă în 1960, a 
început renaşterea noastră spiritua- 
lă. Am scris recent un articol despre 
„Luceafărul” şi i-am supărat pe unii 
dintre dramaturgii noştri. Imi repro- 
şează că am afirmat că piesele lor 
se făceau în teatru. Dar anumite 
replici chiar se improvizau în teatru, 
iar dramaturgia naţională trebuie să 
fie dramaturgică, nu literară. 

In legătură cu actualitatea lui 
Mihai Eminescu, eu aş menţiona 
două momente: vorbim acum des- 
pre integrarea europeană, Emines- 
cu scria şi el despre Liga Spirituală 
Europeană la 1870 în Timpul, şi 
spunea că trebuie armonizate inte- 
resele naţionale cu cele europene, 
şi că aceasta ar trebui să facă şi 
Constituţia Europeană. Din moment 
ce acest lucru nu s-a făcut, atât Ger- 
mania, cât şi Franţa, au respins, prin 
referendum, Constituţia Europeană. 
Cei care au făcut această Consti- 
tuţie ar fi trebuit să-l citească şi pe 
Eminescu... Vorbim astăzi şi des- 
pre multiculturalism. Eminescu este 
multicultural prin limbile pe care le-a 
cunoscut: sanscrita, paleoslava, ita- 
liana, germana, astfel încât cei care 
spun că Eminescu ne îngrădeşte 
calea spre Europa, greşesc. El este 
demult acolo, în Europa. 

Amintim în acest sens şi Oda 
(în metru antic), despre care Stă- 
nescu spunea că de la ea începe 
poezia română modernă. Discutam, 
în 1988, cu un traducător japonez 
care, venind să vadă locurile româ- 
neşti, a spus că Oda (în metru antic) 
este un miracol, pentru că ea por- 
neşie de la concepţia budistă asu- 
pra lumii, dar se termină cu un me- 
saj european: „Pe mine mie redă- 
mă” este un strigăt european. 

lon HADÂRCĂ: 

— Simultan şi independent 
față de un lon Ungureanu ca en- 
titate socio-umană, parlamentară 
şi sporadic guvernabilă, mai mar- 
cată, fireşte, de orgolii, izbânzi şi 
eşecuri existenţiale, există o altă 
autonomie constantă, care, întâm- 
plător sau nu, la fel se numeşte lon 
Ungureanu. Şi această autonomie 
recognoscibilă eteric nu este alta 
decât inconfundabila-i Voce Măia- 
stră, subtilă, profundă, expresivă 
şi cuprinzătoare de incomensu- 
rabile nuanțe dramaturgice, care 
pot instantaneu reînvia întreaga 
bibliotecă universală şi întreaga, 
zbuciumata, gamă a sentimente- 
lor omeneşti. 

De câte ori l-am ascultat, de 
atâtea ori am avut impresia că sun- 
tem captivii unei voci de dincolo 
de noi, care-şi domină suveran nu 
doar auditoriul, ci şi propriul stăpân. 
Astfel, însuşi stăpânul ei rămâne 
deseori surprins de surprizele ce i 
le serveşte acest glas exponențial. 
Vocea aceasta inconfundabilă ştie 
a picta peisaje paradisiace în aer, 
ştie a contura în culori grigoresciene 
scene rustice şi chipuri pline, măci- 
nate de contradicții şi străfulgerate 
de înseninări, ştie a construi castele 
de iluzii, a discerne filozofic idei şi 


a realtoi îndărătnic lăstarii renaş- 
terii sufleteşti şi butaşii demnităţii 
de neam. 

Enigmatica fonotecă a Ra- 
diodifuziunii (sic!) naţionale mai 
păstrează, sper, zeci şi sute de 
pagini de literatură naţională şi uni- 
versală în inegalabila interpretare 
a acestei Voci. 

Orice pagină citită de Vocea 
lui lon Ungureanu se poate conside- 
ra fericită că şi-a găsit ideala rostire. 
Eminescu şi Creangă, Ibsen şi Ce- 
hov îşi rostesc prin ea armoniile re- 
născute. Dacă ar fi în puterile mele, 
aş invita această Voce să citească 
zilnic pentru fonoteca naţională 
vreo câteva ore bune din poezia, 
proza şi dramaturgia universală. 

Cu energia apelor dezlănţui- 
te s-a revărsat această Voce la 27 
august 1989, atunci când a dat ci- 
tire Declaraţiei finale a primei Mari 
Adunări Naţionale a românilor ba- 
sarabeni, bucovineni şi transnistri- 
eni din toate ţinuturile ocupate de 
imperiul sovietic. La primele Poduri 
de Flori, la mitingurile întârziatelor 
deşteptări, la întruniri şi Congrese 
ale spiritualităţii noastre — peste tot 
Vocea lui lon Ungureanu a răsunat 
şi răsună puternic, deşi tot mai ne- 
liniştită şi tot mai mult lăsându-se 
aşteptată, solicitată... 

Vocea suverană a fericitului de 
ea purtător — lon Ungureanu. 

O importantă problemă de stat 


Boris DENIS, 
Natalia SILIȚKAIA 


CUM POŢI DEVENI CETĂȚEAN ADEVĂRAT 


Noi, locuitorii capitalei, nu ştim prea bine cât de mult înseamnă 
pentru un copil să ajungă dintr-un sat îndepărtat într-un mare oraş. 
Asemenea „ieşiri în lume” sunt memorabile, mai ales atunci când nu 
se reduc la o simplă călătorie. După o excursie în scopuri culturale, 
impresiile se întipăresc în minte pentru toată viața. 

Din păcate, astăzi multe familii de la țară nu au posibilitatea de 
a-şi plimba copiii. In timp ce părinții au plecat să muncească peste 
hotare, unii nici nu pot frecventa şcoala. N-au cu ce se îmbrăca... 

In aceste condiţii, cu atât mai impresionant este faptul că exis- 
tă pedagogi entuziaşti, care se străduie nu doar să le cultive elevilor 
dragostea de patrie şi de limbă, ci să-i şi aducă din provincie acolo 
unde fierbe viața culturală a ţării — la Chişinău. Şi asta nu doar pentru 
a schimba decorul, cum se spune, ci pentru a le oferi bucuria comu- 
nicării... 


La Chişinău, de ziua poetului 


Recent, la Casa Limbii Române, a avut loc o întâlnire a maestrului 
Grigore Vieru cu elevii gimnaziului din satul Bălăşeşti, Sângerei (situat nu 
departe de oraşul Bălţi). De altfel, nu orice elev din capitală se poate lăuda 
că a văzut un clasic viu al literaturii române. Subsemnata a citit poeziile lui 
Grigore Vieru, cu mulţi ani în urmă, în regiunea transpolară, versurile fiind 
publicate la Editura Detskaia Literatura, în traducere, în limba rusă. Copi- 
laşii din Bălăşeşti l-au văzut şi l-au felicitat pe poetul care a fost omagiat 
chiar de Ziua îndrăgostiţilor — 14 februarie. In popor se spune că în ziua 
aceasta iarna se întâlneşte cu primăvara, cu atât mai mult cei îndrăgostiți... 
de limba lor maternă. 

Organizarea acestui eveniment a fost posibilă graţie bunăvoinţei 
şi energiei unor entuziaşti. Unul dintre ei este domnul Alexandru Ban- 
toş, directorul Casei Limbii Române. Instituţia a fost inaugurată în 1998, 
astfel încât astăzi oferă posibilităţi reale pentru desfăşurarea unor ase- 
menea acţiuni. Alţi doi entuziaşti locuiesc în satul Bălăşeşti. Este vorba 
de două învăţătoare care pun mult suflet în ceea ce fac. Una este învă- 
țătoare pentru clasa întâi a gimnaziului din sat, cealaltă — pentru clasa 
a Ill-a, respectiv — Aurica Palade şi Veronica Loghin. Dumnealor l-au 
cunoscut pe domnul Bantoş cu trei ani în urmă... Aflând că în Chişinău 

O întâlnire de neuitat 


„cu elevii gimnaziului din Bălăşeşti 

a fost inaugurată Casa Limbii Române, elevii gimnaziului din Bălăşeşti 
i-au scris directorului acestei instituţii o scrisoare în care au rugat să le 
trimită dicţionare explicative, pentru că ar dori să însuşească mai bine 
limba română, dar nu au posibilitate să achiziționeze cărţi atât de scum- 
pe. Domnul director a făcut tot posibilul pentru a găsi fondurile necesare 
procurării dicţionarelor şi le-a trimis elevilor de la Bălăşeşii. De atunci 
au devenit prieteni. 

Anul trecut Veronica Loghin a venit cu câţiva elevi la o emisiune TV 
şi atunci, exact de ziua de naştere a poetului Grigore Vieru, a luat naştere 
ideea de a organiza la Chişinău o întâlnire cu maestrul. 

A discutat proiectul cu Alexandru Bantoş. El i-a ajutat, cu multă bună- 
voinţă, să organizeze întâlnirea dorită... 

N-a fost prea dificil, pentru că poetul Grigore Vieru este şi membru al 
colegiului de redacţie al revistei de ştiinţă şi cultură Limba Română, iar dom- 
nul Bantoş este redactorul-şef al acestei publicaţii. Veronica Loghin este un 
om extraordinar. Ea reuşeşte să materializeze orice planuri. De exemplu: 
în gimnaziu nu exista imprimantă. Ea a telefonat ministrului Educaţiei, so- 
licitându-i tehnica indispensabilă procesului actual de învățământ. Ministrul 
a ajutat-o. Pregătirile pentru întâlnirea de la Casa Limbii Române au durat 
câteva săptămâni. Două învățătoare inimoase au elaborat, împreună cu 
copiii, un program special pentru ziua de naştere a lui Grigore Vieru: pâine 
şi sare, flori, cântece, dansuri, melodii interpretate la instrumente muzicale 
populare, costume naţionale şi, desigur, multe poezii — toate au fost pregă- 
tite pentru poetul preferat, pentru toţi cei prezenţi la eveniment. Vestimen- 
tația a fost meşterită de mamele copiilor din Bălăşeşti. Ele au cusut şi au 
ornamentat bluzele, fustițele, brâurile, opincuțele şi alte accesorii. Tradiția 
portului popular n-a dispărut încă pe aceste plaiuri. 

La întâlnirea cu poetul Grigore Vieru s-au adunat importanţi reprezen- 
tanti ai vieţii culturale din Republica Moldova. Consilierul cultural al Amba- 
sadei Române, domnul Vasile Nanea, a citit o adresă din partea ambasa- 
dorului României în Republica Moldova“. Preşedintele Uniunii Scriitorilor 
Mihai Cimpoi a susţinut un discurs de omagiu. Cunoscutul solist de muzică 
populară Mihai Ciobanu a interpretat cântece în onoarea sărbătoritului. Au 
mai fost prezenţi artişti, profesori universitari şi colaboratorii ai Casei Lim- 
bii Române, cunoscuți publicişti, precum şi elevi ai liceelor şi colegiilor din 
Chişinău. Toţi cei prezenţi s-au alăturat, cu căldură, felicitărilor exprimate. 
Mulţi copii au demonstrat că vor şti să continue tradiţiile poetice. Atunci 
când Valeriu Matei i-a întrebat dacă scriu versuri, însuflețiţi, copiii au ridi- 
cat, afirmativ, mâinuţele. 

In final, după ce a răspuns la întrebări şi a povestit despre destinul 
său zbuciumat, poetul a dăruit copiilor autografe, iar directorul Casei Lim- 
bii Române — o carte despre istoria limbii române şi exemplare ale revistei 
Limba Română. Poetul a promis că la următoarea sa aniversare va face o 
vizită de răspuns la gimnaziul din Bălăşeşti... 


* Vezi pag. 203. 

STIMATE MAESTRE GRIGORE VIERU, 


Aniversarea zilei dumneavoastră de naştere constituie un nou prilej 
de bucurie şi frățească iubire pentru toţi cei care îşi regăsesc în versul 
Domniei voastre încrederea în valorile fundamentale ale spiritului de 
creație românească. În acest moment deosebit pentru viaţa literară ro- 
mânească, Ambasada României la Chişinău se alătură tuturor celor care 
vă sunt apropiaţi şi dragi, pentru a vă îmbrăţişa ca pe un bun frate român, 
înzestrat cu har dumnezeiesc în meşteşugirea cuvântului scris. 

Prin versul dumneavoastră măiastru, ați răspândit faima limbii ro- 
mâneşti pe toate meridianele lumii, alături de Eminescu, de Arghezi, de 
Blaga, de Stănescu şi de atâţia alţi mari poeţi români. Ca şi pentru ei, 
pentru dumneavoastră Patria a fost şi va rămâne una singură şi indivi- 
zibilă: Limba Română. 

La mulţi ani, stimate şi iubite maestre, cu noi cărți pe care avem 
răbdare să le aşteptăm. 

Şi încă o urare pre limba cronicarilor: Să ne trăiţi ACUM şi în 
VEAC! 

Cu cele mai alese gânduri şi deosebită preţuire, 


pei ii 
"FILIP TEODORESCU% Ambasador al României în Republica Moldova 
P6 UAE 

Limba — expresie a mentalității şi a tradiției 


Mulți consideră că Centrul „Casa Limbii Române” este doar o insti- 
tuție în care se desfăşoară cursuri de limba română. „În 1989, povesteşte 
Alexandru Bantoş, scopul nostru era să-i ajutăm pe toți cetăţenii republicii 
să însuşească limba de stat. Apoi ideea a suportat modificări, în funcţie de 
schimbarea realităţilor. În prezent, la acest centru, pe lângă cursurile de 
limba română sunt organizate interesante întâlniri cu scriitori, muzicieni, 
savanţi, expoziţii de pictură, expoziţii de carte, seminare, diverse simpo- 
zioane. Aici sunt examinate, experimentate noile manuale şi tehnologii 
inovatoare de predare a limbii române”. 

Astăzi, după 8 ani de la inaugurare, după 16 ani de la intrarea în vigoa- 
re a Legislaţiei lingvistice, este impresionant faptul că sediul de la capătul 
străzii Kogălniceanu s-a transformat într-un centru atractiv, cu o bibliotecă 
bogată, cu săli confortabile şi cu un colectiv de profesori extraordinari. Nu 
orice început are succesul garantat. Oricât de bună ar fi, o idee nu poate 
fi transpusă în realitate fără sprijinul entuziaştilor şi al mecenaţilor. Casa 
Limbii Române a fost şi continuă să fie susținută de primăria şi de consiliul 

municipal al capitalei. Instituţia este asigurată cu mobilă, cu o bibliotecă 
bogată, cu tehnică video, calculatoare. Aici învaţă limba română lucrători 
medicali, ingineri, jurişti, profesori, şomeri etc. Dragostea pentru limba şi 
literatura română este cea care îi uneşte pe toți, indiferent de simpatiile şi 
convingerile politice. 

— Cei care consideră că Republica Moldova este Patria lor, vor să cu- 
noască limba acestui stat şi se străduie s-o învețe. Încă în 1991, lucrând cu 
lon Dumeniuk, primul redactor-şef al revistei Limba Română, un minunat 
coleg de serviciu (ucrainean de naţionalitate), la Departamentul de Stat al 
Limbilor, am înţeles cât de mulţi oameni doresc să înveţe limba română. 
Dar, cu regret, nu toți au parte de condiţiile necesare, de literatura cores- 
punzătoare, manuale, dicţionare, povesteşte domnul Bantoş. Împreună 
meditam cum să-i ajutăm. Din păcate, peste puţină vreme, în noiembrie 
1992, lon Dumeniuk a decedat. Mai târziu, Valeriu Rusu, profesor de limba 
română la Universitatea Aix-en-Provence din Franţa, unul dintre cei mai 
buni savanti lingvişti de origine basarabeană, ne-a sugerat ideea creării 
unui centru didactic şi cultural. Astfel, a fost nevoie de 8 ani pentru a tra- 
duce proiectul în fapt... 

Pentru învățarea oricărei limbi, importante sunt metodele folosite, 
profesorii experimentați şi manualele calitative. Anume în aceste trei direc- 
tii este orientată, prioritar, activitatea centrului. Un criteriu esenţial pentru 
selecţia profesorilor este, în afară de experienţă şi competenţă, dragostea 
pentru limbă şi respectul pentru cei care vin să o învețe. 

— Un om poate să aibă cunoştinţe, grade ştiinţifice în domeniu, o ex- 
perienţă bogată, ceea ce nu înseamnă însă că este un pedagog înnăscut, 
explică directorul Casei Limbii Române. Nu fiecare specialist poate preda 
limba română ca a doua limbă de studiu. Sunt convins: dacă omul nu lu- 
crează, cum se zice, cu inima, nu este atent cu elevii săi, nu ştie să întrețţi- 
nă o relație caldă cu auditoriul — nu reuşeşte nimic. Sincer vorbind, toţi cei 
care activează la noi, o fac dintr-o chemare interioară... Pentru că salariile 
la noi, din păcate, nu sunt prea mari. 

În anul 2005 aici au absolvit cursul 790 de persoane, provenind din 
circa 30 de organizații (în medie, aproximativ 500 de oameni în fiecare 
an, astfel se poate calcula câţi au învăţat limba de stat timp de 8 ani). 

Studierea limbii se desfăşoară în trei etape, în funcţie de nivelul de 
cunoaştere (fiecare ciclu desfăşurându-se pe o perioadă de trei luni). 

Specialiştii şi coordonatorii Casei Limbii Române Alexei Acsan şi lulia 
lordăchescu ne-au mărturisit că în ultimul timp mulţi dintre cetățenii care 
doresc să învețe limba română preferă să apeleze anume la acest centru. 
Aici primul avantaj este operativitatea. Doritorii, în termen de cel mult 10 
zile din momentul solicitării, inclusiv prin intermediul telefonului, sunt invitați 
la o testare, prilej de a-şi autoevalua nivelul de cunoştinţe şi de a stabili de 
la care ciclu ar fi bine să înceapă cursurile. 

În grupele formate, pentru a spori efectivitatea procesului instructiv, 
sunt incluse cel mult 12 persoane. Acestea au apoi posibilitatea de a-şi sta- 

Profesorii Alexei Acsan şi Galina Gârbea cu audienții 

bili orarul (zilele şi orele cursurilor, cu condiţia ca fiecare ciclu să dureze 78 
de ore) şi locul unde ar prefera să se desfăşoare cursurile. Predarea limbii 
române este organizată astfel, încât numărul grupelor ar putea fi nelimitat. 
Mai exact, toţi doritorii de a învăţa limba de stat au aici şanse reale. Dacă 
se formează mai multe grupe, sunt invitați şi profesori de la alte instituţii de 
învățământ (pornindu-se de la criteriile stabilite). În afară de grupele pentru 
care cursurile au loc chiar la Casa Limbii Române, alte zeci de grupe în- 
vaţă acolo unde le este mai comod audienților. 

Acum studiază limba română colaboratorii Agenţiei de Ocupare a Forţei 
de Muncă, ai Spitalului Municipal Nr. 1, ai Spitalului de Urgenţă, ai Agenţiei 
Teritoriale Medicale Botanica, ai unor şcoli şi licee cu predare în limba rusă. 
Miza esenţială este calitatea. „Programul de învățământ pentru fiecare ni- 
vel, menţionează doamna Iordăchescu, include vocabularul uzual necesar 
pentru a comunica pe teme cotidiene, texte şi dialoguri cu elemente de gra- 
matică funcţională. Treptat, se adaugă vocabularul profesional, în funcţie de 
specialitatea fiecărui audient. Cei care absolvesc cursul deplin (trei cicluri) 
reuşesc să comunice liber în limba română. E tocmai efectul cel mai impor- 
tant în cunoaşterea oricărei limbi — să poţi depăşi bariera de comunicare în 
limba respectivă. Acesta e şi motivul pentru care învăţarea limbii române se 
bazează pe comunicare. Vorbirea, construirea unui mediu prielnic liberei co- 
municări este ceea ce asigură succesul la Casa Limbii Române”. 

Mai uşor învaţă limba persoanele sociabile. La centru se adresează 
reprezentanții tuturor naționalităților: ruşi, ucraineni, bulgari, găgăuzi, evrei, 
italieni, francezi, arabi şi alţii. Unii au venit în Republica Moldova să înveţe, 
alţii — să muncească. Profesorul Alexei Acsan mizează în activitatea lui pe 
sistematizare şi continuitate. 

În cadrul unei singure lecţii audienţii săi reuşesc să înveţe tema nouă, să o 
repete pe cea precedentă, să citească un text nou, să îndeplinească exerciţiile 
gramaticale, să învețe cuvinte noi şi modele pentru conversație (în transport, 
la muncă, în farmacie), să vizioneze un film la tema predată sau să audieze o 
casetă şi să exerseze utilizarea structurilor comunicative. Pe lângă manualul 
de bază, fiecare audient are la dispoziţie, la fiecare lecţie, materiale pregătite 
(xeroxate) pentru citirea textelor, exerciții, temele pentru acasă. Aceste mate- 
riale sunt publicate, pentru autodidacți, în revista Limba Română (vezi: nr. 10, 
11, 2005). Alexei Acsan propune modele noi sau cuvinte cu ajutorul asocierilor 
pe care le face în funcţie de limba maternă a fiecărui audient. 

Apropos: toţi profesorii centrului cunosc cel puţin trei limbi străine. 

Domnişoara Liliana Ganga este una dintre cele mai tinere cadre didac- 
tice. Metoda ei predileciă este improvizarea conversaţiilor pe teme actuale. 
De exemplu: ce părere au cei prezenţi despre emancipare?, ce alegem în- 
tre adevărul dur şi minciuna „dulce”, cum să faci cunoştinţă cu o fată?, cum 
să-i felicităm pe cei dragi de Sf. Valentin?, ce dificultăţi apar în procesul de 
educare a copiilor?, ce emisiuni a vizionat fiecare şi ce impresii i-au lăsat. 
Gramatica se predă, aparent, mai puţin, dar este folosită eficient în con- 
versaţiile pe care le susțin audiențţii. Dacă lexicul însuşit este insuficient, 

Recent, domnului Boris Denis, doctor în drept, 
membru al colegiului de redactie al revistei 
Limba Română, i-a fost conferită, prin decret 
prezidenţial, Medalia „Meritul Civic”, pentru 
activitate prodigioasă în organele procuraturii, 
pentru realizările sale în propagarea cunoștințelor 
juridice şi înaltul profesionalism. 

Folosim acest prilej pentru a-i dori dlui Boris Denis 
noi împliniri în plan profesional, prețuirea celor 
dragi şi multă-multă sănătate, exprimându-ne 
recunoştinţa pentru sprijinul acordat publicaţiei 
noastre în procesul de promovare 

a limbii şi culturii române. 


Colegiul de redacție 

se scriu pe tablă cuvinte noi şi, astfel, aceştia îşi îmbogătțesc vocabularul. 
Cuvintele noi sunt învăţate şi utilizate la lecţia următoare. Astfel sunt con- 
struite şi modelele de conversaţie. Manualul este un ghid. Cerinţa cea mai 
importantă este să se vorbească doar în limba română. 

„Trebuie să ţinem cont de faptul, subliniază L. Ganga, că a cunoaş- 
te o limbă nu înseamnă a cunoaşte doar cuvinte noi şi a construi cu ele 
propoziţii corecte din punct de vedere gramatical. Limba este un sistem 
de gândire, este expresia unei tradiţii şi a unei culturi. Pentru a cunoaşte 
limba, trebuie să preluăm un nou sistem de gândire, o cultură o şi tradiţie, 
iar pentru aceasta este nevoie de mai multă comunicare”. 

Indiferent de metodele folosite, toți profesorii sunt interesaţi să aibă 
succes, să realizeze obiectivele pe care şi le propun, fiind foarte binevoitori 
cu audienţii. De aceea, concluzia nu poate fi decât una: bariera de comu- 
nicare este învinsă, audientul reuşeşte să vorbească în limba de stat, să-i 
înțeleagă pe toţi cei ce locuiesc în acest stat, să înțeleagă mai bine cultura 
şi tradiţiile autohtone şi, respectiv, să se integreze în societate, reuşind să 
se simtă un cetăţean integru, cu drepturi depline, al Republicii Moldova. 


Articol preluat din ziarul Nezavisimaia Moldova, 1 martie 2006 

lon CIOCANU 


CREDIBILITATEA 
PUBLICISTULUI 
BINE INFORMAT 


Ca şi în alte domenii de acti- 
vitate intelectuală, în publicistică se 
lansează autori de cele mai diferite 
calibre valorice. La ora actuală este 
imposibil să confundăm un text pu- 
blicistico-artistic al lui Serafim Saka, 
întemeiat pe o pătrundere adâncă 
în esenţa faptelor supuse investi- 
gaţiei şi pe o interpretare inedită a 
acestora (de unde şi unele exage- 
rări unilaterale, pasibile de replici 
tăioase), cu unul care îi aparține 
lui Mihail Gh. Cibotaru, scriitor şi 
publicist ancorat în probleme de 
reală importanţă şi adoptând o 
manieră narativă oarecum calmă, 
un ton adesea sentimental, sau cu 
un pamflet scris de Dumitru Mat- 
covschi. 

Evident, există diferite mo- 
dalități de afirmare a publiciştilor, 
şi datoria specialiştilor în materie 
constă în detectarea adecvată a fe- 
lurilor specifice de a se exprima ale 
autorilor, fie aceştia Nicolae Dabija, 
Constantin Tănase, Petru Bogatu 
sau oricare alții. 

Privit în contextul unor ase- 
menea considerente teoretice, lu- 
rie Colesnic este publicistul care 
porneşte, de obicei, de la un fapt 
concret al istoriei sau al prezentu- 
lui, în jurul căruia țese o rețea de 


lurie Colesnic 


ep 


Ediţia a IIl-a 
completată 


E 
= 


MUSEUM 


considerații pertinente, cu referințe 
la anturajul în care s-a produs şi 
s-a desfăşurat faptul, încheindu-şi 
demersul cu o concluzie importantă 
şi de mare actualitate. 

E şi impresia cu care rămâ- 
nem după lectura cărții sale Mi-i dor 
să vă spun. Ediţia a Ill-a, comple- 
tată (Editura Museum, 2005). 

Chiar în eseul inaugural În aş- 
teptarea omului moral, autorul por- 
neşte de la constatarea că „socie- 
tăţile întotdeauna au nevoie de... un 
lider”, altfel zis — de „anumite per- 
sonalități (care) ştiu să se impună, 
să devină lideri incontestabili şi să 
poarte destinele naţiunilor”. 

Constatarea sună ca un ade- 
vărat imperativ pentru societatea 
noastră derutată aproape definitiv 
de aflarea în fruntea ei, pe rând, a 
atâtor conducători care, promițând 
multe, realizează puţin şi, până la 


Prezentări şi recenzii 


201 


urmă, ies din arenă, fără să fi făcut 
față promisiunilor şi, îndeosebi, aş- 
teptărilor mulțimii. 

Pe un ton calm, eludând par- 
că orice fior polemic, fără să nege 
în principiu diversele situaţii în şi 
prin care se afirmă liderii politici, 
lurie Colesnic îşi alege ca obiect 
de studiu publicistico-literar „cazul 
personalității morale, adică al omu- 
lui care, neavând ambiţii politice, 
nefiind exponentul unei mişcări poli- 
tice, devine totuşi punctul de refe- 
rință al societăţii, balanţa ascunsă, 
care poate pune pe cântar binele şi 
răul, scoțând miezul în aşa fel încât 
societatea să-l recunoască figura 
numărul unu la acel moment”. 

Autorul adoptă o viziune largă 
asupra modalităţilor de afirmare a 
liderilor în perioada de tranziţie în 
țările ex-socialiste, evidențiind însă 
adevărul că „nimeni n-a îndrăznit să 
scoată în față omul moral”. De ce? 
Pentru că „o societate în descom- 
punere (perioada de tranziţie —/.C.), 
în schimbare de formă şi conţinut nu 
recunoaşte categoriile moralei”. 

Convingerea publicistului e că o 
personalitate morală constituie „peri- 
colul” cel mai grav pentru liderii unei 
societăți în tranziție, deoarece ea 
„poate reorienta brusc electoratul şi 
poate face ceea ce nu poate un partid 
politic sau chiar zece partide luate îm- 
preună — poate consolida societatea 
pe nişte principii morale”. 

Urmează exemplele menite să 
susțină opţiunea publicistului: Adam 
Mickiewicz la polonezi, Mahatma 
Gandi la indieni, Moise la evrei şi 
personajul unei legende gorkie- 
ne — Danco. 


Sunt instructive considerațiile 
lui lurie Colesnic referitoare la „apa- 
riţia şi dezvoltarea omului moral”, 
avertizările lui asupra caracterului 
incomod al acestuia şi asupra lip- 
sei legislaţiei favorabile unui lider 
călăuzit de principii morale. 

Nu sună prea optimist finalul 
eseului — „Noi rămânem în aştepta- 
rea omului nostru şi am ferma con- 
vingere că el o să vină...” —, în care 
apreciem îndeosebi punctele de 
suspensie. În definitiv, putem chiar 
să nu fim de acord cu publicistul, 
dar opțiunea lui este pozitivă, ar- 
gumentată şi în nici un caz nu este 
exclusă posibilitatea de ieşire a so- 
cietăţii din criza interminabilă. 

Acelaşi — în fond — este me- 
canismul iniţierii şi „funcţionării” 
dialogului Corigenţi la Demnitate. 
Intervievatul vorbeşte despre lucrul 
său la cărțile din colecţia „Basarabia 
necunoscută”, constată o seamă de 
pete albe din istoria noastră, a căror 
lichidare a devenit un imperativ şi 
care (lichidare) întârzie. Pentru cu- 
noaşterea cât mai bună a trecutului, 
lurie Colesnic a cercetat arhivele de 
stat, excerptând informaţii deosebit 
de importante, necunoscute clasei 
politice de azi şi nouă, cetățenilor 
simpli, corigenţi — şi noi — la Dem- 
nitate (cu majusculă). Urmează — şi 
aici — evocarea faptelor concrete, 
a căror profundă conştientizare 
ne-ar altoi simţul demnităţii naţio- 
nale, ne-ar reabilita ca exponenţi ai 
neamului, ne-ar servi drept sprijin 
în evoluţia spre ipostaza de ade- 
văraţi patrioţi. De exemplu, „există 
un segment impunător de literatu- 
ră pe care nu-l cunoaştem... loan 


202 


Limba Română 


Sulacov, prozator extraordinar din 
sudul Basarabiei, împuşcat de 
NKVD în 1940; scriitorii lacob Sla- 
vov şi Sergiu Matei Nica, ultimul a 
publicat doar vreo patru volume, în 
arhiva sa aflându-se un roman şi 
cel puţin 12 cărţi de însemnări zil- 
nice. În arta noastră plastică, există 
compartimente întregi necunoscute 
încă. Cunoaştem prost medicina 
basarabeană şi prea puţini sunt acei 
care ştiu că am avut o medicină ex- 
traordinară. Cunoaştem insuficient 
istoria cărţii noastre vechi, editorii 
şi tipografii noştri. Avem foarte buni 
pedagogi, uitaţi şi ei...”. 

Or, astăzi mulţi ne reproşează 
că până la 1940, în condiţiile Ro- 
mâniei „burgheze”, am fost săraci 
şi înapoiați. 

De la un eseu la altul, lurie 
Colesnic ne pune în fața faptelor ră- 
mase până în prezent necunoscute 
sau — şi mai rău — cunoscute, dar 
neconştientizate pe deplin, adânc 
şi temeinic: „Dacă nu era Unirea 
(din 1918. — /.C.), Basarabia avea 
să fie ştearsă de pe harta Europei 
de războiul civil...”. 

Cercetător scrupulos al arhi- 
velor, lurie Colesnic poate fi consi- 
derat o enciclopedie în domeniile pe 
care le investighează. Destăinuirea 
„Nu scriu o biografie, nu conturez un 
portret până nu am material inedit, 
imagine inedită, text inedit” i-a de- 
venit un principiu în activitatea pu- 
blicistică, lesne verificabil şi pe de- 
plin confirmat nu numai prin cele 6 
(şase!) volume consistente şi origi- 
nale intitulate „Basarabia necunos- 
cută”. El şi-a câştigat în chip onest 
autoritatea de expert în problemele 


pe care le abordează. Se spunea, 
de exemplu, că Lenin a fost „un 
geniu al proletariatului, un om de o 
moralitate ieşită din comun, un ora- 
tor desăvârşit...” Nu se ştie la fel de 
bine însă adevărul despre idolul co- 
muniştilor — „un raportor slab, care 
graseia şi nu se putea impune unui 
auditoriu” şi care prefera, din aceas- 
tă cauză, „cuvântările tăioase, agre- 
sive, utilizând un vocabular la limita 
bunei-cuviințe”; idolul kremlinez a 
exemplificat „o morală îndoielnică, 
pentru că tot partidul bolşevic ştia 
că adevărata pasiune a lui Lenin era 
Inesa Armand. Nadejda Krupskaia 
a fost, pur şi simplu, un tovarăş de 
idei, care i-a stat mereu în preajmă, 
scutindu-l de greutăţi materiale şi 
fiind o perfectă acoperire pentru 
un revoluţionar care se considera 
teoretician şi care, de fapt, atâta şi 
era”. Mai e ceva: „Părinţii lui erau 
oameni cu o situație materială foar- 
te bună şi imaginea aceasta nu se 
potrivea cu ideea originii proletare, 
origine obligatorie pentru fiecare 
comunist veritabil. lată de ce tatăl 
lui, llia Ulianov, a fost declarat ca 
fiind un simplu funcţionar într-un de- 
partament gubernia! al instrucţiunii 
publice, fără a (se) specifica faptul 
că postul ocupat de el în ierarhia 
structurii de stat era echivalent cu 
postul de general”. Şi încă un deta- 
liu inconvenabil pentru cei înhămaţi 
la „făurirea” imaginii exemplare a 
lui Lenin: „Un copil crescut într-o 
familie elitară, educat într-un spirit 
nobil, îşi trădează clasa din care a 
ieşit. Devine ostil acestei clase şi, 
când ajunge la putere, o nimiceşte 
fără cruţare. Întrebarea se impune: 

este vorba de o răzbunare sau mai 
degrabă avem pe faţă o anomalie 
ereditară?” 

Acolo unde s-ar putea să nu 
fie crezut, lurie Colesnic apelează 
la argumente oferite de somităţi. De 
exemplu, în cazul întrebării de mai 
sus: „Nikolai Berdeaev, un mare 
filozof rus, contemporan lui Lenin, 
îl defineşte astfel: „Lenin a fost un 
filozof reacţionar, un om cu o joasă 
cultură, din care cauză a luptat cu 
tot ce este cult”. Aici ne permitem 
să cităm o afirmaţie leninistă cunos- 
cută de mulţi oameni cu carte, nu şi 
de comuniştii contemporani şi nici 
de o parte considerabilă a intelec- 
tualilor de azi, afirmaţie reprodusă 
şi de lurie Colesnic în eseul Des- 
pre inteligențime şi dată în original: 
„WHrennureHuua — 3TO raBHo” („In- 
teligenţia e căcat”). 

Bogăția, varietatea, importan- 
ta şi — de cele mai multe ori — inedi- 
tul faptelor abordate de publicist nu 
rămân, desigur, simple acumulări de 
materiale de arhivă sau de informa- 
tii referitoare la trecutul şi prezentul 
nostru sau al altor popoare. lurie 
Colesnic excelează şi printr-o reală 
capacitate de interpretare orginială 
a faptelor supuse investigației, de 
descifrare a sensului şi actualității 
lor. Uneori, în titlu (În aşteptarea 
omului moral), alteori în sugestia 
ce transpare din acesta (Corigenţi 
la Demnitate), nu rareori în afirmaţia 
directă, mai puţin artistică („Să fim 
un pic mai deştepţi, un pic mai chib- 
zuiți şi un pic mai cinstiţi...”), auto- 
rul ne îndeamnă la conştientizarea 
activă a faptelor, la efortul de a ex- 
trage învățăminte din acestea. Nu 


lipsesc atitudinile formulate în chip 
direct pe parcursul eseurilor, unele 
cu caracter memorabil, aducând a 
butadă („Lecţia venirii comuniştilor 
la putere trebuie însuşită corect. 
Nu comuniştii au venit la putere, ci 
electoratul nostru i-a adus, electo- 
ratul plictisit de promisiuni şi sătul 
de amăgeli”). De cele mai multe 
ori, însă, nici titlul, nici vreo afir- 
maţie tranşantă nu fac — prin ele 
însele — dovada vigorii speculative 
a publicistului, şi atunci lectura in- 
tegrală a eseului se încheie parcă 
de la sine cu o concluzie specifică, 
pe care o tragem noi, cititorii, la fi- 
nele escapadelor prin lumea eveni- 
mentelor şi informaţiilor prezentate 
de autor. Titlurile au menirea de a 
ne instiga la lectură şi la savurarea 
semnificației lor (Mitul uitării înapoi, 
Lenin — un paradox al istoriei, Prețul 
minciunii etc.). 

Ultimul titlu merită un comen- 
tariu detaliat. Dintr-un articol publi- 
cat în cotidianul Moldova suverană 
la 18 martie 2004 lurie Colesnic ci- 
tează o singură afirmaţie a autoru- 
lui — că la 13 ianuarie 1918 Basara- 
bia „se afla sub jurisdicția Rusiei” şi 
de aceea, chipurile, intrarea armatei 
române pe teritoriul nostru înseam- 
nă „o ocupare de către români a 
unui pământ străin”. Bine informat şi 
mânuitor cinstit al informaţiei, lurie 
Colesnic dezvăluie în mod convin- 
gător adevărul, călăuzind cititorul 
spre o înţelegere profundă a istoriei 
şi izbăvindu-l de veninul minciu- 
nii pseudosavantului: „Într-adevăr, 
după 1812 frontiera de vest a Rusiei 
era stabilită pe râul Prut. Jurisdic- 
tia (Rusiei. — /.C.) ar fi fost în cazul 

în care la 26 octombrie 1917 nu ar 
fi avut loc revoluţia lui Lenin de la 
Petrograd, revoluţie în care condu- 
cătorul de atunci al proletariatului a 
declarat dreptul popoarelor la auto- 
determinare. Fapt care s-a şi întâm- 
plat. Toate popoarele subjugate de 
imperiu şi-au creat parlamente şi 
au început să meargă de sine stă- 
tător spre o viaţă (nouă). Aşa s-a 
eliberat Finlanda, aşa au devenit 
independente Republicile Baltice, 
aşa a ieşit din cadrul imperiului 
Polonia, aşa a apărut parlamentul 
de la Mensk, a început să activeze 
Rada ucraineană şi, desigur, basa- 
rabenii, după mai multe clarificări 
cu Ucraina, care avea pretenţii te- 
ritoriale, au reuşit să formeze pro- 
priul (lor) parlament — Sfatul Ţării. 
Acest prim parlament al Basarabiei 
şi-a asumat întreaga conducere a 
provinciei”, drept care „în perioada 
de după momentul formării Sfatu- 
lui Țării nu se poate vorbi despre o 
jurisdicție a Rusiei asupra acestui 
teritoriu”. 

Autorul eseului nu rămâne la 
această precizare de principiu. El se 
întreabă public de ce pseudoistoricul 
din Moldova suverană a avut nevoie 
de propoziţia despre jurisdicția Ru- 
siei asupra Basarabiei la 13 ianua- 
rie 1918 şi răspunde, de asemenea, 
public: „Fiindcă în această teză este 
ascunsă pretenţia U.R.S.S. asupra 
Basarabiei şi ocuparea noastră din 
28 iunie 1940... 

Mai mult, lurie Colesnic obser- 
vă că autorul articolului din Moldova 
suverană „uită că Rusia Sovietică 


a lui Lenin s-a dezis de dreptul de 
moştenitoare a vechilor tratate ale 
Rusiei țariste. Ea n-a vrut să plă- 
tească nimic din ceea ce împrumu- 
tase țarismul...”. 

Bazându-se pe fapte concrete 
(preponderent inedite), lurie Coles- 
nic nu ezită să dezvăluie sensul şi 
rostul acestora, ca să le interpre- 
tăm şi noi, cititorii, în lumina ade- 
vărului incontestabil. Că o face, ca 
în eseul Prețul minciunii, în mod 
oarecum didacticist, nu este o gre- 
şeală; propunerea calmă poate fi şi 
ea eficientă: după ce, mai amintind 
o dată despre cei doi boieri care în 
1812, pentru nişte pungi de galbeni, 
au favorizat vinderea teritoriului 
Basarabiei către ruşi şi gândindu-se 
„la boierii noştri moderni care, fără 
scrupule, au vândut Ucrainei un 
teritoriu de lângă satul Palanca”, 
publicistul îşi exprimă direct atitu- 
dinea față de orice trădător: „Nu vă 
îndemn să cumpărăm pistoale, vă 
îndemn să ne oprim şi să cântărim 
unde este minciună şi unde este 
adevăr”, în speranţa că „vom găsi 
noi... un stâlp al infamiei de care 
să-i legăm pe cei care profanează 
toate noţiunile sfinte şi le detestă 
fără neruşinare”. 

Indiferent de formulele gene- 
ralizatoare din finalele care încoro- 
nează eseurile sale, în cartea Mi-i 
dor să vă spun lurie Colesnic re- 
uşeşte să extragă esenţa faptelor 
supuse investigaţiei publicistice, 
angajându-şi cititorii într-un act de 
interpretare justă a evenimentelor. 

NOI APARIȚII 
EDITORIALE LA Tatiana gupa 
CASA LIMBII ROMANE 22 
Sub egida Casei Limbii Româ- Morphologie 


ne a apărut recent manualul Gram- 
maire française. Morphologie et 
syntaxe. Guide bref, semnat de = JE 
Tatiana Guriţanu. Autoarea încearcă € RA M M A I R E 
să prezinte gramatica franceză într-o £ 


formă succintă, structurată după cri- F RA N GATSE ~ si 


et syntaxe - 


terii logice şi, respectiv, accesibilă. 
Volumul este alcătuit din două Piu Es 
părți: morfologie şi sintaxă. Pentru a pf G id 
facilita însuşirea teoriei gramaticale, ZA AA 2 udes 
materialul este prezentat în formă itr bref HA 
de tabele şi scheme. ARIE 
Cartea nu reprezintă o simplă 


expunere a problemelor gramaticii Tatiana Guriţanu 

franceze, ci un „ghid”, diferit de un Gramaire française 

manual obişnuit. Autoarea confirmă De sue et syntaxe 
= : uide bre 

faptul că pentru explicarea proble- Casa Limbii Române 


melor de gramatică trebuie folosită Chişinău, 2006 
metoda aplicată în manualele ela- 
borate de autori francezi. 

Ghidul este recomandat tutu- Ianoş ŢURCANU 
ror celor care vor să studieze mai 
aprofundat limba franceză. 

Consemnăm şi apariția, sub 
aceeaşi egidă, a cărții lui lanoş Țurca- 
nu, Cugetări de astăzi şi de ieri. Vo- 
lumul conține un număr impresionant 
de aforisme care sunt expuse într-o 
succesiune aleatorie, fără a fi supuse 
vreunor exigenţe tematice sau limita- 
te de vreun titlu ori subtitlu. 

Ilustrată cu lucrări de Salvador 
Dali, cartea Cugetări de astăzi şi 
de ieri promite o lectură antrenan- 
tă a cugetărilor unui autor reflexiv, 
care devine, spre deliciul cititorului, 
extrem de ironic când se autoevalu- 


lanoş Țurcanu 


eaza: „Sper ca din aforismele mele Cugetări de astăzi şi de ieri 
să rămână măcar unul. Drept că pe Casa Limbii Române 
acela încă nu l-am scris”. \ Chişinău, 2006 

Limba Română 


STUDII 
DE LINGVISTICĂ 


La începutul lunii martie a vi- 
zitat Casa Limbii Române domnul 
prof. univ. dr. Nicolae Felecan, Pro- 
rector al Universităţii de Nord Baia 
Mare. Cu această ocazie, ne-a oferit 
câteva cărţi, apărute recent la edi- 
turile din România. Cunoscut ling- 
vist şi om de cultură, dl prof. a ac- 
ceptat, într-un gest de solicitudine 
pentru noi, invitaţia de a fi membru 
al colegiului de redacţie al revistei 
Limba Română. 

Despre studiul lui Nicolae Fe- 
lecan Sintaxa limbii române. Teo- 
rie. Sistem. Construcţie, Editura 
Dacia, Cluj-Napoca, 2002, Vasile 
D. Țâra afirmă: „Intemeiată pe bi- 
bliografia fundamentală tradițională, 
Sintaxa domnului Felecan învede- 
rează şi o profundă cunoaştere a 
studiilor de specialitate actuale, cu 
orientări metodologice diferite, din 
care autorul preia definițiile şi pă- 
rerile cele mai semnificative. Su- 
puse unui examen critic riguros şi 
îmbinate cu propriile opinii, izvorâ- 
te dintr-o aprofundată cunoaştere 
şi îndelungată investigaţie a siste- 
mului sintactic românesc, aceste 
păreri se constituie într-un suport 
teoretic solid, bine argumentat şi 
ilustrat cu exemple convingătoare, 
alese cu grijă din literatura clasică 
contemporană”. Cartea este una 
de referință pentru cei interesaţi de 
sintaxa limbii române. 

Vocabularul limbii române, 
apărută la Editura Mega, Cluj-Na- 
poca, 2004, este o carte în care 
autorul prezintă imaginea varietăţii 
vocabularului românesc, pornind 


de la criteriile unanim accepiate 
de clasificare a cuvintelor: structu- 
ra materială, importanţă, origine, 
structura semnificaţiilor, categorii 
lexico-semantice — sinonime, omoni- 
me, omografe, omofone, paronime, 
antonime — creaţiile interne: deriva- 
rea cu sufixe, derivarea cu prefixe, 
derivarea parasintetică, derivarea 
regresivă; compunerea. Studiul 
este adresat în primul rând elevilor 
şi studenţilor, dar şi profesorilor, tu- 
turor celor interesaţi de lexicul limbii 
române. 

Terminologia corpului uman 
în limba română, Editura Mega şi 
Editura Argonaut, 2005, este o mo- 
nografie în care se supune analizei 
evoluţia termenilor ce desemnea- 
ză părțile corpului uman în limba 
română. Fenomenul este studiat 
atât în sincronie, cât şi în diacronie, 
pentru a pune în evidenţă dinami- 
ca limbii. 

Profesorul de la Universitatea 
de Nord Baia Mare ne-a prezen- 
tat la redacţie şi cartea Noţiunea 
„muncă”. O perspectivă socio- 
lingvistică în diacronie al cărei 
autor este Oliviu Felecan, fiul lui 
Nicolae Felecan. Distinsul profesor 
de la Timişoara Gheorghe |. Tohă- 
neanu apreciază, în precuvântarea 
acestui studiu, „rigoarea dezbaterii, 
fineţea asocierilor şi a disocierilor, 
forma aleasă, dar mereu firească 
a expunerii”. 

In contextul preocupărilor 
tânărului cercetător pentru socio- 
lingvistică, menţionăm că puteţi 
citi în paginile acestui număr al re- 
vistei articolul Contra limbii moldo- 
veneşti — un altfel de argument. 

Vom reveni în numărul viitor 
cu o cronică. 


Limba Română 

NICOLAE FELECAN 


VOCABULARUL 
LIMBII ROMÂNE 


IL d 


SINTAXA LIMBII ROMÂNE 


TEORIE. SISTEM. CONSTRUCȚIE 


DACIA 
EDUCAŢIONAL 
Nicolae Felecan Nicolae Felecan 
Sintaxa limbii române Vocabularul limbii române 
Teorie. Sistem. Construcție Mega 
Dacia Cluj-Napoca, 2004 
Cluj-Napoca, 2002 
hr pan $ | 
poos E DEN ` AEn OLIVIU FELECAN 

NOŢIUNEA „MUNCĂ“ 


O PERSPECTIVĂ SOCIOLINGVISTICĂ 
ÎN DIACRONIE 


pie Sete 
| sai tie EDITURA ear ie 
cr A E ae EDG TURA aua E — 


Nicolae Felecan Oliviu Felecan 

Terminologia corpului uman Noţiunea „muncă” 

în limba română O perspectivă sociolingvistică 
Mega, Argonaut în diacronie 

Cluj-Napoca, 2005 Dacia, Mega 


C Cluj-Napoca, 2004 J 

